
PROBLEME INTRODUCTIVE 
1. OBIECTUL PSIHOPEDAGOGIE! DEFICIENȚILOR VIZUALI 


Psihopedagogia deficienţilor vizuali, ca disciplină ştiinţifică, studiază problemele 
cunoaşterii psihologice şi îndrumării educative a ...nevăzătorilor şi slab-văzătorilor precum şi 
procesul de recuperare “socială a acestora. Este o disciplină necesară personalului didactic 
"care lucrează cu copii cu deficienţe de vedere totale sau parţiale, părinţilor acestor copii, 
cercetătorilor din domeniul respectiv, tuturor celor care, într-un fel sau altul, vin în contact cu 
aceşti copii şi pot înrâuri dezvoltarea lor fizică, psihică şi socială. 

Se înţelege că această disciplină se bazează pe legităţile generale ale pedagogiei şi 
psihologiei, aplicate la studierea, educarea şi recuperarea nevăzătorilor şi slab-văzătorilor. 
Cunoaşterea psihologiei şi pedagogiei generale constituie deci un punct de plecare " necesar 
pentru cei ce vor să studieze psihopedagogia deficienţilor de vedere. Marile descoperiri, dar şi 
marile confruntări de idei din psihopedagogia contemporană, îşi au ecoul şi aici. 


Trebuie subliniat însă că disciplina pe care o vom studia nu 'reprezintă un simplu 
transfer al psihologiei şi pedagogiei generale la un domeniu anume. Aici este vorba de un 
domeniu specific de cunoaştere psihologică, acţiune educativă şi cercetare ştiinţifică. Dez- 
voltarea copiilor în condiţiile lipsei totale sau parţiale a funcției vizuale ridică probleme 
specifice, care cer o cercetare specială pentru a se stabili o metodologie educaţională adecvată 
situaţiilor diverse care apar. 


Pornim de la faptul că aceşti copii au acelaşi drept la educaţie şi la activităţi recreative, la pregătire 
profesională, autonomie şi fericire în viaţă ca toţi ceilalți copii. Există astăzi în lumea civilizată un consens 
că şi aceşti copii trebuie să se bucure de facilitățile educaţionale destinate majorităţii, adică de condiţii 
normale. Există şi consensul pedagogic că educația lor trebuie axată nu atât pe deficiență cât pe 
deficitului organic dar şi un produs social şi că stă în puterea noastră să prevenim şi să remediem stările de 
inadaptare, uneori mai dăunătoare decât chiar deficienţa primară. Acestor copii trebuie să le întindem o 
mână frăţească, în numele solidarităţii umane. Trebuie să ne depăşim prejudecățile şi anxietăţile, să ne 
cunoaştem şi să învăţăm să trăim împreună, spre binele nostru comun. 

Cursul de faţă îşi propune să ne pregătească pentru aceasta. 


2. SCURTĂ PRIVIRE ISTORICĂ 


Fenomenul orbirii ca şi cel al vederii slabe există de când lumea. Teoria şi practica 
psihopedagogie! deficienţilor vizuali sunt însă de dată relativ recentă. 
în vremurile străvechi, soarta celor lipsiţi total sau parțial de vedere era tragică, în negura rânduielilor 
primitive, ei piereau fiindcă nu făceau faţă condițiilor grele ale existenţei sau erau ucişi fiindcă reprezentau 
o povară pentru trib. Uneori asasinatul era însoţit de rituri şi ceremonii magice, pentru a fi plăcut zeilor. 
Alteori, infirmii erau alungaţi sau abandonaţi, ceea ce, de asemenea, echivala cu moartea. Doar spaima 
superstiţioasă față de presupusele puteri magice ale orbilor făcea ca la unele populaţii primitive aceştia să 
fie totuşi cruțaţi. 

Aceste moravuri sălbatice se practicau şi în antichitate, în Sparta lui Licurg şi chiar în luminata 
Atena a lui Solon. Evoluţia formelor de muncă făcea de asemenea ca mulți nevăzători să fie folosiți ca 
sclavi pentru efectuarea unor munci fizice grele. Nu era nevoie de vedere pentru a vâsli la corăbii, în ritmul 
loviturilor de bici, pentru a trudi în întunericul minelor sau pentru a ridica blocuri de piatră la construcțiile 
măreţe ale asupritorilor. 

Chiar în aceste condiţii vitrege, dintre nevăzători s-au ridicat încă din antichitate cântăreţi vestiți, 

preoţi înţelepţi, povestitori şi poeți, dintre care cel mai de seamă a fost Homer. 
Trebuie spus de asemenea că în ţările orientului antic (Egiptul, India, China ş.a.) au existat încă din 
antichitate unele cunoştinţe privind bolile de ochi şi tratarea lor, se făceau operaţii de extragere a 
cristalinului sau de extirpare a ochiului infectat. Hanibal şi-a înlocuit ochiul care-i lipsea cu o proteză dintr- 
o piatră prețioasă. Unii orbi descifrau literele săpate pe tăbliţele de lemn, lut, fildeş sau metal, în cadrul 
practicilor Yoga, vechii indieni făceau antrenament ocular pentru ameliorarea vederii. 

În Evul Mediu, propovăduirea milei creştine a făcut ca deficienţii vizuali să fie trataţi cu mai multă 
omenie. Nu mai erau ucişi sau înrobiţi, dar de regulă nu aveau alt mijloc de trai decât cerşetoria. Printre 
congregaţiile medievale se afla şi cea a orbilor cerşetori. Un azil-spital cuprinzând 300 de nevăzători a fost 
înfiinţat în Franţa în secolul al XIII-lea, sub Ludovic al IX-lea cel sfânt, fiind, se pare, primul aşezământ de 
acest fel. 

Umanismul Renaşterii nu putea rămâne nepăsător la soarta celor fără vedere, în operele lui Vives, 
Erasmus, Comenius ş.a. găsim referiri la nevăzători, la datoria umană de a le asigura un minim de educaţie. 
Prea limpede nu era însă cum s-ar putea face lucrul acesta. Domnea o anumită neîncredere în posibilitatea 
dezvoltării lor, chiar şi în acel secol al XVII-lea, în care John Milton, poetul lipsit de vedere, îşi dicta 
nemuritoarea operă, Paradisul pierdut. 

Epoca Luminilor, cu optimismul ei pedagogic a făcut să se răspândească ideea că educaţia 
nevăzătorilor este nu numai necesară dar şi posibilă. Rousseau şi La Mettrie s-au referit în treacăt la lucrul 
acesta, dar Denis Diderot ne-a lăsat un studiu remarcabil, bogat în observaţii psihologice subtile asupra 


nevăzătorilor şi asupra modului cum percep ei lumea, cu sugestii educative utile. Este vorba de vestita 
Lettre sur les aveugles â l'usage de ceux qui voient, apărută în t749. 

Educaţia deficienţilor vizuali apăruse astfel ca idee dar nu şi ca practica. Sub influenţa lui Diderot, 
lucrul acesta a fost realizat de Valentin Hauy. 
Valentin Hauy (1745-1822), om de cultură de un umanism profund, format în spiritul ideologiei 
iluminiştilor, are meritul de a fi conceput un învățământ pentru nevăzători bazat pe citirea prin pipăit a unor 
litere în relief. El a înfiinţat la Paris, cu mijloace proprii, o şcoală pentru copiii orbi, care s-a deschis în anul 
1784. Era prima şcoală de 

Acest fel din lume. El a pregătit pentru elevii săi texte cu caracterele de tipar obişnuite dar 
imprimate în relief pe un carton subțire, precum şi unele forme de material didactic ajutător pentru 
învăţarea cititului pe cale tactilă. Investigarea tactilă a literelor era dificilă şi solicita mult timp, dar 
important era că se găsise o soluție pentru instruirea acestor copii, într-o carte intitulată Essai sur 
l'education des aveugles, V. Hauy şi-a prezentat metoda. 


Un pas mai departe a făcut un militar francez numit Bărbier de la Serre (1767-1841). El a conceput o 
scriere în relief dar bazată nu pe linii, ca la Hauy ci pe combinaţii de puncte în relief. Punctele s-au dovedit 
a fi mai uşor perceptibile pe cale tactilă decât literele formate din linii continue. Bărbier descoperise 
valoarea punctului. Au apărut şi manuale în "Bărbiei”, precum şi un sistem de scriere, înfepând punctele pe 
spatele hârtiei, cu un punctator. Este drept, literele nu mai semănau cu cele din alfabetul obişnuit şi elevul 
trebuia să înveţe semnificația grafică a fiecărui grup de puncte. Totuşi nu acesta era principalul neajuns ci 
numărul mare de puncte din care era formată litera. Un grup de bază de 12 puncte depăşeşte capacitatea de 
percepere simultană a degetului. Litera trebuia explorată tactil, nu putea fi sesizată dintr-o atingere. 


Pasul hotărâtor în crearea unei scrieri perfect adaptate particularităților percepţiei tactile a fost 
făcut de Louis Braille. 

Născut în 1809, ca fiu al unui curelar, Louis Braille şi-a pierdut vederea la vârsta de 3 ani, jucându- 
se în atelierul tatălui său. în 1819, când avea 10 ani, a fost dus de părinţi la şcoala creată de Hauy. Remarcat 
ca un elev înzestrat, devine repetitor, lucrând cu elevii mai mici. Face tot felul de încercări pentru a 
perfecționa sistemul de citit-scris existent. Avea 16 ani când a creat sistemul care-i poartă numele. El 
reducea grupul de bază din care se formează toate literele la 6 puncte. Era o intuiţie genială, fiindcă 
dimensiunea grupului, distanţele dintre puncte, aşezarea şi relieful lor permiteau diferențierea tactilă a 
literei printr-o singură atingere, fără să mai fie necesară explorarea şi numărarea punctelor, în 1829 a apărut 
cartea sa Procedă pour ecrire en relief au moyens des points â l'usage des aveugles. Este actul de naştere al 
noii metode. 


Răspândirea în lume a metodei Braille a stimulat dezvoltarea învățământului pentru nevăzători în 
tot mai multe ţări. Abia la începutul secolului nostru a început să se dezvolte şi învăţământul pentru copiii 
slab-văzători (ambliopi), care până atunci erau educați împreună cu nevăzătorii. 


Şi în ţara noastră, încă din secolul trecut, multe minţi luminate au ridicat problema educării şi 
instruirii nevăzătorilor, în 1870, în revista Foaia învăţătorilor poporului a apărut un articol ne-semnat, 
intitulat Despre educaţia orbilor, în care se făcea distincţia între învățământul acestora şi cel pentru 
ambliopi. Medici şi pedagogi de valoare ca A. Fătu, 1. Felix, Eniu Bălteanu, M. Anatole, C. Istrati şi mai 
ales Gh. Crăiniceanu au militat în lucrările lor pentru instituirea unui învăţământ pentru nevăzători. 
Oarecare învăţătură primeau nevăzătorii strânşi într-un azil fa mănăstirea Căldăruşani. 


Prima instituţie de învățământ pentru nevăzători din ţara noastră s-a deschis în 1900, la Cluj. în 

anul următor s-a înființat o secție pentru nevăzători pe lângă orfelinatul pentru surzi din Focşani. Un 
moment important a fost întemeierea, în 1906, a aşezământului de la Vatra Luminoasă, care a adus de-a 
lungul întregului secol şi aduce şi astăzi o contribuţie considerabilă la instruirea, educarea şi profesio- 
nalizarea copiilor şi tinerilor nevăzători şi slab-văzători. 
Dintre personalităţile care şi-au legat numele de învățământul nostru pentru nevăzători, pe prim plan se afla 
Ioan V. Tassu (1878-1951). Nevăzător de la vârsta de 3 ani ajunge ca elev la Institutul pentru nevăzători 
din Paris, unde obţine rezultate strălucite la învăţă tură. întors în fară devine institutorul secţiei de orbi de 
pe lângă orfelinatul pentru surzi din Focşani, în 1901. 


Adaptează metoda Braille la specificul limbii române şi izbuteşte, luptând cu mari greutăţi, să tipărească 
manualele necesare şi să procure material didactic special. Se preocupă şi de pregătirea profesională a 
elevilor săi, pe unii formându-i ca acordori de piane. S-a bucurat de sprijinul lui Spiru Haret. În 1910, când 
se închide şcoala din Focşani trece ca institutor al claselor primare de la Vatra Luminoasă, fiind secondat 
de doi tineri nevăzători, pregătiți de el pentru această muncă. Director al şcolii de la Vatra Luminoasă era 
doctorul Gh. Crăiniceanu, autor al mai multor lucrări privind igiena oculară, şcolarizarea şi integrarea 
socială a nevăzătorilor. Aici I.V. Tassu a desfăşurat o lungă şi rodnică activitate didactică, a organizat 
atelierele pentru instruirea profesională, a pus bazele unui învățământ muzical, a creat o tipografie în 
Braille, a inventat şi a confecţionat material didactic, în acelaşi timp a scris mai multe lucrări de mare 
interes tiflo-pedagogic, dintre care amintim excelentul studiu Câteva cuvinte despre orbi. Este o pledoarie 
educaţii adecvate stării de deficiență. Idealul educaţiei pe care o propune este emanciparea, adică 
dobândirea autonomiei personale, sociale, profesionale. 


Dintre numeroasele cadre valoroase ale şcolii pentru nevăzători din Cluj îl menţionăm pe George 
Halarevici, care a predat din 1920 până în 1944. Este cunoscut şi prin organizarea de şcoli profesionale şi 
cămine de ucenici, prin publicarea de manuale şi crearea de material didactic pentru nevăzători, prin 
indicaţiile metodice pentru predarea în Braille şi mai ales prin lucrarea Din lumea orbilor (1919). Este un 
studiu tiflo-pedagogic, în care se propune o clasificare, se prezintă etiologia deficienței vizuale şi se ridică 
multe probleme de educaţie specială, lată un exemplu “Simţurile orbului nu sunt din fire mai fine decăt a 
celor văzători. Numai prin contenită lor acţiune ajung la un grad mai înalt de capabilitate”. Scopul 
educaţiei este şi pentru el "independenta fizică şi materială’. 

Oricât de sumară ar fi prezentarea istorică pe care o facem, trebuie să ne oprim un moment asupra 
noilor orientări contemporane privind educația specială, orientări care şi-au pus amprenta şi asupra 
psihopedagogie! deficienţilor vizuali în ţara noastră. 

Baza acestor orientări o constituie recunoaşterea dreptului persoanelor cu handicap la şanse egale 
cu ale celorlalți membri ai societăţii, în primul rând la şanse egale în educaţia de toate gradele. Măsuri 
importante în favoarea acestui drept au fost stabilite prin Programul mondial de acțiune în legătură cu 
persoanele cu handicap, adoptat de Adunarea Generală a Organizației Naţiunilor Unite în 1982. 

În ultimul sfert de veac s-a afirmat ideea că o egalizare reală a şanselor s-ar putea realiza prin 
integrarea copiilor cu cerinţe educative speciale în mediul educaţional obişnuit. Se consideră, şi nu fără 
temei, că separarea copiilor deficienţi în instituţii de învăţământ special, chiar dacă are anumite avantaje 
didactice, îi privează de condiţiile normale ale existenţei, adică de contactul permanent cu ceilalți copii. 
Drept urmare se propune integrarea lor în şcoala obişnuită, de masă, care ar deveni astfel școală incluzivă 
(integrativă). După cum se arată într-un recent document internațional, "principiul fundamental al şcolii 
incluzive este acela că toți copiii trebuie să înveţe împreună, oricând acest lucru este posibil...şcolile 
incluzive sunt cel mai eficient mijloc de creare a solidarității între copiii cu cerinţe speciale şi semenii 
lor”. 

Integrarea este necesară dar ea ridică multe probleme materiale şi pedagogice. Drumul realizării 
acestei integrări va fi lung şi dificil. Disputa dintre segregaţionişti şi integraționişti nu s-a încheiat. De fapt 
acum se pune la noi problema sferei de acţiune şi a atribuţiilor învățământului special în condiţiile 
extinderii treptate a învățământului integrat. 


Ceea ce s-a câştigat de pe acum este înţelegerea necesităţii de a-i integra permanent pe copiii 
cu deficienţe în condiţiile normale ale vieţii, de a-i aduce mereu alături de ceilalți membri ai societăţii. 


3. VEDEREA CA SISTEM FUNCŢIONAL 


Pentru buna înţelegere a problemelor de psihopedagogie a deficienței vizuale le solicităm celor 
ce urmează acest curs să-şi reactualizeze cunoştinţele de anatomie şi fiziologie a funcţiei vizuale pe 
care le au din liceu; timpul nu ne permite să revenim aici asupra lor. Aici ne propunem numai să 
prezentăm o viziune sistemică a funcţiei vizuale. 

Suportul anatomic al vederii îl constituie analizatorul vizual. El este proiectat pentru 
receptarea şi prelucrarea energiei radiante a undelor electromagnetice sau, mai bine zis, a unei porțiuni 


a acestora, aflată între 396 şi 760 milimicroni. Tot ce se află dincolo de aceste limite (raze ultaviolete 
şi infraroşii, radar, raze x, unde radiofonice etc.) rămâne inaccesibil vederii. 


Analizatorul vizual, ca oricare altul, are un aparat de recepţie, căi de transmisie centripete şi centrifuge 
şi o zonă de proiecţie pe scoarţa cerebrală. 


Zona corticală a analizatorului vizual se află în regiunea occipitală, în acest nucleu central al 
analizatorului se realizează analiza şi sinteza vizuală cea mai fină, totuşi la actul vizual participă şi alte 
zone cerebrale, unde fibrele aferente vizuale se întâlnesc cu cele ale altor analizatori. Adăugăm că zonele 
corticale au legături nemijlocite, aferente şi eferente, cu etajele inferioare ale sistemului nervos central, care 
filtrează şi energizează receptarea informaţiei şi contribuie la reglarea cognitivă şi efectorie. 

Prin întreaga sa construcţie, analizatorul vizual permite exercitarea vederii ca o funcție unitară. 
Lumina care pătrunde în ochi trece prin cornee, prin umoarea apoasă, prin cristalin şi prin corpul vitros 
pentru a ajunge la retină. Stimularea receptorilor vizuali antrenează un proces biochimic, însoțit de 
modificări bioelectrice. Energia stimulului se transformă astfel în energie nervoasă, care va fi transmisă 
prin nervul optic. Nervul optic nu transmite senzații ci impulsuri nervoase purtătoare de informaţie. 

Acestea sunt decodare, prelucrate, identificate, integrate şi stocate în segmentul cortical al 
analizatorului. Tot de aici sunt reglate, prin fibrele nervoase eferante, reflexele care comandă modificările 
pupilei, acomodarea cristalinului, mişcările de orientare, reflexele de apărare (de exemplu închiderea 
pleoapelor), reflexele de fuziune binoculară a imaginilor celor doi ochi ş.a. 

Pe baza acestei activităţi corticale se ajunge la formarea imaginii subiective - senzaţia. Dar a vedea 
nu înseamnă a avea senzaţii ci a percepe obiecte. lar percepția vizuală ca atare, chiar în condiţiile vederii 
normate nu este exclusiv vizuală ci include şi elemente furnizate de ceilalți analizatori, în interacţiunea care 
are loc la nivel cortical. Prin această interacţiune se realizează sinteze (configurații) funcționale multi- 
modale. Orice tip de percepţie se bazează pe astfel de sinteze, dar percepția vizuală mai mult ca oricare alta. 
Aceasta pentru că ea are particularitatea de a absorbi şi a-şi subordona datele obţinute pe cale tactil- 
kinestezică, auditivă sau prin alte modalități senzoriale. O imagine vizuală are de regulă şi o încărcătură 
suplimentară de alte elemente senzoriale: privind o piersică, văd nu numai forma, mărimea sau culoarea dar 
văd şi că pieliţa ei este catifelată, poate chiar şi parfumul şi gustul ei. 

Prin acţiunea ei unitară, îndreptată spre obiectivul formării imaginii, funcţia vizuală ne apare ca un 
întreg. Totodată, după cum am arătat mai sus, ea se compune din mai multe elemente funcționale, 
subordonate întregului (adică subfuncţii). Acesta înseamnă a o înţelege ca pe un sistem funcțional, 
structurat din subsisteme. 


Menţionăm subsistemele care ni se par mai importante: 
-  subfuncția de formare a imaginii optice (prin acțiunea mediilor oculare cu putere de refracție); 
- subfuncţia de receptare retiniana a imaginii (prin acţiunea biochimică şi bioelectrică a celulelor 
fotosensibile ale retinei); 
-  subfuncţia de transmitere a energiei nervoase la scoarța cerebrală; 
-  subfuncţia de fuzionare a imaginilor celor doi ochi; 
- activitatea corticală de construire a percepţiei vizuale. 
în activitatea analizatorului vizual se manifestă şi alte subsisteme funcţionale, dar pentru înţelegerea 
funcţiei vizuale ca atare ni se par esenţiale cele menţionate mai sus. Ele ne vor servi în lecţia următoare 
drept criteriu funcţional pentru clasificarea cauzelor primare ale deficienţelor vizuale. Ulterior vom mai 
recurge la această viziune sistemică pentru a explica unele fenomene de compensare şi de ameliorare a 
eficienţei vizuale. 


4. INDICII FUNCŢIONALI Al VEDERII 


Pentru a organiza în mod adecvat activitatea instructiv-educativă şi corector-compensatorie cu 
deficienţii vizuali este necesar să cunoaştem nivelul capacităţii lor vizuale în raport cu diferiți parametri sau 
indici funcționali ai vederii. 


4.1. ACUITATEA VIZUALĂ 


Parametrul principal de care ţinem seama în şcolarizarea şi în stabilirea căilor de instruire, educare 
şi recuperare a slab-văzătorilor este acuitatea vizuală. 
Acuitatea vizuală sau puterea de vedere a ochiului se referă la mărimea şi distanţa la care ochiul poate 
percepe distinct obiectele, în mod normal, ochiul percepe izolat două puncte dacă unghiul vizual dintre 
razele lor este de un grad. în condiţiile vederii slabe este necesar ca acest unghi să fie mai mare pentru ca 
obiectul să poată fi perceput. Cu alte cuvinte, trebuie ca distanţa de obiect să fie mai mică sau ca obiectul să 
fie mai mare. 


Acuitatea vizuală variază în raport cu diferiţi factori: luminozitate, starea de adaptare a ochiului, 
culoare, contrast obiect-fond, durata excitaţiei vizuale ş.a. Sunt deci necesare examinări multiple şi în 
condiţii variate. 

Examinarea acuităţii vizuale se face cu ajutorul unor tabele numite optotipi, cuprinzând litere, cifre 
sau diverse semne (inele, cârlige, desene ale unor obiecte etc.). De obicei aceşti optotipi conţin 10 rânduri 
de semne în dimensiuni descrescânde şi sunt prezentate la distanţa de 5 metri (distanţă la care ochiul nu mai 
solicită acomodarea). Fiecare ochi se examinează separat. Se începe cu semnele de dimensiuni mai mari şi 
se trece spre cele din ce în ce mai mici. Rezultatul se exprimă printr-o fracţie subunitară, care indică ce 
procent din vederea normală deține cel examinat. Pentru a facilita examinarea putem nota în dreptul 
fiecărui rând nivelul acuităţii vizuale pe care-l exprimă dimensiunea respectivă. 


Separat este necesară examinarea acuităţii vizuale la apropiere, adică la distanța cititului. 
Caracterul afecțiunii oculare poate face să fie uneori lezată mai mult vederea la distanța mică (de exemplu 
în hipermetropie, în opacifieri ale corneei sau cristalinului). 

Vederea de aproape se măsoară cu ajutorul unor optotipi speciali, pe un tabel prezentat la distanţa cititului, 
cuprinzând semne grafice sau desene de mărimi descrescânde, etalonate în acest scop. 

De regulă, la intrarea în şcoală vederea de aproape a elevilor ambliopi este foarte puţin dezvoltată dar ea se 
dezvoltă în primii ani de şcolaritate, datorită exerciţiului la care o supune învăţarea. 


4.2. CÂMPUL VIZUAL 


Câmpul vizual este spaţiul pe care ochiul nostru îl poate percepe privind fix un obiect. El variază în 
raport cu intensitatea luminoasă, culoarea, durata excitației luminoase şi alți indici vizuali. Exprimând 
vederea periferică, el este important pentru orientarea în spațiu dar şi pentru interpretarea obiectului 
percepţiei în raport cu un cadru mai larg în care se situează. 
în condiţii patologice el poate fi mai mult sau mai puţin îngustat sau pot apare scoroame în interiorul lui 
(porţiuni în care funcția vizuală nu este activă). Tulburările sunt datorate unor leziuni la nivelul corneei, 
cristalinului, retinei, nervului optic sau al altor componente ale receptorului vizual. Un scotom natural, pe 
care-l avem cu toţii este pata oarbă care corespunde papilei nervului optic. 

Leziunile căilor nervoase intracerebrale se pot traduce în câmpul vizual prin hemianopsii (lipsa 
unui semicâmp la fiecare ochi). Îngustarea câmpului vizual este compensată spontan prin rotiri ale capului 
sau ochiului. 


Determinarea câmpului vizual se face cu perimetre şi campi-metre. Perimetrul în forma sa cea mai 
simplă este un arc de cerc, în mijlocul căruia se află un punct spre care subiectul trebuie să privească fix, 
fără a-şi deplasa privirea, în acelaşi timp, un mic stimul (cerculeţ, pătrăţel, steluţă) este dus, cu ajutorul unui 
cursor, spre periferia vederii iar copilul trebuie să spună până unde vede acest stimul. 


Arcul se roteşte în jurul axei sale în toate poziţiile şi în felul acesta putem determina limitele 
câmpului vizual în mai multe direcţii. Nivelul la care se ajunge poate fi citit în grade pe scara circulară a 
aparatului. Folosind şi cursoare colorate putem stabili câmpul vizual cromatic (care diferă pentru fiecare 
culoare) sau eventuala cecitate pentru unele culori. Actualmente există aparate electrice, electronice şi în 
ultimul timp computerizate, pentru înregistrarea şi trasarea conturului câmpului vizual. 


Campimetrul este o tablă neagră, pătrată, cu latura de 2 m, având în centru un punct alb. 

Examinatorul plimbă un indicator de la periferie spre centru campimetrului în diferite meridiane, notând pe 
un grafic locul în care indicatorul apare şi cel în care dispare din câmpul vederii. 
Cele spuse până aici se referă la câmpul vizual monocular static. Uneori în practica muncii educative ne 
interesează şi câmpul vizual monocular dinamic, adică spaţiul pe care ochiul îl cuprinde prin diferitele sale 
mişcări. De asemenea poate prezenta interes câmpul vizual binocular, adică spaţiul vizibil când ambii ochi 
privesc spre acelaşi punct. 


SENSIBILITATEA LUMINOASA ŞI CAPACITATEA DE ADAPTARE 


Sensibilitatea luminoasă (simţul luminos) este cea mai elementară funcţie vizuală, prima formă de 
vedere apărută în ontogeneză. Ea reprezintă capacitatea retinei de a sesiza lumina şi a se adapta la diferite 
intensităţi. Depinde şi de intensitatea stimulului, de suprafaţa de retină stimulată, de durata excitaţiei. 
Sensibilitatea creşte în condiţiile stimulilor slabi şi scade în stimulilor puternici. Ea depinde de timpul de 
restabilizare a fi retinian descompus sub influenţa luminii. Şi ea este reglată de procesele corticale. O 
tulburare specifică este hemeralopia - deficitul de adaptare senzorială la întunerec. Distingem sensibilitatea 
absolută şi cea diferențială. Posibilitatea modificării pragurilor senzoriale absolute a fost şi rămâne o 


luminoase se realizează cu adaptometrul; fotometrul și fotoesteziometrul. 
4.4. SENSIBILITATEA DE CONTRAST 


Sensibilitatea de contrast este capacitatea de a distinge deosebirile de intensitate luminoasă dintre 
excitaţiile concomitente. Ea scade semnificativ în opacifierile mediilor refringente (cornee, cristalin). O 
întâlnim la elevii slab-văzători sub aspectul dificultății de a distinge obiectul de fond şi de a urmări 
contururile imaginilor. 


4.5. SENSIBILITATEA CROMATICĂ (simţul culorilor) 


Este o funcție superioară a simțului vederii, ultima care apare p scară filogenetică. 

Culorile se disting prin tonalitate cromatică, luminozitate şi saturație (bogăţia în radiaţii de aceiaşi lungime 
de undă). 

La lumina zilei, culoarea cea mai intens percepută, deci cea mai luminoasă este galbenul, iar la 
lumina crepusculară albastrul. Dintre ipotezele explicative ale simțului culorilor, mai verosimilă |are a fi 
cea tricromatică (Young, Helmholz), după care toate culorile ar rezulta din amestecul a trei culori 
fundamentale: roşu, verde şi albastru-violet. Retina de zi ar conţine trei feluri de conuri, ale căror substanţe 
fotocromatice au sensibilitate maximă electivă pentru câte una din culorile fundamentale. 


Prin excitarea simultană a diferitelor categorii de conuri iau naştere diferitele nuanţe de culoare. 
Ipoteza nu ia însă în considerare şi rolul scoarţei cerebrale în vederea cromatică. 
Anomaliile vederii cromatice, numite acromatopsii sunt cel mai adesea ereditare. Există acromatopsii totale 
(când copilul nu distinge nici o culoare ci numai nuanțele dintre alb şi negru) dar mai frecvent întâlnim 
acromatopsii parţiale sau discromatopsii, când lipseşte senzaţia de verde sau de roşu. Cecitatea pentru roşu 
se numeşte daltonism, după numele fizicianului englez Dalton, care suferea el însuşi de această deficiență, 
pe care a studiat-o amănunţit. Există şi cazuri de discromatopsii uşoare, când copiii disting culorile vii dar 
au greutăţi în distingerea celor mai puţin saturate. 


Tulburările vederii cromatice se răsfrâng asupra reprezentărilor elevilor ambliopi. Ele trebuie avute 
în vedere în orientarea şcolară şi profesională. 
în unele cazuri nu este vorba însă de o incapacitate organică ci de faptul că elevul nu a desfăşurat o 
aceste cazuri situaţia este remediabilă prin procesul de învăţământ şi activitatea de educaţie vizuală. 

Există mai multe metode pentru investigarea simțului cromatic: probe de lânuri colorate, planşele 
Ishihara, atlasul Polack ş.a. Diferite jocuri de sortare după culoare servesc profesorilor pentru diagnozarea 
şi educarea simțului cromatic. 


4.6. SIMŢUL PROFUNZIMII ŞI PERCEPEREA RELIEFULUI 


Deşi imaginea pe retină este bidimensională, noi percepem şi a treia dimensiune, a spaţiului. 
Aceasta se datorează în primul rând vederii binoculare în faza ei superioară - vederea stereoscopică. Uşoara 
disparitate a imaginilor de pe cele două retine, cauzată de poziţia diferită a celor doi ochi în raport cu 
obiectul redă în mod plastic relieful şi poziţia obiectului în profunzime. La aceste semnale ale convergenței 
se adaugă şi semnalele care vin la scoarţa cerebrală de la muşchii ciliari, cristalinul schimbându-și curbura 
în raport cu distanţa obiectului, în realitate procesul este mult mai complex, fiind implicate legăturile 
condiționate care se formează din primul an de viaţă între analizatorul vizual şi cel tactil-kinestezic, care şi 
el furnizează informaţii despre relieful obiectelor. 


În multe cazuri, copiii deficienţi vizuali, în special cei cu tulburări ale vederii binoculare sau cu 
vedere monoculară au dificultăţi în a percepe relieful şi adâncimea, în a aprecia distanțele. Aceasta se 
răsfrânge şi asupra interpretării imaginii grafice cu mai multe planuri. 

În condiţiile vederii monoculare percepţia reliefului este posibilă grin aprecierea unor elemente 
vizuale ca umbra obiectelor, suprapunerea imaginilor, perspectiva, convergenţa liniilor care se depărtează, 
efortul de acomodaţie etc. 


Pentru diagnoză folosim stereoscopul şi stereometrul. Stereo-scopul prezintă copilului două 
imagini plane în poziţii uşor diferite, care în condiții normale dau impresia de adâncime, adică de imagine 
unică în relief. Stereometrul, care are numeroase variante, solicită subiectului să aranjeze în acelaşi plan 
nişte obiecte aflate la distanţă, cu ajutorul unor fire sau tije pe care le mânuieşte. 


4.7. LOCALIZAREA SPAȚIALĂ VIZUALĂ 


Vederea tridimensională are un rol important şi în asigurarea localizării obiectelor în spațiu, de 
data aceasta semnalele convergenţei fiind în legături condiționate şi cu semnale auditive, care şi ele 
contribuie la localizare. 

Practic, ne interesează capacitatea copilului de a descoperi o^etbl percepţiei, de a-şi menţine 
privirea asupra lui, de a-l urmări cu Plivirea când se deplasează. Dificultăţilor de localizare şi fixare li se 
datoreşte faptul că unii elevi pierd rândul sau conturul pe care-l urmăresc cu privirea, găsesc cu greu un 
punct căutat pe hartă, sar litere sau chiar cuvinte, nimeresc greu începutul rândului următor. Ca un 
mecanism spontan de compensare constatăm tendinţa copilului de a urmări conturul desenului sau rândul 
de citit cu degetul, pentru a nu-l pierde. Nistagmusul accentuează dificultățile focalizării. 


Experienţa activităților de educaţie vizuală ne arată că aceste dificultăți sunt în mare măsură 
remediabile prin exerciţiu, fiind vorba de elaborarea unor noi reflexe condiționate multisenzoriale 
(sensibilitatea retinei, motricitatea ochiului pentru a fixa bine, informaţii tactil-kinestezice şi auditive 
despre poziţia obiectului percepţiei). 

Mai grele sunt cazurile în care dificultățile sunt provocate de ambliopiile cu fixaţie excentrică, în 
aceste cazuri sunt dereglate mecanismele de fixare foveală. Zona foveală, care asigură acuitatea vizuală cea 
mai ridicată nu mai deţine direcţia vizuală principală a ochiului ambliop. Această linie de direcție dintre 
ochi şi obiect este preluată de o zonă excentrică a retinei, "localizarea vizuală şi tactilă făcându-se conform 
direcţiei vizuale a punctului de fixaţie excentrică”. Remedierea este la început o problemă exclusiv 
medicală, cu aparatură specială care rectifică direcția vizuală prin stimularea puternică a regiunii maculare. 
După ce se creează condiţiile fiziologice este necesar însă şi exerciţiul vizual în cabinetul de educaţie 


vizuală, în care copilul se deprinde treptat cu localizarea spaţială corectă, unul din instrumentele de 
readaptare folosite în acest scop purtând chiar numele de /ocalizator. 


4.8. CAPACITATEA DE DISOCIERE 


A. Bangerter consideră că în recuperarea copiilor ambliopi trebuie să luăm în considerare în mod 
deosebit şi să combatem insuficienţa capacității de separație. Este situaţia în care spaţiul dintre două puncte 
trebuie să fie mai mare decât în mod normal pentru ca ele să fie distinse separat. Copilul distinge litera 
singură pe optotip dar nu şi când ea este alăturată altora, într-adevăr, unii elevi ambliopi care ar putea 
distinge literele din manualele obişnuite nu izbutesc totuşi să citească din cauza distanțelor prea mici dintre 
ele. De acest lucru se ţine seama în proiectarea manualelor speciale pentru şcoala de ambliopi. 

Pentru diagnozarea şi ameliorarea acestei capacități de disociere, A. Bangerter a construit un aparat prin 
care copilul este exercitat treptat în perceperea unor semne grafice cu distanţe din ce în ce mai mici între 
ele. Exerciţii de acest fel se fac şi în cabinetele de educaţie vizuală. 


4.9. RAPIDITATEA ACTULUI PERCEPTIV 


În ultimii ani, studiile asupra actului vizual acordă o importanţă sporită factorului timp. Timpul de 
percepere depinde, desigur, de tipul de activitate nervoasă superioară (cu un timp de reacție mai lent sau 
mai rapid) dar şi de integritatea anatomo-fiziologică a analizatorului. Vederea neclară duce la dificultăţi ale 
analizei şi sintezei vizuale şi în general la o investigare tatonantă, haotică, redundantă, care consumă timp. 
Ameliorarea acestei situaţii presupune formarea unor scheme perceptive din ce în ce mai concentrate şi mai 
logice. Tachistoscopul - astăzi în variante electronice şi computerizate - rămâne aparatul cel mai potrivit 
pentru măsurarea timpului de percepere. El reprezintă de asemenea, cum vom vedea, şi un mijloc de 
dezvoltare a eficienţei vizuale. 

Aţi prezentat aici principalii indici (parametri) de care ţinem seama în evaluarea deficitului vederii, 
între ei se află raporturi de interdependențţă, în raport cu caracterul afecțiunii, unii dintre ei pot fi modificaţi 
în mod pozitiv. Eficienţa vizuală nu este rezultatul simplei lor însumări ci al activării lor în raport cu diferiţi 
factori cognitivi, afectivi, motivaţionali ş.a. care fac ca doi copii la care aceşti indici sunt relativ «gali să 
aibă totuşi rezultate diferite în activitatea vizuală, în orientarea spaţială, în conducerea vizuală a mişcărilor. 

Evaluarea acestor indici pentru fiecare caz dat revine în primul rând medicului oftalmolog. 
Personalul didactic care îndrumă nemijlocit şi zi de zi activitatea copiilor în procesul de învățământ precum 
şi în cadrul extraşcolar, cunoscând dificultățile cu care aceştia se confruntă, poate aduce o contribuţie 
substanţială la aprecierea nivelului fiecărui copil la diferiții parametri menţionaţi, în şcolile pentru 
deficienţii vedere există un specialist în psihodiagnoză care de asemenea poate completa informaţiile 
despre funcţia vizuală la diferiţi elevi. Iar activitatea cabinetelor de educaţie vizuală porneşte tocmai de la o 


direcţie sau alta. 


5. CLASIFICAREA DEFICIENȚELOR VIZUALE 


Clasificarea este necesară pentru orientarea şcolară şi profesională, pentru adaptarea mijloacelor de 
educaţie la specificul deficienței, pentru organizarea acţiunii de recuperare. 

Există diferite criterii posibile de clasificare, folosite în funcție de scopul recuperator sau didactic 

urmărit. Astfel de criterii sunt, de exemplu: 
- cauza organică a deficienței (afecțiunile care stau la baza ei); 
- caracterul ei congenital sau dobândit; 
- parametri vizuali afectaţi, în principal (a.v., câmp vizual, sensibilitate cromatică etc.). 

Există şi o clasificare după gravitatea incapacității profesionale survenite, folosită de Comisiile de 
expertiză a capacităţii de muncă. 
Un criteriu important pentru clasificarea nevăzătorilor îl poate constitui momentul apariţiei deficienței. O 
deficiență congenitală sau survenită în primul an de viaţă face ca subiectul să fie complet lipsit de 
reprezentări vizuale. Când deficienţa survine la o vârstă mai înaintată se pune problema șocului provocat de 
noua situaţie. Interesează şi modul brusc sau lent în care se instalează deficienţa. 


Noi vom folosi ca instrument de lucru în cele ce urmează o clasificare având drept criteriu nivelul 
capacităţii vizuale, exprimat mai ales prin acuitatea vizuală. Aceasta este clasificarea pe baza căreia se face 
în principiu orientarea şcolară în ţara noastră. 


Acuitatea vizuală Școala indicată 


x 
*In fracții ordinare 


*In fracţii zecimale 
x 


*Cecitate absolută 

*0 

*0 

*Scoala de nevăzători 


*Cecitate practică 

*0 - 1/200 

*0 - 0,005 

*Scoala de nevăzători 


* Ambliopie gravă 
1/200-1/20 
*0,005-0,05 

*Scoala de nevăzători 


* Ambliopie medie 
*1/20-1/5 

*0,05-0,2 

* Şcoala de ambliopi 


* Ambliopie uşoară 
*peste 5 

*peste 0,2 

* Scoala obişnuită 


Sunt cuprinşi totuşi în şcolile pentru ambliopi copii cu a.v. mai mare de 0,2 dar monoftalmi sau cu 
afecțiuni evolutive şi în general dacă au nevoie de o protecție specială. De asemenea sunt repartizați la 
şcoala pentru nevăzători copii cu a-v- mai mare de 0,05 dar al căror pronostic indică pierderea inevitabilă în 
scurt timp a vederii. 

Repartiţiile nu sunt definitive. Ele pot fi schimbate pe parcursul şcolarizării. 


REZUMAT 


Pornim de la principiul că elevii nevăzători şi slab-văzători trebuie să se bucure de 
aceleaşi drepturi, de şanse egale de dezvoltare cu ale tuturor celorlalți copii. 
Handicapul este nu numai urmarea deficitului organic dar şi un produs social. Trebuie să 
acţionăm pentru prevenirea şi remedierea stărilor de inadaptare care se produc în condiţii 
socio-educative inadecvate. Trebuie să găsim căile de a răspunde cerinţelor educative speciale 
ale copiilor cu deficienţe vizuale. 
în evoluția istorică a educaţiei nevăzătorilor, punctul culminant îl reprezintă apariția 
sistemului Braille, adaptat percepţiei tactil-kinestezice. 

Vederea constituie un sistem funcţional, ale cărui sub-funcţii cooperează în construirea 
percepției vizuale. 


Principalii indici funcționali ai vederii sunt: acuitatea vizuală, câmpul vizual, 
sensibilitatea luminoasă şi de contrast, sensibilitatea cromatică, simţul profunzimii, 
localizarea vizuală, capacitatea de disociere şi rapiditatea actului perceptiv. 

Clasificarea deficienţelor de vedere se poate face după diferite criterii. Pentru cursul 
nostru, cel mai important este cel care ne sugerează dacă un copil trebuie orientat spre şcoala 
obişnuită, şcoala de ambliopi sau şcoala de nevăzători. Momentul (vârsta) la care apare 
deficiența constituie de asemenea un criteriu cu consecințe importante pentru munca 
pedagogică. 


Probe de consolidare şi autoevaluare 


1. În ce constă superioritatea sistemului de citit şi scris creat de L. Braille faţă de toate cele 
anterioare? 

2. Menţionaţi principalele personalităţi care au pus bazele învățământului pentru deficienţii 
vizuali în ţara noastră. 

3. Citiţi şi dezbateţi în seminar Direcţiile de acțiune în domeniul educaţiei speciale adoptate 
de Declaraţia de la Salamanca. Le găsiţi în volumul Deficienţă, incapacitate, handicap, 
Editura Pro Humanitate, 1997, pag.334-346 

4. Ce înseamnă a aborda sistemic funcția vizuală? 

5. Cum îşi subordonează vederea datele celorlalte modalități senzoriale? 

6. Menţionaţi principalele subsisteme (sub-funcţii) ale funcției vizuale? 

7. Care sunt principalii indici funcționali ai vederii? Arătaţi prin ce mijloace poate fi evaluat 
fiecare. 

8. Arătaţi importanţa practică a diferitelor criterii de clasificare a deficienţelor vizuale. 

9. La ce şcoli vor fi repartizaţi copiii care au următoarele niveluri ale vederii? 


Acuitatea vizuală 
0,03 
0,10 
0,40 
0,08 
Monoftalm cu 0,04 
Monoftalmcu 0,30 

TEMA II 
ETIOLOGIA DEFICIENȚELOR VIZUALE 
1. IMPORTANȚA CUNOAȘTERII ETIOLOGIEI 


Studiul factorilor cauzali ai deficienţelor vizuale este necesar personalului didactic şi tuturor 
specialiştilor în psihopedagogie specială care lucrează cu deficienţii vizuali pentru a cunoaşte şi înţelege 
specificul fiecărui caz dat, natura dificultăţilor pe care le întâmpină copilul respectiv, potenţialul pozitiv al 
fiecăruia, mecanismele compensatorii care pot fi mobilizate, modurile de acţiune educativă potrivite, 
măsurile de protecţie care se impun. Cunoaşterea etiologiei ne ajută să acordăm acţiunea pedagogică cu 
evoluţia afecțiunii vizuale a fiecărui elev şi să colaborăm în cunoştinţă de cauză cu medicul şcolar. Nu este 
vorba numai de a ne adapta la diagnoza si prognoza medicală dar şi de a combate, în măsura posibilului, 
prin activitatea noastră educativ-recuperatorie, acțiunea nocivă a unor factori cauzali. Pornind de la 
diagnoza medicală cu care vine elevul vom putea adăuga psihodiagnoza efectuată în şcoală. 

Pe plan larg social, studierea etiologiei deficienţelor vizuale poate sugera căi şi mijloace pentru a 
preîntâmpina, pe cât posibil, acţiunea nocivă a unora din factorii implicaţi. 


2.  CAUZALITATEA  MULTIFACTORIALĂ A  DEFICIENȚELOR 
VIZUALE 


Ca şi în alte domenii de cunoaştere, aici întâlnim sisteme dinamice de factori cauzali în 
interacțiune, întâlnim, de asemenea, ansambluri de condiţii care mijlocesc acţiunea factorilor respectivi, 
într-o viziune structural-funcţională, vom încerca să urmărim complexitatea acestei determinări la diferite 
niveluri. 


La un prim nivel constatăm relația cauzală dintre deficienţa vizuală şi diferitele lezări şi disfuncţii 

ale analizatorului vizual, într-un fel sau altul, în fiecare caz de cecitate sau ambliopie apare drept cauză un 
deficit organic şi funcţional într-una sau mai multe formaţiuni ale analizatorului. In fapt, tocmai această 
relaţie ne este relevată de diagnostic. Va trebui, aşadar, să urmărim mai întâi afecțiunile analizatorului 
vizual care produc deficienţa vizuală. In detaliu, aceste afecţiuni sunt cuprinse în tratatele de oftalmologie. 
Noi vom prezenta numai acele aspecte care interesează sfera de acţiune a psiho-pedagogului şi îl ajută să 
descifreze fişele de diagnoză, să tragă concluzii practice pentru munca sa. 
La un al doilea nivel vom urmări factorii cauzali care, la rândul lor, determină afecțiunile analizatorului 
vizual. Aici este vorba de factori genetici, de boli transmise de mamă fătului în timpul sarcinii, de boli 
contractate în timpul copilăriei precum şi de diferite traumatisme care constituie cauze ale afecțiunilor 
oculare ale elevilor nevăzători sau ambliopi. 

Dar există şi un al treilea nivel: cel al factorilor de natură socială şi economică, psihologică şi 
educaţională, care condiţionează apariţia şi manifestarea cauzelor întâlnite la primele două niveluri. Nici 
aceşti factori nu vor trebui să ne scape din vedere dacă vrem să avem o imagine a întregului sistem 
etiologic al deficienţelor vizuale. 

În cele ce urmează parcurgem pe rând cele trei niveluri menţionate. 


3. AFECŢIUNI ALE ANALIZATORULUI VIZUAL CARE PRODUC 
DEFICIENȚA VIZUALA 


Ne propunem să examinăm aici acele cauze ale deficienței vizuale parţiale sau totale care țin de 
leziunile şi disfuncțiile diferitelor segmente ale organului vizual. 
Aceşti factori patogeni pot fi clasificați după diferite criterii. Un criteriu uzual îl constituie localizarea 
organică, anatomică a afecțiunii (patologia corneei, cristalinului, retinei etc.). Afecţiunile pot fi clasificate 
şi în raport cu efectele lor asupra capacităţii vizuale, asupra diferiților parametri ai actului vizual. 


În spiritul abordării sistemice a funcţiei vizuale, pe care am menţionat-o în capitolul anterior, noi 
vom prefera aici o clasificare în raport cu sub-sistemele acestei funcții, adică vom urmări cauzele care 
afectează principalele sub-funcţii ale analizatorului vizual. Reamintim că am considerat funcția vizuală ca 
pe o sinteză dinamică a mai multor sub-funcţii. Tulburarea unei sub-funcţii lezează funcţia vizuală în 
întregul ei. Pe de altă parte, faptul că unele sub-funcţii nu sunt tulburate ascunde uneori perspectiva unei 
compensaţii pe seama acestora. Am ales acest criteriu de clasificare pentru că el ne va facilita mai târziu 
înţelegerea unor probleme ale compensaţiei intrasistemice şi ale educaţiei vizuale. 

Examinarea patologiei fiecărei sub-funcţii implică şi cunoaşterea unor modificări ale substratului 
morfologic care o afectează. Deşi clasate pe sub-funcţii, referirile ce urmează sunt morfo-funcționale. 


3.1. TULBURĂRI ALE SUBFUNCȚIEI DE FORMARE A IMAGINII OPTICE 


Formarea imaginii optice care se proiectează pe retină este realizată prin acţiunea dioprrului 
ocular, adică a elementelor refringente ale globului ocular: corneea, umoarea apoasă, cristalinul şi corpul 
vitros. Valoarea dioptrică a acestor medii oculare corespunde, în condiţii normale, cu cea a unei lentile 
convergente de 60 de dioptrii, permiţând focalizarea pe retină. Acomodaţia şi mioza intervin pentru a 
asigura focalizarea corectă în perceperea de la o distanţă mai mică de 5 metri. 

Acest fenomen optic normal poate fi parțial sau total împiedicat în manifestarea lui prin două tipuri 
de disfuncţii: 

A. Incapacitatea mediilor oculare de a realiza refracția corectă. 
B. Opacifieri care împiedică traiectul razelor luminoase. Le vom examina pe rând. 


3.1.1. TULBURĂRILE DE REFRACȚIE (ametropiile) 


Formarea corectă a imaginii optice poate fi împiedicată de existenţa unor tulburări ale capacităţii 
de refracție a ochiului, numite în general ametropii (în opoziție cu starea normală a refracției, numită 
emetropie). De regulă ametropiile se datorează fie unor modificări ale refringenţei mediilor optice, fie unor 
modificări ale axului anteroposterior al globului ocular. Sunt cunoscute patru tipuri de ametropie: miopia, 
hipermetropia, astigmatismul şi anizometropia. 


3.1.1.1. Miopia 


Cum am văzut, în alcătuirea normală a ochiului, prin funcția de lentilă a corneei, camerei 
anterioare, cristalinului şi corpului vitros, razele de lumină sunt focalizate pentru a forma o imagine optică 
în centrul retinei. 


Când însă puterea de refracție a mediilor oculare cu funcţie de lentilă este prea mare sau când 
diametrul antero-posterior al globului ocular depăşeşte lungimea normală, imaginea optică a obiectului 
situat la o distanţă de peste 5 metri se formează în faţa retinei, ceea ce face ca el să nu mai poată fi clar 
perceput. Miopia reprezintă deci un exces de refracție, care tulbură percepţia la distanţă. Miopul tinde să se 
apropie de obiect sau să apropie obiectul de ochi ca să-l poată vedea mai clar. Cu cât obiectul este mai 
depărtat de ochiul miop, cu atât imaginea vizuală este mai difuză. 

Corecţia optică a acestui viciu de refracție se face cu lentile divergente (notate cu -), menite să 
readucă imaginea înapoi pe retină. Lentilele au o anumită putere de refracție, măsurată în dioptrii, care 
trebuie acordată cu respectiva anomalie a refracției. Adesea miopii au nevoie de o corecție nu numai a 
vederii la distanţă dar şi a vederii la apropiere, care este mult solicitată.. 

Există diferite grade de miopie, cea mai gravă fiind miopia forte (peste 8 dioptrii). 

Cei care lucrează în domeniul învăţământului trebuie să ştie că există o aşa-numită miopie şcolară, care 
este produsă de condițiile inadecvate ale activității de învăţare. Ea poate apare, când organismul nu este 
suficient de rezistent, la elevii care citesc şi scriu la o lumină insuficientă, care folosesc cărți cu litere foarte 
mici, care efectuează munci vizuale migăloase şi obositoare, care apropie prea mult textele de ochi, care 
lucrează în poziţii vicioase ale corpului şi capului. De obicei această formă de miopie nu depăşeşte 3-4 
dioptrii şi, dacă este corijată la timp, rămâne staționară în jurul vârstei de 20 de ani. Există şi alte tipuri de 
miopie benignă, care nu depăşeşte 6-8 dioptrii, care este perfect corijabilă şi staționară şi care constituie o 
deficiență vizuală minoră, fără consecinţe care să solicite o intervenţie psiho-pedagogică specială. 


Pentru etiologia deficienței vizuale ne interesează mai ales miopia malignă, cel mai adesea 
prezentă încă de la naştere, care progresează rapid, putând ajunge la valori de peste 20 de dioptrii. Ea este 
însoţită frecvent de alte afecţiuni optice şi complicaţii, dintre care cea mai periculoasă este dezlipirea de 
retină. Corecţia optică este dificilă şi uneori ineficientă, din cauza afecţiunilor asociate. Multe cazuri de 
cecitate sau de ambliopie gravă sunt cauzate de miopia forte. 

Cazurile de miopie forte necesită tratament medicamentos dar şi măsuri speciale de protecție vizuală în 
procesul de învățământ: evitarea efortului vizual intens şi îndelungat, a eforturilor fizice şi trepidațiilor, a 
poziţiilor de lucru necorespunzătoare. 


3.1.1.2. Hipermetropia 

În cazul acestei tulburări de refracție oculară cauza o constituie dimensiunea redusă a axului 
antero-posterior al globului ocular(glob ocular hipodezvoltat), diminuarea curburii corneene, capacitatea 
refringentă scăzută a cristalinului sau alţi factori care fac să scadă puterea de refracție. Acum este vorba 
deci de o refracție insuficientă, ceea ce face ca imaginea optică a obiectului să se formeze înapoia retinei. 
Drept urmare, imaginea retiniana este neclară, mai ales în cazul obiectelor percepute la apropiere. 

Ca o formă de compensație spontană a acestei situaţii, copilul hipermetrop tinde să corijeze 
refracția şi să readucă imaginea clară pe retină printr-un efort al acomodaţiei. Drept urmare se produce o 
stare de oboseală a muşchilor ciliari supra-încordaţi, numită astenopie acomodativă. Această stare are drept 
simptome: dureri de cap, amețeli, lăcrimare, greață, vărsături, erori în aprecierea dimensiunilor şi 
distanțelor, greutatea de a fixa obiectele cu privirea, înceţoşarea imaginilor, o senzaţie de oboseală şi uneori 
chiar de usturime sau arsură în ochi. în mod firesc, randamentul şcolar este scăzut, copilul evitând efortul 
vizual la distanţa cititului şi scrisului. 

Se înţelege că atunci când constatăm astfel de simptome trebuie să ne adresăm de îndată medicului 
oftalmolog. De regulă soluţia principală o constituie corecția cu ochelari, de data aceasta cu lentile 
convergente (notate cu +). 

La naştere ochiul omului nu este complet dezvoltat, drept care aproape toţi copii sunt la început 
puţin hipermetropi. Odată cu creşterea, ochiul devine emetrop. Procesul nu se petrece în acelaşi ritm la toți 
copii. Unii rămân întreaga viaţă cu o uşoară hipermetropie staționară de 1-2 dioptrii care le solicită, fără să- 
şi dea seama, un efort acomodativ. Cazurile de hipermetropie uşoară staţionară şi corectată de până la 3-4 
dioptrii nu ridică de regulă probleme de psihopedagogie specială. 

Din păcate, în învățământul pentru deficienţii vizuali cazurile de hipermetropie sunt asociate foarte 
adesea cu alte afecţiuni, ceea ce face ca simpla prescripţie a ochelarilor să nu fie suficientă. 


3.1.1.3. Astigmatismul 


Acest viciu de refracție constă într-o diferenţă de refringentă a meridianelor dioptrului ocular, care 
duce la focalizarea imaginii optice nu într-un singur focar retinian ci în două sau mai multe focare. Drept 
urmare se produce o imagine vizuală difuză, estompată, deformată, vederea fiind scăzută atât la apropiere 
cât şi la distanţă. Şi în acest caz se produce un efort de acomodare, ceea ce determină oboseală vizuală, mai 
ales la lucrul de aproape şi prelungit. 


Dintre mediile optice, cel care cauzează de obicei această ametropie este corneea (degenerată din 
naştere sau afectată ulterior) dar sunt şi cazuri în care există o malformaţie a întregului glob ocular. 
Astigmatismul poate fi corectat cu lentile cilindrice, care trebuie purtate cât mai de timpuriu, după 18 ani 
corecţia fiind greu suportată. 

Ca şi celelalte ametropii, astigmatismul este asociat, în cazul deficienţelor vizuale grave, cu diferite 
alte afecțiuni oculare sau general organice, foarte adesea cu miopia sau hipermetropia. 


3.1.1.4. Anizometropia 


Anizometropia constă într-o diferenţă de refracție între cei doi ochi. Ea se produce atunci când un 
ochi este emetrop iar celălalt suferă de unul din viciile de refracție menţionate mai sus. De asemenea 
vorbim de anizometropie când cei doi ochi sunt ametropi dar de tipuri şi grade diferite ale tulburării 
refracției. De obicei această anomalie este de natură ereditară. 

Corectarea se face cu lentile diferite pentru fiecare ochi. 


Efectul direct al anizometropiei este o scădere mai mult sau mai puţin importantă a capacităţii 
vizuale, pe diferiții ei parametri. Deficitul este mai greu de corectat când diferenţa de refracție a celor doi 
ochi depăşeşte 2 - 3 dioptrii. Trebuie avut în vedere şi riscul unor tulburări serioase ale vederii binoculare, 
asupra cărora vom reveni. 


3.1.2. OPACIFIERILE MEDIILOR REFRINGENTE 


O a doua categorie de cauze care pot împiedica sub-funcția de formare a imaginii optice o 
constituie opacităţile apărute pe parcursul razelor de lumină în drumul lor spre retină. 

Menţionăm mai întâi opacifierile corneei. Lipsa totală sau parțială de transparenţă a corneei poate 
fi provocată de diferite tipuri de afecțiuni congenitale sau dobândite. 
în alterările congenitale de transparenţă, corneea ajunge la aceeaşi opacitate ca şi sclera (fenomen însoţit şi 
de malformații ale irisului). 

Dintre bolile dobândite, foarte frecvente sunt leziunile inflamatorii ale corneei, cunoscute sub 
numele de keratite. Cauzele keratitelor sunt exogene, datorate unor factori extra-oculari (traumatisme, stări 
patologice generale, sifilis, herpes, subnutriție etc.) şi endogene, incluzând procese corneene degenerative 
şi distrofice. 


Keratitele sunt însoţite de simptome specifice: iritaţie, lăcrimare, pierderea luciului corneean, 
vascularizaţie, modificări de formă a corneei, durere, fotofobie. 
în numeroase cazuri, deficienţa vizuală este provocată de existenţa unor cicatrice şi pigmentaţii ale corneei, 
ale căror efecte asupra funcţiei vizuale depind de întinderea, aşezarea şi profunzimea lor. Ele sunt sechelele 
unor procese inflamatorii şi reprezintă o modificare definitivă, care nu se pretează la tratament 
medicamentos. 

Diagnosticul medical al multor elevi deficienţi vizuali indică prezenţa unui leucom corneean. 
Leucomul este o cicatrice de culoare cenuşie saturată sau intens albă, (popular numită a/beață), care reduce 
complet transparenţa corneei în câmpul său. Poate fi parţial sau total; în leucomul total, cecitatea este 
completă. 

Atât inflamaţiile în curs (keratite) cât şi cicatricile, alterând transparenţa corneei lezează în mod 
semnificativ funcția vizuală. In plus, ele pot fi printre factorii favorizanţi ai altor afecţiuni oculare, inclusiv 
glaucomul. Din fericire, progresele chirurgiei oculare permit la ora actuală diferite intervenţii operatorii 
(transplant de cornee, iridectomie optică, keratoprotezare) care pot ameliora mai mult sau mai puţin funcția 
vizuală. 


Drumul razelor luminoase spre retină poate fi împiedicat de asemenea de opacifierile cristalinului. 
Tulburările parțiale sau totale ale transparenţei cristalinului sau ale capsulei sale se numesc cataracte, în 
general cataractele cu care vin elevii deficienți vizuali sunt congenitale (fie ereditare, fie ca urmare a unor 
procese inflamatorii intrauterine). Există totuşi şi cazuri de cataracte dobândite (prin traumatisme sau ca 
urmare a unor boli din timpul copilăriei). 


Distingem cataracte staţionare şi progresive. Importantă este şi distincția între cataractele totale şi 
cele parțiale. Acestea din urmă pot fi centrale sau periferice sau pot viza numai anumite zone disparate ale 
cristalinului. Cataracta totală a ambilor ochi duce la lipsa totală a vederii. Cataractele parțiale duc la o 
scădere a capacităţii vizuale care depinde de întinderea, forma, poziţia şi adâncimea leziunii cristaliniene. 
Tehnicile operatorii moderne fac posibile în toate cazurile grave intervenţii chirurgicale de extragere a 
cristalinului, eliberându-se astfel drumul razelor luminoase spre retină. Lipsa cristalinului - afachia -este 
compensată, sub aspectul refracției, prin ochelari cu lentile convergente (+), care pot ajunge la 16-18 
dioptrii. Corecţia afachiei se mai poate face cu lentile de contact, lentile corneene sau cristalin artificial. 
înlăturarea cristalinului opacifiat, obținerea transparenţei şi asigurarea refracției nu înseamnă încă obţinerea 
capacităţii vizuale care a devenit posibilă. Este necesară o etapă de educaţie vizuală post-operatorie, în care 
copilul să înveţe să interpreteze noile imagini optice clare de care dispune (forme, mărimi, distanţe etc.), să 
treacă de la o investigare predominant tactil-chinestezică la o investigare predominant vizuală şi în care să 
fie activate zonele corticale până acum neintegrate în configuraţiile funcționale care stau la baza per- 
cepţiilor. 


În unele cazuri deficienţa vizuală se datorează deplasărilor cristalinului. Şi aceste afecţiuni pot fi 
congenitale sau dobândite. Dintre cele congenitale trebuie amintit mai ales sindromul Marian, care produce 
miopie şi astigmatism, cu o scădere substanţială a capacităţii vizuale. Copiii cu această afecţiune sunt 
repartizaţi în şcolile pentru ambliopi. 

Ca deplasări de cristalin dobândite menţionăm luxațiile şi subluxaţiile, produse de obicei prin 
traumatisme, ducând şi la lezarea altor zone oculare în care este deplasat cristalinul. Deplasarea crista- 
linului prin luxare în camera anterioară poate fi una din cauzele glaucomului secundar. 

Trebuie spus că subfuncția de formare a imaginii optice poate fi împiedicată şi de opacifierite 
corpului vitros, datorate mai ales unor anomalii congenitale, asociate uneori cu microftalmia. Unele infecţii 
(numite vitrite) şi unele hemoragii în corpul vitros pot duce şi ele la opacifierea parțială sau totală a 
acestuia. 


3.2. TULBURĂRI ALE SUBFUNCȚIEI DE RECEPȚIE RETINIANA A IMAGINII 


Imaginea optică proiectată pe retină este receptată prin excitarea substanţelor fotosensibile ale 
celulelor senzoriale retiniene. Manifestarea normală a acestui proces poate fi împiedicată de afecțiunile care 
apar la nivelul retinei. 

Printre acestea, un loc important îl ocupă afecțiunile vasculare ale retinei, adică patologia vaselor 
care o nutresc. Deficiența vizuală este astfel provocată de periflebite retiniene, care se manifestă sub forma 
hemoragiilor recidivante în vitros, putând duce la dezlipirea de retină şi la compromiterea definitivă a 
vederii. 

Tot de natură vasculară sunt trombozele venoase retiniene, complicate uneori cu un glaucom 
secundar hemoragie. 

Cel puţin tot atât de grave sunt emboliile, obliterări (obstrucţii) ale arterelor retiniene. Gravitatea 
constă în faptul că retina neirigată suferă în câteva minute leziuni ireversibile, care fac să dispară sen- 
sibilitatea retiniana şi deci vederea în zona respectivă. 

La originea afecţiunilor vasculare la care ne-am referit aici se află adesea boli cardio vasculare sau unii 
factori infecţioşi care privesc organismul în întregul lui. 


O altă categorie de cauze retiniene ale deficienţelor vizuale o constituie afecțiunile degenerative 
ale retinei, aproape totdeauna de natură ereditară. 

Dintre acestea, cea care provoacă cele mai multe cazuri de cecitate este degenerescenta pigmentară 
a retinei cunoscută sub numele de retinită pigmentară. Degenerescenta este evolutivă, avansând de la 
periferia retinei spre centru, fiind afectate aşadar mai întâi bastonaşele. Drept urmare, are loc o strâmtare 
concentrică a câmpului vizual, ajungându-se la o vedere fabulară (copilul vede numai drept înainte), ceea 
ce face dificilă orientarea în spaţiu. Este mai întâi lezată vederea nocturnă, dar cu timpul se ajunge şi la 
pierderea celei diurne, deci ia cecitate totală în marea majoritate a cazurilor. 

Există şi cazuri de degenerescentă retiniana în care dispare mai întâi vederea centrală. 

Nu putem omite existența unor afecţiuni degenerative ale retinei care se asociază cu epilepsie, 
paralizie, idioţie. Printre ele mai cunoscute sunt boala Tay-Sachs (idioţia amaurotică) şi boala Spielmayer. 
Tot de natură ereditară şi cu prognostic grav sunt şi tumorile maligne ale retinei, cunoscute sub denumirea 
de gliom, care apar mai frecvent între 2 şi 4 ani. Evoluţia este rapidă şi se ajunge cel mai adesea la 
enucleaţie. 

O depigmentare generală de natură ereditară care afectează şi retina este albinismul. în şcolile 

pentru deficienţii vizuali întâlnim totdeauna un anumit procent de albinoşi, cu pielea foarte albă, cu părul 
de o culoare blondă aproape albă, cu irisul albastru-deschis cu reflexe roşietice. Albinismul duce la 
ambliopii de diferite grade, însoţite adesea de nistagmus şi mai rar de strabism. O manifestare specifică la 
elevii respectivi, de care ţinem seama în organizarea muncii lor şcolare este fotofobia. 
Una din cele mai periculoase manifestări patologice la nivel retinian, cauzatoare de deficienţe vizuale grave 
este dezlipirea de retină. Ea constă în separarea celor două foiţe embrionare ale retinei, între care se poate 
infiltra lichid intraocular. Se datorează multor procese patologice oculare, unele menţionate mai sus: miopie 
forte, inflamarea coroidei, tumori, hemoragii, întinderea retinei prin creşterea scleroticii ş.a. Are drept 
urmare o scădere substanţială şi uneori chiar totală a acuităţii vizuale. Cum vom vedea, elevii care prezintă 
acest risc trebuie feriţi în mod deosebit de eforturi fizice şi oculare. 


3.3. TULBURĂRI ALE SUBFUNCȚIEI DE TRANSMITERE A EXCITAȚIEI 
NERVOASE 


Sutele de mii de fibre nervoase ale retinei se înmănunchiază în polul posterior al ochiului, în 
papilă. De aici porneşte nervul optic, care are funcţia de a transporta spre scoarţa cerebrală impulsul nervos 
purtător de informaţie, din care urmează a se construi senzaţia vizuală. 

Parcurgerea acestui traseu este însă împiedicată, în cazul unor deficienţe vizuale, de afecțiunile care lezează 
nervul optic, tulburând mai mult sau mai puţin, uneori chiar total, funcţia vizuală. Ele sunt asociate adesea 
cu afecţiuni ale retinei sau ale altor componante ale receptorului ocular. 

Unele afecţiuni care provoacă deficienţa vizuală sunt localizate chiar la nivelul papilei. Aici 
întâlnim nevritele optice (papilitele), inflamații ale nervului optic de natură degenerativă, vasculară sau 
traumatică, cel mai adesea produse de boli infecțioase, care au drept efect scăderea vederii centrale, 

Tot la nivelul papilei poate apare staza papilară, un edem al papilei care la început nu afectează 
prea mult vederea, dar, în timp, poate duce la o îngustare concentrică a câmpului vizual până la cecitate. 

Pe parcursul diferitelor segmente ale nervului optic(papila, porţiunea intraorbitară, porțiunea 
intracanaliculară şi porţiunea intracraniană) pot apare atrofii optice, menţionate în diagnosticul multor elevi 
din şcolile pentru nevăzători sau ambliopi. Sunt afecţiuni degenerative din cele mai grave, care în 
majoritatea cazurilor duc la cecitate, după o scădere treptată dar ireversibilă a capacităţii vizuale. 

Printre cauzele deficienței vizuale se află unele malformații de natură ereditară ale nervului optic, mai 
frecvent fiind colobomul nervului optic, cu un deficit irecuperabil al acuităţii vizuale. 

Un fenomen mai rar întâlnit în cazurile de care ne ocupăm îl constituie hemianopsiile, manifestate prin 
lipsa câte unei jumătăţi din câmpul vizual la fiecare din cei doi ochi. Acest fenomen patologic se produce la 
nivelul chiasmei optice, locul unde cei doi nervi optici, după ce intră în cutia craniană, se încrucişează. 
Cauza este cel mai adesea de natură vasculară, inflamatorie sau tumorală, dar poate fi şi traumatică. 


3.4. TULBURĂRI ALE SUBFUNCȚIEI DE FUZIUNE BINOCULARĂ 


Disfuncţiile vederii binoculare sunt de naturi diferite (dar legate între ele) şi anume: senzoriale, 
motorii şi la nivelul centrilor vizuali din scoarţa cerebrală. 


3.4.1. Cauze senzoriale 


Cauzele de natură senzorială sunt cele care împiedecă fuziunea prin faptul că produc o inegalitate 
optică a imaginilor vizuale formate şi receptate în cei doi ochi. Este vorba de afecțiunile care duc la o 
refracție inegală. Am menţionat mai sus anizometropia; acum constatăm că ea însăşi devine un factor 
cauzal. Corectarea viciului de refracție foarte de timpuriu şi în mod corespunzător fiecărui ochi oferă o 
şansă de prevenire a disfuncţiilor fuziunii binoculare şi a strabismului. 

Dar şi afecțiunile nervului optic precum şi leziunile retiniene sau alte afecţiuni oculare cu efecte 
inegale în cei doi ochi pot împiedica realizarea legăturii funcționale prin care se manifestă reflexul de 
fuziune. 
în toate aceste cazuri, corespondenţa retiniana (stimularea punctelor retiniene corespondente) nu se mai 
desfăşoară normal, imaginile nu mai fuzionează corect. Imaginea mai slabă o tulbură pe cea mai clară, 
efectul fiind o percepere confuză, neclară sau chiar o dublare a imaginii (diplopie). 

Drept urmare se produce fenomenul de adaptare cunoscut sub numele de neutralizare. Una din cele 
două imagini senzoriale şi anume cea mai slabă este suprimată şi astfel copilul dispune de o imagine clară 
dar monoculară (fapt de care cel mai adesea nici nu-şi dă seama). Neutralizarea are loc la nivelul scoarţei 
occipitale, printr-un proces de inhibiție, în cazurile mai uşoare neutralizările sunt parţiale şi de scurtă 
durată. Uneori sunt alternante (fiind neutralizat când un ochi, când celălalt). Uneori astfel de perturbări se 
compensează spontan, în cazurile serioase, pe care le întâlnim în şcolile pentru deficienţii vizual, 
neutralizarea tinde a se permanentiza, ceea ce compromite total fuziunea binoculară. Devierea strabică 
manifestă este urmarea acestei neutralizări. 

Ochiul nefolosit ajunge la o situaţie de ambliopie din ce în ce mai gravă, adică pierde capacitatea 
de a vedea. Ambliopia lui organică iniţială este agravată acum de o ambliopie suplimentară funcțională, 


adică datorată nefuncționării şi inhibiției. Recuperarea vederii binoculare devine din ce în ce mai puţin 
posibilă. 


3.4.2. Cauze motorii 


Cauzele motorii ale disfuncţiilor vederii binoculare sunt legate de diferite tipuri de dereglări ale 
motilităţii oculare, de afecţiuni ale mușchilor care asigură motilitatea globilor oculari. Pot fi implicaţi şi 
nervii oculomotori, care inervează aceşti muşchi. 

Tulburările motilităţii oculare se datorează astfel unor anomalii în lungimea mușchilor şi 
tendoanelor lor, în poziţia lor, în capacitatea lor funcţională de a efectua mişcările oculare, în conjugarea 
acțiunii muşchilor celor doi ochi. La acestea se pot adăuga anomalii de poziție a ochilor şi ale distanţei 
dintre ei. Astfel de anomalii împiedecă o sinteză binoculară a senzaţiilor vizuale. 

Toi de natură motorie este aşa-numitul strabism paralitic, datorat paraliziei parțiale sau totale a 
unui muşchi ocular. Deviaţia ochiului se produce în direcţia opusă muşchiului afectat. Pot fi afectaţi mai 
mulţi muşchi oculari. Unele poziţii vicioase ale capului pe care le întâlnim la elevii cu această deficiență 
reprezintă o compensație spontană a deficitului mişcărilor oculare. Chiar şi aşa, corespondenţa retiniana 
este anormală şi fuziunea binoculară este grav perturbată. 

Amintim aici şi nistagmusul, o tulburare a motilităţii oculare caracterizată prin mişcări oscilatoare 
involuntare ale ochiului. Aceste mişcări sunt fie pendulare, fie ritmice. Ele dovedesc adesea o lipsă a 
capacității de fixaţie normale, în cazul în care se poare restabili vederea binoculară şi o bună localizare 
spaţială, dispare şi nistagmusul. 

Nu ne oprim la diferitele tipuri şi grade de strabism, care sunt obiectul oftalmologiei. Trebuie spus 
totuşi că unele forme de tratament ale ambliopiei, de recuperare a fuziunii binoculare şi de corectare a 
fixaţiei excentrice prin aşa-numitele exerciţii pleoptice şi ortoptice, pe care le recomandă oftalmologia, se 
apropie foarte mult, prin obiectivele şi conţinutul lor, de activitățile psihopedagogice desfăşurate în orele de 
educaţie vizuală din şcolile pentru deficienți vizuali. Vom reveni asupra lor. 


3.5. DISFUNCȚII ALE MECANISMELOR CORTICALE ALE VEDERII 


Funcţia vizuală poate fi tulburată şi de afecţiuni la nivel cortical, la stația terminus unde soseşte 
informaţia obţinută de receptorul ocular şi filtrată de etajele inferioare ale sistemului nervos central. 


Maladiile sau traumatismele care afectează centrii vizuali superiori au efecte directe asupra unor 

subsisteme ale funcţiei vizuale şi asupra funcţiei în ansamblul ei. 
Există o mare varietate de afecţiuni cerebrale care pot deveni cauze ale unor deficienţe vizuale. Ele pot 
afecta propagarea impulsului nervos în nucleul centra! al analizatorului şi în alte zone cerebrale, prin relație 
cu care se formează sintezele funcţionale dinamice care stau la baza senzaţiilor vizuale. Ele pot afecta de 
asemenea reglarea receptorului prin nervii muşchilor oculari şi prin fibrele aferente care se găsesc în 
structura nervilor optici. Acestei reglări îi sunt tributare mişcările de orientare ale ochiului, modificările 
pupilei, acomodaţia cristalinului, reglarea tensiunii intraoculare, adaptarea la întuneric şi lumină, închiderea 
pleoapelor ca reflex de apărare şi multe alte aspecte funcţionale ale vederii, care pot fi compromise. Tot ca 
pe o adaptare reglată de scoarţa cerebrală am prezentat şi neutralizarea prin inhibiţie a uneia din imaginile 
inegale, în cazul disfuncțiilor fuziunii binoculare. Ambliopia produsă de aceste disfuncţii este de natură 
corticală, fiind vorba, după cum am spus, de un proces de inhibiţie. 

Unele cercetări de psihopatologie au încercat să stabilească anumite relaţii - încă insuficient 
demonstrate - între apariţia strabismului şi stările psihice de anxietate, frustrare, gelozie, sentimente de 
culpabilitate etc., precum şi între strabism şi dezvoltarea mintală. Este greu de stabilit în ce măsură 
tulburările psihice produc strabismul sau strabismul produce aceste tulburări. Uneori poate că alte cauze 
organice produc atât strabismul cât şi tulburările psihice. 

Fără a ne aventura pe teritoriul neurologiei sau psihiatriei, vom menţiona totuşi câteva aspecte 
patologice care pot fi înţelese şi drept cauze ale unor deficienţe vizuale. 

Encefalopatiile pot duce la paralizia psihică a vederii, în care este afectat reflexul de fixaţie. 
Sindromul constă în incapacitatea de a urmări în mod voluntar cu privirea, deşi funcționalitatea muşchilor 
oculari este normală. Cazurile pun probleme de orientare şi deplasare în spaţiu. 


Tumorile cerebrale duc adesea la slăbirea vederii, uneori şi la false percepții, greşeli de 
identificare, reflectare denaturată a dimensiunilor şi distanțelor. 

Hemianopsiile, despre care am vorbit în cadrul afecţiunilor nervului optic, pot avea şi cauze 
dominant corticale. Şi nistagmusul poate fi de origine centrală. 
Psihastenia, isteria, psihozele schizofrenice pot duce la aşa-numita cecitate psihică, sindrom descris de J. 
M. Charcot de peste un veac. Este vorba de o tulburare de percepţie, care face dificilă sau chiar imposibilă 
recunoaşterea obiectelor, persoanelor, imaginilor, culorilor. Defecţiunea este la nivel centrai (lobul 
occipital), receptorul ocular fiind în bună stare. Este deci o agnozie vizuală. 
Tot de domeniul agnoziei este şi alexia, tulburare neurologică manifestată prin incapacitatea elevului de a 
înţelege mesajul scris şi uneori chiar de a scrie (agrafie). Se asociază frecvent cu dislexia. La acestea se 
adaugă agnozia spaţială, care face dificilă orientarea vizuală în deplasarea în spaţiu, în astfel de cazuri este 
afectată funcția de decodare, prelucrare şi integrare a informaţiilor vizuale, prin care se construieşte 
percepția. 

Consecințe grave asupra funcţiei vizuale au foarte adesea afecțiunile vasculare şi hemoragiile 
cerebrale, atrofiile cerebrale, traumatismele cranio - cerebrale. Toate acestea pot fi cauze ale cecităţii sau 
ambliopiei. 


3.6. AFECTAREA ALTOR ASPECTE FUNCŢIONALE ALE 
ANALIZATORULUI VIZUAL 


Am prezentat mai sus afecțiunile care tulbură principalele subsisteme ale funcției vizuale, ducând 
la instalarea deficienței vizuale. 
În realitate sistemul funcţional al vederii este mult mai complex. El include şi alte subfuncţii care joacă un 
rol important în activitatea analizatorului şi a căror lezare compromite mai mult sau mai puţin vederea. Ne 
oprim pe scurt asupra unora dintre ele. 

Amintim astfel funcţia de reglare a tensiunii intraoculare. Tulburarea acesteia se exprimă de obicei 
printr-o creştere anormală a tensiunii intraoculare, care poate fi cauzată de: 
a. hipersecreţia umorii apoase; 
b. tulburarea excreției acesteia (căile de eliminare fiind blocate); 
c. tulburarea reglării corticale a tensiunii intraoculare. 
în aceste cazuri, membranele oculare se dilată sub presiunea lichidului dinăuntrul ochiului, globul ocular 
creşte în volum şi devine dur, se produc leziuni ale retinei şi nervului optic, alterate prin presiunea la care 
sunt supuse, se produc tromboze ale unor vene oculare, cristalinul şi mai ales corneea se opacifiază. 
Acestea sunt simptoame ale bolii cunoscute sub numele de glaucom. În şcolile de ambliopi şi de nevăzători 
întâlnim adesea cazuri de glaucom infantil, fie prezent de la naştere, fie apărut în primii ani de viaţă, ca o 
anomalie în dezvoltarea anatomică a ochiului (buftalmie). 


Este datorat unor predispoziţii de natură ereditară sau unor boli congenitale (de multe ori sifilisului 
congenital). Ochiul mărit duce la miopie forte, din ce în ce mai gravă şi mai greu de corectat, câmpul vizual 
este rapid alterat, copilul suferă de fotofobie şi are dureri frecvente de cap. într-un mare număr de cazuri se 
ajunge la cecitate şi la extirparea globului ocular (enucleaţie). Sunt şi cazuri fericite în care tratamentul 
medicamentos şi chirurgical salvează cel puţin o parte din capacitatea vizuală. 

Un alt subsistem funcțional care poate fi afectat este cel de dozare a luminii care pătrunde în ochi, 
prin mărirea sau micşorarea pupilei. Disfuncţiile acestui mecanism împiedecă formarea unei imagini optice 
corecte. Ele se datorează uneori unor malformații congenitale (aniridie, colobom, modificări ale diametrului 
pupilar, inegalitatea diametrului pupilar la cei doi ochi). Dintre afecțiunile dobândite, mai grave sunt 
atrofiile irisului şi rigiditatea pupilară. Există şi tulburări de dinamică pupilară, adică ale reflexelor pupilare 
irido-dilatatoare şi irido-constructoare care reglează activitatea pupilei(mioza şi midriaza). Acestea sunt 
cauzate adesea de rupturi ale unor fibre ale nervului optic, în general afecțiunile pupilei se asociază cu cele 
ale irisului, adesea şi cu cele ale corneei, corpului ciliar, corpului vitros şi retinei. Ele se înscriu printre 
cauzele deficienței vizuale. 

Cele două cortine mobile ale ochilor - pleoapele -, pe marginea cărora sunt implantate genele, au în 
primul rând o funcţie de protecţie. Ele pot fi lezate de anomalii congenitale, ca de exemplu colobomul 
palpebral sau căderea pleoapei superioare şi imposibilitatea de a o ridica (ptoza palpebrală), deviațiile 
pleoapelor. Există de asemenea dermatoze ale pleoapelor (furuncul, abces), eczeme, chisturi şi tumori ale 
acestora. 


O serie de tulburări afectează musculatura pleoapelor. Sunt apoi blefaritele, care afectează 
pleoapele la nivelul joncţiunii lor, complicate uneori cu leziuni corneene, în toate aceste cazuri pleoapele îşi 
pierd capacitatea de protecţie, provocând şi un deficit vizual. 

Şi rolul protector al aparatului lacrimal poate fi limitat prin afecţiuni ale glandelor lacrimale sau ale căilor 
lacrimale, cu repercusiuni asupra funcţiei vizuale. 

Cele mai răspândite afecţiuni oculare sunt bolile conjunctivei -conjunctivitele. Ele stau la originea 
multor cazuri de deficiență vizuală. Sunt numeroase şi de naturi diferite, unele uşor vindecabile dar altele 
cu riscuri mari pentru vedere. Ne mărginim să menţionăm trahomul sau conjunctivita granuloasă, cea mai 
răspândită boală de pe globul pământesc. Numeroşi copii din lumea întreagă, mai ales din ţările 
subdezvoltate, ajung la cecitate din cauza acestei boli. Cecitatea se produce în special prin extinderea 
trahomului asupra corneei, care devine opacă şi asupra altor formaţiuni anatomice oculare. 


Cu aceasta suntem departe de a fi epuizat marea varietate a afecţiunilor care pot afecta diferitele 
subsisteme ale funcției vizuale. Am vrut numai să oferim un cadru orientativ general pentru înţelegerea 
diagnosticului cu care vin elevii în şcolile pentru deficienți vizuali. O înţelegere mai aprofundată a fiecărui 
caz dat ne-o va oferi buna colaborare cu medicul oftalmolog. 

Afecţiunile analizatorului vizual constituie primul nivel de explicare a apariţiei deficienţelor de 
vedere. La rândul lor, aceste afecțiuni sunt determinate de factori care privesc starea de sănătate a întregului 
organism sau de traumatisme care atentează la integritatea organismului. Ne oprim acum la acest al doilea 
nivel de explicaţie cauzală. 


4. AFECŢIUNI ORGANICE GENERALE CARE DETERMINĂ 
DEFICIENŢA VIZUALĂ 
4.1. FACTORI DE NATURĂ EREDITARĂ 


Factori ereditari, constituționali pot fi consideraţi răspunzători de multe din afecțiunile oculare 
prezentate mai sus. Uneori ei acţionează direct şi implacabil. Alteori ei au doar caracterul unor factori 
predispozanţi sau, cum se spune, sunt factori de risc. Nu o dată se întâmplă în şcolile pentru nevăzători sau 
slab-văzători să întâlnim mai mulți fraţi sau ca foştii elevi să-şi aducă aici copiii, şi ei deficienţi vizuali. 
Astfel deficienţa se perpetuează de la o generaţie la alta. 

De natură ereditară sunt diferite tipuri de anomalii şi malformații ale aparatului ocular ca: 
anoftalmie, microftalmie, lipsa cristalinului sau a irisului, colobom al acestora sau al retinei şi nervului 
optic, distrofia corneei, anomalii de poziţie a globilor oculari, pupile aşezate excentric. Albinismul este 
ereditar. Glaucomul are factori ereditari predispozanţi. Mai toate degenerescentele au cauze genetice. Unele 
tumori maligne, atrofiile optice ale retinei, ale coroidei şi cele ale nervului optic au şi ele în mare parte o 
origine ereditară. Sunt ereditare şi diferite defecte de conformaţie cu care se naşte copilul: muşchii globului 
ocular prea lungi sau prea scurţi şi anomalii ale ligamentelor lor, anomalii ale pleoapelor şi ale muşchilor 
lor, diferite chisturi şi chiar conformaţia anormală a globilor oculari care modifică dimensiunile diametrului 
antero-posterior. 


Toate acestea şi multe altele sunt cauze ereditare ale cauzelor oculare ale deficienței vizuale. 
In lumina geneticii contemporane a apărut ideea sfatului genetic, adică a lămuririi persoanelor la care există 
factori de risc că procrearea n-ar fi oportună. Este o problemă delicată şi controversată. 


4.2. AFECŢIUNI CONTRACTATE ÎN PERIOADA INTRAUTERINĂ 


Printre factorii congenital se află adesea afecțiunile transmise de mamă fătului în timpul sarcinii, 
mai ales în etapele ei timpurii. 

Este vorba mai ales de bolile infecțioase de care suferă mama în timpul sarcini şi ale căror toxine 
trec prin placentă la embrion, acţionând, printre altele, şi asupra țesutului ocular. 
Astfel rubeola, care pentru mamă nu este periculoasă, ascunde un risc mare pentru făt; embriopatia 
rubeolică stă la baza multor afecţiuni oculare (cataracte, opacifieri corneene, glaucom infantil, uneori chiar 
malformații). Multe alte boli infecțioase, ca rujeola, febra gripală, tuberculoza, hepatita epidemică ş.a. sunt 
factori cauzali sau cel puţin predispozanţi pentru afecțiunile oculare.. 


Subliniem mai ales pericolul pe care-l ascund bolile sexuale. Conjunctivita blenoragică a nou- 
născutului are urmări directe asupra dezvoltării funcției vizuale. Sifilisul, al cărui microb traversează pla- 
centa şi se transmite fătului reprezintă cauza multor cazuri de glaucom, atrofie optică, keratită, iridociclită 
ş.a. 

Nu putem neglija nici efectele nocive ale alcoolismului părinților. Unele cazuri de nevrită 
retrobulbară, de exemplu, şi-au găsit explicația în intoxicația alcoolică. Nu cunoaştem încă efectele 
drogurilor cu care se intoxică părinții asupra funcției vizuale a copilului, dar se pare că sunt grave. Factorii 
stresanți şi oboseala excesivă a mamei îşi joacă de asemenea rolul. Totul ne arată cât de importantă este 
examinarea stării de sănătate în timpul sarcinii şi preîntâmpinarea acțiunii factorilor nocivi prenatali. 


4.3. FACTORI PERINATALI 


Aici se pune mai ales problema traumatismelor obstetricale care pot cauza leziuni sau anomalii de 
dezvoltare anatomo-fiziologică a analizatorului vizual. 


4.4. FACTORI PATOLOGICI POSTNATALI 


Orice afecţiune oculară trebuie considerată în inter-relaţie cu organismul în întregul lui. Numeroase 
boli generale contractate în copilărie, în special în primii ani de viată pot avea urmări dramatice asupra 
funcţiei vizuale. Cu cât vârsta la care se instalează boala este mai mică, cu atât vulnerabilitatea copilului 
este mai mare. 

Din nou amintim lungul cortegiu al bolilor infecțioase cu consecinţe care se extind asupra 
aparatului vizual, în fişele medicale ale elevilor unei şcoli de ambliopi sau de nevăzători vom găsi mereu 
referiri fa gripă, variolă, varicelă, rujeolă, scarlatină, tuse convulsivă, herpes sau alte boli infecțioase care 
explică afecţiuni ale corneei, congestia conjunctivelor oculare, leziuni ale retinei. Cazurile de difterie pot 
duce la paralizia acomodaţiei. Unele atrofii ale nervilor optici au fost explicate prin starea de anemie 
apărută în cursul ulcerului gastro-duodenal. Acelaşi efect îl are şi anemia produsă de bolile de sânge. Otita 
cronică supurată se poate complica cu paralizii ale musculaturii ochiului din partea urechii atinse. 

Dintre urmările pe care le pot avea bolile reumatice amintim tumefierea pleoapelor, congestia 
conjunctivelor, cheratite, inflamații ale irisului, cataracte. 

Exoftalmia (ieşirea ochilor din orbită) se poate datora unei tulburări în funcția glandei tiroide 
(boala Basedow). în general afecțiunile endocrine ascund riscul unor repercusiuni pe plan vizual. O 
tumoare a glandei suprarenale poate creşte tensiunea intraoculară, provocând hemoragii sau glaucom. 

De asemenea bolile cardiovasculare apărute în ontogeneza timpurie acţionează negativ asupra tensiunii 
intraoculare, şi pot duce la tromboze ale vaselor oculare şi dezlipiri de retină. 

Complicaţii oculare seroase pot apare în unele boli digestive şi în avitaminoze. Sunt cunoscute 
(ochiul uscat) maladie care provoacă în multe cazuri pierderea vederii nocturne, uneori chiar cecitatea este 
urmarea lipsei vitaminei A şi în general a subnutriției, în avitaminoza B apar erupții de tip eczematic în 
jurul corneei şi blefarite. Lipsa vitaminei C provoacă hemoragii în orbite şi congestii ale pleoapelor. Unele 
cazuri de miopie au la bază, printre altele, lipsa vitaminei E. 

Mai multe afecţiuni oculare ne indică prin chiar numele lor că sunt provocate de diabet: retinopatie 
diabetică, cataractă diabetică, irită diabetică. Nefritele şi retinopatiile se asociază în unele cazuri 


cu bolile renale. 


Deficiențe vizuale din cele mai grave sunt provocate de meningite, encefalite şi 
trombo-flebite cerebrale. 

Am dat doar câteva exemple care ilustrează rolul cauzelor organice generale în apariția 
afecţiunilor oculare şi prin această în instalarea deficienței vizuale. Din cele spuse decurge şi 
grija pe care trebuie să o avem pentru profilaxia acestor boli, pentru depistarea lor precum şi 
pentru tratarea lor corespunzătoare şi promptă, pentru a se preveni consecinţele lor asupra 
funcţiei vizuale. 


5. TRAUMATISMELE OCULARE 


Afecţiunile oculare care produc deficienţa vizuală pot fi provocate şi de traumatisme 
oculare. 

Despre traumatismele oculare putem spune nu numai că sunt pauze din cele mai 

frecvente ale orbirii dar şi cauze care ar putea fi de cele mai multe ori evitate. 
Cu toate că ochiul este adăpostit în orbită şi protejat de pleoape şi de unele reflexe de apărare 
ale organismului, el este destul de expus diferitelor feluri de traumatisme. Accidentele care 
traumatizează receptorul vizual au loc în procesul muncii, în circulaţia rutieră, în activitatea 
sportivă, în activitatea gospodărească, în confruntările violente dintre persoane. Conflictele 
armate din diferite colţuri ale lumii duc şi ele la traumatisme oculare. 

Pe noi ne interesează aici în special accidentele oculare ale copiilor. Aceste accidente 
se petrec cel mai adesea în timpul jocurilor şi într-o proporție mai mică în activitatea şcolară 
şi în viaţa familială, unde copiii sunt într-o anumită măsură supravegheați. Jocurile băieților 
fiind mai violente, proporţia accidentelor la aceştia este mai mare decât la fete. Faptul că 
frecvenţa maximă a accidentelor oculare ale copiilor s-a găsit la vârsta de 10-12 ani s-ar putea 
explica prin unele trăsături psihice ale trecerii spre preadolescentă: aspirație spre libertate şi 
aventură, spre afirmare de sine fără a-şi cunoaşte limitele şi nici riscurile lumii spre care se 
avântă. 

După o clasificare curentă, traumatismele oculare se împart în contuzii, plăgi 
perforante şi arsuri oculare. 

Contuziile se produc prin lovirea mai mult sau mai puţin violentă a globului ocular, dar fără a 
se produce o perforare a acestuia. 


O piatră aruncată, un bulgăre de zăpadă îngheţată, o lovitură cu pumnul sau cu un obiect dur pot 
provoca contuzii. Ochiul contuzionat nu este rănit în exterior, totuşi unele contuzii sunt fatale pentru funcția 
vizuală. O contuzie poate produce dezlipirea de retină imediat după accidentare. Uneori are loc o 
hemoragie şi ochiul se umple de sânge, în zilele următoare contuziei, chiar dacă durerea s-a potolit, poate 
avea loc un proces de opacifiere a corneei sau a cristalinului (cataractă traumatică). Alteori se produce 
luxaţia cristalinului. Printre consecinţele grave ale contuziilor se află inflamaţia irisului şi a corpului ciliar, 
care atrage după sine o mărire a debitului de umoare apoasă şi formarea glaucomului secundar. 

Plăgile perforante sunt produse de obiecte ascuţite şi tăioase care rănesc ochiul, provocând de 

obicei o infecție. Astfel de obiecte pot fi: o săgeată sau o suliță cu care se joacă băieţii, un cârlig de undiţă, 
o creangă de copac, un spic de grâu, un ciob de sticlă(chiar de la ochelarii sparţi în timpul jocului), o aşchie 
de lemn, o croşetă, un creion, o peniță. Jocurile cu pocnitori şi artificii pot produce o explozie care să 
rănească ochii. Vârful care pătrunde în ochi poate distruge unele organe intraoculare, care sunt foarte 
sensibile. Cu atât mai gravă este situația când o parte din obiectul care a produs leziunea rămâne în globul 
ocular. Atunci se pune problema identificării şi localizării corpului străin, a extragerii lui apoi a 
tratamentului pentru recuperarea, cel puţin parțială, a funcției vizuale. Corpii metalici feroşi pot fi extraşi 
cu electromagnetul, pentru ceilalți este necesară o intervenţie operatorie dificilă. 
Aceste plăgi penetrante devin o cauză a deficienței vizuale prin faptul că distrug corneea, de la care infecția 
se întinde în tot globul ocular, lezează uneori irisul şi cristalinul, produc hemoragii în vitros, alterând astfel 
şi retina şi favorizând dezlipirea de retină. Vederea se pierde imediat sau pe parcurs; rar se mai revine la o 
vedere normală. 

Arsurile oculare sunt produse mai rar de agenţi fizici (flăcări, lichide fierbinţi, raze ultraviolete) 
dar foarte frecvent de agenţi chimici (var, sodă cucaustică, amoniac, apă oxigenată şi chiar creionul 
chimic). Substanțele foarte caustice, proiectate cu presiune şi neînlăturate imediat au o acţiune extrem de 
nocivă. Sunt lezate mai întâi pleoapa şi conjunctiva iar corneea se opacifiază din primele minute. Apar 
complicaţii ca iridociclita toxică sau chiar glaucomul. 

Acţiuni grave se pot produce şi prin acţiunea unor medicamente oculare aplicate la o concentraţie mai mare 
decât cea prevăzută; este cazul nitratului de argint. 


In acele colţuri ale lumii unde oamenii continuă să se războiască, arsurile oculare sunt produse de 
gazele toxice, de aruncătoarele de flăcări şi de alte mijloace de Suptă. Bombele atomice au lăsat nenumărați 
copii fără vedere. 


6. CAUZE SOCIALE ŞI EDUCAȚIONALE 


Pentru a surprinde întreaga complexitate a determinării deficienţelor vizuale este necesar să ne 
oprim şi asupra factorilor cauzali de natură socială. 

Cum am văzut, deficienţa vizuală ţine de anumite lezări ale suportului anatomo-fiziologic a! vederii, care la 
rândul lor sunt determinate fie de boli generale, fie de traumatisme oculare. 

Toţi factorii cauzali de care ne-am ocupat sunt însă legaţi într-un fel sau altul de condiţiile 
existenţei umane. 

Studiile care urmăresc condiționarea socială a deficienţelor vizuale - ca şi a altor deficienţe - scot 
în evidenţă că procentul acestor deficienţe este de trei ori mai mare în ţările în curs de dezvoltare decât în 
cele puternic industrializate, în Asia, de exemplu, în fiecare an 250000 de copii devin orbi datorită carenţei 
de vitamina A. Dar chiar şi în ţările bogate există diferenţe mari între procentul nevăzătorilor din păturile 
defavorizate şi din păturile înstărite, în Statele Unite, procentul deficienţilor din rândurile populaţiei de 
culoare este de două ori mai mare decât în rândul albilor - după cum scrie John Noble, expert al 
Departamentului educaţiei din Washington *1. P.-E. Mandl, editorul volumului L'enfant handicapa 
remarcă de asemenea condiţionarea socială a cauzelor deficienţelor: în ţările industrializate ele sunt legate 
de procesul de îmbătrânire şi de bolile profesionale, în timp ce în ţările în curs de dezvoltare de bolile 
transmisibile şi de malnutriție *2. "Nu este o întâmplare că numărul relativ de infirmităţi şi de infirmităţi 
multiple creşte mai mult decât proporţional pe măsură ce coboram pe scara mizeriei. Malnutriţia, un 
mediu insalubru, lipsa de apă potabilă, bolile endemice, lipsa accesului la cunoştinţele elementare de 
igienă şi lipsa mijloacelor pentru a le putea respecta în viaţa cotidiană sunt printre determinanţii 
numărului de infirmităţi *3”. 


an 


*] J. H. Noble: „L 'inegalite sociale face aux infirmités”, în volumul "L'enfant handicapé" din seria "Les carnets de 
l'enfance", UNICEF.1981, pag.27. 

*2 Idem pag. 14. 

*3 Idem pag. 12. 


Un alt aspect social relevat de autorii aceluiaşi volum (publicat cu prilejul Anului internațional a! 
handicapaţilor) se referă la segregarea socială a deficienţilor în instituțiile speciale şi la atitudinile celor din 
jurul lor. într-adevăr, handicapul deficientului vizual poate fi accentuat de mentalitatea retrogradă a 
văzătorilor, de ignoranţa, indiferența, teama, agresivitatea, lăcomia, superstiţiile, lipsa de înţelegere sau 
mila jignitoare întâlnite de nevăzător de-a lungul vieții. N-ar trebui să uităm, aşadar, că şi comportamentul 
nostru poate deveni un factor cauzal a! deficienței altora. "O infirmitate se agravează datorită atitudinilor 
anturajului şi închiderii sociale a infirmului în grupul invalizilor. Ceea ce la început era o simplă 
infirmitate se transformă socialmente într-o invaliditate, mult mai dureroasă pentru individul respectiv şi 
mai costisitoare pentru anturajul său şi pentru societate *4. 

Concluzia autorilor ascunde totuşi o speranţă: cvasi-totalitatea infirmităţilor ar putea fi prevenite 
prin măsuri sociale şi educative corespunzătoare. Se fac referiri şi propuneri în acest sens: vaccinarea, 
educaţie în spiritul igienei, legislaţie rutieră pentru prevenirea accidentelor de circulaţie, legislație pentru 
prevenirea accidentelor de muncă şi a bolilor profesionale, îngrijirea sănătăţii femeilor însărcinate, 
tratamentul precoce a! maladiilor care duc la orbire, în special a bolilor infecțioase ş.a. Se pune problema 
prevenirii apariţiei deficienței dar şi a prevenirii consecințelor negative ale acesteia, produse de atitudinea 
Inadecvată a părinţilor, de lipsa unei educaţii adaptate cerinţelor deficienţilor vizuali, de lipsa de încredere 


decât odată cu mizeria. 


*4 Idem p. 13. 


REZUMAT 


Diferitele afecţiuni ale aparatului vizual care produc deficienţa vizuală parțială sau 
totală pot îi clasate după principalele subsisteme ale funcției vizuale. 
La nivelul subfuncției de formare a imaginii optice se pot produce tulburări de refracție şi 
opacifieri ale mediilor refringente. 
La nivelul recepţiei retiniene tulburările sunt produse de diferite afecţiuni ale retinei. 
Tulburările subfuncţiei de transmitere a excitaţiei nervoase privesc afecțiunile nervului optic. 
Subfuncţia de fuziune binoculară este tulburată de cauze senzoriale sau motorii (ale motilității 
oculare). 

Glaucomul infantil este legat de tulburările sistemului funcţional care reglează 
tensiunea intraoculară. Alte afecţiuni privesc funcțiile de protecţie a ochiului. 
Disfuncţiile se pot situa şi la nivelul mecanismelor corticale ale vederii. 
Toate aceste afecțiuni pot fi cauzate, la rândul lor, de boli organice generale de natură 
ereditară sau dobândite postnatal. 

O cauză a deficienței vizuale o constituie şi diferitele tipuri de traumatisme oculare. 
Atât afecțiunile oculare cât şi cele generale care le produc sunt legate şi de factori de natură 
socială şi educaţională. Multe cazuri de deficiență vizuală ar putea fi prevenite prin măsuri 
social-economice, de igienă şi de educație. 


PROBE DE CONSOLIDARE ȘI AUTOEVALUARE 


1. Dezbateţi în seminar problema prevenirii deficienței vizuale pornind de la textul de mai 
Jos, extras din Regulile standard privind egalizarea şanselor pentru persoanele cu 
handicap adoptate de ONU în 1993. 

Termenul prevenire înseamnă acţiunea destinată împiedicării apariţiei deficienţelor fizice, 
intelectuale, psihiatrice sau senzoriale (prevenţie primară) sau împiedecării deficienţelor 
ce determină limitări funcționale permanente sau incapacității (prevenţie secundară). 
Prevenţia poate include o diversitate de acţiuni, cum ar fi îngrijirea primară a sănătăţii, 
îngrijirea prenatală şi cea postnatală, educația în domeniul nutriției, campaniile de 
imunizări împotriva bolilor contagioase, măsurile de control al maladiilor endemice, 
regulamentele de protecţie a muncii, programele de prevenire a accidentelor în diferite 
medii, inclusiv adaptarea locurilor de muncă pentru prevenirea apariţiei incapacităților şi a 
bolilor profesionale şi prevenirea incapacităţilor rezultate din poluarea mediului sau în 
urma ? conflictelor armate. 

2. Completaţi tabelul de mai jos cu principalele subsisteme ale funcției vizuale şi 
disfuncţiile posibile în cadrul fiecăruia. 


Subsistemele funcţiei vizuale 
Disfuncţii 


A. Subfuncţia de formare a imaginii optice 
a. Vicii de refracție 

- miopie 

- hipermetropie 

- astigmatism 

b. Opacifieri ale 

- corneei 

-  cristalinului corpului vitros 

TEMA III îi NR 
COMPENSAȚIA IN DEFICIENŢA VIZUALA 


Se ştie că în cazul deficienței vizuale, ca şi al altor tipuri de deficiență, se manifestă 
anumite mecanisme compensatorii, menite să suplinească, într-un fel sau altul, capacitatea 
funcţională pierdută sau diminuată. Se vorbeşte uneori de acea dezvoltare miraculoasă şi 
providenţială pe care o au, la deficienţii vizuali, modalităţile senzoriale care suplinesc vederea 
sau trăsăturile de caracter care susțin drumul greu spre autonomia personală. 

Capitolul de faţă încearcă să explice acest "miracol" al compensaţiei. 


1. POZIŢII TEORETICE ÎN EXPLICAREA FENOMENELOR 
COMPENSATORII 
1.1. Explicații fiziologiste 


Există explicaţii strict fiziologiste, care prezintă compensaţia ca pe o reacţie 
fiziologică automată, necondiționată, la lezarea receptorului vizual. Apariţia deficienței 
vizuale ar declanşa spontan, de la sine, o capacitate sporită a celorlaltor modalităţi senzoriale, 
ca şi când natura ar vrea să-l "compenseze" pe copilul deficient pentru pierderea suferită, să-i 
ofere ceva în schimb. 

Astfel de explicaţii ascund un sâmbure de adevăr, căci aici este vorba, desigur, de un 
mod al organismului de a reacţiona faţă de o situaţie dată. Nevăzătorul poate obţine pe cale 
tactil-kinestezică sau auditivă o mare bogăţie de informaţii pe care cei cu vedere normală le 
obţin numai pe cale vizuală. Se petrec însă lucrurile automat şi numai la nivelul receptorilor 
senzoriali? 


Se dezvoltă de la sine celelalte simţuri atunci când apare cecitatea? Compensaţia se 
reduce la înlocuire? De ce în unele cazuri supleanta senzorială este foarte reuşită, iar în altele 
cu totul insuficientă? Explicaţia fiziologistă nu răspunde unor astfel de întrebări, în lumina 
cercetărilor actuale care demonstrează că la nevăzători pragurile senzaţiilor analizatorilor 
supleanţi nu se schimbă în mod semnificativ, ne dăm seama că explicaţia strict fiziologistă 
rămâne simplistă şi unilaterală. 


1.2. Explicații psihologiste 


Există pe de altă parte teorii psihologiste, care pun pe prim plan fenomenele 
psihologice care apar ca urmare a infirmităţii organice şi reducerii parțiale sau totale a vederii. 

Şi aceste teorii pornesc de la un fapt real şi anume că în geneza handicapului un rol 
important îl au factorii psihosociali, situația specială pe care o creează deficienţa în sfera 
relaţiilor interumane şi efectele lăuntrice ale acestei situaţii. Dar compensaţia este prezentată 
aici ca un fenomen care se petrece exclusiv pe planul psihologiei individului, ca o reacţie de 
regulă inconştientă la situaţia creată de infirmitate. 

Trebuie spus că acest mod de a explica compensaţia este propriu cu deosebire 
adepților psihanalizei. Deşi există diferenţe mari între ei, principalii reprezentanţi ai 
psihanalizei (Freud, Adler, Jung) au explicat mecanismele de compensație ca fiind mecanisme 
de apărare a Eului, Ele apar în condiţiile în care au loc conflicte interne insuportabile - 
angoase, tensiuni, sentimente de frustrare şi inferioritate -care ar putea duce ia dezagregarea 
personalităţii, în esenţă, compensarea ar consta deci în reacţii psihice pare (indiferent cum le 


apreciem sub aspect educativ) sunt menite să asigure vieţii psihice un echilibru, o 
detensionare fără de care la orizont ar apare ameninţarea psihozei. 

La Freud, chiar procesele psihanalitice fundamentale capătă un astfel de sens, chiar 
dacă el nu s-a ocupat în mod deosebit de compensație. Refularea ar însemna să te debarasezi 
de ceea ce zdruncină conştiinţa de sine iar sublimarea ar fi cucerirea satisfacţiei pe altă cale 
decât cea pe care deficienţa ţi-o închide. Sublimarea capătă la el sensul unei compensări şi are 
efect psihoterapeutic. 

Să ne oprim, mai departe, la teoria psihanalistului Aifred Adler, care, ca şi Freud, era 
şi oftalmolog, în 1907, Adler a publicat un studiu amplu consacrat compensaţiei, intitulat: 
Studiu asupra inferiorităţilor 
organice. Ideea de bază a acestei cărţi era că organismul, pentru a contrabalansa stările 
afective insuportabile produse de deficiență are o reacţie atitudinală de sens contrar. 
Inferioritatea este compensată prin dorinţa şi tendinţa spre superioritate, prin voinţa de putere. 
E. Ciaparede, care vorbea şi el de "compensarea printr-o reacţie antagonistă faţă de deviația 
care-l dă naştere”, scria în acest sens: "a compensa nu înseamnă a suprima lipsa care 
provoacă trebuinţa: înseamnă a o balansa printr-un aport de sens contrariu. Compensaţia 
este deci o stratagemă întrebuințată de organism pentru a para un dezechilibru* (Ed. 
Ciaparede, p.65). 

Şi această explicaţie are un sâmbure de adevăr, căci fenomenele psihice sunt totdeauna 
implicate în actul compensaţiei şi , uneori ele chiar joacă un rol principal. Dar prin faptul că se 
mărgineşte la acest aspect, explicaţia rămâne unilaterală. Cu atât mai mult cu cât are tendinţa 
de a accentua pe un substitut de compensație (privită ca o "stratagemă" inconştientă) şi nu pe 
aspectul esențialmente pozitiv al compensaţiei. 

Psihanalistul Cari Gustav Jung se delimitează într-o anumită măsură de ideea lui 
Alfred Adler, la care compensarea "constă în producerea unei ficțiuni destinate să echilibreze 
insuficienţa, să transforme inferioritatea în superioritate. Compensarea înseamnă echilibrare 
sau înlocuire. In vreme ce Adler limitează noţiunea de compensare la echilibrarea 
sentimentului de inferioritate, eu îi atribui un sens general, înțelegând prin ea o echilibrare 
funcțională, generală, o autoreglare a întregului aparat psihic... În stare normală 
compensarea este inconştientă, adică acţionează reglând inconştient activitatea conştientă”. 
(C. G. Jung, p.451-453). 

Chiar dacă această viziune este mai cuprinzătoare, nici ea nu depăşeşte cadrul explicaţiilor 
psihologiste. 

Dacă vom considera cele două explicaţii prezentate mai sus drept complementare, vom 
putea face un pas mai departe spre înţelegerea fenomenelor de compensație. 


1.3. Compensaţia ca fenomen de adaptare 


Credem că pentru a fi înţeleasă ca un fenomen integral, compensaţia trebuie privită 
înainte de toate ca un mod de adaptare. Ea ţine de potenţialul adaptativ de o bogăţie nebănuită 
de care dispune în mod normal orice ființă umană pentru asigurarea echilibrului cu mediul 
natural şi social. Nu trebuie să căutăm aici "daruri" speciale oferite de natură numai celor 
handicapaţi. Toţi dispunem de "rezerve" de autoreglare, mobilizabile când apare necesitatea. 
Compensaţia este, de altfel, un fenomen curent şi în condiţiile dezvoltării normale, în absenţa deficienței. 


Pentru Jean Piaget, de exemplu, trecerea de la un stadiu al evoluţiei copilului la altul, presupunând 
mereu reechilibrarea cu mediul, constituie un proces "al autoreglării, adică al unei succesiuni de 
compensări active ale subiectului, ca răspuns la perturbațiile exterioare" (J. Piaget, B. Inhelder, p. 132). 

Se înţelege că în condiţiile apariției unei deficienţe vizuale, problema adaptării (sau a readaptării, 


ne-utilizate. Relaţiile organismului cu mediul înconjurător trebuie refăcute în condiţiile în care o 

funcţie senzorială esenţială este total sau parțial lezată. 

Dacă înţelegem organismul ca pe un sistem global, cu modalităţi proprii de autoreglaj, devine clar 
că limitarea sau suprimarea unei funcţii se răsfrânge asupra sistemului funcțional în întregul lui. Perturbarea 
survenită la nivelul globului ocular tinde să producă o restructurare a întregului sistem de cunoaştere 
senzorială şi nu numai senzorială. 

Se ştie că această restructurare are Ioc în primul rând la nivelul scoarței cerebrale. Acolo există imensul 
sistem de corelaţii ontogenetice, suprapuse celor filogenetice şi formând sintezele funcţionale dinamice 
care asigură activitatea conjugată a analizatorilor, prin care este reflectată realitatea. La această "staţie 
terminus" comună a analizatorilor se produce "miracolul" compensării. 

Ce se întâmplă la acest nivel decisiv? în cazul cecităţii, nici un fel de impulsuri aferente specifice 
analizatorului vizual nu mai ajung la zonele corticale corespunzătoare, în cazul ambliopiei, ele ajung dar 
sunt insuficiente cantitativ şi calitativ. Numeroase corelaţii inter-senzoriale, importante pentru reflectarea 
realităţii, nu se mai pot forma (sau dacă au existat, se inhibă, fiindcă îşi pierd semnificaţia semnalizatoare), 
în schimb se stabilesc noi corelaţii între analizatorii intacţi, ale căror "informaţii" sunt confirmate de 
practică, în lipsa surselor vizuale, importanţa lor creşte. Ei devin capabili de diferențieri din ce în ce mai 
fine în limitele sensibilităţii lor. Reactivitatea lor crescută are şi un alt efect: face ca, prin inducţie, să se 
accentueze şi mai mult starea de inhibiţie a zonelor vizuale. 

Pe scurt, la baza readaptărilor compensatorii stau aceste fenomene de fiziologie a activităţii nervoase 
superioare, în cadrul noilor configurații intracerebrale, chiar analizatorii angajaţi se transformă funcţional, 
datorită rolului lor sporit şi datorită lipsei legăturilor lor funcţionale normale cu analizatorul vizual. 


Aceasta ne ajută să înţelegem mecanismul suplinirii analizatorului vizual prin alte modalități 
senzoriale, în cazul unei ambliopii re-educabile are loc un proces invers, de dezinhibare a zonelor vizuale şi 
de restabilire a relațiilor lor inter-senzoriale. 

Fenomenele nu se petrec exclusiv la nivel cortical. Lipsa razelor luminoase pe de o parte şi 
suprasolicitarea auditivă, tactilă etc. au urmări asupra sistemului neurovegetativ. O reactivitate vegetativă 
crescută, tot în scop adaptativ, a fost remarcată de fiziologii care au studiat reflexele de orientare şi de 
apărare ale nevăzătorilor. Vom reveni în capitolul următor asupra acestei chestiuni. 

Procesele care au loc la nivelul sistemului nervos central nu sunt însă în afara oricărei condiţionări. Ele nu 
sunt întâmplătoare şi nici predeterminate. Noile legături şi restructurarea sistemelor funcționale existente 
depind, la rândul lor, de anumiţi factori condiționali pe care a venit momentul să-i precizăm. 


2. FACTORI CONDIȚIONALI Al COMPENSĂRII 


Fenomenele compensatorii pot avea forme şi direcţii diferite, în raport cu diferite condiţii obiective 
şi subiective. Compensaţia exprimă adaptarea la astfel de condiţii. Este necesar să le cunoaştem căci numai 
prin mijlocirea lor putem influenţa, ca educatori, procesul compensaţiei. 

Sigur că în primul rând modul de compensare este condiţionat de deficienţa primară, adică de natura, 
gradul, gravitatea şi cauzele deficienței vizuale, de eventualele deficienţe asociate. Altfel compensează un 
copil atins de cecitate totală şi altfel un ambliop. într-un fel compensează un miop şi într-alt fel un 
hipermetrop. îngustarea câmpului vizual este altfel compensată decât pierderea simțului profunzimii, în 
felul cum se manifestă compensaţia contează şi vârsta la care a apărut deficienţa vizuală, adică instalarea 
timpurie a mecanismelor compensaţiei sau formarea lor târzie, în interferenţă cu deprinderile deja existente 
şi în condiţiile unor stări afective negative. 

Existenţa frecventă a unor consecinţe secundare negative ale deficienței complică situaţia, căci şi 
ele trebuie compensate, ele handicapându-l pe copil tot atât de mult cât şi deficitul primar. Consecințele 
negative pot apărea pe planul dezvoltării fizice, intelectuale, psihomotorii şi afectiv-atitudinale, solicitând 
forme specifice de compensare. 


Procesele psihice pot sprijini dar pot şi contracara bunul mers al compensaţiei. Trăsăturile 
tipologice şi particularităţile individuale (fire activă sau pasivă, tip extravertit sau introvertit, instalare 
rapidă sau lentă a reflexelor etc.) îşi au, şi ele, un rol condiţional în procesul compensaţiei. 

Adaptarea compensatorie înseamnă în cele din urmă stabilirea unei interacțiuni echilibrate cu mediul 
ambiant. Condiţiile de viaţă ale micului deficient vizual, atitudinile celor din jur faţă de el, cerinţele faţă de 
el, dragostea care i se arată sau de care este privat - toate acestea condiționează desfăşurarea şi reuşita 
compensaţiei. Mediul ambiant în întregul său poate fi considerat un factor al compensaţiei. 


Cu aceasta ajungem la factorul condițional esenţial prin care se realizează compensaţia: propria 
activitate a copilului nevăzător sau slab-văzător, la solicitările mediului. Prin activitate se realizează inte- 
racțiunea sa cu mediul. Compensarea apare în procesul activităţii, ca un răspuns la cerinţele ei. Copilul 
compensează activ, adunându-şi eforturile. Activitatea îl solicită, îl stimulează, îl orientează, îl determină să 
diferenţieze sau să structureze, îi mobilizează resursele şi dinamismul. Activitatea este motorul 
restructurărilor la nivel central. Conţinutul activităţii, motivaţia ei şi întărirea ei condiționează astfel 
compensaţia. Zadarnic o aşteptăm pasivi; compensaţia trebuie cucerită. Fără activitate nu există 
compensație. 

Sub aspect pedagogic, influenţăm compensaţia mai ales prin activitatea spre care îl atragem pe 
copil, pe care o impulsionăm şi o dirijăm. Activitatea practică şi cognitivă a copilului deficient vizual, în 
măsura în care izbutim să o declanşăm, determină apariţia sau inhibarea unor mecanisme compensatorii. 

O educaţie timpurie, de la începutul vieţii deficientului vizual este necesară pentru a furniza stimulările care 
nu apar de la sine, prin care să activăm din timp şi într-o perioadă de maximă receptivitate mecanisme 
compensatorii adecvate şi eficiente. 


3. TIPOLOGIA COMPENSAȚIEI 


O distincție esenţială putem face în raport cu valoarea adaptativă a diferitelor modalităţi de 
compensare pe care le întâlnim la deficienţii vizuali. Cu alte cuvinte, trebuie să apreciem dacă ele servesc 
realmente depăşirii dificultăților întâmpinate de aceşti copii şi dacă nu cumva ele au efecte 
secundare nedorite, dăunătoare. 


Să luăm de exemplu cazul unui slab-văzător care, pentru a-şi compensa deficienţa, 
practică predominant o investigare tactilă, chiar dacă nu elimină complet vederea, în felul 
acesta el obţine, într-adevăr, o imagine mai precisă a obiectului percepției. Pipăitul se 
dovedeşte productiv. Se întâmplă însă că, obişnuindu-se să perceapă pe cale tactilă şi 
renunțând din ce în ce mai mult la exerciţiul vizual, vederea lut devine din ce în ce mai puţin 
eficientă, fiindcă nu este utilizată, în acest caz, modul de compensare care îl ajută pentru 
moment se dovedeşte nociv pe termen lung şi educatorul va trebui să intervină. Dacă însă 
copilul suferă de glaucom infantil şi ştim de la medicul oftalmolog că el îşi va pierde în 
curând vederea şi deci trebuie să-şi perfecţioneze percepţia tactilă, pentru a fi pregătit pentru 
noua situație, atunci vom considera că aceeaşi modalitate de compensare este pozitivă. 

Un alt exemplu. "Atitudinea vicioasă a capului este o modificare pozițională 
compensatoare a capului, care se produce pentru a suplini deficitul mişcărilor oculare în 
anumite direcții ale priviri (E. Raţiu, p.85). Aceasta se întâmplă din cauza unei paralizii a 
muşchilor oculari. Poziţii vicioase ale capului apar şi la alte afecțiuni (lipsuri în câmpul 
vizual, căderi ale pleoapelor ş.a.). Numai că această modalitate spontană de a compensa duce 
cu timpul la stabilizarea unei poziţii corporale vicioase* care dăunează dezvoltării fizice a 
copilului şi creează un nou handicap. 

Nevăzătorul care îşi compensează sentimentul de frustrare prin efortul de a reuşi într- 
un domeniu în care simte că are posibilităţi, compensează în sens pozitiv, desigur. 
Dimpotrivă, închiderea în sine şi stările de reverie consolatoare în care se refugiază un 
nevăzător care se simte inferiorizat şi insecurizat, chiar dacă reprezintă un mecanism imediat 
de apărare a Eului, pot duce în cele din urmă la anumite forme de nevroză. 

Distingem aşadar între modalităţile de compensare cu adevărat pozitive, eficiente în 
raport cu situaţia existentă şi cele care, dimpotrivă, au efecte negative, nocive, imediat sau pe 
termen lung. Pedagogului i se cere să aprecieze efectele posibile ale diferitelor forme de 
compensație, pentru a şti dacă să le încurajeze sau nu. 

B. Exemplele de mai sus se refereau la forme de compensare spontană, apărute în afara 
acţiunii educaţionale. 


Mai toate mecanismele de compensație organică şi fiziologică se manifestă spontan. La 
nevăzători, tendinţa de amplificare a reacţiilor de orientare şi de apărare faţă de stimuli auditivi este o 
compensare spontană. La unii ambliopi, ochiul apropiat de obiect sau obiectul apropiat de ochi, în care caz 
se elimină şi convergenţa, constituie o formă de compensare spontană, adesea nocivă. Cum am văzut, şi 
compensarea pe plan psihologic se poate constitui spontan, în sens pozitiv sau negativ. 

Lucrurile se pot petrece însă şi altfel, lată, de exemplu, cum se joacă o mamă (bine instruită de 
psihopedagog) cu copilul ei nevăzător în vârstă de 3 ani. Ea se mută din loc în loc în cameră, bătând o 
tamburină sau agitând un clopoțel. De fiecare dată copilul trebuie să ajungă la ea orientându-se după sunet. 
Reuşita este "întărită" prin râsete, mângâieri, laude. Jucându-se, copilul învață să compenseze pe cale 
auditivă, în şcoală, sarcinile didactice se împletesc cu cele de dirijare a compensaţiei. 

Putem distinge, aşadar, pe de o parte compensarea spontană, care se poate manifesta în afara 
acţiunii educaţionale iar pe de altă parte compensarea dirijată, ale cărei mecanisme sunt stimulate şi 
dezvoltate în mod deliberat, ca parte a unui sistem de educaţie. Compensaţia se poate învăţa. Uneori 
compensarea dirijată constă într-un proces de autoeducaţie, pe care copilul îl desfăşoară la îndemnul şi sub 
îndrumarea educatorului. 

Dar precizăm: faptul că un mecanism de compensare se manifestă spontan nu înseamnă neapărat că 
el va avea urmări negative; el poate fi chiar foarte util. Iar faptul că un mecanism se constituie sub influenţa 
educatorului nu ne dă certitudinea efectelor pozitive. O analiză atentă pe parcurs ne va permite să-i evaluăm 
rezultatele şi să acţionăm în consecinţă. 

C. Uneori compensarea spontana se realizează nu numai prin mecanismele naturale de adaptare dar şi cu 
ajutorul unor instrumente, aparate sau alte mijloace ajutătoare, de natură tehnică (A. Rozorea, I. Muşu, 
p.304-308). O simplă lupă folosită de elevul ambliop poate ajuta compensaţia prin mijloacele restante ale 
analizatorului vizual. Bastonul alb este un instrument simplu dar foarte util, facilitând compensarea prin 
ceilalți analizatori. Există aparate opto-electronice care îi ajută pe cei cu cecitate nocturnă iar altele pentru 
cei cu cecitatea culorilor. Există o mare varietate de aparate care sprijină procesele compensatorii ale 
nevăzătorilor, convertind semnalele vizuale în semnale sonore sau vibro-tactile. Pentru ca nevăzătorul să se 
poată adapta bine la mediu este necesar ca şi mediul să-i ofere mijloace corespunzătoare. 


lată deci o nouă distincție: compensație realizată prin mijloacele naturale ale organismului Şi 
compensație tehnică, sprijinită de instrumente şi aparaturi speciale. Se înţelege că folosirea unei astfel de 
aparaturi presupune un proces de învăţare, de formare a deprinderii de a o utiliza cu folos. 

D. Unii autori insistă asupra distincţiei dintre compensaţia fiziologică şi cea psihologică. 

Este adevărat că unul din aceste două aspecte poate deveni dominat într-un caz dat. Nu credeam însă ca la 
om compensaţia deficienței vizuale se poate efectua exclusiv pe unul din aceste planuri. Indiferent de 
natura afecțiunii vizuale, exagerează cei care se ocupă numai de latura biologică a compensaţiei. Cum vom 
vedea în acest capitol, fenomene psihologice intervin cu efect pozitiv sau negativ în desfăşurarea oricărui 
proces de compensație. Dar indiferent de natura handicapului vizual, exagerează şi cei care urmăresc 
procesul compensator numai pe planul intrapsihic. Nu putem face abstracţie niciodată nici de rolul 
psihicului dar nici de "infrastructura" anatomo-fiziologică a handicapului vizual. 

E. Cu aceasta ajungem la distincţia care ni se pare cea mai importantă pentru orientarea proceselor 
compensatorii. Ea se referă la direcția recuperatorie pe care o permite gradul deficienței vizuale. 

In cazul cecităţii totale sau aproape totale se realizează înainte de toate o compensație inter-sistemică, în 
sensul că funcţia vizuală deficitară este înlocuită (substituită) prin aportul eficient al celorlalte modalităţi 
senzoriale. 

În cazul ambliopiei moderate, când sunt afectate unele sub-funcţii ale analizatorului vizual dar 
rămân rezerve funcţionale la nivelul celorlalte sub-funcţii, deci când vederea poate fi utilizată şi chiar are 
şanse de dezvoltare, are loc compensaţia intra-sistemică, adică prin posibilităţile pe care le ascunde chiar 
analizatorului vizual. Compensaţie nu înseamnă deci neapărat înlocuirea cu un alt analizator. 
în cazurile intermediare, aceste două forme de compensație sunt corelate. Evolutiv, organismul încearcă 
întâi să compenseze pe seama elementelor intacte ale sistemului lezat, mobilizând deci posibilităţile 
vizuale, dar când calea aceasta se dovedeşte ineficientă are loc substituirea cu alte sisteme senzoriale. 


4. COMPENSAȚIA INTERSISTEMICĂ 


Este calea fundamentală pe care se poate realiza compensaţia în condiţiile cecităţii. Pentru unii 
autori, ea constituie conţinutul exclusiv al noţiunii de compensație a deficienței vizuale. Se mai numeşte 
compensație supleantă sau prin substituție. 

Compensaţie inter-sistemică înseamnă că funcția vizuală este înlocuită cu alte modalităţi senzoriale 
rămase intacte. Pentru a suplini vederea sunt folosite la maximum şi interpretate relevant informaţiile 
oferite de celelalte simţuri. Importanţa lor biologică sporeşte pe măsură ce scade vederea, în acest scop, 
ceilalți analizatori îşi reglează într-un mod nou, superior, acţiunea senzorială. Este un proces normal de 
adaptare; şi în condiţii obişnuite, când omul se află în întunerec, celelalte simţuri sunt mobilizate mai activ, 
după cum observase şi Rousseau. în paginile din Emile pe care el le-a dedicat educaţiei simţurilor se arată 
că "orbii au tactul mai sigur şi mai fin decât al nostru pentru că, nefiind ghidaţi de vedere, ei sunt siliţi să 
ajungă pe calea tactului la judecăţile pe care nouă ni le furnizează vederea" (J. J. Rousseau, p.93). 

După cum am arătat, schimbările de rol ale analizatorilor înseamnă, la nivelul activităţii nervoase 
superioare, modificări ale configuraţiilor cerebrale. Slăbirea sau anularea aferentaţiei vizuale sporeşte 
importanţa biologică a celorlalte căi senzoriale. Inhibiţia din centrii vizuali produce prin inducţie o 
reactivitate crescută a altor centri (ai senzaţiilor sonore, tactile etc.). Reacţiile de orientare ale analizatorilor 
supleanţi devin mai puternice. 

Să ne oprim mai întâi la simțul tactil, care este primordial pentru instruirea şi în general pentru 
educarea nevăzătorilor. El oferă o infinitate de informaţii din "micro-spaţiul" pe care îl poate tatona copilul. 
Citut-scrisul în Braille dar şi folosirea cubaritmului la aritmetică, a hărții în relief la geografie şi a multor 
alte forme de material didactic se bazează pe percepţie tactilă. 

Dar să precizăm: nu este vorba de o percepţie exclusiv tactilă ci de regulă tactil-kinestezică. 
Senzaţiile kinestezice şi cele tactile au la bază analizatori diferiți dar ele se îmbină în activitatea cognitivă 
căci copilul cunoaşte prin palparea cu mâna în mişcare. Datorită unui pipăit activ el poate percepe forma, 
volumul, mărimea, substanţa, duritatea, asperitatea şi numeroase alte calităţi ale obiectelor. La nivelul 
micro-spaţiului, palparea deţine o echivalență informaţională de grad înalt cu văzul. 


"Pipăitul permite cercetarea detaliată; el constituie baza schemelor organizate ale 
obiectelor. El reprezintă relaţiile spaţiale dintre părțile componente ale acestora şi relaţiile 
lor cu alte obiecte, dovedindu-se astfel un echivalent al vederii (cel puţin în cazul în care 
dimensiunile şi distanţele sunt limitate”. (P. Oleron, p.57). 

O caracteristică a compensării prin acest contact dinamic este faptul că se realizează prin senzaţii 
succesive din care se construieşte mintal imaginea globală. Este o silabisire a formei - ca să folosim o 
expresie a lui Claparede. Are loc deci o explorare a detaliilor, orientată spre identificarea întregului şi a 
particularităților lui. Strategia acestei explorări include o parcurgere inițială rapidă a spaţiului de explorat, 
mişcări de căutare a unor puncte de reper, reîntoarceri pe traseu pentru control şi o sinteză a senzaţiilor 
consecutive. Se realizează o simultaneizare mintală a impulsurilor succesive. Pe măsură ce se constituie 
schemele perceptive ale diferitelor categorii de obiecte, perceperea la început lentă şi redundantă se 
perfecționează, punctele de contact scad ca număr şi cresc ca esenţialitate, mişcările de urmărire sunt mai 
precise. Este învinsă şi teama de obiect, care poate constitui o frână, încă o dată constatăm că nu este vorba 
de o compensare care vine automat ci de o învăţare, de formarea în experienţă a unor deprinderi senzori- 
motorii operative. Compensarea pe această cale se poate realiza la diferite niveluri, de la cel rudimentar, 
haotic şi ezitant, la cel înalt la care se poate vorbi, cum spunea Pierre Villey, de "o artă a pipăitului. 

În condiţiile spaţiului mare, rolul compensator principal îl preia de regulă auzul. Asigurând 
cunoaşterea de la distanţă, el îi oferă nevăzătorului nu numai informaţie dar şi securitate. Stimulii sonori 
semnalizează prezenţa unor obiecte, starea şi acţiunea lor, distanţa, direcţia ş.a. Nevăzătorul poate afla pe 
cale auditivă din ce direcţie vine un vehicol, poate recunoaşte după zgomotul paşilor o persoană, poate 
localiza poziţia celui care i se adresează. Toate acestea se deprind prin exerciţiu. 

Un nevăzător exersat poate stabili auditiv dacă încăperea în care se află este mică sau mare, este 
înaltă sau joasă. El poate identifica spaţiile goale dar şi obstacolele, căci senzaţia de obstacol are la bază 
receptarea auditivă a sunetelor reflectate. 


Compensaţia inter-sistemică include şi participarea senzaţiilor olfactive. Mirosurile receptate 
semnalizează prezenţa multor obiecte şi a calităţilor lor, a distanţei şi direcţiei. Tot aşa creşte valoarea 
informaţională a celorlalte căi senzoriale 


Compensaţia se produce cel mai adesea prin simbioza mai multor analizatori valizi. Copilul îşi dă 
seama nu numai după miros dar şi după zgomot că în bucătărie fierbe supa şi se prăjeşte peşte. Despre 
mărul pe care l-a luat în mână el are informaţii nu numai tactil-kinestezice dar şi olfactive, în curând şi 
gustative. Când un adolescent nevăzător îşi sărută iubita pe care nu o vede, el îi cunoaşte trăsăturile feţei şi 
netezimea părului prin palpare, îi simte parfumul şi dulceaţa buzelor - totul într-o imagine globală, puternic 
colorată afectiv. 

Revenim asupra observaţiei că performanţele analizatorilor supleanţi nu exprimă o modificare a 
pragurilor absolute ale auzului sau tactului. Majoritatea celor ce au studiat această problemă (Kunz, 
Griesbach, Zemţova, Asafov, Oleron ş.a.) înclină spre concluzia că nu poate fi vorba de o schimbare a 
pragurilor senzoriale. Ele sunt în general aceleaşi la copiii văzători şi nevăzători de aceiaşi vârstă. 

Cum se explică atunci că în condiţiile aceluiaşi prag senzorial, nevăzătorul aude ceea ce nu aude văzătorul 
sau poate face discriminări tactile de care nu sunt capabili cei cu vedere normală? 

Pentru a explica acest fapt trebuie spus că dacă pragurile absolute rămân aceleaşi, nu acelaşi lucru 
se întâmplă cu pragurile diferenţiale. Pe baza exercitării pe care o impune deficienţa însăşi şi în situaţia în 
care atenţia se concentrează asupra activităţii analizatorilor valizi, copiii nevăzători devin capabili de 
diferențieri auditive, tactile etc. din ce în ce mai fine. Se ştie că omul diferenţiază ceea ce are valoare de 
semnalizare pentru activitatea lui - iar excitanţii acustici, tactili etc. capătă pentru nevăzător o semnificaţie 
vitală sporită, rezultatele cognitive obţinute prin analizatorii respectivi dovedindu-se a fi informaţii utile, 
veridice. Astfel, într-un proces foarte gradat, prin mecanismul cunoscut al inhibiţiei de diferențiere se 
performanţa de a citi 500 de semne grafice Braille pe minut, de a diferenţia două piese de metal care diferă 
doar cu 0,03 mm sau de a aprecia bunul mers al unor aparate de laborator exclusiv pe cale auditivă. Dar el 


inter-sistemice la nevăzători. Trebuie să ţinem seama de un lucru mult mai important încă. Şi anume de 
faptul că aici nu este vorba numai de o dezvoltare senzorială ci mai ales de una perceptuală. Exerciţiul 
senzorial este subordonat în viaţă nevoii de a avea o imagine perceptuală cât mai completă şi mai corectă a 
obiectului ca atare. 


Când nevăzătorul recunoaşte o persoană după paşii ei sau când identifică după zgomot bunul mers 
al unui aparat, importantă practic nu este senzația auditivă ca atare ci raportarea ei la obiectul percepției. 
Când el citeşte în Braille, importantă practic nu este discriminarea tactilă ci faptul că 'punctele diferențiate 
sunt percepute ca litere în cuvinte. Să înţelegem problema substituţiei la nivelul percepţiei şi nu al senzaţiei 
nude. 


5. COMPENSAȚIA INTRASISTEMICĂ 


Acest tip de compensare este propriu în special copiilor cu deficiență vizuală parțială (ambliopi). 
Am văzut în capitolul anterior că deficienţa vizuală parțială, produsă de lezarea mai mult sau mai puţin 
gravă a unor sub-funcţii ale analizatorului vizual, lasă totuşi adesea alte sub-funcţii în stare de funcționare. 
Aşadar, chiar în interiorul sistemului funcțional al vederii se păstrează un anumit potenţial. Compensaţia 
intra-sistemică reprezintă tendinţa organismului de a utiliza acest potenţial restant, deci de a compensa 
chiar pe seama analizatorului vizual. Practic, aceasta înseamnă încercarea de a se ajunge la o imagine 
vizuală mai bună cu potenţialul fiziologic existent. 

În funcţie de caracterul şi gravitatea afecțiunii, de componentele receptorului care sunt lezate sau 
de sub-funcţiile tulburate se constată o mare varietate de forme de compensare intra-sistemică spontană. 
Unele au eficienţă redusă, altele ajută mai mult. Unele apar ca reflexe inconștiente, altele au un anumit grad 
de conştientizare. 

Un reflex bine cunoscut, de exemplu, constă în compensarea deficitului de refracție al 
hipermetropului prin amplificarea efortului acomodaţiei. Un altul îl constituie scoaterea din funcție a unui 
ochi atunci când vederea celor doi ochi este inegală. Restrângerea câmpului vizual este compensată prin 


mişcări ample ale capului pentru a cuprinde imaginea. Copiii cu sensibilitate luminoasă scăzută iau poziţii 
de căutare a luminii, de situare în locul unde lumina cade cât mai bine pe obiectul percepţiei. Un copil de la 
Şcoala pentru ambliopi, căruia i s-a dat o lupă care să-l ajute la citit o folosea pentru a prinde litera în 
focarul ei luminos 

În cazurile de fotofobie, dimpotrivă, întâlnim poziţii de evitare a luminii. 


La un grad mai ridicat de conştientizare (dar nu total) se află procedeele compensatorii apărute în 
timpul explorării vizuale solicitate de procesul de învățământ. La începutul şcolarității elevului ambliop, 
incapacitatea orientării după o schemă perceptivă (care nici nu există încă), lipsa unei logici a explorării 
care să conducă spre punctele de reper esenţiale pentru identificare se compensează prin timpul îndelung al 
investigării şi caracterul ei redundant. "Prin numărul mare de mişcări oculare şi de zone de fixare a 
privirii, ambliopii încearcă să compenseze slaba lor acuitate vizuală, pentru a capta suficiente informaţii 
care să le permită să-şi formeze o imagine perceptivă mai clară şi mai bogată! (V. Preda, p.208). 
Mecanismele de compensație inter-sistemică spontană pe care le-am amintit aici sunt în general sărace şi 
riscante. 

Cu toate acestea, compensarea intra-sistemică ascunde perspectivele unei dezvoltări deosebite a 
eficienţei vizuale. Nu însă prin mecanismele ei spontane ci prin dirijarea ei pedagogică într-un proces de 
educaţie vizuală adecvat fiecărui caz în parte. Vom consacra educaţiei vizuale o lecţie specială. 


6. INTERACȚIUNEA ANALIZATORILOR ÎN COMPENSAREA 
AMBLIOPIEI 


Dacă pentru nevăzători calea compensatorie esenţială rămâne cea inter-sistemică, la ambliopi 
întâlnim de regulă o corelare a căilor intra-sistemice cu cele inter-sistemice. 

Compensarea pe seama funcţiei vizuale nu exclude utilizarea celorlalte modalităţi senzoriale. 
Dimpotrivă, în cele mai multe cazuri este de dorit o bună conjugare a activităţii vizuale cu cea auditivă, 
tactil-kinestezică ş.a. Cercetările asupra activităţii perceptive a elevilor ambliopi arată că actul vizual are de 
câştigat când este simultan cu receptarea unor stimuli acustici, tactil-kinestezici ş.a. Unele cercetări ale 
noastre au demonstrat că performanţele vizuale cresc în exerciţiile care solicită concomitent o activitate 
motorie (conturare, decupare, perforare). Uneori detaliile foarte fine, prea puţin reliefate sau prea puţin 
contrastante pentru a fi percepute vizual, devin vizibile după ce au fost explorate pe cale tactii-kinestezică. 
Şi stimulii auditivi pot reactiva vederea. A. Bangerter a constatat că "sensibilitatea organului vizual este, 
într-o anumită măsură, sporită prin anumiţi excitanţi acustici şi, după cum ne-a arătat experienţa, 
percepţia maculară a excitanţilor luminoşi este considerabil facilitată de acţiunea simultană a excitanţilor 
acustici (A. Bangerter, p.37). 

Atât în condiţiile vederii normale cât şi ale vederii slabe există posibilitatea (la niveluri variabile, desigur) 
de a "vizualiza" anumiţi stimuli receptaţi pe cale tactil sau auditivă, de a-i converti în impresii vizuale. 
Putem considera că imaginile vizuale ale obiectelor pot fi completate şi întregite, pot deveni mai precise (de 
exemplu precizia localizării), pot deveni mai clare (de exemplu, claritatea detaliilor mărunte) prin transferul 
cognitiv şi înglobarea datelor altor analizatori. "Această îmbogăţire, clarificare şi accelerare a imaginii 
vizuale constituie, după părerea noastră, una din cele mai importante funcţii compensatorii ale 
interacțiunii analizatorilor în ambliopie" (M. Ştefan, p.81). 

Mai trebuie spus că interacțiunea analizatorilor poate servi şi ca un control al exactităţii imaginii, pentru 
înlăturarea incertitudinii în actul percepției şi pentru întărirea rezultatelor percepţiei vizuale. La începutul 
şcolarităţii acest control (sau mai bine zis autocontrol) tactil, kinestezic, auditiv etc. îi este necesar copilului 
ambliop într-o măsură foarte mare, greşelile fiind frecvente. Cu timpul el se liberează parțial de acest 
control, la care revine când este pus în faţa unor probleme noi şi dificile. 

Trecerea la alte modalităţi senzoriale mai este uneori necesară pentru ca vederea să nu fie suprasolicitată, 
pentru a se asigura odihna vizuală. 

Toate acestea sunt adevărate, cu condiţia ca activitatea altor analizatori să nu se substituie celei vizuale. 
Fără a nega utilitatea exerciţiului pluri-senzorial, îl susţinem numai cu condiţia de a se subordona actului 
perceptiv vizual şi de a nu-l înlocui. La ambliopi nu se mai pune problema supleantei ci a asigurării 
dominanţei vizuale. Copilul trebuie să înveţe să folosească toate căile senzoriale dar ca un sprijin al vederii 
învățământ, manifestă tendinţa de a renunţa la compensarea intrasistemică şi a folosi din ce în ce mai puţin 
vederea, bazându-se predominant pe alţi analizatori, putem considera că procesul compensator merge pe o 


cale greşită, care periclitează dezvoltarea vederii lui şi îl duce spre situaţia de nevăzător. Educatorul 
combate această proastă compensare care duce la decompensare. Sigur, altfel se pune problema în cazul 


va dube la şcoala pentru nevăzători. 

Împreună cu A. Labregere vom sintetiza cele spuse în acest paragraf: în cazul ambliopiei "se 
impune adesea compensarea prin reîntoarcerea metodică la alte aferente senzoriale decât 
cele vizuale, folosindu-le în special drept completări riguroase şi eficace ale căii vizuale care 
rămâne preponderentă, drept mijloace de ajustare şi control al informaţiilor pe care ea le 
furnizează” (A. Labregere, p.252). 


<Titlu> 7. PARTICIPAREA PROCESELOR COGNITIVE LA 
COMPENSAREA HANDICAPULUI VIZUAL 


în condiţiile deficienței vizuale întreaga viaţă psihică este mobilizată în procesul adaptării. 
Unele fenomene psihice au rolul de a susţine mecanismele compensatorii deja menționate. 
Altele au, prin acţiunea lor, un rol direct compensator. 

Acţionând astfel în sprijinul compensaţiei, însuşirile psihice mobilizate cunosc ele însele o 
dezvoltare specifică. Nu putem înţelege dezvoltarea psihică a unui nevăzător sau slab-văzător 
fără a cunoaşte modalităţile prin care el compensează deficienţa. 

Vom urmări unele aspecte ale acestei participări. Faptul că vom examina pe rând diferite 
fenomene psihice nu înseamnă că ele acţionează izolat, în procesul compensării ele sunt 
angajate în unitatea lor. 


<Titlu> 7.1. Rolul fenomenelor mnezice în procesul compensator 


Stocarea, conservarea şi reproducerea informaţiilor constituie una din principalele funcții 
adaptative ale psihicului, făcând ca în rezolvarea sarcinilor prezente să poată fi folosită 
experienţa anterior dobândită. Această funcție adaptativă acţionează intens în condiţiile 
pierderii sau scăderii capacităţii vizuale. 

Este necesară aici distincţia dintre aşa-numita memorie senzorială (adică intuitivă, concretă, 
care evocă imagini mintale figurale, imagini generalizare, "amintiri-imagini, cum spune 
Piaget sau "reprezentări", cum spun cei mai mulți psihologi) şi memoria logico-verbală. Sigur 
că ele sunt relaționale. 

P. Villey a dat multă importanţă rolului "memoriei senzoriale" în compensarea orbirii, în 
desfăşurarea unui act perceptiv pe cale tactil-kinestezică sau pe alte căi senzoriale intervine în 
mod necesar confruntarea cu imaginea generalizată, obiectul fiind identificat în raport cu reprezentarea 
mintală existentă. 

De existenţa unui astfel de "model" mintal, de precizia dar şi de generalitatea lui depinde desfăşurarea 
explorării şi reuşita ei. O astfel de reprezentare face ca palparea tactil-kinestezică să fie mai eficientă, mai 
sigură şi mai rapidă. Performanţele obţinute de nevăzător în citirea Braille, de exemplu, sunt posibile 
printre altele fiindcă el are reprezentarea precisă, bine stabilizată şi uşor evocabilă a literelor semnificate 
prin puncte. Dar şi în decodificarea desenelor tiflografice o anumită importanţă are, pe lângă învăţarea 
convențiilor de reprezentare în desen reliefat, existenţa unor imagini mintale generalizate ale obiectelor 
reprezentate. Se remarcă rolul lor şi în descifrarea unor desene lacunare. Nu mai puţin important este rolul 
unor asemenea imagini senzoriale în perceperea obiectelor ca atare. Sigur că reprezentările de care vorbim 
nu au, la nevăzătorii congenitali, caracterul obişnuit al reprezentărilor vizuale. Ele sunt reflectarea pe plan 


mintal a mişcărilor şi senzaţiilor cutanate din timpul palpării. Dar chiar dacă elementele spaţiale sunt 
investigate succesiv, ele sunt structurate mintal într-o imagine globală. Important este că pe această bază 
tactil chinestezică sunt reflectate veridic însuşirile spaţiale ale obiectelor. "Prin palpate copiii orbi îşi 
formează reprezentări tactil-kinestezice despre calităţile spaţiale ale obiectelor, însuşindu-şi unul din 
mijloacele principale de compensare a deficienței vizuale' (W. Roth, p.130). în structura acestor 
reprezentări intră şi date ale altor analizatori. 

Aşadar, chiar dacă nu au reprezentări vizuale, nevăzătorii percep spaţiul şi au noţiunea de spaţiu. O dovadă 
este însuşi faptul că ei se orientează în spaţiu, recunosc obiectele pe baza însuşirilor lor spaţiale, percep şi 
înţeleg relaţiile spaţiale, pot învăţa obiecte ca geometria sau geografia. 

Dificultăţile produse de deficienţa vizuală fac uneori ca elevii nevăzători să aibă şi unele reprezentări 
spaţiale greşite despre mărimi, distanţe sau formele unor obiecte mai greu de cuprins prin palpare. Se 
înţelege că astfel de reprezentări nu pot servi procesul compensării. 

în cazurile de cecitate dobândită, în care s-au păstrat reprezentări vizuale mal mult sau mai puţin fidele, 
acestea au o contribuţie foarte mare la identificarea obiectelor prin palpare. 

Acelaşi rol compensator pe care la elevii nevăzători îl au reprezentările tactil-kinestezice, la elevii ambliopi 
îl au reprezentările vizuale. Şi aici are loc confruntarea cu imaginea generalizată, de data aceasta în cadrul 
explorării vizuale. Numeroase cercetări efectuate în şcolile pentru ambliopi au demonstrat rolul imaginilor 
generalizate în compensarea vederii slabe. 

Astfel, unele experimente au urmărit efectul pe care existenţa unor imagini generalizate îl are asupra 
distanţei la care este recunoscut un obiect, altele asupra dimensiunii minime necesare recunoaşterii şi în 
sfârşit altele asupra timpului necesar recunoaşterii. S-a cercetat şi rolul aceleiaşi memorii senzoriale în 
descifrarea unor imagini grafice de diferite dificultăţi, lată concluzia acestor cercetări: "Din ansamblul 
cercetărilor menţionate aici rezultă, aşadar, că imaginile generalizate îndeplinesc un rol compensator a 
cărui importanţă în actul recunoaşterii vizuale creşte pe măsură ce scade acuitatea vizuală, permiţând 
perceperea la distanţă mai mare, la dimensiuni mai mici, într-un timp mai Scurt, în condiţii grafice mai 
dificile" (M. Ştefan, p.87) 

Din aceleaşi cercetări a mai rezultat un aspect al funcţiei compensatorii pe care o are reactualizarea 
reprezentărilor la ambliopi: prin raportarea la reprezentarea existentă este facilitată cuprinderea într-un 
întreg a detaliilor pe care slab văzătorul nu le-a putut investiga decât succesiv. 

A. Bangerter a observat în cabinetele sale de educaţie vizuală medicală rolul curativ a ceea ce el numeşte 
"memorie vizuală” sau "amintiri vizuale”. Pe măsură ce cunoşteau anumite imagini, micii săi pacienţi le 
recunoşteau la distanţe mai mari şi la dimensiuni mai mici. "Memoria vizuală face, într-un anumit fel, 
puntea între obiectul iniţial şi obiectul ceva mai mic, iar noua engramă optică care rezultă permite 
recunoaşterea unui obiect ceva mai mic încă" (A. Bangerter, p.39). 

Atât în cazul nevăzătorilor cât şi în cel al ambhopilor se remarcă locul mai mare pe care îl ocupă memoria 
voluntară, intenţională în activitatea psihică. Ei caută să rețină cât mai bine informaţiile percepute sau 
cunoscute pe cale logico-verbală pentru a le putea folosi şi a se orienta mai uşor în situaţii similare. Se 
observă de exemplu că nevăzătorul care străbate pentru prima oară un anumit drum, însoţit de un văzător, 
caută să rețină diferite puncte de reper pentru a se putea descurca apoi şi singur El ştie mai bine decât noi 
câte staţii de sunt pe un anumit parcurs cu tramvaiul, câte intersecţii are de trecut până la locul spre care se 
îndreaptă, unde va întâlni o denivelare etc. Este evident că această memorare are rol compensator. lar 
efortul continuu de a memora, a reţine şi a reactualiza devine o calitate a memoriei lui, a cărei formare 
merită să fie încurajată de pedagog. 

Din cele spuse aici decurge, sub aspect pedagogic, că trebuie să ajutăm formarea unor reprezentări corecte, 
bogate, vii, care să sprijine compensarea. Din acelaşi motiv trebuie să stimulăm şi să exersăm 


memorarea voluntară, intenţională, în procesul de învăţământ şi în afara lui. 

<Titlu> 7.2. Rolul proceselor superioare de cunoaştere în compensarea deficienței 
vizuale 


Gândirea nu stă în rezervă când percepem. Percepem gândind. lar când percepţia vizuală 
devine neclară sau dispare cu totul, activitatea gândirii se intensifică. "Omul compensează 
insuficiența semnalelor exteroceptive ce pătrund în creier în primul rând prin capacitatea sa 
de abstractizare şi generalizare, care îi permite, într-o situaţie cunoscută să folosească 
experienţa anterioară" (A. M. Zimkina, p.35). Tocmai fiindcă datele senzoriale sunt mai 
sărace este necesar ca ele să fie bine prelucrate. Iar acesta este rolul gândirii. 

O astfel de prelucrare precizează datele senzoriale, conduce investigarea lor dar şi relevă 
semnificaţiile lor. Ea devine ceea ce unii psihologi numesc "gândire senzorială”, adică 
observarea conştient orientată, în care înregistrarea informaţiilor senzoriale se face conştient 
şi logic, pe baza unei strategii raţionale. 

lată, aşadar, o primă funcţie a gândirii în compensarea deficienței vizuale: ea dirijează 
activitatea perceptivă şi interpretează mesajul senzorial. Explorarea este, cel puţin în parte, 
conştientizată. 

în fond, este vorba de intervenţia gândirii prin operaţiile ei fundamentale şi în primul rând 
analiza şi sinteza datelor percepute inter-sistemic sau intra-sistemic. Analiza şi sinteza extrag 
însuşirile esenţiale ale obiectelor explorate, uneori greu de perceput, le elimină pe cele 
neesenţiale dar mai uşor perceptibile şi relaţionează logic datele receptate. Imaginile nu rămân 
în conştiinţa nevăzătorului în stare pur senzorială ci fuzionează cu elemente logice, exercitate 
şi întărite practic. Acest aspect figurativ al gândirii se subordonează aspectelor ei operative. 
Compensarea prin gândire nu este numai în beneficiul percepţiei; gândirea însăşi, ca 
instrument al adaptării are de câştigat. 

Limbajul reprezintă instrumentul principal prin care se realizează procesele gândirii. El 
fixează proprietăţile esenţiale ale obiectelor, desprinse din experienţa individuală şi socială. 
Orice noțiune este numită printr-un cuvânt care exprimă generalizarea, în procesul 
compensator pe care încercăm să-l disecăm, conţinutul semantic al cuvântului pătrunde în 
imaginea obiectului, ca o componentă a ei. 

Sigur, există şi riscul verbalismului, al limbajului bogat cu acoperire senzorială precară sau 
nulă. Acest fenomen, atunci când este dus la extrem, produce o pseudo-compensare, o 
compensare aparentă. 

Există însă şi situaţii în care rolul compensator al cuvântului se manifestă tocmai prin faptul 
că înlocuieşte o experienţă senzorială inaccesibilă în condiţiile deficienței vizuale. 

Aceleaşi funcții compensatorii logico-verbale le întâlnim şi în căzut ambliopiei, ele sprijinind 
în primul rând compensaţia intra-sistemică (deci pe cale vizuală). 

Se constată astfel că un mare ajutor în desfăşurarea analizei vizuale a unei imagini neclare 
este găsit de elevul ambliop în raportarea la o ipotetică noţiune-gen, ale cărei note îi sunt 
cunoscute. Dacă primele indicii îl duc pe elev la ipoteza că tabloul reprezintă un animal, de 
exemplu, îi va fi mult mai uşor să identifice detaliile (când ipoteza este justă, desigur). 
Experimente în care se asigura o raportare corectă la noţiunea-gen au probat că ea ajută 
considerabil diferenţierea componentelor unui tablou, înţelegerea relațiilor dintre ele şi în 
general o analiză vizuală altminteri foarte dificilă sau chiar imposibilă. 

Rolul compensator al gândirii în ambliopie se manifestă în egală măsură în sprijinirea sintezei 
senzoriale a elementelor distinse separat. Sinteza presupune a corela nu orice elemente 
percepute ci pe acelea care semnalizează proprietățile esenţiale ale obiectului. Este vorba deci 
de o selecţie dificilă. Aici intervine inteligența. Comparaţiile pot duce la nivelarea 
componentelor nespecifice şi la abstragerea celor semnificative. Pe calea gândirii se ajunge 
astfel la sinteza vizuală urmărită. Adesea numai cu sprijinul gândirii (ajutată uneori de o 


imaginaţie bogată dar prudentă) elevii ambliopi cu câmpul vederii îngustat îşi pot forma 
imaginile mintale ale obiectelor pe care nu le pot cuprinde vizual în ansamblul lor. 

Atât în analiza cât şi în sinteza vizuală, procesele superioare de cunoaştere au şi un rol de 
întărire, adică de a accepta, a certifica rezultatul explorării şi deci pertinenţa traiectoriei 
parcurse. Dacă întărirea este negativă, situaţia este reexaminată, elevul îşi dă seama, de 
exemplu, că nu a folosit punctele de reper cuvenite şi intervine o nouă reglare: apropie sau 
depărtează lupa de obiect, examinează un anumit detaliu, caută o poziţie mai potrivită în 
raport cu lumina, face o nouă ipoteză de recunoaştere. 

Factorii intelectuali contribuie astfel la interpretarea şi verificarea mesajului senzorial. Ca şi în 
cazul nevăzătorilor, ei contribuie şi la îmbogățirea acestui mesaj cu un conţinut de cunoaştere 
care depăşeşte ceea ce a fost perceput vizual. 

Subliniem şi de data aceasta, aşa cum o facem mereu, că ceea ce ne apare aici ca un mecanism de 
compensație se bazează de fapt pe legităţile generale ale cogniţiei umane. Şi în condiţiile vederii 
normale percepţia vizuală a unui obiect este completată şi îmbogăţită prin includerea în imaginea 
senzorială a unor note care ţin de caracterizarea lui noţională şi de asociaţiile superioare ale 
gândirii. "Obiectul perceput vizual apare ca fiind înzestrat cu un anumit număr de semne 
particulare, a căror cunoaştere este rezultatul activităţii sociale de cunoaştere, fixată în cuvânt 
(S. L. Rubinstein, p.261). 

în condițiile vederii slabe, fiind vorba de o imagine optică săracă şi neclară, acest fenomen 
obişnuit se intensifică şi poate fi considerat drept mecanism de compensare. 

Nu ignorăm faptul că substituirea prin activităţi logico-verbale şi imaginative a unei activităţi 
senzoriale imposibile în anumite cazuri de ambliopie (de exemplu, perceperea muntelui la care 
privirea nu ajunge) ascunde şi riscul unei îndepărtări de realitate. Este un risc pe care trebuie să ni- 
| asumăm căci există multe aspecte ale realităţii la care elevul ambliop, ca şi cel nevăzător, nu 
poate accede pe cale intuitivă. Se înţelege că trebuie să fim foarte prudenţi în dirijarea unor astfel 
de mecanisme substitutive şi să prevenim riscul reprezentărilor greşite. La descrierea verbală a 
muntelui vom adăuga deci imagini grafice, modele în relief şi apoi parcurgerea muntelui, în 
excursii. 

Forța cuvântului depinde de ceea ce s-a acumulat încă din primele etape ale dezvoltării copilului, 
în deficiența vizuală totală sau parțială există uneori o întârziere în constituirea schemelor sensori- 
motorii în primii ani de viaţă - în care caz, "coordonările verbale nu sunt suficiente pentru a 
compensa această întârziere” (]. Piaget, B. Inhelder, p.75) 

în acest domeniu al compensaţiei pe cale logico-verbală şi imaginativă, sprijinul educatorului se 
poate manifesta mai mult ca oriunde, mai ales că mecanismele menţionate nu apar totdeauna 
spontan. Vom aminti câteva procedee de susţinere educativă a compensaţiei pe această cale. 
Uneori educatorul le oferă elevilor unele informaţii sau le dau indicaţii cu caracter declanșator şi 
orientativ, contribuind astfel la dirijarea conştientă a explorării tactil-kinestezice sau, în cazul 
ambliopilor, vizuale. De multe ori indicaţiile verbale integratoare ale educatorului evocă 
reprezentarea generalizată sau noţiunea-gen care facilitează recunoaşterea, interpretarea şi 
selectarea detaliilor. Desigur, noi trebuie să tindem spre formarea capacităţii elevului de a 
descoperi singur, cu timpul, semnificaţia globală, noţiunea-gen. 

Evităm acest procedau şi atunci când nu avem siguranţa că reprezentarea generalizată pe care 
am dori să o evocăm este corespunzător constituită. 

în această din urmă situaţie, în loc de a apela la o experienţă care nu există, un procedeu mai 
pertinent este descrierea verbală prealabilă. Și o astfel de descriere, transmisă ca un model 
verbal evocator poate ajuta, după cum s-a dovedit experimental, desfăşurarea logică a 


explorării şi diferenţierea elementelor, contribuind şi la scăderea timpului necesar 
identificării. Experimentele la care ne referim au dus la concluzia că prin folosirea unei 
descrieri verbale prealabile procentul recunoaşterii creşte într-o măsură cu atât mai mare cu 
cât vederea este mai slabă. 

Există şi alte posibilităţi de compensare dirijată, folosite de profesor în procesul de 
învăţământ. 

Sintetizând cele spuse în acest paragraf, putem considera că procesele superioare de 
cunoaştere îndeplinesc în special următoarele funcții compensatorii: 

- contribuie la orientarea activităţii perceptive, determină logica explorării; 

- sprijină analiza senzorială prin raportare la noţiunea-gen; 

- sprijină sinteza senzorială prin scoaterea pe prim plan a unor însuşiri esenţiale ale obiectului 
şi neutralizarea celor nerelevante; 

- integrează imaginea perceptuală în fondul de cunoştinţe; 

- scurtează timpul de investigare; 

- evaluează corectitudinea rezultatului activităţii perceptiv; 

- îmbogăţesc acest rezultat prin includerea în imaginea obţinută a unor caracteristici noţionale 
ale obiectului percepţiei; 

- iar atunci când nu există altă soluţie, înlocuiesc percepţia prin asociaţiile superioare ale 
gândirii, prin informaţiile primite pe cale verbală. 

Analiza acestor funcţii ne conduce la numeroase sugestii pedagogice. Apare limpede cât de 
important este să ne preocupăm de dezvoltarea gândirii şi limbajului copilului deficient 
vizual, fiind vorba în fond de asigurarea unor instrumente ale compensării, în această 
perspectivă, însuşirea operaţiilor fundamentate ale gândirii, corectitudinea noţiunilor şi 
precizia limbajului copiilor capătă o importanţă sporită. 

<Titlu> 7.3. Rolul atenției în compensarea deficienței vizuale 


Atenţia, adică orientarea selectivă şi concentrarea activității de cunoaştere este o condiție hotărâtoare a 
reuşitei în compensarea inter-sistemnică şi în cea intra-sistemică. Ea constituie un fenomen psihic natural, 
dar care se intensifică puternic atunci când vederea este scăzută sau absentă. Ea face ca reflectarea realității 
să fie mai veridică, mai bogată, mai clară, ceea ce exprimă rolul ei compensator. Cu cât deficiența este mai 
gravă, cu atât intervenţia atenţiei în efortul de cunoaştere este mai necesară. 

în cazul elevilor ambliopi, explorarea atentă măreşte şansele unei identificări corecte a obiectului 
percepţiei. Le nevăzători, fineţea diferențierilor tactile sau auditive este legată şi de efortul atenţiei. Cei mai 
mulţi cercetători din domeniul psihopedagogie! deficienţilor vizuali recunosc rolul compensator al atenţiei. 
M. Laborde, profesoară la o şcoală pentru ambliopi din Franţa a remarcat că percepţia vizuală a elevilor ei 
devine mai inteligibilă când este mobilizată atenţia lor vizuală. Specialiştii în educaţia vizuală consideră că 
rezultatele în această direcție nu sunt posibile fără "o reeducare a atenţiei vizuale” (G. Millot, p.11). Unul 
din beneficiarii educaţiei vizuale, scriitorul Al-dous Huxley, considera şi el că succesul este în funcţie de 
intervenţia unei atenţii concentrate, dar fără crispare. 

Nevăzătorii compensează în bună măsură prin concentrarea atenţiei şi prin stabilitatea ei. Se ştie că unele 
activități automatizate (la bandă rulantă, de exemplu)care cer o concentrare de durată pot fi efectuate de 
nevăzători mai bine decât de lucrătorii cu vedere normală, în cazul nevăzătorilor, o importanţă sporită o 
capătă şi distribuirea atenţiei. Atenţia distributivă intervine intens, de exemplu, în orientarea în spațiul 
mare, unde nevăzătorul trebuie să fie atent la zgomotele diverse (dintre care unele se suprapun), la 
neregularităţile drumului, la semnalele de orientare de la cotituri şi la mulţi alți indici din mediul 
înconjurător. Dar să ascultăm ce ne spun chiar nevăzătorii. "Din clipa în care ne-am ridicat din pai pentru 
a începe o nouă zi şi până seara la culcare, atenţia ne este mereu trează, iar organele de simţ sunt 
încordate la maximum. Oboseala, mai ales cea psihică, produsă de continua încordare, teama de 
necunoscut, obstacolele ce apar în deplasare, mai ales pe străzile din ce în ce mai aglomerate (încărcate 


cu tot felul de obiecte imprevizibile), atenţia încordată în timpul muncii au ca rezultat un consum sporit de 
energie fizică şi psihică”. 

Un alt nevăzător relatează: "Atunci când merg pe stradă, în special singur, sistemul nervos este foarte 
solicitat, ceea ce atrage după sine oboseală, uneori de-a dreptul extenuantă. Solicitarea sistemului nervos 
este o realitate şi la locul de muncă unde, în permanenţă, nevăzătorul trebuie să fie foarte atent la tot ceea 
ce se produce în jur (F. Zamfirescu-Mărgescu, p.237). 

Rolul atenției, după cum ne relevă relatările de mai sus, este esenţial dar încordarea atenţiei ascunde şi 
pericolul unei stări de suprasolicitare nervoasă. 

Mai multe cercetări întreprinse la Şcoala pentru ambliopi din Bucureşti, comparativ cu o şcoală de masă au 
verificat experimental ipoteza unei creşteri a rolului atenţiei în condiţiile scăderii potenţialului vizual. 
Experimentele cu teste de corectură tip Binet au confirmat că rolul atenţiei în activitatea perceptivă creşte 
pe măsură ce capacitatea vizuală este mai scăzută (M. Ştefan, p.66). Elevii cu vedere slabă au dovedit o 
capacitate sporită de reglare conştientizată a activităţii. Trebuie spus însă ca ritmul de lucru a fost mai lent 
la elevii ambliopi. Se observă de asemenea o dispersie mare; diferențele individuale sunt mai accentuate 
decât în cadrul unei clase obişnuite. Observaţii similare au fost făcut şi asupra nevăzătorilor (W. Roth, p. 
141). 

Dacă ar fi să stabilim, ca şi în cazul altor fenomene psihice, funcţiile compensatorii ale atenţiei, am sublinia 
în mod deosebit trei: 

- o intensificare a reflexului de orientare, pe fondul atenţiei involuntare; 

- o funcţie de intensificare a activităţii perceptive, cu o intensă mobilizare a energiei şi concentrare, pe 
fondul atenţiei voluntare; 

- o funcţie de asigurare a stabilităţii perceptive, de menţinere a tonusului activităţii, uneori cu multă 
persistenţă. 

Acestea sunt funcţii posibile, dar ele nu survin automat şi obligatoriu ci atunci când sunt solicitate de 
condiţiile activităţii şi găsesc teren prielnic. Când ele sunt utilizate intens şi cu rezultate favorabile, ele 
devin trăsături personale constante. 

Sub aspect pedagogic decurge cerința de a se crea situaţii care să mobilizeze atenţia elevilor ambliopi sau 


cu elevii cu atenţia instabilă şi în aceiaşi timp de a preveni o supra-încordare dăunătoare a atenţiei. 

<Titlu> 8. PARTICIPAREA PERSONALITĂȚII ÎN ÎNTREGUL EI LA 
PROCESUL COMPENSAȚIEI 


Compensaţia nu angajează numai unul sau altul din procesele psihice ci întreaga personalitate a copilului 
deficient vizual, întreaga lui fiinţă. Sunt implicate, în împletire cu fenomenele psihice deja analizate, 
calităţile voinţei, sfera afectivității, trăsăturile caracteriale, atitudinile şi alte elemente ale personalităţii, 
mobilizate şi manifestate în procesul activităţii şi al relaţiilor sociale ale copilului nevăzător sau ambliop. 
Din toate acestea se configurează Eul, ca integrator al personalităţii, având drept nucleu conştiinţa de sine, 
capabilă să inspire, pe măsură ce se constituie, forme superioare de compensație. 

O astfel de formă superioară este efortul voluntar, conştient mobilizat în lupta cu obstacolele vieţii. Se 
spune că dificultățile mari mobilizează o energie mare. Din păcate nu se întâmplă totdeauna chiar aşa, dar 
atunci când se întâmplă, voinţa capătă un rol compensator de prim ordin. "Fiinţa individuală se mobilizează 
din toate puterile şi din adâncurile sale până atunci ne-bănuite pentru a recupera handicapul său de 
independenţă faţă de realitatea contingenţă" ("Litera noastră", nr.3/1996). Cuvintele citate aici îi aparţin lui 
Radu Sergiu Ruba, nevăzător, una dintre personalităţile distinse ale culturii noastre actuale, într-adevăr, 
trăsături ale caracterului şi voinţei ca de exemplu perseverenţa şi răbdarea în îndeplinirea sarcinilor, respon- 
sabilitatea, conştiinciozitatea, stăpânirea de sine şi capacitatea de înfrânare când este cazul, independenţa în 
decizie şi acţiune, efortul neprecupeţit şi în general capacitatea de a fi propriu! tău stăpân sunt trăsături 
personale care pot fi considerate de valoare compensatorie. Acest lucru se observă şi la copiii ambliopi. 
Concentrarea atenţiei implică aspecte voliţionale; la fel şi memorarea voluntară. Tocmai pentru că nu văd 
bine, unii dintre ei îşi concentrează eforturile pentru a obţine rezultate bune. Tocmai pentru că au greutăţi ei 


îşi călesc caracterul luptând împotriva lor. Nu vrem să idealizăm valoarea educativă a greutăților dar 
trebuie să admitem că ele au şi latura lor pozitivă. Ele solicită un exerciţiu de zi de zi al voinţei. Nu putem 
avea o viziune de ansamblu asupra procesului compensaţiei fără a ţine seama de factorul volițional. 
Trebuie să avem în vedere de asemenea rolul de mare importanţă al proceselor afectiv-atitudinale în 
compensarea handicapului vizual. Este ştiut că afectivitatea exprimă reactivarea energetică a 
organismului, tensionarea sau detensionarea lui. Trăirile afective, pozitive sau negative, 
emoţiile şi sentimentele copilului pot asigura mobilizarea energetică necesară compensării, 
după cum o pot şi frâna. 

O stare afectivă pozitivă, datorată succeselor obținute, încrederea în reuşită, buna dispoziţie, 
elanul motivat de o perspectivă atrăgătoare - iată aspecte afective care pot sprijini procesul 
compensării. Atunci când există un anumit echilibru afectiv, o anumită stabilitate emoţională, 
când copilul nevăzător sau ambliop este bine integrat în grup, când se simte apărat, iubit şi 
apreciat are loc şi o dinamizare a mecanismelor compensatorii. Afectivitatea acționează ca o 
pârghie a compensaţiei. Importantă este sub aspect afectiv şi încrederea în viitor. Este bine ca 
încă din primii ani de şcoală elevul să ştie că, în ciuda deficienței vizuale, i se deschid totuşi 
largi orizonturi profesionale. Practica ne arată că în condiţiile unei munci comune destinse, ale 
unei cooperări prietenești cu alţi copii, ale identificării cu modele pozitive micul deficient 
vizual se simte stimulat să desfăşoare activităţile de care depinde succesul compensaţiei. 

Şi dimpotrivă, prezenţa anxietăţii, a sentimentului de frustrare, a neîncrederii în sine şi a 
sentimentului eşecului, tendinţa spre izolare, complacerea în mentalitatea de infirm, atitudinea 
refractară faţă de cei din jur sunt frâne ale procesului compensării. 

Insistăm asupra faptului că, pentru a se realiza adaptarea compensatorie, copilul deficient 
vizual are nevoie de căldură prietenească din partea colegilor săi şi din partea adulților. 
Climatul afectiv este un element catalizator al compensării. Datoria noastră pedagogică este 
să-i oferim un astfel de climat - fără ca aceasta să însemne concesie faţă de eventualele sale 
atitudini negative. Oricum, noi vom accentua pe ceea ce este pozitiv. 

Dar mai există şi un alt aspect: compensarea afectivității deficiente. Căci se poate întâmpla ca 
deficienţa vizuală să producă, în condiţii inadecvate, un handicap la nivel afectiv-atitudinal. 
Conştientizând situaţia sa mai ales sub aspectul ei frustrant, descurajat şi speriat de mediul 
fizic şi mai ales de cel social, lipsit de perspective pentru viitorul apropiat şi pentru cel 
depărtat, simțindu-se sortit eşecului şi respins de ceilalți, rănit de atitudinea celor din jur, 
copilul trăieşte o adevărată prăbuşire afectivă, îşi pierde parcă identitatea. Eul său îşi caută un 
punct de sprijin. Se pune deci problema compensării acestui handicap afectiv, suprapus celui 
vizual dar nu mai puţin îngrijorător pentru educator. 

Este problema care, cum am arătat la începutul acestei teme, îi preocupă în mod special pe 


psihanalişti. Ei se referă la o contrabalansare a dereglărilor afective greu de suportat prin reacţii care să 
mascheze deficienţa şi să înlăture, cel puţin iluzoriu, stările traumatizante. 

Un exemplu ar fi conduita imaginativă, adică tendinţa de a se refugia în lumea visurilor irealizabile în loc 
de a se pregăti să înfrunte realitatea dură, la care s-a referit şi Freud: "Sub presiunea refulărilor anterioare, 
întreținem înăuntrul nostru o întreagă viaţă fantezistă care, înfăptuindu-ne dorinţele, compensează 
insuficienţele existenţei adevărate” (S. Freud, p.395). 

Alte "contrabalansări" de acest fel ar fi atitudinile de aroganță, agresivitate, despotism faţă de cei mai slabi, 
suspiciuni, incriminări, revendicări fără măsură, megalomanie etc. - toate mascând în fond sentimentele de 
inferioritate. Gravă este şi lipsa năzuinţelor, resemnarea care te fereşte de deziluzii dar te şi mortifică. 
Toate acestea sunt forme de compensare negativă, s-ar putea spune chiar de decompensare. Este posibilă 
însă şi o contrabalansare pozitivă, o restabilire reală a echilibrului psihic. Cum? Prin realizarea 


nevăzătorului sau slab-văzătorului pe terenul aptitudinilor sale reale, prin muncă perseverentă, prin 
pregătire solidă, prin responsabilitate, prin efortul de a se adapta lumii "văzătorilor”, chiar când aceasta i se 
deschide greu. Printr-o percepere lucidă a situaţiei sale, dar nu numai a greutăților inerente ci şi a infinitelor 
necesară şi care nu este un semn de inferioritate, ci dimpotrivă. Tot de natură compensatorie, în acest caz, 
ar fi şi voinţa puternică manifestată de unii nevăzători pentru a se realiza, în ciuda deficienței vizuale. 

Ar mai fi un aspect de discutat: utilitatea deprinderilor de activitate independentă şi ordonată, de care 
vorbea încă Diderot, în a sa "Lettre sur les aveugles". Astfel de deprinderi sunt necesare încă din prima 
copilărie, în mediul familial şi capătă apoi o importanţă compensatorie considerabilă în mediul şcolar. 
Copilul trebuie să-şi rânduiască fiecare lucru la locul lui, pentru a-l putea găsi apoi cu uşurinţă. Sfera 
deprinderilor de muncă şcolară, de igienă, de ţinută corectă, de viaţă civilizată în internat este foarte largă. 
Multe deprinderi pe care copii cu vedere normală şi le însuşesc spontan, prin imitație vizuală, trebuie 
exercitate îndelung cu deficienţii vizuali. Fără ele nu se poate, însă. îl cităm din nou pe R. S. Ruba: "Un orb 
dezordonat cade în umilitoare dependenţă în primul rând faţă de obiecte, se agită, rătăceşte, devine umbra 
însăşi a derivei ("Litera noastră", nr.3/1996). Insistăm asupra deprinderilor de a se lucra ordonat în timpul 
lecţiei şi al orelor destinate muncii independente a elevilor precum şi asupra deprinderilor de autocontrol. 

Deprinderile reprezintă, aşa cum conchide ţin studiu francez despre deficienţii vizuali, "un element de 
compensare suplimentar şi indispensabil în toate activităţile copilului handicapat ("Leş Cahiers de 
l'enfance inadaptee" nr.4-5/1960). 

lată, aşadar, că personalitatea copilului în întregul ei influenţează procesul compensație, proces prin care 
însăşi această personalitate se adaptează, se modelează, se dezvoltă unitar. Putem spune acum că 
dezvoltarea copilului şi fericirea sa în viaţă nu depind direct de parametrii funcţiei vizuale ci de gândirea, 
voinţa şi atitudinile sale, de inter-relaţiile sale, de trăsăturile personalităţii sale în ansamblu. 


<Titlu> 9. COMPENSAȚIE ȘI EDUCAȚIE 


Educaţia şi compensaţia sunt două procese distincte, care în nici un caz nu trebuie confundate, chiar dacă 
între ele se pot stabili relaţii strânse. 

a structurii sale psihice, la condiţiile generate de deficienţa vizuală parțială sau totală. Sensul vital al 
compensaţiei este de a anihila sau cel puţin a limita dificultățile provocate de slăbirea sau de lipsa vederii. 
Mecanismele compensatorii sunt în mare măsură spontane, organismul căutând (fără a găsi însă totdeauna) 
cele mai bune căi de restructurare şt reechilibrare pentru a face faţă situaţiei existente. 

Procesul educaţiei vizează dezvoltarea integrală a persoanei, ca fiinţă autonomă şi solidară. Pentru aceasta 
educaţia face apel la întregul potenţial nativ şi dobândit de care dispune copilul. 

Legătura dintre educaţie şi compensație porneşte de la faptul că dezvoltarea fizică şi psihică a copilului 
deficient este condiţionată de felul în care îşi compensează deficienţa. Compensaţia serveşte nu numai 
rezolvării problemelor lui imediate (percepere, învăţare, orientare etc.) dar şi modelării personalităţii sale. 
Funcţiile organice şi structurile psihice solicitate în acţiunea compensatorie se dezvoltă corespunzător 
acestei acţiuni. Compensaţia se orientează astfel, în bună măsură, în direcțiile spre care tinde şi educaţia. 
De aici datoria educatorului de a-l sprijini pe copil în realizarea compensaţiei nu numai în vederea 
desfăşurării activităților curente dar şi în perspectiva formării sale viitoare, corespunzător obiectivelor 
educaţionale. 

Se înţelege că un astfel de sprijin nu este posibil decât atunci când bine copilul, deficienţa sa vizuală, 
cauzele ei şi prognosticul ei, consecinţele acesteia asupra vieţii sufleteşti a copilului, şedinţele sale de 
compensație spontană. Educatorul poate aprecia " astfel dacă este folosită calea compensatorie cea mai 
indicată în cazul respectiv. în acelaşi timp el încearcă să facă din compensație un aliat , al muncii sale 
educative. Ca şi în alte domenii ale psihopedagogie! şi aici "compensarea devine o strategie educaţională" 
(C. Păunescu, p. 188). 

Cum poate educatorul să dirijeze procesele compensatorii? Să ne amintim că aceste procese sunt 
condiționate de activitatea pe care O desfăşoară, de ia cea mai fragedă vârstă, copilul deficient vizual. 


Putem influenţa fenomenele compensatorii prin mijlocirea acestei adică prilejuind, organizând, stimulând, 
declanşând, orientativitatea proprie a copilului. Conţinutul activităţii, motivaţia acesteia, întărirea 
rezultatelor sunt mijloace de care dispunem, în familie ca şi în procesul de învăţământ din şcoală, pentru a 
pune în t acţiune diferite mecanisme compensatorii şi pentru a împiedica acţiunea altora, 
necorespunzătoare. Dirijăm, aşadar, procesul compensaţiei prin crearea situaţiilor educaţionale care 
solicită copilului deficient formele de acţiune cu caracter compensator. 

Să luăm un exemplu. Pentru ca un nevăzător de 2-3 ani să compenseze lipsa vederii pipăind uşor, cu o 
mână peretele de-a lungul căruia se deplasează, trebuie să-i creăm prilejul acestei acţiuni, să-l facem să 
dorească acesta deplasare, să-i îndrumăm mâna, să-l încurajăm când ezită, să-l ajutăm când cade, să-i dăm 
bucuria succesului în parcurgerea unui traseu, la capătul căreia îl aşteaptă o răsplată: jucăria dorită, o laudă 
sau mai presus de toate, braţele întinse ale mamei. Mecanismele compensării şi impulsul lăuntric îi aparţin 
copilului dar educatorul creează situaţia manifestării lor. 

A dirija compensaţia înseamnă a crea anumite condiţii de activitate, a provoca activitatea, a aprecia dacă 
mecanismele induse sunt utile sau nocive, a ie încuraja pe cele utile şi a asigura întărirea lor, care să te 
consolideze, a le înlătura pe cele nocive. 

Când şi în ce măsură trebuie să intervenim, stimulativ sau restrictiv, în procesul compensaţiei - aceasta 
depinde de la caz la caz. Când lucrurile merg bine de la sine, intervenţia noastră ar fi inutilă. Sunt însă 
situaţii în care lipsa unei activităţi adecvate înaintea intrării în şcoală, lipsa unor relaţii normale cu ambianța 
sau poate factori tipologici şi temperamentali au împiedicat constituirea mecanismelor compensatorii în 
forma şi la nivelul dorit. "De multe ori, în ciuda unui tablou clinic grav, există o compensare relativ bună 
şi invers, tulburările relativ neînsemnate nu sunt compensate" (A. M. Zimkina, p.34). 

Alteori, lăsate la voia întâmplării, încercările de adaptare pot produce consecinţe negative, în astfel de 
cazuri, fireşte, intervenţia educatorului este salutară. Prin iluminare adecvată, mărimea literelor din manual 
şi folosirea lupei, un elev ambliop se poate debarasa de mecanismul spontan nociv al lipirii ochiului de 
pagină. Sunt şi situaţii în care îl "învăţăm" pe copil cum să compenseze, mai ales când este vorba de 
învăţarea explorării. Cu atât mai mult se întâmplă lucrul acesta când este vorba de o compensare cu 
mijloace tehnice, fie ele şi foarte simple (folosirea lupei la ambliopi, folosirea bastonului la nevăzători). 
Trebuie să intervenim în cazul acelor elevi ambliopi care tind spre o compensare dominat tactil-kinestezică 
deşi ei au nevoie de exerciţiu vizual. Corectând anumite reprezentări spaţiale ale unui nevăzători facem ca 
ele să-şi poată îndeplini mai bine rolul compensator. Acestea sunt unele sensuri ale dirijării pedagogice a 
proceselor de compensație. 

Dirijăm procesul compensator şi la nivelul atitudinilor şi afectivității. Aici sprijinim compensaţia prin felul 
în care lucrăm cu grupul de copii, prin climatul de prietenie pe care îl instaurăm, prin grija ca fiecare copil 
să fie acceptat de grup, să-şi aibă locul lui, rolul lui. Educatorul poate fi un factor de echilibru în momentele 
când copilul este speriat, dezamăgit, deprimat, însingurat, resemnat. El îi poate releva orizonturile care i se 
deschid. Uneori rolul educatorului este de a-l ajuta pe copil să-şi accepte deficienţa, dar nu pasiv ci 
înfruntând realitățile dure şi dovedindu-şi capacităţile reale, în ciuda dificultăților. Credem că o astfel de 
acceptare de sine, curajoasă şi mobilizatoare, este şi ea un factor de compensație. 

Dirijarea pedagogică nu exclude ci, dimpotrivă, impune educarea atitudinii independente în actul 
compensării. Copilul deficient vizual trebuie să-şi însuşească "o adevărată ştiinţă a compensăm (A. 
Labregere, p.249). 

Când compensaţia este judicios orientată de educaţie, ea are nu numai efecte pozitive imediate dar şi efecte 
formative, în timp. Prin acţiunea lor repetată, mecanismele compensatorii se stabilizează, se interiorizează, 
în felul acesta se modifică însuşi profilul psihologic al copilului. Apar noi trăsături ale lui care pot juca, 
odată constituite, un rol nou şi important în procesul compensator. Ele se formează în compensare şi pentru 
compensare. Educatorul urmăreşte formarea unor astfel de trăsături care pot duce la realizarea unei 
compensaţii mai eficiente. 

Putem spune, în acest sens, că mecanismele compensatorii nu sunt numai utilizate dar şi făurite în 
procesul educativ. 

Am încercat să arătăm în acest paragraf că educaţia şi compensaţia sunt procese distincte dar care 
acţionează în interconexiune. Educaţia care nu ţine seama de mecanismele compensatorii este formală 


şi ineficace. Compensaţia în afara educaţiei ascunde riscul de a aluneca pe căi dăunătoare. A fi 
pedagog înseamnă ca, urmărind obiectivele educaţionale, să creezi implicit şi prilej de manifestare a 
mecanismelor compensatorii adecvate fiecărui caz dat. Educaţia şi compensaţia se pot exercita cu 
succes numai contopindu-se într-un proces unic. 


<Titlu> REZUMAT 


Modul în care se realizează compensaţia înrâureşte întreaga dezvoltare fizică şi psihică a 
deficientului vizual. 

Compensaţia reprezintă o modalitate de adaptare, pe baza "rezervelor" de autoreglare de care 
dispune organismul uman. în cazul deficienței vizuale, lipsa totală sau parțială a impulsurilor 
aferente specifice analizatorului vizual face ca, la nivelul scoarţei cerebrale, să se inhibe 
corelaţiile care-şi pierd semnificația semnalizatoare, stabilindu-se altele, între analizatorii 
intacți. Dintre factorii care condiţionează caracterul compensaţiei, cel mai important este 
însăşi activitatea desfăşurată de copilul nevăzător sau ambliop în raport cu mediul 
înconjurător. 

Există compensație pozitivă şi negativă, spontană sau dirijată educativ, cu mijloace naturale 
sau cu mijloace tehnice. 

În cazul cecităţii se produce compensaţia intersistemică, prin substituirea funcţiei vizuale cu 
celelalte modalități senzoriale, în ambliopie se produce şi compensaţia intrasistemică, în chiar 
cadrul funcției vizuale, prin mobilizarea subsistemelor aparatului vizual rămase valide şi prin 
înlăturarea inhibiţiei la nivelul centrilor vizuali. 

La compensarea handicapului vizual participă intens procesele cognitive precum şi atenţia, 
prin orientarea şi concentrarea activităţii de cunoaştere. Compensaţia este susținută energetic 
de procesele volitive şi afectiv-atitudinale. Psihanaliza s-a preocupat şi de compensarea 
repercusiunilor negative ale deficienței pe plan afectiv. 

Educaţia poate contribui la orientarea proceselor compensatorii prin stimularea şi organizarea 
activităţii proprii a copiilor cu deficienţe vizuale. 

<Titlu> PROBE DE CONSOLIDARE ŞI AUTOEVALUARE 


1. Cum se explică fenomenele compensatorii? 

2. în ce fel poate interveni educaţia în procesele compensatorii? 

3. Menţionaţi principalii factori condiţionali ai compensaţiei? 

4. Daţi exemple de compensare pozitivă şi de orientare negativă a procesului compensator în 
deficienţele de vedere. 

5. Care este rolul analizatorilor valizi în compensaţia intersistemică? 

6. Care este rolul analizatorilor valizi în compensaţia intrasistemică? 

7. Cum contribuie procesele de cunoaştere la compensarea deficienţelor de vedere? 

8. Care este rolul compensator al atenţiei? 

9. Cum participă viaţa afectivă la compensarea handicapului vizual? 

10. Menţionaţi trăsăturile de personalitate care susţin procesul compensaţiei. 

11. Citiţi fragmentul consacrat compensaţiei în cartea "Tipuri psihologice” de C. G. Jung (Editura 
Humanitas, Bucureşti, 1997, pag.451-453). Dezbateţi acest text, încercând să răspundeţi la 
întrebarea dacă procesul compensaţiei este conştient sau inconştient. 

12. Dezbateţi în seminar tema "Personalitate si compensație; influenţe reciproce”. 

13. Citiţi şi interpretaţi (sau dezbateţi în seminar) fragmentul "Legea compensaţiei" din Educația 
funcţională de Ed. Claparede (E. D. P., Bucureşti,1973, pag.64-66). Care sunt aspectele pozitive şi 
care sunt limitele explicaţiei date aici fenomenului compensaţiei. 


14. Citiţi fragmentul privitor la compensarea vederii slabe din cartea Psihologia şcolarului greu 
educabil de AJfred Adler (Editura IRI, Bucureşti, 1995, pag.220) şi explicaţi în ce sens "din 
această slăbiciune a văzului ia naştere o mare forţă”. 

15. Citiţi paragraful "Dilema adaptării compensatorii în ambliopie" din cartea Educarea copiilor 
cu vedere slabă. Ambliopi de Mircea Ştefan (E. D. P., Bucureşti,1981, pag. 108-111) şi căutaţi 
soluţiile acestei dileme. 

16. Citiţi paragraful "Compensarea tehnică” din studiul Deficiența de vedere de A. Rozorea şi I. 
Muşu (în volumul "Psihopedagogie specială. Deficiențe senzoriale". Editura PRO 
HUMANITATE, Bucureşti, 1997, pag.304-308) şi selectaţi 5 instrumente care vi se par cele mai 
importante pentru sprijinirea compensaţiei handicapului vizual. 

<Titlu> TEMA IV 
<Titu> REPERCUSIUNILE DEFICIENȚEI VIZUALE ASUPRA 
DEZVOLTĂRII FIZICE ŞI PSIHICE 


Nu vom trasa, în cele ce urmează, portretul-robot al deficientului vizual. Un astfel de portret nici n-ar fi 
posibil. Deficiența nu omogenizează. Ca pretutindeni în viaţă, aici trăsăturile fiecărei persoane diferă în 
raport cu tipul psihologic în care, mai mult sau mai puţin, se încadrează. Diferă mai puţin în raport cu 
gradul deficienței vizuale şi mai mult în raport cu modul în care se refac relaţiile cu mediul natural şi social, 
tulburate de deficiență. Repercusiunile pe care le vom studia nu decurg direct din infirmitatea organică şi 
incapacitatea funcțională (parțială sau totală) a analizatorului vizual. Ele sunt mijlocite aproape totdeauna 
de procesul prin care organismul lezat, folosind potenţialul lui fizic şi psihic se readaptează mediului de 
viaţă, căutând noi moduri de acţiune în locul celor care nu mai sunt posibile. Este un proces dificil, care 
începe odată cu viaţa deficientului vizual sau, în cazul orbirii tardive, odată cu instalarea deficienței. Este 


procesul compensaţiei, în activitatea prin care se realizează compensaţia se formează şi se stabilizează 
acele trăsături ale persoanei care vor caracteriza profilul ei psihofizic. Formate prin compensație, aceste 
trăsături ajută apoi compensaţia. Sigur, felul în care se desfăşoară această activitate compensatorie depinde 
de condiţiile de viaţă şi de îndrumarea educativă de care se bucura copilul. Părinţii şi educatorii sunt deci 
răspunzători de felul în care se conturează portretul deficientului vizual. 

Chiar când unele aspecte particulare sunt mai nemijlocit legate de deficiență, nu trebuie să le considerăm 
drept consecinţe fatale. Ele reprezintă mai curând un risc posibil decât un neajuns inevitabil. Ele ascund 
riscul unor aşa-numite deficienţe secundare, care se suprapun deficitului vizual, dar ele pot fi de regulă 
prevenite sau combătute. 


<Titlu> 1. PROBLEME DE NEUROFIZIOLOGIE 


Astfel de urmări mai direct legate (dar nu exclusiv) de natura şi gradul deficienței vizuale sunt cele care se 
produc pe plan neuro-fiziologic. 

Au loc unele modificări ale proceselor bioelectrice cerebrale, lată ce relevă înregistrarea pe cale 
electroencefalografică a potenţialelor bioelectrice în condiţiile cecităţii: "Encefalograma la orbi este mult 
deosebită de cea normală şi se caracterizează prin dispariţia ritmului alfa precum şi prin scăderea mărimii 
tuturor oscilaţiilor electrice ale scoarţe? (L. A. Novicova, p. 156). Se constată o deplasare a focarului 
activităţii electrice maxime din regiunea occipitală (unde se află centrul percepţiei vizuale) în regiunea 
centrală a scoarței, unde se află centrul percepţiei tactil-nestezice (acum mai intens activate). 
Encefalograma reflectă compensaţia intersistemică. Dar, "pe măsură ce acuitatea vederii slab-văzătorilor e 
mai mare, creşte şi numărul de encefalograme cu prezenţa ritmului alfa ca şi amplitudinea tuturor 
oscilaţiilor electrice, iar centrul activităţii electrice maxime se deplasează din zona centrală către cea 
occipitală a scoarţei (idem, p. 156). Acum encefalograma atestă şi o compensație intrasistemică. Este 
evidentă relaţia proceselor bioelectrice cu modul de compensare. 

Modificările dinamicii corticale la deficienţii vizuali, depistate prin cercetările asupra formării reflexelor 
condiționate, reflectă şi ele tipul de activitate adaptativă prin care se compensează lipsa sau scăderea 
vederii. Comparativ cu copiii cu vedere normală, la deficienţii vizuali se constată o scădere a vitezei de 
formare a reflexelor condiţionate şi a mobilităţii lor, "o oarecare inerție a proceselor nervoase” (A. M. 
Zimkina, p.33). În activitatea copilului, aceasta s-ar traduce prin ritmul mai lent de lucru şi o comutare mai 
lentă de la un tip de acţiune la altul, nou. La declanşarea reflexelor de orientare s-a observat o inhibare a 
reacţiilor motorii de orientare, exprimând prudenţa sporită a deficientului vizual în faţa situaţiilor noi; 
teama de necunoscut inhibă mişcările, reduce mobilitatea. Tot în legătură cu adaptarea la situaţii 
necunoscute, în cazurile de cecitate tardivă s-a observat o reactivitate Vegetativă crescută la semnalele 
sonore (manifestată, printre altele, prin accelerarea respirației). 

După cum vedem, la nivelul activităţii nervoase superioare au loc modificări care reflectă nu numai 
infirmitatea ca atare dar şi felul în care deficientul vizual se adaptează la situaţia existentă. 

Unele cercetări au urmărit repercusiunile deficienței vizuale asupra sistemului vegetativ, care reglează 
activitatea organelor interne, el însuşi fiind reglat de scoarță. "S-a constatat că lipsa stimulării optice sau 
prezența unor excitaţii luminoase reduse - datorită unor afecţiuni oculare grave - au drept urmare o serie 
de dereglări ale funcțiilor controlate de sistemul diencefalic-hipofizaf (W . Roth, p.80). în special este vorba 
de metabolismul apei şi al glucidelor. t, în mod normal omul elimină noaptea o cantitate mai mică de urină 
decât ziua dar cu o greutate specifică mai mare. Un studiu comparativ a depistat la mulţi nevăzători o 
anumită dereglare metabolică, în sensul că noaptea se elimina o cantitate mai mare de urină. La nevăzătorii 
care şi-au recăpătat vederea în urma operaţiei de cataractă, s-a normalizat de la sine şi metabolismul apei. 
Concluzia ar fi că stimulii luminoşi sunt necesari organismului pentru buna desfăşurare a unor astfel de 
funcții neurovegetative şi că absenţa lor are urmări pe plan funcţional. Frecvența cazurilor de enuresis 
nocturn ar putea fi legată şi de acest aspect (pe lângă aspectele psihologice). 

O altă cercetare a pus în evidenţă dereglări ale metabolismului glucidelor la nevăzători, tot din lipsa 
stimulilor luminoşi cu funcţie reglatorie. Faptul a fost pus în legătură cu stările de oboseală, surmenaj, 
insomnie, manifestate în unele cazuri. 


În căutarea substratului morfologic al acestor fenomene, cercetătorii au făcut investigaţii radiologice ale 
centrului osos al hipofizei, aşa-numita şa turcească. S-a constatat că la orbii cu deficienţa instalată timpuriu, 
şaua turcească are, în medie, dimensiuni mai mici decât în cazurile de orbire tardivă. Această modificare a 
fost interpretată în sensul că "lipsa impulsurilor de lumină din copilăria timpurie a dus la disfuncţii 
hipofizare". Roth, p.82). 

Mult răsunet a avut o cercetare întreprinsă de A. Binet la începutul secolului, ale cărei rezultate au fost 
publicate în 1902 sub titlul "Les proportions du crane chez les aveugles". Binet a făcut măsurători 
antropometrice comparative ale craniului văzătorilor şi nevăzătorilor (diametrul transversal şi cel antero- 
posterior), constatând că 70% din nevăzătorii studiaţi aveau un .volum cranian mai redus decât media 
normală, fenomen cu atât mai evident cu cât deficienţa era instalată mai de timpuriu. 

Era afectat în special diametrul antero-posterior, ceea ce ipotetic ar indica o dezvoltare 
deficitară a centrilor vizuali din zona occipitală. De-a lungul secolului această cercetare a fost 
de mai multe ori reluată, rezultatele fiind contradictorii. Problema rămâne controversată. Nu 
este singura problemă insuficient clarificată din domeniul repercusiunilor neurofiziologice ale 
deficienței vizuale. 


<Titlu> 2. PARTICULARITĂȚI ALE DEZVOLTĂRII FIZICE 


Cercetările care au urmărit comparativ dezvoltarea fizică a deficienţilor vizuali şi a copiilor cu 
vedere normală au scos în evidenţă deosebiri mai mult sau mai puţin semnificative. Nu avem 
motive să ne îndoim de corectitudinea datelor publicate. Nu putem fi însă de acord cu tendinţa 
de a se interpreta unele caracteristici ale dezvoltării fizice ca fiind consecinţe directe şi 
inevitabile ale deficienței vizuale, fără a se ţine seama de condiţiile în care are loc dezvoltarea 
fizică a copilului nevăzător sau slab-văzător. Ca orice copil, el se dezvoltă pe plan fizic în 
raport cu activitatea fizică pe care o desfăşoară. Dacă ar desfăşura o activitate fizică normală, 
dezvoltarea lui n-ar avea prea mult de suferit. Stadiile dezvoltării fizice sunt aceleaşi ca la 
văzători, după cum au arătat cercetările lui Geselt. 

Numai că deficienţa vizuală limitează şi frânează libertatea de mişcare, ceea ce se răsfrânge 
asupra dezvoltării fizice. De aici decurg neajunsurile. Problema este deci să asigurăm de 
timpuriu o educaţie fizică sistematică, adaptată situaţiei fiecărui caz în parte, care să stimuleze 
şi să îndrume activitatea fizică necesară organismului şi prin aceasta o dezvoltare fizică 
normală. Numai aşa putem preveni consecinţele negative care apar pe acest plan. Când ele 
totuşi se produc, apare problema înlăturării sau a corectării lor. Aici educaţia are, aşadar, un 
rol foarte mare. 

în lumina acestei înţelegeri vom încerca acum să urmărim unele aspecte relevate de cercetările 
întreprinse. 

În cazurile în care infirmitatea este congenitală, în primii ani de viaţă întâlnim adesea o 
anumită întârziere în dezvoltarea fizică a nevăzătorilor şi uneori chiar a slabvăzătorilor. 


întârzierea poate fi recuperată într-o măsură mai mare sau mai mică printr-o exercitare fizică 
adecvată, în lipsa unei astfel de exercitări ea se poate menţine întreaga viaţă. 

Unele cercetări comparative apreciază că la vârsta intrării în şcoala primară întârzierea dezvoltării fizice ar 
fi de circa doi ani (V. Preda, p.107). La vârsta de 17 ani această întârziere nu ar fi decât de circa 1 an, în 
special în înălţime şi greutate (1. Marcu, V. Mangos, p.66). S-ar putea considera că educaţia fizică din 
şcoala de nevăzători a contribuit la reducerea decalajului. 


Studiile efectuate comparativ au mai scos în evidenţă o insuficientă dezvoltare a musculaturii, laxitate 
musculară şi ligamentară, aspect atrofie (membre subţiri, torace îngust), nivel mai scăzut al forţei fizice şi 
al rezistenţei. 

Cercetările de specialitate menţionează de obicei că "dezvoltarea motorie la orbi este întârziată” (P. 
Oleron, p.54). P. Villey exagerează chiar acest deficit al motricitatii, întârzierea priveşte şi momentul când 
copilul se ridică în picioare ca şi cel în care începe să meargă. 

în unele cazuri există un deficit al motricitatii globale (echilibru, coordonare, mişcări, ritm), deci al 
reacţiilor musculare prin care se realizează mişcarea corpului. Deficitul lor limitează mişcarea iar limitarea 
mişcării accentuează deficitul (mişcări reţinute, şovăitoare, economie de mişcări. Deficitul apare pregnant 
şi pe planul motricitatii manuale: la început mâinile deficientului vizual sunt "oarbe", adică el nu ştie să 
exploreze tactil-kinestezic, are dificultăţi în a coordona mişcările celor două mâini pentru a apuca un obiect. 
Nivelul scăzut al dexterităţii manuale se datorează şi lipsei unei conduceri vizuale a mişcărilor mâinilor. 
Mersul nevăzătorilor este descris ca fiind rigid, nesigur, ezitant, uneori cu capul înainte, ridicând mult 
piciorul, aşezând apoi talpa cu grijă ("mers de barză"), cercetând solul cu vârful pantofului, prelungind 
sprijinul bilateral pe sol înainte de a face următorul pas. Braţele nu se mişcă simetric în timpul mersului ci 
atârnă în jos. 

Mobilitatea scăzută accentuează dizarmonia dezvoltării fizice. Nu sunt antrenate corespunzător toate 
grupurile musculare, unele rămân subdezvoltate. 

Se pare că nevăzătorul capătă mai greu conştiinţa propriului său corp şi reprezentarea acestuia, adică ceea 
ce numim de obicei schema corporală. El nu se vede în oglindă, nu vede diferitele părți ale corpului său şi 
raporturile acestora cu obiectele înconjurătoare. Aceasta este o dificultate în construirea identităţii sale 
corporale. 

Rămânerea în urmă în dezvoltarea fizică este însoţită adesea de atitudini posturale deficiente 
(capul şi gâtul aplecate înainte sau înclinate lateral, umerii căzuţi), care cu timpul devin 
deprinderi. Există un procent mai mare de cifoze şi scolioze decât în condiţii obişnuite. Este 
un efect al subdezvoltării fizice dar şi al faptului că lipseşte autocontrolul vizual al posturii şi 
modelul vizual al ţinutei corporale a celor din jur. 

La toate acestea se adaugă uneori anumite manierisme, ticuri, stereotipii, uneori disgraţioase, 
cunoscute sub numele de blindisme (legănarea capului, a braţelor, a picioarelor, frecatul 
mâinilor etc.). Sunt mişcări parazitare, fără funcție de comunicare cu mediul, foarte greu de 
dezrădăcinat. Ele apar fiindcă nevăzătorul nu are conştiinţa că este văzut. Pentru a facilita 
integrarea lui printre văzători trebuie să-l ajutăm să se debaraseze de astfel de blindisme. 
Prezentând câteva aspecte ale unei dezvoltări fizice defectuoase menţionăm încă o dată că ele 
nu decurg în mod obligatoriu din deficienţa vizuală, în condiţii de dezvoltare normală, 
percepţia vizuală este cea care stimulează mişcarea, o orientează, îi verifică eficienţa, îi 
asigură securitatea. Lipsa vederii înseamnă pentru copilul deficient vizual lipsa unor stimul! ai 
mişcării, lipsa orientării, imposibilitatea prevenirii unor pericole care l-ar putea pândi. El nu 
are controlul vizual asupra obiectelor din jur şi nici asupra propriilor mişcări, pe care să le 
corecteze pe parcurs. Această îngrădire a libertăţii de mişcare şi lipsă de independenţă în 
mişcare explică scăderea tendinței spre mişcare şi creşterea tendinței spre sedentarism şi 
pasivitate a unor copii nevăzători. 

Altfel stau lucrurile când o acţiune educativă începută foarte de timpuriu combate 
sedentarismul şi-l atrage pe copil spre forme de activitate menite să-i asigure o dezvoltare 
fizică integrală, să-l călească, să-i formeze deprinderile motrice necesare. Continuată în anii 
de şcoală, asociată cu exerciţii de corectare a defectelor fizice care tind să se instaleze şi cu 
activități sportive, această educaţie reprezintă calea spre o dezvoltare fizică normală a 
deficientului vizual. 

<Titlu> 3. CONSECINȚE ASUPRA ACTIVITĂȚII PERCEPTIVE 


Aici va trebui să tratăm separat activitatea perceptivă a ambliopilor, care este în principiu o 
activitate dominant vizuală şi cea a nevăzătorilor, bazată în mod dominant sau chiar total pe alte 
modalităţi senzoriale. 


<Titlu> A. Dificultăţile percepţiei vizuale la ambliopi 


Ambliopia face dificilă percepţia vizuală şi sub unele aspecte o limitează. Există un raport, 
desigur, între dificultăţile percepţiei vizuale şi gradul deficienței. Nivelul eficienţei percepţiei 
vizuale nu este totuşi echivalent întru totul cu nivelul acuităţii vizuale. Există şi un raport cu 
experienţa pe care copilul o dobândeşte în activitatea vizuală. Dificultăţile apar foarte pregnant la 
intrarea copilului în şcoala pentru ambliopi dar pe parcursul şcolarităţii, pe măsură ce el învaţă să 
investigheze vizual se produce o ameliorare semnificativă. 

Dificultăţile apar în toate fazele unui act de percepţie. 

Impulsul declanșator al percepției poate fi diminuat sau chiar împiedicat prin faptul că stimulii 
externi rămân nesesizaţi de vederea prea slabă; în acest caz nu se trezeşte reflexul de orientare şi 
nu se produce reglajul pregătitor al aparatului perceptual. 

Chiar când există impulsul extern, vederea slabă face să fie dificilă detectarea focalizatoare a 
obiectului percepţiei. Câmpul vizual îngustat, scăderea vederii la distanţă, sensibilitatea de 
contrast redusă sau alte caracteristici funcționale deficitare împiedecă formarea unei imagini 
sincretice iniţiale şi "captarea" (localizarea) obiectului percepţiei. Dificultăţile de fixare fac ca el 
să fie pierdut cu uşurinţă din câmpul vederii. 

Dar în special în faza investigației analitico-sintetice a obiectului percepţiei se manifestă puternic 
dificultăţile ambliopiei, în analiză, diferenţierea elementelor de detaliu este împiedicată adesea de 
dimensiunile lor reduse şi de lipsa unei imagini sincretice pe fondul căreia să se desfăşoare 
investigarea. Dimensiunile mai mari ale obiectului percepţiei fac imposibilă uneori cuprinderea lui 
într-o imagine globală. El nu poate fi perceput decât parcelar, succesiv, într-o explorare 
comparabilă cu pipăitul. Dar fiindcă detaliile sunt insuficient diferenţiate, nici sinteza prin 
simultaneizarea succesivului nu este uşor de obişnuit. Pe scurt: dificultăţile analizei împiedecă sinteza 
iar dificultăţile sintezei împiedecă analiza. 

De aici decurge şi un alt neajuns: o mai puternică acţiune inductiv-negativă a elementelor neesenţiale dar 
mai uşor de perceput asupra celor esenţiale dar mai puţin vizibile pentru ambliop. Aceasta este sursa multor 
greşeli de percepţie. 

Mai mari încă sunt dificultăţile elevilor ambliopi în perceperea imaginilor grafice. Prima dificultate decurge 
din faptul că adesea ei nu cunosc nici forma pe care o au în realitate obiectele prezentate grafic. Cum să 
recunoască desenul unui animal când ei nu ştiu cum arată în realitate acel animal? Numai când ai 
reprezentări asupra unor obiecte le poți identifica grafic. Dar chiar când aceşti copii "învaţă" forma unor 
obiecte, pe care le-au pipăit şi manipulat, ei sunt derutaţi la început de imaginea plană, fără relief, deci 
inaccesibilă tactului, pe care o pipăie zadarnic. Dificil este şi faptul că obiectele apar în desen la o scară mai 
mică, ceea ce creează multe confuzii. 

Dificultatea cea mai mare este de a raporta semnele convenţionale grafice (adesea greu de sesizat vizual) la 
semnificația lor. Elevii cu vedere normală, care au şi o experienţă vizuală mai bogată, intuiesc în cea mai 
mare parte spontan aceste semne convenţionale. Elevii ambliopi trebuie să le înveţe. La început deruta lor 
este totală în faţa desenelor cu multe planuri, în care obiectele sunt acoperite unele de altele, în care 
dimensiunile obiectelor devin semnale ale distanţei la care sunt situate. Descifrând pe desen imaginile a 
două camioane, unul mare iar altul mititel, situat deasupra celui dintâi, ei n-au înţeles că în fapt sunt două 
camioane de aceleaşi dimensiuni, numai că unul se află mai departe. Liniile care redau relieful şi 
adâncimea le apăreau ca un amalgam fără înţeles. Au putut să distingă printre elementele unui desen nişte 
brăduţi dar n-au putut spune de ce cele două şiruri de brăduţi din ce în ce mai mici se apropie din ce în ce, 
până ce se unesc. Să nu uităm că aceşti copii nu pot sesiza perspectiva liniară nici în realitate, căci privirea 
lor nu ajunge până acolo unde şirurile de arbori de pe marginea şoselei par a se uni. Perspectiva aeriană, 
care şterge contururile şi toceşte contrastele pe un desen este şi mai greu de sesizat, mai ales în cazul 


elevilor cu opacifieri ale corneei sau cristalinului. Prima condiţie a descifrării unui desen este să se asigure 
contrastele necesare. 

Atât în perceperea obiectelor cât şi a imaginilor grafice, activitatea analitico-sintetică prin care se realizează 
explorarea vizuală a ambliopilor se desfăşoară redundant, lent, haotic. Copilul ambliop, lipsit de experienţă 
în activitatea vizuală, lipsit deci de scheme perceptive şi de o logică a selectării punctelor de reper, parcurge 
diferite trasee la întâmplare, revine asupra lor, pierde din vedere reperele esenţiale pentru recunoaştere, 
înregistrarea mişcărilor oculare în timpul percepției vizuale ilustrează această explorare aleatorie. 

"La ambliopi percepţia vizuală, în desfăşurarea ei procesuală este lipsită în mare măsură de caracterul 
instantaneu şi de automatizare, fiind necesare mai multe fixări ale privirii pentru receptarea informaţiei, 
paralel cu eforturile de conştientizare şi de interpretare a imaginii (V. Preda, p.82). 

Explorarea are drept obiectiv să se ajungă la faza identificării, adică a recunoaşterii obiectului percepției. 
Aceasta implică de obicei raportarea la o anumită clasă de obiecte, integrarea în această clasă. Este 
momentul în care, cu sau fără ajutorul educatorului, elevul îşi dă seama dacă activitatea perceptivă a fost 
sau nu corectă. Identificarea obiectului perceput, adică succesul activităţii perceptive, obţinut în ciuda 
condiţiilor dificile este întărirea cea mai sigură. Din păcate, dificultăţile menţionate întârzie uneori acest 
succes. 

Două sunt reacțiile atitudinale tipice ale ambliopilor în faţa acestor dificultăți. 

După cum a rezultat şi din analiza fenomenelor compensatorii, adesea întâlnim tendinţa de a se recurge la o 
investigație minuțioasă, cu atenţie încordată, care să mărească şansele de succes. "Copilul ambliop trebuie 
să facă apel la un efort suplimentar de concentrare, de mobilizare a experienţei sale optice anterioare, 
pentru a fi în măsură să opereze cu imaginea vizuală" (W. Roth, p.89). 

Pe de altă parte întâlnim tendinţa contrarie de a "ghici" obiectul percepției pe baza unui număr foarte redus 
de puncte de reper deci printr-o investigație superficială, fără suficientă acoperire senzorială. Elevul 
urmăreşte să câştige timp şi mai ales să evite o încordare vizuală obositoare, dar certitudinea recunoaşterii 
este înlocuită în acest caz cu presupuneri hazardate, cu un risc mare de a greşi. 

Cele două tendinţe se manifestă clar în procesul învăţării cititului în şcoala pentru ambliopi. 

Ce anume face să se manifeste una sau alta din cele două tendinţe? Desigur, caracteristicile funcţiei vizuale 
a elevului au un anumit rol. Un rol îl pot avea şi particularităţile tipologice. Dar contează mult şi situația 
perceptuală creată. După cum au arătat experimentele întreprinse, când copilul are conştiinţa unei situaţii 
perceptuale noi, necunoscute, se manifestă tendinţa de a se recurge la investigarea minuțioasă, intens 
conştientizată. Când există o anumită stereo-tipizare a acţiunii perceptive şi s-au constituit scheme 
perceptive pentru domeniul respectiv, se manifestă tendinţa spre o percepere mai grăbită, pe baza unui 
număr redus de puncte de reper. (M. Ştefan „p.110). 

În munca educativă căutăm o echilibrare a celor două tendinţe, în raport cu specificul fiecărui caz, 
combătând perceperea superficială dar şi investigaţiile care cer mai mult timp şi efort decât este necesar. 
Important este ca elevul să câştige independenţă şi metodă în explorarea vizuală şi să-şi formeze scheme 
perceptive (traiectorii vizuale relativ stabilizate, adecvate perceperii diferitelor categorii de obiecte), 
mobilizabile la nevoie, care să-i permită să se rezume la un număr de puncte de reper redus în mod raţional. 
El trebuie să capete o experienţă a perceperii, trecând gradat spre diferențieri din ce în ce mai fine şi 
dezvoltându-şi capacitatea de structurare. El trebuie să folosească şi sprijinul celorlalte modalităţi 
senzoriale, dar care să ajute vederea fără a se substitui ei. în felul acesta, elevii ambliopi îşi pot însuşi, în 
cadrul activităţilor didactice şi extradidactice, arta unei perceperi vizuale cât mai eficiente, în raport cu 


<Titlu> B. Caracteristici perceptuale la nevăzători 


Chiar dacă eventualele resturi de vedere pot aduce un sprijin cognitiv mai mic sau mai mare, informaţia 
principală de care dispun nevăzătorii se obţine în principal pe seama celorlalte modalităţi senzoriale, în 
special prin complexul funcţional tactil-kinestezic şi pe cale auditivă. 


Repercusiunea pozitivă a acestui mod de a compensa este creşterea eficienţei modalităților senzoriale 
substitutive. În condiţiile unei activităţi corespunzătoare se dezvoltă considerabil capacitatea de investigare 
tactil-kinestezică precum şi capacitatea de a interpreta semnalele auditive. 

Un progres deosebit se realizează în domeniul diferenţierilor tactile, ceea ce face posibil cititul în Braille 
dar şi nenumărate alte activităţi de cunoaştere şi practice care solicită percepţia tactilă. Devin posibile 
diferențieri foarte fine, ca parte a unei investigări dinamice, nu prin "tactul pasiv" ci prin palpare 
organizată. Ca şi în cazul explorări vizuale se formează scheme perceptive. "Observarea atentă a 
procesului de palpare, de explorare tactil-chinestezică a unui obiect de către nevăzători relevă faptul că 
acest proces perceptiv are o desfăşurare discontinuă, prin detaşări, salturi, reveniri, mişcări repetate de 
înaintare în cunoaşterea unor părţi ale obiectului şi mişcări inverse, de revenire. Acest mod de palpare 
realizează o cunoaştere mai rapidă şi mai adecvată decât dacă degetele urmăresc succesiv şi în contact 
nemijlocit fiecare parte a obiectului (V. Preda, p.122). 

Investigarea asigură astfel o echivalență informaţională aproape egală cu cea vizuală în perceperea spaţiului 
mic şi apropiat (forme, mărimi, substanţă, raporturi spațiale etc.). 

Tot astfel se realizează, pe baza exerciţiului, un progres al diferenţierilor auditive şi al capacităţii de a 
recunoaşte obiectele pe baza sunetelor produse. Dintr-un ansamblu de sunete concomitente (de exemplu 
gălăgia de pe stradă) nevăzătorul care a câştigat experienţă selectează sunetele importante pentru el ca 
semnale, chiar dacă sunt concomitente cu altele, mai puternice. Se dezvoltă şi capacitatea de a sesiza 
obstacolele prin sunetele reflectate. S-a afirmat şi părerea că s-ar perfecționa şi auzul fonematic, fapt 
contrazis în unele cazuri de numărul mare de greşeli de vorbire şi de dificultăţile analizei fonetice în 
învăţarea cititului. Nu a fost confirmată satisfăcător nici părerea că orbirea ar duce ia o dezvoltare 
considerabilă a auzului muzical, chiar dacă dintre nevăzători se ridică mulţi muzicieni de valoare. 

Ni se pare necesar să reamintim aici că nici pragurile absolute ale auzului şi nici cele ale tactului nu se 
modifică drept urmare a cecităţii, în ciuda faptului că inhibarea centrilor vizuali duce prin inducţie la o 
excitabilitate crescută a celorlalte simţuri. Dimpotrivă, unele cercetări semnalează la unii copii nevăzători, 
la începutul şcolarităţii, o sensibilitate tactilă şi kinestezică mai scăzută decât la văzători. Aceasta se explică 
prin lipsa conducerii vizuale a activităţii tactil-kinestezice. în procesul de educaţie vizuală urmărim, 
desigur, o dezvoltare senzorială în limitele largi ale potenţialului existent. 


<Titu> 4. REPERCUSIUNI ASUPRA REPREZENTĂRILOR 


Dificultăţile percepţiei se răsfrâng asupra imaginilor generalizate şi stocate, aflate pe drumul dintre 
senzorial şi logic, adică asupra reprezentărilor. 

Dar, după cum se ştie, reprezentarea nu depinde numai de percepțiile care stau la baza ei dar şi de 
activitatea practică în care sunt integrate şi căreia îi servesc imaginile senzoriale. Reprezentările sunt, cum 
spunea Piaget, "copii active” ale realităţii. Constituirea şi stocarea lor, ca şi actualizarea lor, sunt în funcţie 
de utilizarea datelor percepţiei în activităţi ca, de exemplu, cititul, scrisul, identificarea obiectelor, 
orientarea în spaţiu, lucrări în atelier, jocuri etc. 

La nevăzători, reprezentările se formează pe baza experienţei căilor de percepţie valide iar lipsa văzului 
face ca ele să se construiască într-un mod specific. La ambliopi, ele se formează preponderent pe calea 
experienţei vizuale, a cărei insuficienţă aduce, de asemenea, unele note specifice. 

Ceea ce trebuie să respingem aici cu fermitate este opinia greşită că lipsa vederii sau reducerea ei ar face 
imposibilă formarea unor reprezentări corecte, deci a unei reflectări veridice a realității. Important este să 
cunoaştem greutățile care stau în calea formării reprezentărilor veridice şi să căutăm cele mai bune mijloace 
de a le depăşi. 

Este cunoscut faptul că nevăzătorii congenitali care îşi recapătă capacitatea de a vedea (de exemplu, prin 
operaţii de extragere a cristalinului, în cazuri de cataractă)nu pot totuşi recunoaşte imediat obiectele pe cale 
vizuală, ei având nevoie de un antrenament vizual prin care "să înveţe să vadă”. Unii cercetători au 
interpretat acest fenomen în sensul că nevăzătorii ar fi lipsiţi de reprezentări spațiale, ele formându-se abia 
când poate acţiona simţul vizual. Evident, este o interpretare greşită. Faptul că nevăzătorii operaţi nu pot 


încă utiliza informaţiile spațiale care ajung la retină se explică prin lipsa acelor legături ale semnalelor 
vizuale şi ale motricitatii oculare cu obiectele din spaţiu, legături care în condiţiile vederii normale se 
elaborează foarte de timpuriu, din experienţă. Acum şi le vor forma şi ei, după oarecare exercițiu. Dar 
aceasta nu înseamnă că reprezentările spaţiale pe care şi le-au format anterior, ca nevăzători, prin 
compensație intersistemică nu ar fi corecte sau n-ar avea semnificaţie spaţială. Nevăzătorii percep spațiul, 
dar într-un mod propriu. Dacă nu ar avea reprezentări spaţiale corecte nu s-ar putea orienta în spaţiu, nu ar 
putea efectua nici o activitate practică. După cum spune unul din cei mai autorizaţi specialişti, "orbirea nu 
împiedecă o reprezentare adecvată a universului (P. Henri, p.465). Nevăzătorii au o reprezentare unitară 
asupra spaţiului, chiar dacă aceasta este, cum spune Pierre Villey, "o viziune tactilă”. 

Deficiența vizuală nu duce, aşadar, în mod fatal la reprezentări greşite. Pe de altă parte trebuie să spunem 
că multe reprezentări (mai ales spațiale) se formează foarte greu şi numai cu o îndrumare educativă 
adecvată. Lipsa unei educaţii senzoriale bine conduse din primii ani de viaţă face ca deficienţii vizuali să 
vină la şcoală cu goluri mari în sistemul reprezentărilor necesare. 

Semnificativ este faptul că aceste goluri nu sunt totuşi în corelaţie directă cu nivelul vederii. Uneori copii 
cu o vedere mai scăzută au reprezentări mai bogate decât alții, care văd mai bine. 

Mai multe cercetări pentru verificarea reprezentărilor copiilor nevăzători (prin recunoaşterea obiectelor 
corespunzătoare) au dus la concluzia: "Copiii nevăzători de vârstă şcolară mică au un bagaj sărac de 
reprezentări în comparaţie cu copiii văzători de aceiaşi vârstă" (A. M. Zimkina, p.59). Copiii nevăzători n- 
au recunoscut multe obiecte ale căror denumiri şi caracteristici le erau totuşi cunoscute verbal. Şi la noi 
cercetările de acest tip au evidenţiat numărul mai redus al reprezentărilor şi imprecizia lor. "în general, 
bagajul reprezentărilor copiilor orbi faţă de copiii văzători de aceiaşi vârstă este mai sărac. Acest lucru se 
datorește faptului că ei reuşesc să cunoască corect mai puţine lucruri şi chiar dacă unele dintre ele le sunt 
cunoscute concret, frecvenţa contactului cu ele este mai scăzută decât la văzători (M. Pop, p.99). 
Explicaţia ni se pare întemeiată. Sigur, nu trebuie să ne resemnăm cu această situaţie ci să acţionăm în 
cadrul procesului educativ pentru a forma un baga] mai bogat şi mai corect de reprezentări. 

Un fapt caracteristic este caracterul lacunar al unor reprezentări ale nevăzătorilor. Investigând numai parțial 
unele obiecte mai greu accesibile unei perceperi globale, ei îşi reprezintă obiectul numai prin puţinele 
elemente efectiv percepute, completând uneori imaginea cu note mai puţin semnificative sau suplinind lipsa 
unor note specifice prin coloratura afectivă a imaginii. Deşi cei mai mulţi elevi ai şcolii pentru nevăzători 
vin la şcoală cu trenul, reprezentarea trenului se limitează pentru ei la început la scara pe care au urcat, la 
compartimentul în care au stat, la zgomotul roţilor, la unele note lipsite de relevanţă, ca de exemplu frigul 
sau fumul de țigară din compartiment; reprezentarea este încărcată afectiv cu tristeţea plecării de acasă şi a 
despărțirii de părinţi, cu teama de situaţiile necunoscute care îi aşteaptă în şcoală. Cu timpul reprezentarea 
se îmbogățește şi se precizează, la aceasta contribuind mult procesul de învățământ. 

Sunt puţine domeniile în care să nu putem realiza o echivalență informaţională cu funcţia vizuală. Nu 
reuşim în cazul acelor reprezentări care se referă la calităţi strict vizuale, de neînlocuit pe alte căi 
senzoriale, cum ar fi, pentru copiii cu cecitate totală congenitală, percepţia culorilor sau a nuanţelor de 
luminozitate. Unii autori se referă la “reprezentări substitutive” care s-ar putea forma în aceste cazuri (de 
exemplu prin înlocuirea senzaţiei de lumină cu cea de temperatură, prin asocierea culorilor cu obiectele 
care au culorile respective: zăpada, iarba, sângele). 

Credem că astfel de substituiri au o valoare cognitivă redusă, în schimb se pot construi "prin substituţii 
imagini veridice al căror corespondent real nu poate fi investigat ca atare: o piaţă, un parc, o pădure, un 
munte. Se folosesc pentru aceasta machete şi desene în relief, planuri, descrieri verbale dar şi parcurgerea 
terenului cu piciorul, investigarea tactil-kinestezică a unor elemente caracteristice (arbori, stânci, bănci etc.) 
la care se adaugă zgomote, mirosuri, emoţii. 

în cazul cecităţii tardiv survenite, în funcţie şi de vârsta la care ea a apărut, o mare parte din reprezentările 
vizuale existente se şterg treptat. Există însă şi reprezentări vizuale care se păstrează până la sfârşitul vieţii. 
Ele pot fi de folos în orientarea spaţială şi în alte activităţi din şcoală şi din afara ei. 

Studierea reprezentărilor elevilor ambliopi din clasele mici a relevat, de asemenea, că multe din ele sunt 
incomplete, sărace în detalii şi chiar greşite. Unele lipsesc cu totul. Se fac greşeli în aprecierea formei şi 
mărimii obiectelor, a culorilor lor. Ca şi la nevăzători, lipsurile reprezentărilor sunt mascate printr-un 


limbaj fără acoperire intuitivă. Astfel de reprezentări sunt prea puţin operante în activitatea teoretică şi 
practică, ceea ce explică unele greutăţi la învăţătură. Dacă nu luăm măsuri pentru îmbogățirea şi corectarea 
lor, există riscul ca unii elevi slab-văzători să prefere utilizarea cu precădere a reprezentărilor tactil- 
kinestezice, ceea ce face să crească pericolul pierderii dominanţei vizuale. 

Dat fiind rolul pe care-l joacă reprezentările în compensarea cecităţii sau ambliopiei şi în procesul de 
învățământ, devine evident că trebuie să verificăm cu atenţie fondul reprezentărilor existente la începutul şi 
pe tot parcursul şcolarităţii, să le corectăm pe cele greşite, să le completăm pe cele lacunare, să le formăm 
pe cele care lipsesc, să asigurăm utilizarea lor în procesul cunoaşterii şi în acţiuni practice, dând o atenţie 
specială reprezentărilor spaţiale. Fiecare obiect de învățământ îşi are rolul său specific în această privinţă. 


<Titlu> 5. DEZVOLTAREA GÂNDIRII ȘI LIMBAJULUI 


Deficiența vizuală ca atare nu afectează procesele superioare de cunoaştere, în măsura în care îşi exercită 
rolul compensator, gândirea deficientului vizual are şansa unei dezvoltări întru totul normale, în raport cu 
potenţialul intelectual al fiecărui copil. După cum se ştie, <lin rândul nevăzătorilor s-au ridicat 
reprezentanţi remarcabili ai intelectualităţii. 

Cum se explică atunci faptul că într-o clasă de nevăzători sau de ambliopi nivelul mediu intelectual este de 
regulă mai scăzut decât într-o clasă corespunzătoare de copii cu vedere normală? 

Este în primul rând o problemă de proastă repartiție: în clasele pentru deficienţi vizuali sunt repartizați 
adesea copii cu dublă deficiență, vizuală şi mintală, ambele cauzate de aceiaşi factori etiologici, ereditari 
sau nu. Subdezvoltarea intelectuală nu este deci datorată deficienței vizuale. Dimpotrivă, sunt cazuri în care 
tulburările funcţiei vizuale apar ca sindroame ale handicapului mintal (C. Păunescu, I. Muşu,p.199). 

în cazul elevilor ambliopi care au trecut prin şcoala de masă se întâmplă ca învățătorii să-i reţină în clasele 
lor pe elevii cu vedere slabă dar cu nivel intelectual ridicat şi să-i trimită la şcoala pentru ambliopi pe cei cu 
nivel intelectual scăzut. Are loc deci o selecție prealabilă, care se reflectă asupra fizionomiei unei clase de 
ambliopi. 

Nu este mai puţin adevărat că în clasele pentru deficienţi vizuali se află şi elevi care, fără a suferi de o 
dublă deficiență, se află sub nivelul intelectual corespunzător din cauză că nu s-au bucurat de timpuriu de o 
instruire adecvată situaţiei lor. întârzierea în dezvoltare este în acest caz o consecinţă secundară şi nu 
directă a deficienței. 

întârzierea intelectuală îşi are originea în prima perioadă de dezvoltare a copilului deficient vizual, perioada 
inteligenţei senzorio-motrice. Desigur, stadiile evoluţiei intelectuale sunt cele normale. Dar încă din primul 
an de viaţă, constituirea schemelor senzorio-motorii implică reacţii în care vederea este componentă 
dominantă (de exemplu, tendinţa copilului de 4-5 luni de a apuca şi manipula tot ce vede). Lipsa vederii 
impune alte scheme de acţiune, dar ele nu se constituie de la sine ci numai dacă i se asigură copilului 
prilejul şi condițiile unei bune exercitări (inclusiv stimuli care să impulsioneze acțiunea şi un climat afectiv 
favorabil). Numai că aceste condiţii lipsesc foarte adesea. Piaget (folosind şi datele cercetărilor lui Y. 
Hatwell) arăta că "tulburarea senzorială proprie orbilor din naştere, împiedecând de la bun început 
adaptarea schemelor senzori-motorii şi întârziind coordonarea lor generală, coordonările verbale nu sunt 
suficiente pentru a compensa această întârziere şi este necesară o educaţie mai îndelungată a acţiunii 
pentru a se ajunge la constituirea operaţiilor comparabile cu acelea ale copilului norma/* (J. Piaget, B. 
Inhelder, p.75). După Piaget, întârzierea în constituirea operaţiilor intelectuale ar putea fi de circa 4 
ani. 

această sursă de întârziere în dezvoltarea intelectuală. Indicăm în bibliografie un astfel de 
sistem bine elaborat (Rosemary O'Brien). 


<Titlu> 6. DEZVOLTAREA MEMORIEI 


Numeroase studii au scos în evidenţă productivitatea sporită a memoriei deficienților vizuali. 
Chiar dacă metodele de cercetare au fost mai mult verbale (adesea metoda cuvintelor-perechi, 
asociate prin legături logice sau întâmplătoare), rezultatele pe ansamblu sunt convingătoare, 
într-o astfel de cercetare, nevăzătorii au obţinut rezultate egale cu văzătorii la memorarea 
legăturilor logice dar rezultate superioare la memorarea celor întâmplătoare, în reproducerea 
unei serii de numere după o singură prezentare auditivă rezultatele lor au fost de asemenea 
superioare. Intr-o altă cercetare, nevăzătorii au obţinut rezultate mai bune în reactualizarea 
datelor memorate cu 5 zile înainte. Experimentul a fost făcut şi în şcoala pentru ambliopi, cu 
acelaşi rezultat, performanţele aparţinând unor elevi cu acuitatea vizuală sub 0,1. La ambliopii 
cu vedere mai bună, un text citit a avut o putere de întipărire mai mare decât textul ascultat. 
Desigur, diferenţele individuale sunt mari în eşantioanele studiate iar despre memoria tactil- 
kinestezică (acea “memorie musculară! de care vorbea Pierre Villey) ştim încă prea puţin. 
Totuşi, ţinând seama şi de observaţiile făcute în procesul de învățământ, credem că nu greşim 
afirmând că volumul, trăinicia şi fidelitatea memoriei deficienților vizuali au tendinţa generală 
de a depăşi nivelul mediu al acestor calităţi la fiecare vârstă. Literatura de specialitate este 
plină de exemple de nevăzători cu performanţe mnezice uluitoare. 

Dezvoltarea memoriei nu apare ca o consecinţă directă a scăderii sau lipsei vederii. Memoria 
nu se dezvoltă de la sine în condiţiile deficienței vizuale ci datorită solicitării ei mai intense şi 
mai frecvente, datorită exercitării ei. Ea se perfecţionează pentru că micul slab-văzător sau 
nevăzător are mai multă nevoie de ea. Rezultatele mai bune obţinute în activităţile practice cu 
sprijinul memoriei aduc "întărirea" necesară consolidării capacităţii de stocare şi de reac- 
tualizare a memoriei. 

Memorarea are adesea la deficienţii vizuali caracterul unui proces conştient, voluntar. Ei au 
mult mai rar decât văzătorii prilejul unui contact perceptual cu o mare parte a obiectelor şi 
fenomenelor din mediul natural şi social. 

Ei investighează prin pipăit o singură dată, în cadrul unei lecţii, o plantă anume, o vrăbiuţă 
vie, un lup împăiat; numai în cadrul excursiei la fermă au putut cunoaşte prin pipăit calul, 
vaca, oaia, arborii. Ei fac efortul de a reţine informaţiile obţinute cu această ocazie, care nu se 
va mai repeta prea curând. Nenumărate detalii ale vieţii de fiecare zi sunt memorate pentru ca 
nevăzătorul să se poată descurca mai uşor în timpul deplasării, la locul de muncă sau în 
propria locuinţă. Pe scurt, memoria se dezvoltă fiindcă utilizarea ei are un rol compensator, 
fiindcă are o importanţă vitală. 


<Titlu> 7. DEZVOLTAREA IMAGINAŢIEI 


Are loc o dezvoltare deosebită a imaginaţiei în condiţiile deficienței vizuale? Problema este 
controversată, poate pentru că nu a fost suficient studiată. 

S-ar putea spune că nevăzătorii îşi imaginează ceea ce nu văd. Lucrurile nu stau chiar aşa, 
căci ei desfăşoară un proces temeinic de cunoaştere senzorială şi logico-verbală care îi 
menţine în sfera realului şi nu a imaginarului. Nu trebuie să confundăm cunoaşterea 
extravizuală cu imaginaţia. 

Este implicată totuşi imaginaţia, fie ea şi reproductivă sau reconstitutivă, atunci când le cerem 
copiilor să cuprindă într-o imagine globală datele percepute succesiv. Procesul de învățământ 
face adesea apel la imaginaţie, de exemplu pentru a le da copiilor imaginea unui parc în 
întregul lui sau atunci când li se înfăţişează descriptiv măreţia muntelui sau marea nesfârşită. 
Sau, mai simplu, când li se spune copiilor că tigru! este ca o pisică uriaşă. Descrierea verbală 


prealabilă, care recurge la imaginaţie, este un procedeu didactic practicat cu folos în şcolile 
pentru deficienţii vizuali pentru a pregăti şi călăuzi investigația perceptivă. 

Totuşi cercetările nu arată o dezvoltare deosebită a imaginaţiei. La şcolarii mici se constată 
chiar o rămânere în urmă în această privinţă. O cercetare comparativă a conţinutului 
producţiilor imaginative ale copiilor văzători şi nevăzători a dus la rezultate favorabile celor 
dintâi, care "au manifestat o mai mare imaginaţie în joc şi mai multă fantezie spontană" (C. i. 
Garson, C. S. Ashcroft, p. 143). S-a tras concluzia că " varietatea şi complexitatea stimulării 
pe care le asigură prezenţa vederii sunt esenţiale pentru dezvoltarea deplină a imaginaţiei. 

Credem însă că decalajul existent la vârsta şcolară mică se reduce ulterior, când experienţa 
perceptivă a nevăzătorilor devine mai bogată şi mai vie şi mai ales când dezvoltarea gândirii 
şi limbajului liberează fantezia, făcând posibile combinaţii imaginative creative. 

Că aşa stau lucrurile ne-o dovedeşte bogata creaţie artistică, ştiinţifică şi tehnică pe care mulţi 
nevăzători o manifestă încă din anii adolescenţei, în învățământul pentru nevăzători există un 
mare potenţial creativ, din păcate insuficient valorificat, în toate filialele Asociaţiei 
nevăzătorilor din România există o activitate creativă de calitate: cenacluri literare, formaţiuni 
muzicale, echipe de dansuri populare etc. Desenul tiflografic (în relief) este practicat de multă 
vreme dar cu mijloace tehnice cam greoaie, care acum tind a se perfecționa datorită 
dezvoltării tehnicii. Au apărut la noi multe opere literare ale nevăzătorilor, cea mai importantă 
fiind antologia alcătuită de Radu Sergiu Ruba şi publicată sub titlul Constelaţia Homer. 
Creaţia nevăzătorilor dovedeşte simţ artistic, fantezie, profunzime, vibraţie afectivă şi supleţe 
intelectuală. 

Tot de imaginaţie ţine şi acea reverie propulsată de dorinţe şi aşteptări, "conduita 
imaginativ" despre care am mai vorbit. Sigur, visurile pot fi însufleţitoare. Când însă 
năzuinţele se împlinesc doar fictiv, în fantezie, această formă de compensare devine 
dăunătoare, pentru că ea ne rupe de viaţa reală, de activitatea practică. Nu trebuie s-o 
încurajăm. Este bine ca nevăzătorul să-şi viseze viitorul, dar trebuie să îl şi făurească. 


<Titlu> 8. PERFECȚIONAREA MECANISMELOR ATENȚIEI 


Când am discutat despre fenomenele psihice care intervin în compensarea deficienţelor 
vizuale am arătat că mobilizarea şi menţinerea atenţiei asigură o mai bună receptare senzorială 
(intersistemică sau intrasistemică), o mai corectă activitate logico-verbală, o productivitate 
sporită a memorării şi că în general ea sporeşte şansele reuşitei în învăţare şi în activitatea 
practică a copiilor nevăzători sau ambliopi. Este de presupus că mecanismele de activare, 
selecţie, orientare şi concentrare prin care se exprimă atenţia se perfecționează şi ele prin 
solicitare frecventă şi prin întărirea adusă de reuşita acţiunilor întreprinse. Această 
presupunere este confirmată de un mare număr de cercetări, aproape toate atestând 
dezvoltarea peste media normală a anumitor calităţi ale atenţiei deficienților vizuali. 

Este vorba mai ales de o atenție voluntară, conştient orientată şi menținută spre activitatea 
care prezintă importanţă într-un moment anume, în unele cazuri ea se remarcă prin intensitate, 
adică prin creşterea tonusului nervos al activităţii, cu o încordare care poate produce oboseală, 
anxietate şi până la urmă inhibiţie, deci efectul contrar. La elevii nevăzători din clasele mari 
se întâlnesc cazuri la care s-a. instalat o atenţie post-voluntară, eficientă fără a consuma efort 
nervos. Sigur, există şi cazuri individuale de atenţie instabilă, în fapt, gradul de concentrare a 


atenţiei este legat cauzal de cele două modalităţi de investigare perceptivă despre care am 
vorbit. 

Dintre calităţile atenţiei, cercetările menţionează adesea dezvoltarea stabilității. La un 
experiment bazat pe sortarea fişelor după diferite criterii, nevăzătorii au făcut în medie 5,3 
greşeli, ambliopii 7,7 iar copiii cu vedere normală 11 greşeli, deficienţii vizuali consumând 
însă de două ori mai mult timp. Dar experimentul a mai relevat ceva: stabilitatea atenţiei 
deficienţilor vizuali, reflectată în ritmul foarte constant al activităţii. "A rezultat, pentru 
ambele categorii de deficienţi vizuali, un ritm uluitor de constant în rezolvarea probei, o 
constatare care nu este lipsită de interes pentru problema calificării lor profesionale" (W. 
Roth, p. 147). Într-adevăr există domenii profesionale în care ritmul stabil de lucru al 
deficienţilor vizuali devine o aptitudine necesară. 

La rezultate aproximativ egale cu ale văzătorilor s-a ajuns în studiul atenției distributivităţii 
atenţiei. Reamintim că această calitate a atenţiei este foarte necesară nevăzătorilor mai ales în 
deplasarea autonomă, care cere distribuirea atenţiei spre diferitele zgomote ale străzii, diferite 
puncte de reper ale orientării, neregularităţile drumului etc. 

O calitate a atenţiei care rămâne sub nivelul mediu este comutativitatea. Nevăzători şi 
ambliopi care lucrează în ritm constant şi productiv au dificultăți neaşteptate când li se cere să 
treacă la alt tip de activitate, având nevoie de un timp de adaptare mai mare. Atenţia lor este 
distrasă cu greu dar se şi restabileşte mai greu dacă a fost distrasă. De acest fapt ţinem seama 
în procesul de învățământ cu deficienţii vizuali, unde căutăm să evităm ceea ce ar putea 
distrage de la esenţial, o cerinţă didactică fiind aici concentrarea conţinutului şi metodologiei 
predării şi învăţării. 

Mimica şi gestica proprii manifestării atenţiei în condiţiile vederii normale (de exemplu 
întoarcerea capului spre cel cu care vorbeşti) lipsesc de obicei în cazul nevăzătorilor. Nu este rău ca 
ele să fie totuşi imprimate din copilărie. 

<Titlu> 9. URMĂRI ÎN PLANUL COMPORTAMENTULUI SOCIO- 
AFECTIV 


Este necesar să ne oprim cu atenţie la acest aspect, dat fiind că reuşita recuperării depinde în bună măsură 
de trăirile afective ale copilului deficient vizual. Am şi văzut că anumite stări de spirit negative pot fi o 
frână a procesului compensator. 

în literatura de specialitate se prezintă cazuri şi se fac caracterizări ale afectivității deficientului vizual cu un 
accent mult mai mare decât s-ar cuveni pe trăsături negative: infantilism afectiv, instabilitate emoțională, 
stări nevrotice, negativism, egoism, stare de anxietate, comportament asociat, fire suspicioasă, agresivă, 
revendicativă şi altele de acest fel. 

întâlnim, într-adevăr, astfel de manifestări, chiar dacă ele nu sunt foarte frecvente. Iar când le întâlnim, o 
analiză serioasă a cazului respectiv ne relevă că ele nu sunt o consecinţă automată a deficienței vizuale ci 
mai curând a condiţiilor social-educative în care el s-a dezvoltat, a inadecvării educaţiei primite, a 
atitudinilor celor din jur faţă de el, a modelelor, a eşecurilor, a relaţiilor sociale în care a fost cuprins. 
Atitudinile lui care ne contrariază pot fi înţelese numai ca un răspuns al Eului la situaţiile în care a fost pus 
copilul. Adesea ele reprezintă reacţii de apărare, chiar dacă în fapt nu-l apără ci îi fac situația mai dificilă, în 
fond ele reprezintă, atunci când iau o formă acută, o a doua deficiență, pe lângă cea vizuală. 

Mai precis: astfel de trăsături se constituie în situaţiile în care copiii se simt izolaţi, respinşi, părăsiţi. Si mai 
ales când se simt frustrați de bunul cel mai de preţ: dragostea părinţilor, a celor din jur, a educatorilor apoi. 
Când se simt nedreptăţiți, şi chiar sunt. Ceea ce duce la tensiuni interioare, la sentimentul neputinței şi al 
inferiorităţii, la senzația că nimănui nu-i pasă de tine. încă dinaintea intrării în şcoală unii nevăzători au şi 
trăit şocul de a se simţi considerați altfel decât ceilalţi, au început să aibă conştiinţa infirmităţii şi să-şi 
piardă sentimentul propriei valori. 

într-un fel sau altul, toate problemele menţionate aici ţin de sfera relațiilor sociale. 

Desigur, deficienţa vizuală nu facilitează relaţiile sociale. "Câmpul experienţei colective este mai redusă (P. 
Henri, La vie, .p.30). Este adevărat, dar aceasta nu se întâmplă din cauza “tendinței orbilor de a se închide 
în sine" (P. Oleron, p.64) şi nici fiindcă “intervin trăsături de caracter egoiste care împiedecă dezvoltarea 
sentimentului de comuniune” (A. Adler, p.23), ci din cauza unor condiţii de viaţă care nu stimulează şi nu 
prilejuiesc o dezvoltare relațională mai amplă. Supra-protecţia sau nepăsarea unor părinți împiedecă 
adaptarea socială de ia începuturile ei. Poate dacă părinţii ar fi ştiut să-i asigure cât mai de timpuriu o viaţă 
relaţională bogată şi viu colorată afectiv în familie, dacă s-ar fi bucurat de relaţii sociale stimulative şi ia 
grădiniţă, dacă ar fi cunoscut cooperarea în joc şi farmecul prieteniei, micul nevăzător nu ar veni la şcoală 
atât de puţin pregătit pentru relaţiile sociale din clasă şi din internat. 

Dar când vine la şcoală, la cei 6 - 7 ani ai săi, el a şi trăit, adesea, amărăciunea de a avea un statut inferior 
celorlalți membri ai familiei, de a nu fi fost acceptat în jocurile, care sunau atât de vesel, ale altor copii. 
Dacă unele contacte sociale n-ar fi fost atât de traumatizante pentru el de cum a început să capete conştiinţa 
de sine, dacă nu i s-ar fi imprimat sentimentul că este "altfel" decât ceilalți, nu ar fi atât de timorat şi 
nesigur în relațiile cu ceilalți. Dacă relaţiile lui sociale au de suferit vinovată nu este atât deficienţa cât lipsa 
lui de pregătire pentru aceste relaţii şi, desigur, faptul că nu i se oferă acceptarea socială, căldura umană şi 
încrederea pe care le aşteaptă. 

Toate acestea ne explică de ce apar reacţiile de apărare, care pot f i foarte diferite: în unele cazuri stări 
depresive, timorare, nesiguranţă, atitudine inhibată; în alte cazuri aroganță, insolenţă, neîncredere în cei din 
jur; sau poate închidere în sine şi visuri sterpe ca un substitut al realităţii traumatizante. Astfel de conduite 
sunt semnele unei inadaptări. Ele reprezintă riscuri posibile dar nu inevitabile, lată cum le redă, cu 
luciditate, Radu Sergiu Buba: "Apar însă şi complexele de inferioritate, descurajarea în faţa mediului fizic, 
teama în faţa contextului uman, retractilitatea, refugiul în carapacea microcosmosului egalilor, adică al 
celorlalți orbi. Apar şi complexele de superioritate excesiv revendicative, poate să intervină şi delăsarea, 
complacerea în urzeala atârnărilor faţă de cei din jur şi lunecarea în alte dulci iresponsabilităţi precum 
singurătatea sterilă, vegetativă, înduioşarea de sine, demobilizarea, ruinarea perspectivelor şi mortificarea 
cutezanţei, vieţuirea minoră" (R. S. Ruba, p.6). 


socioafectiv, ca şi pe celelalte planuri ale realizării personalității lor. 

Ei au o mare capacitate empatică, se simt atraşi de mediul social înconjurător, au o mare 
deschidere faţă de cei din jur şi o nevoie avidă de afecţiune. Capacitatea lor reală este de 
regulă mult peste ceea ce condiţiile le permit să realizeze, poate de aceea sunt uneori 
orgolioşi. Dar, aşa cum s-a spus despre ei, "pentru reuşita în viaţă este mai bine să fie 
orgolioşi decât deznădăjduit (P. Baillart, p.45). Iar dacă nivelul lor de aspirație profesională 
este adesea prea scăzut, aceasta se datoreşte faptului că societatea nu le deschide perspective 
pe măsura posibilităţilor lor. 

în opoziţie cu portretul negativ schiţat mai sus putem înfăţişa acum chipul deficientului vizual 
care şi-a compensat bine handicapul. El ştie să-şi folosească forţele de cunoaştere senzorială 
şi logico-verbală, el stăpâneşte instrumentele muncii intelectuale şi ale unor activităţi practice, 
îşi cunoaşte limitele dar şi posibilitățile şi este încrezător în forțele lui. Nu aşteaptă să fie 
asistat; este autonom. Este deschis faţă de lumea înconjurătoare şi împăcat cu sine, capabil să 
dea şi să ofere prietenie, capabil să iubească şi să fie iubit. Dovedeşte echilibru afectiv, îşi 
stăpâneşte impulsurile, nu se lasă covârşit şi nu dezarmează. Mai mult ca orice el vrea să fie 
util, să-şi aibă locul său meritat în societate şi este capabil să-şi cucerească acest loc prin 
efortul de a se pregăti şi a munci eficient. Deficitul vizual mai mare sau mai mic nu-l 
handicapează; dimpotrivă, "din această slăbiciune a văzului ia naştere o mare forţă” (A. 
Adler, p.220). 

în şcoală, în viaţă, în literatură, în paginile revistei "Litera Noastră” întâlnim, în zeci de 
ipostaze diferite, acest chip al deficientului vizual care îşi învinge cu demnitate deficienţa. S-o 
ascultăm, de exemplu, pe minunata scriitoare nevăzătoare Ana Hompot: "E adevărat, există 


deficienţa asta şi omul trebuie să şi-o asume cu demnitate. Eu cred că în general trebuie să 
încerci să înlocuieşti ceea ce nu ai cu altceva. Mă bucur de- foarte multe lucruri: de flori, de 
îmbrăcăminte, de parfum uri, ca să nu mai vorbesc de cărți...”. Ea îşi găseşte fericirea în 
prieteni care-i oferă "o imensă iluminare", în munca ei pasionată de profesoară, în reuşitele 
elevilor ei, în familia ei, în muzică, în a scrie poezie care este prețuită ("Litera noastră" 
nr.2/1995). 

Vom încheia cu cuvintele unui alt nevăzător, el însuşi model de realizare umană, care exprimă 
esenţa temei pe care am tratat-o aici: "Nevăzătorii au aceleaşi gânduri, concepții, aceleaşi 
sentimente, urmăresc aceleaşi țeluri ca toţi oamenii... Număr că modul de a ataca adevărurile 
vieţii, tehnica de luptă cotidiană, strategiile, tactica de luare în stăpânire a realului şi de 
păstrare a acestuia sub control se întâmplă să fie, nu de puţine ori, semnificativ diferite” (R. 
S. Ruba, p.5). 


115 


<Titlu> 10. CONSECINȚE PEDAGOGICE 


întreaga educație specială reprezintă consecința pedagogică a înțelegerii particularităților 
dezvoltării elevilor deficienți. Aici vom prezenta numai câteva aspecte care s-au desprins mai 
pregnant. 

Trebuie spus mai întâi că particularităţile dezvoltării fizice şi psihice a deficienţilor vizuali nu 
sunt câtuşi de puţin "anormale"; ele sunt expresia legităţilor generale ale dezvoltării 
organismului nostru, manifestate în condiţii specifice. 

Trebuie subliniat şi faptul că diferitele consecinţe secundare negative ale deficienței vizuale 
nu sunt fatale şi că ele pot fi în foarte mare măsură prevenite, combătute sau ameliorate. 
Asigurarea unor forme de compensare adecvate fiecărui caz dat serveşte bunei orientări a 
dezvoltării fizice şi psihice a copilului deficient vizual. Educaţia serveşte acest proces prin 
crearea situaţiilor care îl determină pe copil să acţioneze în direcţiile necesare bunei sale 
dezvoltări. 

Aceasta se referă în primul rând la educaţia fizică şi la gimnastica de corectare. 

Este vorba în al doilea rând de însuşirea celor mai adecvate modalități de percepere, de 
asigurarea ritmului percepţiei, de educarea motricitatii (iar la ambliopi de coordonarea vizual- 
motorie, de formarea unor reprezentări cât mai corecte şi mai complete, de precizarea 
noţiunilor, de corectitudinea limbajului, de transformarea tuturor disponibilităţilor copilului în 
trăsături pozitive. Să le oferim prilejul de a obţine succese meritate, care să le dea încredere în 
forţele lor şi în viitor. Să le dăm treptat posibilitatea de a acţiona din ce în ce mai autonom. 
Trebuie să le oferim de asemenea copiilor un climat afectiv în care să le fie satisfăcută nevoia 
de încredere şi de afecţiune, în care să se simtă acceptaţi şi apăraţi, în care să se poată exprima 
şi valoriza. 

Deficientul vizual nu este "asocial". Cu un bun educator, un grup de elevi ambliopi sau 
nevăzători poate deveni un colectiv bine structurat şi bine închegat, cu forță de presiune, cu 
sentimentul datoriei. Există adevărate clase-grup în şcolile speciale, după cum există şi clase 


sau săli de internat în care domneşte dreptul celui mai tare, în care cei mai neajutoraţi sunt umiliţi şi 
oprimaţi. 

Rezolvarea acestei probleme cere pricepere, înțelegere, dragoste pentru copii dar şi timp. Pentru moment, 


SALA 


în învățământul pentru deficienții vizuali predomină “grupurile cu coeziune moderată” (A. Rozorea, p. 
157). 


În lumea contemporană, acceptarea socială a nevăzătorilor lasă încă mult de dorit. Sunt mulţi văzători plini 
de compasiune față de cei lipsiţi de vedere, pe care sunt gata să-i ajute, dar nu şi să-i trateze ca pe egali. O 
anchetă de tip sociometric în rândul a 186 de văzători, elevi de liceu din Statele Unite, a arătat că 
persoanele fără vedere sunt printre cele mai greu acceptate în relaţiile inter-personale. "Este o dovadă a 
existenței unor stereotipii negative faţă de orbr. (C. 1. Noian, C. S. Ashcroft, p.139). Aceste stereotipii ale 
văzătorilor poartă vina în multe cazuri de inadaptare socială a unor nevăzători. Ele sunt una din explicaţiile 
menţinerii şcolilor speciale pentru deficienţi vizuali. Ceea ce nu trebuie să ne facă să uităm necesitatea de 
a-i pregăti pe deficienţii vizuali să facă faţă confruntării cu "ceilalți", cu care trebuie să aibă un contact cât 
mai frecvent încă din anii de şcoală. Există o teamă instinctivă de această confruntare şi trebuie să-i ajutăm 
pe copiii din şcolile speciale să o depăşească. 

<Titlu> REZUMAT 


Particularitățile care pot apare în dezvoltarea fizică şi psihică a deficienţilor vizuali sunt 
condiţionate de felul în care organismul lezat, lipsit total sau parțial de una din modalitățile 
senzoriale principale, se adaptează mediului de viaţă. Cu alte cuvinte, ele depind în mare măsură 
de felul în care se manifestă compensaţia. 

Eventualele consecinţe secundare negative pot fi prevenite sau combătute printr-o educaţie 
corespunzătoare, începută din primele luni de viaţă. 

Unele cercetări au scos în evidenţă fenomene de neuro-fiziologic legate de disfuncția 
analizatorului vizual, de restructurările care au loc pe plan receptual şi efector. 

în lipsa vederii, dezvoltarea fizică a motricitatii cunoaşte adesea o anumită întârziere, explicabilă 
prin limitarea şi frânarea libertății de mişcare. O educaţie fizică rațională, începută de timpuriu, 
poate asigura dezvoltarea fizică corespunzătoare fiecărei etape de vârstă. 

Caracteristicile activităţii perceptive în condiţiile lipsei sau limitării vederii se răsfrâng asupra 
reprezentărilor elevilor deficienţi vizuali, în special asupra reprezentărilor lor spaţiale. Acestea 
sunt mai sărace, incomplete şi uneori chiar eronate. Este rolul educaţiei să remedieze această 
situaţie şi să asigure echivalenţa informaţională prin mijloacele adecvate deficienței de vedere. 
Chiar dacă, la începutul vieții, dificultăţile adaptării schemelor senzori-motorii pot produce o 
anumită întârziere în constituirea operaţiilor intelectuale, gândirea deficienţilor vizuali are şansele 
unei dezvoltări până la cel mai înalt nivel al normalității. 

Datorită rolului compensator al fenomenelor mnezice, memoria voluntară a slab-văzătorilor şi mai 
ales a nevăzătorilor se dezvoltă ca volum, trăinicie şi fidelitate peste nivelul mediu. 

Tot datorită solicitărilor compensatorii, are loc adesea o dezvoltare peste nivelul mediu a unor 
calităţi ale atenţiei deficienţilor vizuali (concentrarea şi stabilitatea, mai puţin comutabilitatea). 
Unele trăsături negative pe planul afectivității şi sociabilităţii se constituie ca reacţii de apărare 
atunci când copilul deficient vizual se simte izolat, respins, abandonat, lipsit de dragostea celor 
din jur. în condiţiile unui climat afectiv favorabil, în care să le fie satisfăcută nevoia de securitate, 
incluziune şi afectivitate, în care să se poată exprima şi valoriza, copiii deficienţi vizuali îşi 
câştigă echilibrul afectiv şi personalitatea lor înfloreşte. 

Ce ne pot indica encefalogramele deficienților vizuali? 

Ce modificări pe planul dinamicii corticale produce deficienţa vizuală? 
Cum se explică întârzierile în dezvoltarea fizică? 

Cum se dezvoltă activitatea perceptivă în condiţiile cecităţii? 
Dar în condiţiile vederii slabe? 


Sa ai 


6. Ce repercusiuni are deficienţa vizuală asupra reprezentărilor? 

7. Cum se dezvoltă gândirea şi limbajul nevăzătorilor? 

8. Citiţi şi apreciaţi opiniile lui P. Oleron privind dezvoltarea motorie şi gândirea 
nevăzătorilor (în volumul Educaţia copiilor handicapaţi fizic, E. D. R, 1970, pag. 51-57). 
9. Citiţi şi dezbateţi în seminar paragraful Dezvoltarea inteligenței la deficienţii vizuali 
din volumul "Psihologia deficienților vizuali" de V. Preda, pag. 151 -162. 

10. Particularităţile atenţiei deficienților vizuali şi explicaţia lor. 

11. Citiţi şi dezbateţi în seminar capitolul Memoria din cursul Tiflologia. Psihologia 
deficienţilor vizuali de W. Roth, pag.135-143. 

12. Cum se explică trăsăturile comportamentale negative ale unor deficienți vizuali? 

13. Analizaţi rolul educaţiei în conturarea profilului psihologic al elevului ambliop pe 
baza fragmentelor de la pag.67-69 şi 153-164 din volumul Educarea copiilor cu vedere 
slabă. Ambliopi de M. Ştefan. 

14. Citiţi nuvela Țara orbilor de H. G. Wells şi apreciaţi care observaţii privind 
psihologia nevăzătorilor sunt corecte şi care ţin de fantezia autorului. 

<Titlu> TEMA V J 
<Titu> EDUCAŢIA VIZUALA 
<Titlu> 1. PUNEREA PROBLEMEI 


Multă vreme s-a considerat că singurele posibilităţi de ameliorare a vederii sunt cele medicale: 
intervenţii chirurgicale, tratament medicamentos, corecție optică. De asemenea se credea că resturile 
de vedere, mai mult sau mai puţin importante, trebuie ferite de orice “solicitare, pentru a fi astfel 
protejate. Ambliopii erau instruiți prin aceleaşi mijloace ca şi orbii. Efectul era opus celui scontat: 
vederea ne-exercitată nu se păstra, ci scădea. 

Abia în ultima jumătate de secol s-a răspândit ideea că, în multe cazuri, vederea ar putea fi 
îmbunătăţită printr-un exerciţiu vizual sistematic, adecvat fiecărui caz. Ideea a stârnit multe 
controverse, care nu s-au stins nici astăzi. 

Printre cei care au exprimat, încă de la sfârşitul secolului ai XIX-lea, această idee s-a aflat 
oftalmologul american W. H. Bates. Ambliop fiind, el şi-a aplicat lui însuşi un sistem de exerciţii 
vizuale, antrenând în special musculatura oculară. Se pare că ideea i-a fost Inspirată de vechile 
practici ale "pieilor roşii” de pe continentul american, care se supuneau unui antrenament vizual 
pentru a deveni "ochi de vultur” sau "ochi de linx”. 

Bates a avut mai mulţi discipoli care au continuat încercările lui. O elevă a lui, Margarett Corbett, a 
aplicat "sistemul Bates" marelui scriitor Aldous Huxiey, ambliop şi el din anii adolescenţei, din cauza 
unei keratite. Acesta a apreciat mult faptul că a izbutit astfel să citească şi să scrie "fără tensiune 
şi oboseală” (A. Huxiey, p.96), după cum arăta în cartea sa intitulată Arta de a vedea 
(The Art of Seeing). 

Alţi medici oftalmologi au constat că tehnicile lor de diagnoză oculară şi de evaluare a 
diferiților parametri ai funcţiei vizuale pot servi implicit şi ca metode de reeducare 
vizuală. Am putea da drept exemplu aşa-numita metodă "opro-psiho-pedagogică” (G. 
Carlevaro şi H. Ouillon) utilizată atât în diagnoză cât şi în "trening”-ul vizual. Această 
dublă funcţionalitate este proprie şi astăzi metodologiilor de reeducare vizuală 
(Cuppers, Bangerter). 

în ajunul celui de-al doilea război mondial, unii psihologi americani au folosit 
tahistoscopul pentru antrenarea piloților în a identifica rapid siluetele de avioane 
inamice. Ei au constatat curând că aceste exerciţii duceau şi la o creştere a acuităţii 
vizuale şi a câmpului de cuprindere vizuală. După război, psihologii S. Renshaw, F. 
Gregory-Roberts, A. Spielman ş.a. au continuat aceste cercetări şi au elaborat diferite 
tehnici de educaţie vizuală. 

Alţi cercetători s-au preocupat în ultimele decenii de reluarea, în lumina ştiinţei 
contemporane, a unora din străvechile practici Yoga, care cuprind exerciţii destinate 
ameliorării vederii. Amintim în acest sens lucrările Vision - A Holistic Guide to Healing 


the Eyesight (apărută la noi sub titlul Autovindecarea ochilor) de J. Rottâ şi K. 
Yamâmoto şi Das Augenubungsbuch, de L. Scholl. 

După cum vedem, ideea educaţiei vizuale a venit din mai multe direcţii. Principala ei 
sursă a fost însăşi dezvoltarea învăţământului pentru deficienţii vizuali. Analiza 
rezultatelor procesului de învățământ bazat pe utilizarea vederii, în şcolile pentru 
ambliopi, a dus la constatarea că se obţin progrese substanţiale, în special la începutul 
şcolarităţii, în dezvoltarea acuităţii vizuale la distanţa cititului, a câmpului vizual şi a 
altor parametri funcționali ai vederii. O comunicare pe care profesorii Şcolii de 
ambliopi din Bucureşti au prezentat-o în faţa Societăţii de oftalmologie în anul 1964 a 
demonstrat pe bază de date statistice şi studii de caz că solicitarea vederii în munca 
şcolară nu numai că nu este dăunătoare dar şi ajută la creşterea eficienţei vizuale: "In 
marea majoritate a cazurilor din şcoala noastră este necesară şi posibilă utilizarea 
rațională a funcţiilor vizuale în vederea dezvoltării lor (M. Ştefan, N. Gheorghe, D. Mareş, 
p.67). O şcoală pentru ambliopi este implicit un institut de educaţie vizuală. 

Chiar dacă procesul de învăţământ contribuie, prin fiecare din obiectele predate, la 
creşterea eficienţei vizuale a elevilor ambliopi, este necesară şi o educaţie vizuală 
individualizată, adaptată fiecărui elev, în raport cu dificultăţile constatate. Ținând 
seama de acest fapt, planul de învăţământ al şcolilor pentru deficienţii vizuali cuprinde ore special 
destinate acestei activităţi, în cabinete speciale, cu profesori de specialitate. 

Astăzi cei mai mulți cercetători sunt convinşi de rolul pozitiv al unui antrenament vizual sistematic. 
Puţini sunt cei care mai cred că vederea trebuie ţinută "la păstrare”, pentru a nu se deteriora. După 
cum scrie Oleron, "cu un copil ale cărui posibilităţi de vedere sunt stabilizate, atitudinea de 
conservare a acestora ca pe un bun inutil nu se justifică de loc. Cu condiţia examinărilor periodice 
ale medicului oftalmolog, examinări care vor depista eventualele deteriorări, utilizarea acestor 
posibilităţi este, din contră, prima grijă a profesorului" (P. Oleron, p.67). 

Putem spune, aşadar, că “educaţia vizuală a copilului handicapat vizual a intrat într-o eră nouă când a 
devenit clar că numai rareori este dăunătoare utilizarea vederii (J .W. Jones, p.13). 

Dacă necesitatea educaţiei vizuale este acum clară, nu tot atât de clară este explicaţia fenomenelor 
care duc la progresul vizual prin exercitare sistematică. Cum se poate să aibă loc un progres vizual în 
condiţiile în care leziunea organică rămâne neschimbată? 

La această întrebare încercăm să răspundem în continuare. 


<Titlu> 2. EXPLICAȚIA CREȘTERII EFICIENŢEI VIZUALE 


În condiţii normale, funcţia vizuală se dezvoltă ontogenetic, din primele săptămâni de viaţă, în raport 
cu stimulii corespunzători. Copilul învaţă să vadă aşa cum învaţă să meargă sau să vorbească. 
Perfecţionarea funcţiei vizuale este treptată, ea continuând până în preadolescentă. Cu timpul 
vederea capătă un rol conducător în activitatea senzori-motorie, ea înglobând şi vizualizând şi o 
parte din experienţa celorlaltor simţuri. 

în cazul unor leziuni oculare mai mult sau mai puţin grave sunt afectate, cum am arătat, anumite 
sub-sisteme funcţionale ale analizatorului vizual. Este firesc să apară o diminuare corespunzătoare a 
capacităţii vizuale. 

Numai că diminuarea care apare nu este totdeauna corespunzătoare cu gravitatea leziunii, în cele 
mai multe cazuri vederea este mai scăzută decât ar fi de aşteptat în raport cu lezarea ţesuturilor 


oculare, adică cu piedicile obiectiv existente. 

La diminuarea vederii organic explicabilă se adaugă o alta, suplimentară, aparent 
nejustificată. 


Explicaţia nu o putem găsi la nivelul segmentului periferic al analizatorului (adică al 
globului ocular). Ea trebuie căutată la nivelul segmentului central, chiar dacă acolo 
substratul organic este intact. 

Ca să înţelegem ce se întâmplă acolo, trebuie să ţinem seama de întreaga situaţie creată 
prin leziunea oculară. Ochiul lezat trimite imagini neclare, incomplete sau chiar eronate, 
deci cu o valoare adaptativă scăzută. Nefiind productive, ele nu sunt întărite la nivel 
central. Drept urmare, apare tendinţa de a se folosi cu precădere informaţiile venite din 
alte surse senzoriale, care aduc informaţii mai sigure şi solicită un efort energetic mai 
mic. 

lată deci că limitarea aferentaţiei vizuale scade activitatea centrilor vizuali, făcând să 
crească reactivitatea terminaţiilor cerebrale ale celorlalți analizatori, în loc de a-şi 
câştiga rolul dominant care i se cuvine, vederea se subordonează celorlaltor căi aferente. 
Lipsite de excitaţiile luminoase necesare şi fiind insuficient activate, zonele vizuale ale 
creierului sunt frânate în dezvoltarea lor funcţională. Are loc ceea ce A. Bangerter 
numeşte "o subdezvoltare funcţională”. Potenţialul scoarţei cerebrale de a conduce 
activitatea vizuală rămâne astfel, într-o anumită măsură, nevalorificat. Ceea ce face ca 
vederea să fie mai scăzută decât ar impune piedicile organice oculare. 

O explicaţie asemănătoare o dă oftalmologul francez Ch. Thomas, care consideră că 
datorită deficienței vizuale se instalează o stare de inhibiţie în acele zone centrale ale 
aparatului vizual care sunt insuficient şi improductiv solicitate. Inhibiţia este accentuată 
şi prin inducția produsă de folosirea intensă a zonelor cerebrale corespunzătoare altor 
analizatori, care aduc o informaţie mai bogată, mai certă, mai rapidă. Această stare de 
inhibiţie face ca activitatea receptorului vizual să nu se realizeze nici atât cât ar fi ea 
posibilă. 

înţelegem acum că, pe lângă perturbările datorate leziunilor de la periferia 
analizatorului, care stau la baza deficienței, se instalează un deficit suplimentar, un plus 
de deficiență cauzat de fenomenele inhibitorii menţionate. Vederea este astfel mai mult 
afectată decât ar cere-o deficitul organic. Există o ambliopie "organică", suplimentată 
de o ambliopie funcţională, de natură inhibitorie. 

Raportul dintre ambliopia organică şi cea produsă la nivel central prin inhibiţie sau 
subdezvoltare funcţională variază de la caz la caz, în funcţie de leziuni, parametri 
funcționali, exerciţiu, fond de reprezentări şi alţi factori. 

Există însă totdeauna un decalaj între capacitatea vizuală manifestă şi cea potenţială. Ceea ce 
înseamnă că în toate cazurile, chiar când nu se mai poate face nimic la nivelul receptorului, există 
anumite rezerve funcţionale la nivel central. Datorită acestor rezerve funcţionale, capacitatea 
potenţială este mai mare decât cea efectiv manifestată. De aceea în multe cazuri de ambliopie există 
speranţa că, acţionând pentru neutralizarea insuficienţei funcţionale şi combătând fenomenele 
inhibitorii instalate am putea obţine o îmbunătăţire a eficienţei vizuale, a capacităţii de a interpreta 
şi folosi chiar cele mai vagi imagini. Desigur, excludem cazurile în care o afecţiune nemiloasă 
condamnă la pierderea totală a vederii. 

Mulţi autori acceptă astăzi explicaţia de mai sus, considerând că ameliorarea vederii elevilor 
ambliopi prin antrenament vizual este "de natură corticală, învățând să interpreteze imaginile 
retiniene vagi. (A. Spielmann, p.966). 

Există şi alte explicaţii ale creşterii eficienţei vizuale în urma exerciţiilor de gimnastică oculară. 
Astfel, unii autori se referă direct la efecte de natură anatomo-fiziologică la periferia analizatorului: 
prin exerciţiile oculare s-ar revitaliza țesuturile, s-ar asigura o mai bună irigație sanguină a globului 
ocular, s-ar asigura o mai bună asimilare a vitaminelor necesare funcţiei vizuale. Nu s-au făcut însă 
cercetări serioase care să confirme aceste explicaţii. 

Pentru noi este important de reţinut că prin educaţia vizuală (care nu se reduce la gimnastică 
oculară) putem face ca activitatea vizuală a elevilor ambliopi să fie mai eficientă. Chiar dacă nu 


schimbă starea organică a receptorului optic, exercițiul vizual sistematic este necesar atât pentru a 
diminua efectele negative ale deficienței cât si deficienţa ca atare. A nu solicita vederea sub motiv că 
este d înseamnă a o face şi mai deficientă. 


<Titlu> 3. CÂND ÎNCEPE EDUCAŢIA VIZUALĂ? 


Este de dorit să înceapă cât mai de timpuriu, chiar din primele săptămâni de viaţă. 

Să nu uităm că vederea este un proces comportamental care se învaţă - iar faptul acesta este valabil 
şi pentru slab-văzători. 

Chiar dacă nu se constată disfuncţionalităţi vizuale, este necesar ca exerciţiul vizual să se desfăşoare 
de la începutul vieţii, ca parte a educaţiei perceptuale şi psihomotorii generale. Spre deosebire de 
aparatul funcţional auditiv, cel vizual nu este pe deplin maturizat la naştere; 
funcţionarea acomodaţiei, controlul asupra mişcărilor oculare şi alte aspecte funcţionale 
se perfecţionează odată cu substratul organic (mielinizarea nervului optic, structurarea 
zonelor corticale ale vederii) dar nu de la sine ci ca rezultat al experienţei vizuale pe care 
o câştigă copilul, mai ales în primul său an de viaţă. De aceea este necesar exerciţiul 
vizual. 

Cu atât mai mult este el necesar atunci când medicul ne semnalează existenţa unor 
dificultăţi la nivelul funcţiei vizuale. Este foarte deficit de apreciat lucrul acesta de la 
început, mai ales dacă nu există leziuni oculare vizibile - dar chiar şi în acest caz unele 
indicii pot fi semnificative: reacţii pupilare, reacţii vestibulare, motilitatea oculară, apoi 
tendinţa de a examina tactil şi nu vizual obiectele ş.a. 

Copilul cu vederea mai mult sau mai puţin deficitară nu poate fi lăsat să-şi dezvolte 
spontan posibilităţile vizuale; stimulii vizuali aleatorii nu sunt suficienţi pentru el. El are 
nevoie de o stimulare optică special organizată, într-un proces sistematic de creştere 
gradată a complexităţii sarcinilor vizuale. După cum remarcă Rosemary O'Brien în 
ghidul ei de visual training: "Copiii cu vederea slabă care sunt trataţi ca văzători, cărora li 
se asigură condiţii bune de stimulare vizuală şi care sunt încurajați să folosească vederea 
îşi dezvoltă un grad de eficienţă vizuală mai înalt decât cei care, având aceeaşi acuitate, 
sunt trataţi ca fiind orb (8, p.240). 

lată de ce educaţia vizuală trebuie începută foarte devreme, încă din acea perioadă 
premergătoare limbajului, pe care Piaget o numea senzori-motorie, în care unele reflexe 
(inclusiv vizuale) genetic programate, se dezvoltă prin exerciţiu, ca bază a viitoarelor 
scheme perceptive. 

Dar ce fel de educaţie vizuală este posibilă la această vârstă? 

Rosemary O'Brien prezintă (8, p.235 şi urm.) un şir de "lecții" pentru cea mai fragedă 
vârstă. De exemplu, pentru copilul de 0-6 luni un obiectiv este să-l facă să urmărească cu 
privirea un obiect mişcat în faţa ochilor. Pentru copilul de 7 - 10 luni apare şi obiectivul 
coordonării vizual-motorii: copilul întinde mâna spre obiectul în mişcare, îl apucă, îl 
strânge în mână. La 12 - 18 luni se fac exerciţii prin care copilul să caute cu privirea 
obiectul indicat (unde este tata, unde este păpuşa, unde este cățelul). La 18 luni se 
formulează obiectivul recunoaşterii elementelor unor obiecte sau imagini; copilul este 
solicitat să arate pe păpuşă, de exemplu, nasul, gura, ochii, mâinile, picioarele; începe 
procesul formării schemei corporale. Vârstele indicate sunt active, autoarea subliniind că 
diferenţele sunt foarte mari de la caz la caz. 

Aceste exerciţii, ca şi cele din perioada preşcolară, sunt "concepute ca parte a unui program integral, 
care cuprinde concomitent dezvoltarea celorlalte modalităţi senzoriale, dezvoltarea psiho-motorie, 
însuşirea limbajului şi comportamentul social. Copilul învaţă să îşi folosească vederea concomitent cu 
învăţarea mersului şi a vorbirii, orientându-se din ce în ce mai sigur spre lumea exterioară. 
Rosemary O'Brien propune şi un şir de "lecții" pe parcursul vastei preşcolare, inspirate de 
programul de exercitare vizuală al lui Natalie Barraga. Se urmăreşte cu deosebire învăţarea 
formelor geometrice elementare ca structuri şi diferenţierea lor, apoi reconstituirea ? tor din 
elemente. Concomitent se fac exerciţii de rânduire progresivă a unor obiecte după criterii spaţiale 
(diametru, înălţime, lungime), formându-se implicit noţiuni spaţiale (scurt, lung, cel mai lung, mic, 
mai mic, cel mai mic etc.). în cadrul sistemului întâlnim exerciţii de explorare vizuală a obiectelor şi 
imaginilor grafice, de lărgire treptată a câmpului vizual, de distingere a figurii de fond, de învăţare a 
culorilor şi de coordonare vizual - motorie, inclusiv exerciţii grafice, unele constituind pregătirea 
pentru viitoarea activitate şcolară. Se înţelege că toate aceste exerciţii sunt concepute sub formă de 
jocuri atrăgătoare. Unele din ele vor fi reluate în cadrul şcolar. 

Toate acestea se pot armoniza foarte bine cu programele învăţământului preşcolar. 

Odată cu intrarea în şcoală, elevul cu vedere slabă are posibilitatea de a se bucura nu numai de 
educaţia vizuală realizată implicit prin diferitele discipline şcolare dar şi de o educaţie vizuală special 
organizată în cabinetele destinate acestui scop. 

în cele ce urmează ne oprim cu deosebire asupra problemelor educaţiei vizuale în şcoală, în orele 
special prevăzute prin Planul de învăţământ. 


<Titlu> 4. OBIECTIVELE EDUCAȚIEI VIZUALE 


Ca în orice alt domeniu al educaţiei, şi aici este necesar să ne precizăm intenţiile, să anticipăm 
rezultatele. 

în general urmărim să diminuăm consecinţele pe care afecțiunea organică le are pe planul funcţiei 
vizuale pe planul funcţiei vizuale. Cu alte cuvinte, vrem ca vederea să se dezvolte până la cel mai 
înalt nivel posibil în fiecare caz dat, să se reducă decalajul dintre vederea potenţială şi 
cea manifestă. 

Când nu se poate mai mult, urmărim ca cel puţin să se menţină vederea restantă şi să nu 
se degradeze potenţialul existent. 

Acesta este scopul general. El se traduce în obiective concrete, raportate la situaţia 
fiecărui copil. 

Trebuie să facem aici o precizare importantă. Problema definirii obiectivelor educaţiei 
vizuale se rezolvă altfel decât în procesul de învăţământ, chiar dacă şi aici ne străduim 
să formulăm obiectivele în termeni operaţionali, în învăţământ ne călăuzim după 
programele şcolare ale fiecărei clase, care ne indică (cel puţin ca valori medii) 
performanţele la care se pot ridica elevii de vârsta respectivă, dacă predăm cum se 
cuvine. Programele şcolare înglobează o anumită experienţă prin care s-au probat 
posibilităţile copiilor. Putem deci formula obiective a căror realizare ştim că este 
posibilă. 

în domeniul educaţiei vizuale nu avem însă această certitudine iniţială a ceea ce este 
posibil. Aici nu ne aflăm în domeniul posibilului ci al probabilului. Nu putem prestabili 
cu precizie nivelul capacităţii vizuale la care se va ridica un anumit elev, cu o anumită 
afecţiune; tot ceea ce ne putem propune este să orientăm dezvoltarea spre cel mai înalt 
nivel cu putinţă în cazul dat. Aşadar, aici înţelegem obiectivele ca pe nişte direcţii spre 
care dirijăm exercitarea. Năzuim să ajungem cât mai departe în direcţiile respective dar 
fără a şti de la început până unde le vom putea parcurge. Direcţiile în care ne orientăm 
ne sunt dictate de chiar natura dificultăţilor vizuale şi de ceea ce ni se pare probabil în 
lumina diagnosticului şi prognosticului medical. 


în acest sens, de direcții spre care orientăm dezvoltarea prin exercitare, se pot formula 
diferite feluri de obiective, unele direct legate de optimizarea indicilor funcționali ai 
vederii, altele de performanţele obţinute pe această bază în activităţi practice (citit, scris, 
activităţi manuale, orientare în spaţiu etc.). Le prezentăm în continuare pe cele mai 
frecvent formulate în orele de educaţie vizuală. 

1. Creşterea distanţei de recunoaştere şi diminuarea dimensiunilor la care sunt 
identificate obiectele şi reprezentările tor grafice. Se realizează în special prin aşa 
numitele tehnici mnemoscopice. Se referă şi la educarea vederii la distanţa cititului, 
obiectiv primordial în multe cazuri. 

2. Creşterea rapidităţii actului perceptiv. Obiectivul apare în cazurile de explorare 
lentă, şovăitoare, ilogică, redundantă. Se realizează în special prin tehnicile 
tahistoscopice - dar întregul proces de educaţie vizuală dinamizează percepţia. 

3. Creşterea capacităţii de diferenţiere vizuală, prin elaborarea unor diferențieri din ce 
în ce mai fine a detaliilor şi nuanţelor. 

4. Diminuarea dificultăţilor localizării spaţiale în plan şi în spaţiu. Distingem 
dificultăţile corijabile prin exerciţiile de explorare vizuală (fixare, parcurgerea 
contururilor cu privirea etc.) şi cazurile de fixaţie excentrică (extrafoveală) care necesită 
în prealabil un tratament pleoptic. 

5. Dezvoltarea sensibilităţii de contrast prin diminuarea contrastelor necesare în 
distingerea obiectelor de fond. 

6. Dezvoltarea sensibilităţii cromatice prin exerciţii de percepere a culorilor. Mijloace 
sub-stitutive în cazul în care lipsesc pigmenţii retinieni corespunzători culorilor 
fundamentale. 

7. Lărgirea câmpului perceptiv monocular şi binocular. Exerciţii speciale pentru 
cazurile în care câmpul vizual este limitat de cauze organice (opacifieri ale cristalinului, 
leziuni retiniene etc.). 

8. Dezvoltarea capacităţii de disociere (în special micşorarea treptată a spaţiului necesar 
pentru distingerea separată a literelor). 

9. Perfecţionarea simțului profunzimii, a posibilităţii de percepere în relief a obiectelor 
tridimensionale. Mijloace substitutive în cazul elevilor monoculari. Descifrarea semnelor 
convenţionale ale reliefului în imagini grafice. 

10. Perfecţionarea aprecierii vizuale (din ochi) a mărimilor, distanțelor, direcțiilor. 
Acestea sunt principalele obiective ale exerciţiilor de educaţie vizuală dar nu singurele 
posibile, în funcţie de specificul unui caz dat pot fi concepute şi altele. 

Astfel, uneori se insistă asupra refacerii relaţiei dintre vederea foveală şi cea periferică. 
Intr-adevăr, în unele cazuri nu sunt reperate informaţiile obţinute prin vederea 
periferică; în altele se manifestă o fixaţie excentrică, mai mult sau mai puţin depărtată 
de fovee. O bună explorare vizuală impune coordonarea informaţiilor periferice cu cele 
foveale. Se consideră că un parametru central ar educaţiei vizuale ar fi "'activizarea 
tuturor potenţialităţilor vizuale ale fiecărui elev ambliop, prin realizarea la maximum posibil a 
inter-relaţiilor dintre capacitatea funcţională manifestă şi latentă a vederii foveale şt capacitatea 
funcţională manifestă şi latentă a vederii periferice? (V. Preda, 1993, p.62). Fireşte, în măsura în care 
una din ele nu este anihilată de leziunea organică oculară. 

In cazurile fericite în care se obţin rezultate bune în creşterea eficienţei vizuale şi se 
perfecţionează modalităţile de investigare vizuală ne putem propune un obiectiv mult 


mai cuprinzător şi mai complex, de mare importanţă pentru slab-văzător educarea 
spiritului de observaţie. Este o exersare în arta de a observa cu atenţie, cu inteligenţă, cu 
sensibilitate umană. 

Trebuie spus că toate aceste obiective se leagă într-un fel sau altul de perfecționarea 
explorării vizuale. Dificultățile de explorare sunt o consecinţă specifică a ambliopiei. 
Eficienţa sporită se obţine printr-o mai bună realizare a explorării vizuale a obiectelor şi 
imaginilor lor grafice. Explorarea vizuală este câmpul de acţiune al educaţiei vizuale. 
Adesea exerciţiul constă în conducerea explorării-. Pe acest pian. ai eficienţei explorării 
se manifestă şi rezultatele exercitării vizuale. 

Se înţelege că obiectivele se individualizează după specificul fiecărui caz. 

Există o dinamică a relaţiilor dintre toate aceste obiective. Performanţele obţinute într-o 
direcţie pot sprijinii apoi progresul în alte direcţii. Fiecare obiectiv are un caracter 
limitat şi achiziţia se poate pierde dacă nu există o consolidare prin aplicarea ei 
permanentă în activitatea practică, în învăţare, muncă, joc. 

Noi nu vom menţiona aici drept obiective ale educaţiei vizuale formarea deprinderilor 
cititului, scrierii, desenării, lucrărilor practice şi altele care sunt în fapt obiective 
didactice, a căror realizare revine procesului de învăţământ. Totuşi profesorul de 
educaţie vizuală îşi poate propune, în proiectele sale, atunci când consideră necesar, să 
contribuie la dezvoltarea capacităţii elevului de a citi corect şi cursiv, la combaterea 
disgrafiei, !a descifrarea imaginilor grafice, la orientarea în spaţiu, la creşterea abilității 
manuale - toate acestea exprimând unitatea procesului didactic cu educaţia vizuală. 
Astfel înţeleasă, creşterea eficienţei vizuale trebuie să se reflecte în îmbunătăţirea 
activităţii şcolare şi în întreaga viaţă a copilului. 

<Titlu> 5. FACTORI CARE CONDIŢIONEAZĂ DEZVOLTAREA 
EFICIENȚEI VIZUALE 


Dezvoltarea eficienţei vizuale depinde de numeroşi factori obiectivi şi subiectivi. Despre 
unii dintre ei s-a şi discutat la cursul nostru: starea aparatului ocular, incapacitate 
funcţională, diferite feluri de repercusiuni asupra dezvoltării fizice şi psihice. 

Dat fiind că în dezvoltarea vizuală este vorba în bună măsură de perfecţionarea 
interpretării imaginilor optice, interpretare poli-senzorială dar în care joacă un rol 
esenţial procesele psihice şi trăsăturile personalităţii, ne oprim aici asupra aşa-numitor 
"factori centrali" de care trebuie să ţinem seama ca să înţelegem şi să îndrumăm 
procesul educaţiei vizuale. 

Trebuie spus însă că adesea, în condiţiile ambliopiei, aceşti factori centrali nu se 
dezvoltă corespunzător, chiar dacă sistemul nervos ca atare nu este lezat. 
Subdezvoltarea unor astfel de factori centrali devine şi ea o piedică în valorificarea 
maximă a posibilităţilor vizuale existente. Aceşti factori trebuie nu numai folosiţi în 
educaţia vizuală dar adesea trebuie ei înşişi dezvoltați mai întâi ca să-i putem utiliza cu 
folos. Dezvoltarea unuia sau altuia dintre aceşti factori poate deveni astfel un obiectiv al 


educaţiei vizuale. 


<Titlu> 1. Informaţia înmagazinată 


Eficienţa vizuală depinde de informaţiile de natură senzorială (reprezentări) şi logică 
(noţiuni, judecăţi) de care dispune copilul slab-văzător. Ele sunt cadrul de referinţă al 
identificării obiectelor şi fenomenelor pe cale vizuală. Cum se ştie, aceste informaţii 


stocate au o funcţie compensatorie. Ele trebuie utilizate. Când ele sunt insuficiente sau 
incorecte, ne putem propune printre obiectivele educaţiei vizuale îmbogățirea bagajului 
de reprezentări şi noţiuni, verificarea şi corectarea acestora, exercitarea recunoaşterii 
prin raportarea la modelele informaţionale stocate. 


<Titlu> 2. Schemele perceptive 


Succesul explorării vizuale depinde de schemele perceptive formate, adică de traseele 
oarecum stabilizate ale privirii în selectarea punctelor de reper ale obiectului investigat. 
Ele sunt un fel de algoritmi ai perceperii vizuale. La elevii ambliopi se manifestă o 
întârziere în constituirea schemelor perceptive, ceea ce face ca explorarea să se facă 
haotic şi neproductiv. 

Când constatăm acest lucru, ne putem propune, printre obiectivele educaţiei vizuale, 
formarea unor scheme perceptive prin exerciţii de explorare vizuală îndrumată a 
diferitelor categorii de obiecte. 


<Titlu> 3. Capacitatea de structurare perceptivă 


Este capacitatea de a reflecta obiectele percepţiei în unitatea lor, în relaţiile dintre 
componentele lor esenţiale. Dificultăţile ambliopiei se răsfrâng asupra capacităţii de 
structurare spaţială, afectând perceperea imaginilor în ansamblul lor, a figurilor 
geometrice, a literelor, scrisul, punerea în pagină etc. Unele dificultăţi în învăţarea 
cititului şi scrisului de către elevii ambliopi sunt datorate tulburărilor structurării 
perceptive. Când constatăm că această capacitate este afectată, dezvoltarea ei devine 
obiectiv al educaţiei vizuale. 

Trebuie spus că structurarea perceptivă este în legătură cu capacitatea de diferenţiere, 
perceperea obiectului ca un întreg depinzând nu numai de calităţile de ansamblu dar şi 
de diferenţierea elementelor şi relaţiilor dintre ele. Capacitatea de structurare şi cea de 
diferenţiere se dezvoltă concomitent, în complementaritatea lor. 


<Titlu> 4. Coordonarea vizual-motorie 


În condiţiile ambliopiei, în lipsa unei conduceri vizuale a mişcărilor, apare adesea o 
subdezvoltare psiho-motorie, o dexteritate deficitară. Procesul educaţiei vizuale include, 
în aceste cazuri, o exercitare tactil-kinestezică, condusă vizual, pe fondul dezvoltării 
motricitatii organismului în întregul lui. Perceperea tactil-kinestezică nu urmăreşte 
înlocuirea funcţiei vizuale ci asigurarea temeliei psihomotorii a vederii. 


<Titlu> 5. Procesele Intelectuale în sprijinul percepției vizuale 

"Ar fi greu de spus unde se opreşte activitatea perceptivă şi unde începe inteligența”, scria 
J. Piaget. Inteligența este implicată în actul percepţiei vizuale. Explorarea vizuală 
presupune dirijarea raţională a privirii, conform unei logici adecvate. Cu atât mai mult 
este necesară intervenţia inteligenţei în condiţiile vederii slabe, când este vorba de a 
interpreta uneori imagini confuze şi detalii greu de reperat, în explorarea vizuală, ochiul 
se adaptează obiectului percepţiei în raport cu înţelegerea contextului, a sensului, a 


relevanţei unor repere. Procesul educaţiei vizuale se împleteşte astfel cu cel al dezvoltării 
intelectuale. 

<Titlu> 6. Atenţia ca factor al eficienţei vizuale 


Aldous Huxley considera, în cartea sa arta de a vechea scria că o cauză importantă a 
dificultăţilor vizuale este "atenția rău dirijată”. Dezvoltând capacitatea copilului de a-şi 
orienta şi concentra atenţia vizuală în explorare, obţinem de regulă o îmbunătăţire a 
eficienţei vizuale. Atenţia este un factor de compensare a vederii slabe. Nu este indicată însă 
o concentrare continuă la tensiune maximă, ci mai curând o trecere treptată, în procesul 
educaţiei vizuale, spre o atenţie post-voluntară, manifestată f ară efort excesiv. 


<Titlu> 7. Factori afectivi şi atitudinali 


Educaţia vizuală este condiţionată şi de atitudinea elevilor față de această exercitare, de 
încrederea lor că vor progresa, de încrederea lor în noi şi în propriile lor posibilităţi. 
Contează hotărârea cu care trec ei la acţiune, dorinţa şi voinţa lor de a se exercita şi a 
progresa, bucuria de a vedea, motivaţia afectivă. Un succes cât de mic sporeşte elanul lor 
spre mai bine. Lipsa de elan, resemnarea, sentimentul neputinței, anxietatea sunt stări de 
spirit care frânează procesul educaţiei vizuale. Bunul mers al educaţiei vizuale nu este 
posibil fără a ţine seama de factorii afectiv-atitudinali şi a combate manifestarea lor 
negativă, când este cazul. O atmosferă degajată în timpul exerciţiilor, cu o tentă ludică 
accentuată la cei mici este cel mai adesea adecvată. 

Am prezentat aici principalii factori "centrali" care condiţionează succesul educaţiei 
vizuale. Ei se interferează în procesul investigării vizuale. Apelăm la ei în educaţia vizuală. 
Când ei înşişi sunt subdezvoltaţi, remedierea lor devine un obiectiv pe care-l urmărim ca să 
putem realiza condiţiile necesare în educaţia vizuală. 


<Titlu> 6. TEHNICI DE EDUCAŢIE VIZUALĂ 
<Titlu> A. Tehnici ortoptice şi pleoptice 


Aceste tehnici se realizează de obicei în cabinetele medicale şi sunt premergătoare educaţiei 
vizuale din scoală. Unele tehnici pleoptice pot fi însă transpuse şi în activitatea din şcoală. 
Astfel de exerciţii adaptate, care sunt accesibile şi educatorilor, au fost recomandate de J. 
Sâdan, R. Sachsenweger iar la noi de dr. Eugen Raţiu în cartea Tulburările motilităţii 
oculare. 

Tehnicile ortoptice servesc restabilirii sau corectării funcţiei binoculare. Ele urmăresc să 
asigure corespondenţa retiniana normală, fuziunea binoculară şi vederea stereoscopică. 
Se realizează cu o aparatură specială, al cărei prototip este aparatul numit sinoptotor, 
care permite excitarea simultană, precis reglabilă, a celor două retine. 

Tehnicile pleoptice sunt monoculare, ele urmărind dezinhibarea ochiului ambliop. 

în cazul ambliopilor cu fixaţie centrală (maculară), dezambliopizarea se realizează prin 
ocluzia ochiului "bun" şi exercitarea sistematică a ochiului ambliop prin diferite 
exerciţii de percepţie(jocuri pleoptice). 

în cazul ambliopiilor cu fixaţie excentrică, tehnica pleoptică se realizează prin 
stimularea funcţiei maculare prin stimul! luminoşi puternici, dirijaţi cu un aparat numit 


pleoptofor. în acest caz sunt necesare şi exerciţii de localizare spaţială, care se pot 
efectua în parte şi în orele de educaţie vizuală. Este vorba, de exemplu, de căutarea şi 
atingerea cu degetul a unui punct de pe tablă sau de pe hartă, de găsirea unui anumit 
semn grafic etc. Se pot practica şi exerciţii de "punctaţie" (piquage) adică înţeparea cu 
un ac a unor puncte al căror ansamblu formează până la urmă un desen (gradându-se 
mărimea şi densitatea punctelor, contrastul cu fondul, complexitatea figurii). 

Dintre exerciţiile pleoptice la care contribuie şi activitatea din şcoală trebuie menţionate 
cu deosebire cele efectuate cu aparatul numit Idealizator, conceput de A. Bangeter. Acest 
aparat constă dintr-6 placă metalică prevăzută cu şiruri de mici orificii. Sub fiecare 
orificiu se află un mic bec. Prin butoane de comandă, educatorul poate lumina alternativ 
diferite orificii. Elevul trebuie să "localizeze" cu degetul orificiul care devine luminos. 
Gradarea se realizează prin suprapunerea treptată peste placa metalică a unor folii de 
plastic care scad din ce în ce mai mult luminozitatea punctelor care trebuie localizate. 


<Titlu> B. Exerciţii de explorare vizuală 


Activitatea de explorare cu privirea este fundamentul educaţiei vizuale. O exercitare în 
acest sens este cu atât mai necesară cu cât foarte mulţi elevi ambliopi sunt lipsiţi, la 
începutul şcolarităţii de cele mai elementare deprinderi în acest sens. 

Exerciţiile de explorare pornesc de la obiecte şi imagini simple, trecându-se treptat la 
altele mai complexe şi reducându-se treptat îndrumările verbale ale educatorului. 

La început explorarea este ajutată prin conturarea puternică a imaginii grafice şi prin contrastul 
pregnant cu fondul, în unele cazuri Ieste necesar să se înceapă prin perceperea tactil-kinestezică şi 
vizuală a unor imagini cu conturul în relief, trecându-se treptat spre imagini plane. O întărire 
kinestezică în explorarea vizuală se obţine prin exerciţiile de copiere a desenelor cu indigo sau pe 
hârtie transparentă (calc) precum şi prin exerciţiile de decupare pe contururi din ce în ce (mai 
complicate. Dexteritatea câştigată astfel se subordonează vederii. 


Un aparat conceput de A. Bangerter în acelaşi scop este corectorul. Elevul urmăreşte cu un indicator 
conectat la o baterie electrică figurile imprimate cu material izolant pe plăci metalice, conectate la 
aceeaşi baterie. Când traseul parcurs se abate de la figura trasată şi indicatorul atinge placa 
metalică, greşeala este semnalizată prin sunetul unei sonerii şi prin aprinderea unui bec roşu. 

Elevul îşi dă seama singur că a greşit şi corectează traseul. Autoaprecierea imediată şi 
auto-corectarea independentă sunt factori de progres. 


Exerciţiile de explorare a imaginilor grafice urmăresc însuşirea convențiilor 
reprezentării în plan: faptul că obiectul care este mai departe în spaţiu apare mai mic şi 
mai sus pe desen, suprapunerea, schimbarea direcţiei liniilor în perspectivă etc. Se 
folosesc şi diferite jocuri tip labirint - în relief (a) sau cu şanţuri (b), în care traseul 
cunoaşte bariere şi întretăieri care solicită intervenţia inteligenţei în sprijinul explorării 
vizuale; ieşirea din labirint devine astfel motivaţia exerciţiului. 

Toate exerciţiile de explorare urmăresc implicit formarea de scheme perceptive, 
capacitatea sesizării punctelor de reper esenţiale şi reducerea treptată a timpului de 


investigare. 


<Titlu> C. Tehnici mnemoscopice 


În această categorie se includ exerciţiile al căror scop dominant este scăderea treptată a 
dimensiunilor la care copilul poate identifica un obiect. Sunt importante mai ales în 
cazurile de miopie. A. Bangerter le numeşte "mnemoscopice", considerând că 
rezultatele obţinute au la bază fenomene mnezice: "Memoria vizuală legată de 
perceperea unui obiect face posibilă recunoaşterea unui obiect asemănător la dimensiuni 
mai mici. Memoria vizuală este puntea de legătură între obiectul perceput iniţial şi cel 
următor, ceva mai mic" (1, pag.39). La fel în cazul creşterii distanţei la care poate fi 
perceput un obiect. '"'Mnemoscopul'' creat în acest scop se bazează pe proiectarea la 
distanţă crescândă sau la dimensiuni descrescânde a unor imagini pe un mic ecran. Un 
filtru permite variaţia luminozităţii iar un dispozitiv special măsoară timpul de expunere. 

Există şi un "'mnemoscop-trainer" la care imaginea este vehiculată cu un mic car care alunecă pe o 
şină lungă de 3.50 m. 

În lipsa unor astfel de aparate se folosesc imagini imprimate pe cartoane (de obicei litere de 10/10 
cm), prezentate de profesor mai întâi la distanţa Ia care are loc recunoaşterea, Încercându-se apoi 
treptat mărirea distanţei sau prezentarea literelor de dimensiuni mai mici. Se mai folosesc optotipi 
din lemn vopsit în negru. 

La distanţa cititului se folosesc texte special imprimate, la care mărimea literelor este redusă de la un 
paragraf la altul. Se prezintă şi acelaşi desen în dimensiuni descrescânde. 

Dintre numeroasele jocuri care se adresează memoriei vizuale mai amintim "Jocul lui Kitrf, numit 
astfel după eroul unei povestiri de Rudyard Kipling. De ex.se prezintă copilului un număr de obiecte 
aşezate pe masă, i se lasă timpul necesar pentru a le percepe apoi se acoperă masa (sau se întoarce 
copilul cu spatele) şi i se cere enumerarea obiectelor. Se gradează prin creşterea treptată a numă- 
rului de obiecte prezentate şi prin scurtarea timpului de expunere. Se evită verbalizarea, care ar 
abate atenţia de la memoria vizuală spre cea verbală. 

în alte jocuri accentul cade pe desenarea sau construcţia unor modele memorate. 

<Titlu> D. Tehnici tahistoscopice 


Tahistoscopul este un aparat pentru măsurarea timpului de expunere al imaginilor care 
urmează a fi percepute vizual. După cum se ştie, unii psihologi americani care în timpul 
războiului foloseau tahistoscopul pentru antrenarea piloților în a identifica rapid 
siluetele de avioane inamice, au constatat cu timpul că aceste exerciţii duceau şi la o 
creştere a acuităţii vizuale şi a câmpului de cuprindere vizuală. După război, 
continuându-se aceste cercetări, s-a creat un sistem de educaţie vizuală tahistoscopică, 
care duce la grăbirea ritmului percepţiei prin prescurtarea investigaţiei vizuale, adică 
selectarea mai rapidă a punctelor esenţiale de fixaţie şi reducerea numărului lor. 

În lipsa aparatului, în cabinetele noastre s-a folosit uneori un obturator fotografic, 
montat la un proiector. 


<Titlu> E. Tehnici de diferenţiere şi structurare 


Procese perceptuale complementare, diferenţierea şi structurarea se antrenează adesea 
concomitent, prin aceleaşi exerciţii. 

Astfel, sunt larg folosite exerciţiile de comparare a unor imagini în ansamblu 
asemănătoare dar între care există şi diferenţe de detaliu. Aceasta presupune perceperea 
desenului ca întreg, dar şi distingerea detaliilor, care sunt confruntate mai mult sau mai 


puţin sistematic. Se gradează prin amplificarea treptată a numărului de detalii diferite, 
prin "mascarea" lor şi prin creşterea complexităţii desenelor. 

într-un alt exerciţiu se oferă o imagine-model (de exemplu cadranul unui ceas care arată o anumită 
oră) iar elevul trebuie să regăsească o imagine identică, ascunsă printre multe altele puţin diferite 
(cadrane care arată alte ore). 

Aceluiaşi scop îi servesc jocurile tip "loto" precum şi cele tip domino şi chiar "ţintarul”. Măria 
Montessori aprecia mult jocurile de încastrare, considerând că ele "perfecţionează capacitatea 
ochiului de a percepe diferenţele” (Descoperirea copilului, pag.152). 

Un loc deosebit în dezvoltarea capacităţii de structurare spaţială îl au exercițiile de reproducere a 
unor imagini (fie ele desene, figuri din beţişoare, construcţii din cuburi, modele de ţesut, mozaicuri 
etc.). Atenţia elevului se îndreaptă alternativ spre întreg, spre elementele lui şi spre raporturile dintre 
elemente, care dau configuraţia întregului. Se poate solicita un desen simetric cu cel dat. 


Un rol asemănător îl au exerciţiile de reconstituire a unor imagini (jocuri tip "'puzzle") în care 
structura se reface din elementele unei imagini tăiate în bucăţi. Se lucrează cu modelul în faţă sau 
după un model mintal. Amintim aici şi exerciţiile de completare a unor imagini lacunare. 

O parte a exerciţiilor de structurare se referă ta orientarea în spaţiul grafic, la structura "punerii în 
pagină*. 


<Titlu> F. Tehnici de gimnastică oculară 


Musculatura oculară internă şi externă este exersată, desigur şi prin celelalte tehnici menţionate. Aici 
însă acest lucru se face în mod deliberat şi sistematic, fiind vorba de conştientizarea mişcărilor 
oculare, în măsura posibilului de controlul lor. 

Cel mai simplu exerciţiu, care apoi le va însoţi pe celelalte, constă în mişcări comandate de închidere 
şi deschidere a pleoapelor. Se consideră că prin această clipire se reface purpura retiniana, ochiul se 
umezeşte şi capătă strălucire. 

Pentru antrenarea musculaturii oculare externe se solicită , copilului ca, ţinând capul imobil, să mute 
privirea de la o imagine la alta. De exemplu el este situat în faţa unei ferestre sau a unui pătrat de 1/1 
m desenat pe tablă şi i se cere să treacă cu privirea, la comandă, de la un unghi (colţ) la altul 
(shifting). 


Parcursul se reia şi în sens invers, apoi pe diagonale. Variante: se urmăreşte un punct luminos 
proiectat cu lanterna pe un ecran, se urmăresc mişcările ritmice ale unui pendul sau metronom, se 
urmăreşte un obiect aflat în mâna educatorului şi mişcat în diferite direcții, se parcurge cu privirea 
conturul unei figuri imaginare (de exemplu un 8)etc. 

Pentru exersarea mușchilor oculari interni privirea este mutată de la obiecte mai 
apropiate la altele mai depărtate, cu o anumită ritmicitate. Variante: educatorul apropie 
sau depărtează un obiect; copilul merge înainte şi înapoi fixând un obiect. 

Se fac şi exerciţii de disciplină oculo-motorie, solicitându-se imobilitatea (prelungită 
treptat) a pleoapelor şi globilor oculari, în exerciţiul numit "palming", copilul îşi 
acoperă ochii cu palma (fără să-i atingă) iar mişcările oculare se fac în întuneric, după 
comanda educatorului. Tot cu ochii acoperiţi i se cere copilului să evoce mintal diferite 


imagini din memorie. Toate aceste exerciţii sunt însoţite de mişcări calme pentru 
reglarea respirației şi relaxare. Uneori li se adaugă şi acupresură oculară. 

în cadrul acestor tehnici sunt utilizate raporturile reciproce dintre vederea centrală şi 
vederea periferică, alternarea lor fiind în multe cazuri un factor al progresului funcţiei 
maculare (nu şi în cazurile de fixaţie paracentrală). 


<Titlu> G. Exerciţii de coordonare ochi-mână 


în aceste exerciţii se urmăreşte mobilizarea şi educarea motricitatii manuale dar nu 
pentru a înlocui vederea ci pentru a o ajuta, a-i da precizie. Multe din exerciţiile 
menţionate mai sus (punctări, 

copieri, "corectorul”, decupări pe contur, reconstituiri ş.a.) servesc implicit şi acestei 
coordonări ochi-mână, cu preponderență vizuală. Li se adaugă altele care urmăresc 
explicit coordonarea: înşirare de mărgele pe sfoară sau sârmă, înşurubare şi 
deşurubare, înşiretare, înnodare şi deznodare, închidere şi deschidere, încheierea 
nasturilor, îmbrăcarea unei păpuşi, împăturirea unei foi de hârtie, bobinare, jocuri de 
asamblare a unor piese, construcții din cuburi, aruncarea şi prinderea unei mingii, a 
tăia o felie de pâine, a bate un cui, a scoate un cui cu cleştele, a desface o piuliţă cu cheia, 
împletirea unor sfori, mânuirea marionetelor, jocuri de ţintire etc. 

Dintre exerciţiile elementare din programul Marianei Frostig, care îşi propune în 
primul rând educarea vizual-motorie, menţionăm trasarea unor linii între două puncte 
din ce în ce mai distanţate sau între două linii ajutătoare. Cele două linii ajutătoare pot 
închipui, de exemplu, marginile unei poteci iar copilul înaintează cu creionul printre ele, 
cu grijă să nu le atingă. 


<Titlu> H. Exercitarea simțului profunzimii 


Când se consideră necesară şi posibilă dezvoltarea simțului profunzimii se fac exerciţii 
pe principiul stereometrului: cu ajutorul unor sfori, tije, butoane sau manete se aliniază 
baghete sau popice aflate la o distanţă reglabilă. 


<Titlu> I. Ameliorarea capacității de separare 
Se folosesc instalaţii de tipul "antrenorului de disociere lumino! (E. Raţiu, p.207). 
<Titlu> J. Exercitarea atenţiei vizuale 


Atenţia vizuală este antrenată prin exerciţiile de diferenţiere deja amintite dar şi prin 
cunoscutele probe de corectură sau de baraj, gradându-se timpul de exercitare şi 
dificultatea materialului propus. 

Se folosesc şi jocuri care solicită "descoperirea" unor detalii (cât mai bine "mascate"), 
pe un desen, pe o hartă sau pe un plan. 


<Titlu> K. Percepția culorilor 


în încercarea de ameliorare a vederii cromatice se folosesc uneori chiar testele de 
diagnoză a perceperii culorilor (tabelul Ishihara, Atlasul Tokio Medical College. 
sortarea de lânuri colorate etc.). Se mai folosesc diferite jocuri adresate sensibilităţii 
cromatice, lotouri, cuburi şi dominouri colorate, mozaicuri colorate, colorări de imagini. 
Se solicită gruparea obiectelor după criteriul culorii. 


<Titlu> L. Aprecieri vtzuale 


Se solicită elevilor aprecieri ale dimensiunilor unor obiecte la diferite distanţe şi ale 
distanțelor. Se clasează obiecte după criteriul mărimii. Se rânduiesc obiecte similare de 
dimensiuni diferite, în ordine crescândă. 

Unele exerciţii de educaţie vizuală se pot face în aer liber: jocuri de orientare, jocuri de 
semnalizare vizuală cu braţele, cu fanioane colorate sau lanterne, exerciţii de apreciere 
vizuală a distanțelor dintre doi arbori sau a înălţimii unui arbore.., observaţii asupra 
plantelor şi animalelor, asupra obiectelor şi fenomenelor din mediul social înconjurător. 

Tipurile de exerciţii prezentate mai sus sunt printre cele mai importante, totuşi ele nu 
epuizează varietatea formelor de antrenament vizual pe care le putem concepe în raport cu 
diferitele obiective urmărite. Creativitatea profesorului de educaţie vizuală are aici câmp 
liber de desfăşurare. 


<Titlu> 7. CERINŢE PEDAGOGICE ÎN ORGANIZAREA EDUCAȚIEI 
VIZUALE 


Proiectarea, organizarea şi desfăşurarea educaţiei vizuale ridică numeroase probleme de 
pedagogie specială. 

Trebuie pornit de la un diagnostic oftalmologie foarte precis al fiecărui caz, incluzând şi un 
prognostic privind evoluţia afecțiunii organice şi funcţionale existente. Aceste date se 
completează cu o bună cunoaştere a felului în care elevul îşi foloseşte vederea în procesul de 
învăţământ şi în viaţa de toate zilele, a coordonării vederii cu motricitatea, a consecinţelor 
secundare ale deficienței vizuale. Este necesară o psihodiagnoză temeinică care să ne ofere 
date asupra capacităţii intelectuale, asupra reprezentărilor şi proceselor afective, asupra 
întregului profil psihic al fiecărui copil. Informaţiile sunt furnizate de Cabinetul de 
psihodiagnoză al şcolii pentru deficienţii vizuali dar fiecare profesor de educaţie vizuală are 
posibilitatea de a le adânci. 

O cerinţă pedagogică fundamentală este individualizarea activităţii de educaţie vizuală. 
Proiectând activitatea, profesorul va formula obiectivele de urmărit cu fiecare elev în parte. 
Chiar dacă nu putem prevedea precis unde vom ajunge, trebuie să ştim precis ce urmărim. 
Obiectivele nu sunt definitiv formulate; dacă pe parcursul semestrului constatăm că ele n-au 
fost bine stabilite (fiind prea facile sau, dimpotrivă, irealizabile) le putem schimba pe 
parcurs, în formularea unui obiectiv trebuie inclusă şi modalitatea prin care vom evalua 
realizarea lui. 

în spiritul aceleiaşi individualizări stabilim şi tehnicile de educaţie vizuală prin care 
urmărim să realizăm obiectivele fixate pentru fiecare caz dat precum şi materialul didactic 
pe care intenţionăm să-l folosim. Chiar dacă organizăm acest "trainning" vizual cu 2-3 elevi 
laolaltă (ceea ce poate spori interesul unor exerciţii sub formă de joc) trebuie să diferenţiem cu 
rigurozitate sistemul de lucru al fiecărui elev. Numai o parte a activităţii micului grup va fi 
"frontală". 

Ca şi obiectivele, tehnicile stabilite iniţial pot fi şi ele schimbate pe parcurs dacă se dovedesc 
inoperante sau riscante. 


În desfăşurarea educaţiei vizuale esenţial este ca atât profesorul cât şi elevii să fie însufleţiţi de 
tendinţa spre progres, spre ridicarea performanţei. Elevii trebuie stimulaţi spre un efort susţinut 
pentru depăşirea nivelului iniţial şi atingerea obiectivului. 

Aceasta ridică problema suportului motivaţional al activităţii. Pentru elevii mici mai ales, 
desfăşurarea exerciţiilor sub formă de joc reprezintă un stimul puternic. Este necesar totuşi ca ei să 
conştientizeze, cu vârsta, că este vorba de o activitate menită să ducă la creşterea capacităţii lor 
vizuale şi să năzuiască să se autodepăşească. O autoevaluare care să Ie permită să sesizeze 
rezultatele, fie ele cât de modeste, ale activităţii depuse poate constitui o motivaţie dintre cele mai 
eficiente. Aprecierile noastre trebuie să fie realiste dar să exprime şi încrederea noastră: "ai reuşit să 
parcurgi acest contur cu o singură greşeală; ai progresat mult; în curând nu vei mai face nici o greşeală 
şi vei trece la unul mai greu”. Climatul afectiv al relaţiei profesor-elev este aici foarte important. 
Măiestria profesorului de educaţie vizuală se exprimă şi în felul în care ştie să gradeze dificultăţile 
vizuale. Pornind de la nivelul existent, trebuie să stabilim o trecere treptată spre performanţe supe- 
rioare, fără a ne aştepta la salturi, care rar se produc. Fiecare nou exerciţiu se bazează pe achiziţiile 
anterioare. Treptat sporim numărul de detalii ale desenului investigat sau contrastul dintre imagine 
şi fond. Continuitatea se realizează prin gradare prudentă. 

înaintăm cu paşi mici dar siguri. Pentru aceasta trebuie să ne preocupe permanent consolidarea 
rezultatelor obţinute, căci achiziţiile se obţin greu dar se pierd uşor. Le putem stabiliza aplicându-le 
în activitatea curentă a elevului (învăţătură, joc, autogospodărire etc). Rezultatele educaţiei vizuale 
ne interesează nu "în sine" ci ca mijloace de ridicare a rolului vederii în viaţa slab-văzătorului, în 
activitatea sa din ce în ce mai autonomă. 

<Titlu> REZUMAT 


În majoritatea cazurilor, în măsura în care vederea restantă este utilizată, are loc o creştere a 
eficienţei vizuale. 

Educaţia vizuală constă în exercitarea sistematic şi progresiv organizată a vederii, urmărindu-se 
creşterea anumitor indici funcționali ai acesteia şi sporirea eficienţei ei. 

De regulă, capacitatea vizuală manifestă a unui deficient vizual se află sub nivelul potenţialului 
real. Acest decalaj se explică prin faptul că, pe lângă scăderea vederii cauzată direct de leziunile 
aparatului ocuilar şi din cauza aferentaţiei reduse se instalează şi o subdezvoltare funcţională la 
nivelul centrilor corticali corespunzători. Aceasta duce la o scădere suplimentară a vederii, 
nejustificată organic. Tocmai acest 'supliment" de ambliopie, de natură corticală, este combătut 
prin educaţia vizuală (care are însă şi efecte tonice asupra aparatului vizual ca atare). 

Este de dorit ca educaţia vizuală să înceapă cât mai devreme, încă din perioada senzori-motorie, 
când se pun bazele schemelor perceptive vizuale, în învăţământul special pentru deficienţii de 
vedere sunt prevăzute, prin Planul de învățământ, ore special destinate educaţiei vizuale. 
Creşterea eficienţei vizuale prin exerciţiu (training vizual) este condiţionată de numeroşi factori 
care ţin de starea aparatului ocular şi afecțiunile vizuale, pe fondul întregii dezvoltări fizice şi 
psihice a deficientului vizual. Foarte importanţi sunt anumiţi factori centrali ca: informaţia 
înmagazinată, schemele perceptive în curs de formare, capacitatea de diferenţiere şi structurare 
perceptivă, nivelul coordonării vizual-motorii şi alţii, printre care factori de natură afectiv- 
atitudinală. 

Există numeroase tehnici de educaţie vizuală, de la cele de natură medicală (ortoptice şi 
pleoptice) la cele bazate pe diferite procedee de îndrumare a activităţii de explorare vizuală a 
copilului. Unele tehnici sunt direct legate de exersarea indicilor funcționali: distanţa vederii 
dare, câmpul de cuprindere vizuală, simţul profunzimii, sensibilitatea cromatică etc. Se cultivă şi 
motriciitatea manuală, dar sub conducerea vederii şi fără a o înlocui. De asemenea se practică o 
„eimnastică” a muşchilor oculari interni şi externi (pleoptică motorie). 

Organizarea activităţii de educaţie vizuală în cabinetele special destinate acestui scop se bazează 
pe diagnoza precisă a fiecărui caz, pe formularea unor obiective adecvate cazului, pe alegerea 
unor tehnici adaptate obiectivelor. Ca şi în activitatea didactică, contează mult climatul afectiv 
creat în relaţia copil-educator. 

<Titlu> Probe de consolidare şi autoevaluare 


1. în ce constau rezervele funcţionale mobilizate în educaţia vizuală? 

2. Cum se explică decalajul între capacitatea vizuală manifestă şi cea potenţială? 

3. Ce urmărim prin educaţia vizuală? 

4. Prin ce se deosebeşte formularea obiectivelor educaţiei vizuale de formularea 
obiectivelor didactice? 

5.  Menţionaţi 5 obiective posibile ale educaţiei vizuale, referindu-vă la 5 cazuri concrete. 
6. Pot fi operaţionalizate obiectivele educaţiei vizuale? 

7.  Menţionaţi factorii care condiţionează dezvoltarea eficienţei vizuale a unui elev cu 
deficiență de vedere. 

8. Cum poate contribui educatorul la exerciţiile pleoptice? 

9. Cum antrenăm muşchii oculari interni şi externi în gimnastica oculară? 

10. Ce înţelege A. Bangerter prin exerciţii mnemoscopice? 

11. Cum a apărut trainingul la tachistoscop? 

12. Cum putem exercita atenţia vizuală? 

13. Menţionaţi 5 jocuri care pot servi antrenării capacităţii de diferenţiere şi structurare 
spaţială. 

14. Menţionaţi 5 exerciţii de coordonare ochi-mână. 

15. Faceţi o sinteză a tehnicilor de educaţie vizuală învăţate. 

16. Menţionaţi unele cerinţe pedagogice de care ţinem seama în organizarea activităţii de 
educaţie vizuală. 

17. Cum se poate realiza educaţia vizuală în prima copilărie? 

18. Citiţi în volumul Explorarea vizuală de V. Preda concluziile de la pag.208-209. Ce 
decurge din acest text pentru educaţia vizuală? 

19. Citiţi în volumul Terapia educaţională integrată (coord. I. Muşu, A. Taflan) exerciţiile 
din programul Frostig (pag.41-53). Ce obiective de educaţie vizuală urmăresc aceste 
exerciţii? 

20. Efectuaţi exerciţiile oculare" din desenul de la paragraful 6, punctul G, respirând rar 
şi clipind după fiecare mişcare. Executaţi-le apoi cu ochii închişi. 

<Titlu> TEMA VI 9 
<Titu> DEPLASAREA ŞI ORIENTAREA SPAȚIALA A 
DEFICIENȚILOR VIZUALI 


<Titlu> 1. IMPORTANȚA PROBLEMEI ORIENTĂRII SPAȚIALE 


Semnalele după care ne orientăm în spațiu în condițiile vederii normale sunt predominant vizuale. 
De aceea, una din consecințele cele mai grave ale pierderii vederii este îngrădirea libertății de mişca- 
re. Acest neajuns nu va fi niciodată remediat pe deplin. Există mecanisme compensatorii care pot fi 
mobilizate pentru a restabili, în bună măsură, acest act esențial de interacțiune cu mediul, dar ele nu 
se manifestă decât în condițiile unei educații corespunzătoare cerințelor deficienței vizuale. Despre 
această educație vom discuta în capitolul de față. 

Lipsa stimulilor vizuali care să solicite mobilitatea şi să asigure o anumită securitate face ca, în lipsa 
unei educaţii timpurii adecvate, la mulţi nevăzători să se manifeste încă din primii ani de viață o 
scădere a tendinței spre mişcare, un anume sedentarism, o atitudine de pasivitate. După cum s-a 
arătat în cap. IV, când s-au analizat repercusiunile deficienței vizuale asupra dezvoltării fizice şi 
psihice, se poate produce o întârziere în apariţia mersului şi o mobilitate sub nivelul vârstei. Acest 
fapt are urmări asupra întregii dezvoltări fizice, care şi ea poate rămâne în urmă. Posibilităţile de 
cunoaştere a realităţii şi de comunicare socială sunt şi ele mai reduse dacă nevăzătorul nu este 
capabil să se orienteze liber, autonom în mediul înconjurător, dacă el este continuu dependent 
de ceilalţi. 

Cu timpul, dependenţa în deplasare devine o formă de decompensare. 


lată de ce, formarea capacităţii de deplasare autonomă şi de orientare autonomă în 
spaţiu trebuie considerată drept unul din cele mai importante obiective ale muncii 


educativ-recuperative cu copiii nevăzători şi cu cei cu ambliopie gravă. Nu este vorba 
numai de o problemă practică a vieţii curente a deficientului vizual ci de o condiţie 
primordială a întregii sale dezvoltări, întreaga evoluţie a personalităţii sate depinde de 
felul în care izbuteşte să se deplaseze liber acolo unde doreşte sau este necesar, în 
măsura în care această capacitate se constituie, orizontul său de cunoaştere se lărgeşte, 
experienţa sa de viaţă se îmbogăţeşte, sfera relaţiilor sale umane se amplifică şi 
integrarea sa socială este facilitată. Se schimbă atitudinea lui faţă de ceilalţi şi a celorlalți 
faţă de el. Este o confruntare cu lumea exterioară care influenţează întreaga lui viaţă. 
Faptul că poate călători independent, că ajunge singur la locul de muncă şi că acolo se 
deplasează liber, că se întoarce singur acasă, că participă la această aventură care este 
circulaţia p6 drumurile publice şi cu mijloacele de transport -toate acestea îi dau 
sentimentul că este independent şi nu dependent, îi dau încredere în sine, în forţele reale 
de care dispune. Astfel, independenţa lui creşte realmente. Nu poate fi vorba de o 
compensare reală a deficienței dacă nu se câştigă posibilitatea deplasării libere. 


<Titlu> 2. COMPONENTELE PROCESULUI DE ORIENTARE SPAŢIALĂ 


Acest obiectiv important al psihopedagogie! speciale este în aceiaşi timp şi foarte greu de 
realizat. A învăţa să te deplasezi şi să te orientezi în mod autonom în spaţiu este un 
proces complex, care solicită diferitele laturi ale persoanei nevăzătorului. Deplasarea 
depinde de anumite competenţe psihomotorii achiziţionate de nevăzător precum şi de 
mobilizarea mijloacelor de cunoaştere senzorială de care dispune. O astfel de activitate 
presupune o motivaţie puternică şi în general un suport afectiv, o dorinţă profundă de a 
reuşi pe acest drum al cuceririi autonomiei. Ea implică în acelaşi timp o intensă 
activitate intelectuală, căci informaţiile senzoriale trebuie interpretate, reprezentările şi 
noţiunile spaţiale trebuie actualizate, imaginea itinerarului trebuie construită, explicit 
sau implicit, pe plan mintal după cum trebuie imaginată şi o strategie a parcurgerii 
itinerarului până la ţintă, valorificând reperele care pot fi sesizate în fiecare etapă 
intermediară. 

Complexitatea procesului nu trebuie să ne sperie, totuşi. Practica ne arată că, în funcţie de 
calităţile personale şi de efortul depus, într-un timp mai scurt sau mai lung, toţi nevăzătorii 
pot dobândi, cel puţin în parte, competențele necesare orientării în mediul înconjurător. 
Desigur, nu toţi la acelaşi nivel, nu toţi prin aceleaşi mijloace. Rezultatul depinde şi de 
momentul când a început această educaţie, de deprinderile acumulate anterior, de calitatea 
educaţiei, de condiţiile ei, de atitudinea celor din jur. 

Deplasarea în spaţiu şi orientarea spaţială sunt o expresie a interacțiunii organismului cu 
mediul. Este vorba de a se determina, pe bază perceptuală, poziţia organismului în raport 
cu anumite obiecte înconjurătoare, care prezintă interes precum şi poziţia acestor obiecte în 
raport cu organismul (mă aflu în faţa porţii, o maşină vine din dreapta). Această situare 
poziţională implică şi structurarea mentală a cadrului spaţial în care ne aflăm atât noi cât şi 
obiectele care ne interesează. Imaginea mentală a spaţiului, nu totdeauna conșştientizată (şi 
care la nevăzători nu este, desigur, o imagine vizuală) asigură dispunerea noastră şi a 
obiectelor în spaţiu, facilitând orientarea prin localizare şi prin sugerarea distanțelor şi 
direcțiilor, permiţând acţiunea necesară (deplasarea spre obiect sau, dimpotrivă, evitarea 
lui dacă este cazul). 

Toate acestea se referă la un spaţiu restrâns, în care poate acţiona recepţia senzorială. Dar 
orientarea spaţială se referă şi la deplasarea spre obiective mai depărtate, în afara câmpului 
percepţiei. Cu atât mai mult în acest caz este necesară imaginea mentală a raporturilor 


spaţiale, inclusiv a itinerarului de parcurs spre ţinta vizată. Imaginea include şi repere 
intermediare, unele sesizabile perceptual, care vor fi parcurse succesiv, de-a lungul 
traiectoriei. 

Complexitatea procesului de educare a capacităţii de orientare spaţială face ca el să se 
definească prin mai multe componente, aflate în permanentă interacţiune. El implică 
mişcare - aşadar o componentă motrică. El se bazează pe mobilizarea modalităţilor 
senzoriale substitutive şi pe eventualele resturi de vedere, deci are şi o componentă 
senzorială. Sunt puse în valoare datele stocate în sfera cognitivă (reprezentările precum şi 
informaţiile logico-verbale), ceea ce constituie componenta cognitivă. La acestea se adaugă o 
componentă afectiv-atitudinală, care energizează procesul. 

Obiectivul general al formării capacităţii de orientare spaţială trebuie realizat acţionând în 
direcţia tuturor acestor componente. Fiecare dintre ele poate fi exprimată prin obiective 
educaţionale, unele operaţionabile şi toate subordonate obiectivului general. 

<Titlu> Componenta motrică a orientării spațiale 


Orientarea spaţială eficientă este condiţionată de competențele motrice pe care şi le-a 
format copilul. 

Constituirea lor începe din primii ani de viaţă, fiind determinată de legităţile generale 
ale dezvoltării motricitatii, de specificul deficienței vizuale dar şi de condiţiile de 
educaţie de care se bucură copilul. Când nu se exercită o astfel de educaţie timpurie, 
antrenamentul sistematic al mobilităţii corporale începe abia cu intrarea în şcoală. Un 
astfel de antrenament poate fi necesar şi în cazul orbirii tardive, chiar dacă persoanele 
respective au deprinderile motrice necesare deplasării spaţiale a unui văzător. 

în lucrările de specialitate se menţionează adesea că cecitatea duce ia o mobilitate 
redusă, la întârziere în dezvoltarea motricitatii şi la deficienţe locomotorii. Lucrul acesta 
poate fi însă prevenit în bună măsură dacă de la începutul copilăriei se acţionează cu 
pricepere pentru o dezvoltare a mobilităţii corporale cât mai apropiată de normal. Este 
drept că lipsa vederii predispune la imobilitate (din lipsa stimulilor incitanţi şi din teama 
de necunoscut), ceea ce înseamnă că de la început trebuie să organizăm situaţii 
educaţionale care să-l determine pe copil să se mişte, să fie activ, să se deplaseze în 
spaţiul înconjurător. 

în condiţii obişnuite, dezvoltarea motricitatii se realizează oarecum spontan, sub 
impulsul unor reflexe care apar la timpul cuvenit. Aici este necesară intervenţia 
educatorului, îl ajutăm să înveţe să ridice capul în primele luni, ridicându-i chiar noi 
capul dacă este nevoie. Dacă nu se rostogoleşte singur pe podea pe la 7-8 luni îl 
rostogolim noi, cu blândeţe şi dragoste, într-un joc vesel. Dacă nu stă în poziţie şezând la 
9-12 luni, îl ajutăm noi mai întâi. Se simte nesigur când se ridică pe picioare, pe la 14 
luni, fiindcă numai o mică parte a corpului vine în contact cu solul (tălpile), dar îl 
sprijinim, îi dăm curaj şi ne bucurăm împreună când se ridică şi singur. II stimulăm să 
vină spre noi, chiar dacă vine în patru labe. li oferim un cadru bine delimitat şi fără 
obstacole pentru primii paşi (pătuţul, un mic ţare, un colţ de cameră), pe la 18 luni. Şi 
iar ne bucurăm împreună când face primii paşi fără să-l susţinem, sprijinindu-se de 
perete sau de marginea pătuţului. Sunt primii paşi către autonomie. 


155 


Copilul îşi dezvoltă astfel mobilitatea în cooperare cu "partenerul" său adult, care știe când să-l ţină 
de mână şi când să-l lase singur şi mai ales care ştie cum să asigure diferite surse de sunet care să-l 


atragă pe copii. La 3 ani copilul poate să se deplaseze singur în casă, ocolind obstacolele iar mersul 
este pentru el un joc minunat. Ştie să sară pe somieră şi să se caţere pe fotoliu. A început să câştige 
sentimentul că poate să se deplaseze, aşadar un început de încredere în forţele sale. Desigur, când iese 
în lumea amenințătoare de afară are nevoie din nou de mâna securizantă a părintelui. 

lată-l acum la grădiniţa pentru nevăzători. Aici antrenamentul motricitatii se face tot sub formă de 
joc dar cu un accent mai mare pe iniţiativa şi independenţa copilului. Se dezvoltă în continuare 
mişcările elementare: mersul, săritul, alergatul şi chiar ţopăitul. Există multe jocuri care 
impulsionează deplasarea, apelând la imaginaţia copilului: "Mergem în vizită”, "Facem o 
plimbare", "Şoarecele şi pisica", "Unde este clopoţelul", Tropăim ca uriaşii”, "Cum stă barza într- 
un picior", "Cum sare broscuţa"”, "De-a trenul", jocuri care imită mersul unor animale ete. Copilul 
învaţă să se deplaseze spre educatoarea care îl cheamă, orientându-se după vocea acesteia, pe o 
distanţă care se măreşte treptat. La început este nevoie să fie uşor împins pentru a avea impulsul de a 
se deplasa. Un timp merge însoţit, apoi liber. Va învăţa şi deplasarea în ritmul unei muzici sau al 
bătăilor din palme ale educatoarei. Poate că aici va face cunoştinţă şi cu tricicleta, pe care mai întâi o 
va explora amănunţit, apoi va învăţa să o folosească, împingând pedala, mişcând ghidonul în direcţia 
dorită. 

La intrarea în şcoala pentru nevăzători, această educaţie a motricitatii continuă în mod sistematic, 
fiind prevăzută ca obiect de învăţământ în clasele 1 - IV în conformitete cu Programa de orientare 
spaţială şi mobilitate. Printre obiectivele menţionate de această programă şcolară se află: 
"Dezvoltarea generală a mobilităţii corpului, formarea deprinderilor motorii, a capac/fă/// de mişcare 
dintr-un loc în altul. 

În acest cadru operaţional este urmărită sistematic, clasă de clasă, în mod gradat, dezvoltarea unor 
competenţe motrice fundamentale pentru asigurarea mobilităţii corporale necesare deplasării în 
spaţiu, lată cum se dezvoltă ele. 

Mersul, în clasa 1 se exercită: mersul lent pe distanţe scurte, apoi prelungite treptat; parcurgerea 
perimetrului încăperilor, cu atingerea peretelui cu mâna, apoi cu o atingere din ce în ce mai rară; 
deplasări de la un obiect la altul (fără obstacole, apoi cu obstacole care trebuie ocolite); deplasări cu 
schimbarea direcţiei; mers în cuplu, mers în şir indian, mersul cu un obiect într-o mână sau în 
ambele mâini, în clasele mai mari copilul învaţă să numere paşii de la un reper la altul şi să aprecieze 
distanţele. Se urmăreşte ţinuta în timpul mersului. 

Alergatul. Alergatul pe loc cu mâinile sprijinite de bancă, alergatul pe loc cu mişcarea braţelor, 
alergarea cu un însoțitor, alergatul între două sfori legate paralel, alergatul cu mâna pe o sfoară 
întinsă, alergatul în cerc ţinând în mână o sfoară legată de un ţăruş, alergatul pe o pistă cu repere 
fixe, 


Statul într-un picior. Statul într-un picior cu sprijinirea mâinii de bancă sau cu sprijinul educatorului, 
statul într-un picior fără sprijin, statul alternativ pe piciorul drept, apoi stâng după comandă, jocuri 


("Leapşa într-un picior") 


Săritul. Săritul pe loc într-un picior, săritul cu ambele picioare, săritul în cuplu, săritul cu numărarea 
săriturilor, săritul cu coarda, săritul în lungime la groapa cu nisip. 


întoarcerea, întoarcerea capului, trunchiului. Cotirea unui colţ al unei clădiri, cu și fără atingerea 
zidului. 


Rostogolirea. Rostogolire spre dreapta, spre stânga, pe perne, în iarbă. Rostogolirea ca o minge. 


Urcatul şi coborâtul. Pe scară, cu sprijin pe balustradă. Simularea urcării şi coborârii pe scara 
tramvaiului, autobuzului. 


Căţăratul. Căţăratul pe spaliere cu ajutorul mâinilor şi picioarelor, apoi numai cu mâinile. Căţăratul 
pe frânghie. Căţăratul pe copaci. 


Echilibrul. Mersul pe banca de gimnastică, înainte şi înapoi. Mersul pe plan înclinat, în clasele mai 
mari, mersul cu patina cu rotile. 

Sfera competenţelor motrice necesare educării mobilităţii este mult mai amplă decât am arătat prin 
exemplele de mai sus. De la caz la caz pot fi importante şi altele: a se apleca, a se târî, a merge în 
vârfuri, a sta atârnat de o bară, a împinge etc. 

Tot acest antrenament motor se realizează gradat, pe distanţe progresive, sporindu-se treptat şi 
ritmul activităţii. Menţinerea unei ţinute corecte şi înlăturarea rigidităţii corpului în deplasare sunt 
probleme care se urmăresc permanent. Se urmăreşte obţinerea unei posturi suple, echilibrate, 
armonice. Copilul însuşi este antrenat, cu timpul, în autocontrolul propriei posturi şi în înlăturarea 
unor poziţii incorecte. De poziţia şi mişcările capului, mâinilor, întregului corp în timpul deplasării 
depinde dacă el va fi privit de ceilalţi trecători ca un handicapat sau ca un om care merge ca toţi 
ceilalţi, înţelegerea acestui fapt îl poate motiva pe copilul slab-văzător în efortul de a-și stabiliza o 
ținută corectă. 

Se înţelege că în fiecare caz se porneşte de la nivelul real al competenţelor motrice şi deprinderilor de 
locomoţie de care dispune copilul. O parte din aceste exerciţii se fac individual, iar altele în grup. 


<Titlu> Componenta senzorială 


Orientarea spaţială solicită mobilizarea intensă a modalităţilor senzoriale rămase intacte. Este 
necesară, aşadar, o educare prin care elevul să devină capabil să se orienteze pe baza indiciilor 
căpătate prin aceste modalităţi senzoriale, în acelaşi timp este necesară o educaţie senzorială pentru 
dezvoltarea funcţională a simţurilor supleante. Cele învăţate atunci când am vorbit despre 
compensație îşi găsesc aici o largă aplicare. 

Atunci când există posibilităţi vizuale restante, mai mult sau mai puţin importante, ele vor fi folosite 
în măsura posibilului pentru a se facilita orientarea. Chiar simpla sesizare a unor diferenţe de 
luminozitate poate reprezenta un mare avantaj. 

De asemenea pot fi mobilizate, în sprijinul orientării spaţiale, reprezentările vizuale de care dispun 
persoanele cu orbire tardivă. 

Programa de orientare vizuală şi mobilitate prevede pentru fiecare an şcolar câte un modul de 
antrenament poli-senzorial compensator. Se urmăreşte identificarea şi discriminarea pe căi 
senzoriale, tactile, auditive etc. a informaţiilor care pot servi în activitatea de orientare şi de 
locomoţie, formarea capacităţii de a utiliza aceste informaţii în activitatea de orientare şi de 
locomoţie, prevenirea accidentelor în timpul deplasării prin utilizarea informaţiilor poli-senzoriale. 
Pe prim plan se află educarea auzului, fiind vorba de un simţ care semnalizează reperele de la 
distanţă. Se urmăreşte perceperea, identificarea, diferenţierea şi interpretarea sunetelor produse în 
mediul ambiant. Se începe, la clasa l, cu identificarea unor zgomote curente din mediul familiar şi 
şcolar (sunetul apei care curge din robinet sau al apei care fierbe, al frigiderului, maşinii de spălat 
etc.). Copiii învaţă să distingă sunetele diferite produse de încălțăminte pe diferite tipuri de 
pardoseală (parchet, covor, linoleum, ciment etc.). Ei se deprind să recunoască diferite persoane 
după voce sau chiar după zgomotul paşilor. Se trece apoi la discriminarea zgomotelor produse de 
diferite vehicule. Copiii învaţă să localizeze direcţia din care vin sunetele, de exemplu dacă zgomotul 
unei maşini vine din dreapta sau din stânga. 

Ei fac şi exerciţii de apreciere a informaţiilor obţinute prin ecou (efectul radar). 

În legătură cu acest ultim aspect - reîntoarcerea modificată a sunetului după întâlnirea cu un 
obstacol - reamintim că am mai discutat despre "simţul obstacolului”. Dintre teoriile care încearcă 
să-l explice, cea mai verosimilă pare a fi cea care-l consideră de natură predominant auditivă: 
obstacolul este semnalizat de sunetele pe care le reflectă (de exemplu ale paşilor) şi pe care 
nevăzătorul le percepe auditiv. Când nevăzătorul se apropie de obstacol fără a produce zgomot (pe 
zăpadă, pe iarbă, pe un covor, în ciorapi) simulul obstacolului este mult diminuat. Totuşi nici această 
explicaţie nu este pe deplin satisfăcătoare, căci se constată şi la orbii surzi simţul obstacolului, ceea ce 


înseamnă că intervin şi alţi factori pe care nu-i cunoaştem încă. Oricum, simţul obstacolului există şi 
joacă un anumit rol în orientarea spaţială. 

O bună educaţie a auzului îl face apt pe nevăzător să perceapă multe repere auditive care scapă 
atenţiei văzătorilor şi să le interpreteze cu folos. Mergând alături de el vom fi uimiţi să constatăm cât 
de bine îşi dă seama de ceea ce se petrece în jur numai pe baza sunetelor percepute. O problemă 
dificilă este ca, dintr-un complex de semnale sonore (de exemplu zgomotele unei străzi cu mare 
circulaţie) să le selecteze pe cele cu semnificaţie pentru itinerarul său. Şi aceasta se învaţă. 
Nevăzătorului i se cere însă o atenţie încordată pentru aceasta, consumul de energie nervoasă fiind 
uneori epuizant. 

O mare importanţă pentru orientarea spaţială o are şi sensibilitatea tactilă, în unitatea ei cu cea 
kinestezică. în timpul deplasării el primeşte prin talpa piciorului (dar şi auditiv) informaţii despre 
suprafaţa pe care merge (asfalt, pietriş, gazon etc.). El este pus adesea în situaţia de a identifica prin 
pipăit obiectele de pe parcurs (un stâlp, un arbore, un gard, o vitrină etc.). El capătă pe această cale 
informaţii despre forma, mărimea, greutatea, textura obiectelor. El identifică distanţele mici prin 
pipăit. 

Sunt activi în deplasare şi receptorii termici ai analizatorului cutanat. Temperatura poate fi un 
indicator de recunoaştere şi diferenţiere. Căldura radiantă ne poate semnaliza o anumită direcţie. 
Chiar căldura solară poate fi orientativă dacă ne semnalizează poziţia soarelui. 

Receptorii la nivelul aparatului vestibular, senzațiile statice şi de echilibru semnalizează modificări 
ale poziţiei corpului şi accelerarea sau încetinirea mişcărilor. Cercetări experimentale care şi-au 
propus să urmărească rolul acestor receptori în orientare au fost efectuate prin transportarea 
subiecţilor pe un scaun pe un anumit traseu, fără a fi implicaţi receptorii tactil-kinestezici şi nici cei 
vizuali (subiecţii văzători având ochii acoperiţi). 

"Experimentele au fost efectuate şi cu copii orbi, care şi-au pierdut vederea la o vârstă mai mică de doi 
ani sau s-au născut orbi. Aceşti copii au putut să efectueze probele respective chiar mai bine, cu mai 
multă precizie decât copiii văzători, ceea ce arată că la copiii orbi capacitatea de orientare în spaţiu pe 
baza analizatorului labirintic s-a dezvoltat foarte mult în viaţa individuală, ca urmare a absenței vederii. 
Imaginea formată se proiectează în mediul înconjurător aproape cu aceeaşi precizie ca şi în cazul 
perceperii vizuale a drumului respectiv* (Al. Roşea, p. 103). 

Se poate vorbi şi despre rolul senzaţiilor olfactive în orientare. Mirosul îi poate indica nevăzătorului 
că trece prin faţa unei brutării, farmacii, pescării, parfumerii, grătar, garaj, magazin de cafea etc. 
Pentru a sintetiza, putem spune că deplasarea şi orientarea în spaţiu se realizează prin interacţiunea 
complexă a tuturor analizorilor exteroceptivi şi interoceptivi, solicitaţi în funcţie de situaţie. Ei supli- 
nesc în bună măsură vederea, fără a o putea însă înlocui cu totul. 


<Titlu> Componenta cognitivă 


Oricât de stabilizate ar fi deprinderile motorii şi oricât de dezvoltate ar fi modalităţile senzoriale 
compensatorii, orientarea spaţială impune o participare activă a gândirii, în activitatea de orientare 
sunt angajaţi diferiţi factori de natură cognitivă. Rolul lor este mai mare decât în condiţii obişnuite 
fiindcă ei trebuie să suplinească aici lipsa funcţiei vizuale, atât de importantă pentru orientarea 
spaţială. 

Este vorba mai întâi de cunoaşterea propriului corp, cu care nevăzătorul se raportează la realitatea 
înconjurătoare şi se avântă în spaţiu. El trebuie să aibă o imagine cât mai corectă despre corpul său, 
despre diferitele părţi ale corpului şi funcţiile lor, despre limitele lor, despre raporturile dintre ele, 
despre felul în care pot fi folosite în raport cu obiectele lumii înconjurătoare. Toate acestea pot fi 
însuşite intuitiv încă din primii ani de viaţă, în ciuda dificultăţilor determinate de deficienţa vizuală: 
lipsa modelelor vizuale şi a oglindirii propriului corp ş.a. 

Importantă este şi învăţarea practică a reperelor spaţiale, care constituie note de referinţă pentru 
poziţie, direcţie şi distanţă în deplasare: stânga-dreapta, sus-jos, înainte-înapoi şi altele, care şi ele se 
învaţă intuitiv înainte de intrarea în şcoală, completându-se apoi cu altele (paralel, perpendicular 
etc.) însuşite în procesul de învăţământ şi devenind noţiuni spaţiale permanent actualizate, cu 


mare valoare orientativă. 

Este vorba apoi de cunoaşterea ca atare a mediului în care are loc deplasarea: distanţe, 
repere specifice, caracteristici ale drumului, mijloace de transport, obstacole, riscuri. 
Acestea se interiorizează într-un sistem de reprezentări. 

în orientare, nevăzătorul se bazează frecvent pe reprezentările spaţiale constituite prin 
activitatea perceptivă anterioară. Perceperea unui anumit sunet sau o anumită senzaţie 
tactil-kinestezică obţinută prin tatonare cu mâna sau vârful pantofului capătă valoare 
orientativă prin faptul că reactualizează o anumită reprezentare. Este vorba de 
reprezentările formelor, mărimilor şi structurii obiectelor, dar şi de reprezentări spaţiale ale 
distanțelor, direcțiilor, mişcării în spaţiu. Reprezentările evocate fac ca mediul parcurs să 
fie mai cunoscut, mai familiar, într-un spaţiu relativ restrâns (0 cameră, de exemplu) evo- 
carea unor reprezentări stocate poate fi suficientă pentru o bună orientare. 

Dar şi într-un spaţiu amplu şi necunoscut, cu deplasare la distanţă mare poate fi de folos 
recurgerea la reprezentările existente, în aceste condiţii, în care drumul este parcurs cu 
sprijinul unor puncte de reper intermediare, care trebuie identificate succesiv, pe măsura 
înaintării spre ţintă, se presupune de fiecare dată raportarea la o reprezentare. 

Totuşi, în această situaţie, reprezentările nu sunt suficiente. Este nevoie de ceva mai mult, şi 
anume de o structurare pe plan mintal a mediului de parcurs, a întregului traseu, care să 
dea un sens tatonărilor intermediare şi în parte să le elimine. Numai astfel se poate elabora 
(de regulă doar implicit) o strategie a deplasării. Se vorbeşte în acest sens de o "hartă 
mintală! topografică (V. Preda, p.98) sau de o "hartă itinerar" (W. Roth, p.102). Dar şi 
lucrul acesta presupune o învăţare prealabilă. Sunt necesare exerciţii de deplasare treptată 
într-un spaţiu din ce în ce mai larg, de învăţare a unor trasee, de exerciţiul formării imaginii 
lor mintale şi al utilizării practice a acesteia. 

O astfel de învăţare gradată este proiectată prin Programa de orientare spaţială şi 
mobilitate, la care ne-am mai referit. Să urmărim acum indicaţiile din programă privind 
formarea unor concepte spaţiale. 

Se începe, în clasa l, prin studiul schemei corporale, folosindu-se şi jocuri care cer activarea 
diferitelor părți ale corpului. Se urmăreşte poziţia corpului în raport cu diferite categorii de 
obiecte şi se învaţă conceptele spaţiale fundamentale (stânga-dreapta, sus-jos) raportate la 
părţile corpului (urechea stângă-urechea dreaptă). Are loc şi cunoaşterea mediului 
înconjurător (clasa, localul şcolii, sala de mese, curtea, grădina etc.), copilul familiarizându-se cu 
obiectele din aceste spaţii. Se fac apoi exerciţii de deplasare în aceste spaţii şi pe pista de orientare din 
curtea şcolii, care cuprinde porţiuni din materiale diverse: pavaj, ciment, iarbă, nisip etc. 

Cunoaşterea se extinde și pe trotuarul din jurul şcolii, unde se fac deplasări în grup sau în cuplu 
(profesor-elev). Numeroase jocuri de orientare consolidează aceste cunoştinţe. 

În clasa a II-a se lărgeşte cadrul cognitiv, copiii "învățând" strada, trotuarul, bordura acestuia, 
spaţiul verde, diversitatea intersecţiilor, casele şi formele lor variate. O parte din aceste cunoştinţe se 
obţin prin contact nemijlocit, altă parte prin machete. 

în clasa a III-a copiii capătă cunoştinţe despre orientarea diferită a drumurilor, învaţă să identifice 
zgomotele de circulaţie şi direcţia din care vin vehiculele, deplasarea cu mijloacele de transport în 
comun ş.a. Copiii cunosc intersecțiile cu semafor şi cele dirijate de agenţi de circulaţie, precum şi 
"zebra" pentru trecerea pietonilor.. 

In clasa a IV-a se învaţă punctele cardinale şi folosirea lor în orientare, pe diferite trasee, de 
dificultate crescândă. Se folosesc machete, modele, planuri, hărţi în relief pentru a se forma imaginea 
mintală a unui spaţiu şi a traseului care urmează a fi parcurs în acest spaţiu. Un procedeu folosit este 
şi descrierea verbală a traseului parcurs sau care urmează a fi parcurs. 

în felul acesta copiii nevăzători acumulează treptat, în mod practic, cunoştinţe necesare în orientarea 
spaţială şi se deprind treptat să le utilizeze în condiţii de circulaţie din ce în ce mai dificile. 


<Titlu> Componenta afectiv-motivaţională 


În orientarea spaţială a nevăzătorilor este intens solicitată şi sfera afectivității. 

Este necesar ca nevăzătorul să aibă o dorință reală de a se deplasa independent, suficient de puternică 
pentru a-l scoate din imobilitate şi a-l face să înfrunte riscurile deplasării. El are de înfruntat nu 
numai riscul accidentelor neprevăzute dar şi riscul de a întâmpina un eșec, de a nu reuși să ajungă la 
ţintă, de a recurge până la urmă tot la ajutorul văzătorilor, punându-se în stare de dependenţă, în joc 
este respectul de sine. Pentru educator se pune problema stimulării dorinţei, interesului şi voinţei 
nevăzătorului de a se aventura cu propriile-i posibilităţi în lumea înconjurătoare, cu alte cuvinte de 
a-i deştepta o motivaţie corespunzătoare. 

Nu toţi copiii sunt la fel de curajoşi, iar unii poartă încă pecetea eşecurilor anterioare. Se manifestă 
în unele cazuri o adevărată angoasă în faţa necunoscutului, a neprevăzutului, a pericolelor posibile, a 
contactelor sociale care şi ele pot fi traumatizante, Apare deci problema învingerii acestei angoase, în 
cazurile de anxietate puternică, trecerea spre deplasarea autonomă se realizează mai lent, copilul 
câştigând treptat siguranţă şi curaj, în alte cazuri, copilul ar vrea să pornească singur la drum 
înainte de a fi suficient de pregătit pentru aceasta, tendinţă pe care o vom frâna, în toate cazurile, 
stimulăm elanul dar şi îndemnăm la prudenţă. Dealtfel, o prudenţă raţională face parte din calităţile 
necesare unei bune orientări în spaţiu. După cum se vede, aici rolul educatorului este mai ales de a 
induce şi îndruma un proces de autoeducaţie. 

De domeniul afectivității sunt şi stările emoţionale pe care nevăzătorul le resimte, uneori cu mare 
intensitate, pe parcursul deplasării. Ele îi cer consum de energie nervoasă şi îi produc trăiri afective, 
pozitive sau negative, care devin parte a experienţei lui de viaţă, astfel îmbogăţite. 

Deplasarea liberă este şi un prilej de contacte sociale, şi ele cu ecou emoţional. Relaţii care pentru 
ceilalţi trecători sunt banale capătă pentru el o semnificaţie deosebită şi sunt însoţite de vibraţie 
lăuntrică. Pentru el este important să fie, pe cât posibil, ca ceilalți, adică să atragă cât mai puţin 
posibil atenţia asupra situaţiei sale de nevăzător. Ceea ce nu trebuie să-l împiedice să ceară 
lămuririle de care are nevoie sau un ajutor direct, atunci când este cazul. Uneori, circulând printre 
ceilalţi poate resimţi un plăcut sentiment de comuniune umană. Este un prilej de integrare socială cu 
forţele proprii, chiar dacă pot apare şi situaţii frustrante. 

Reuşita în această temerară acţiune de orientare independentă în direcţia dorită are un efect salutar 
asupra moralului nevăzătorului. El câştigă sentimentul reuşitei şi prin aceasta încredere în sine, o 
senzaţie de securitate şi curaj pentru alte acţiuni, şi mai dificile. Iar câştigul cel mai mare este însăşi 
autonomia în locomoţie şi reducerea treptată a dependenţei. 

Am prezentat pe scurt principalele componente ale actului de orientare spaţială. Fiecare din ele 
poate fi tradus în obiective educaţionale pe termen scurt sau lung. 

Aici este necesar să facem distincţia între deplasarea nevăzătorului într-un spațiu 
limitat, care îi este familiar, cu care s-a obişnuit şi pe care l-a învăţat şi deplasarea într- 
un spaţiu amplu, în care neprevăzutul poate să apară la fiecare pas. Cele două situaţii 
diferă foarte mult, chiar dacă în ambele cazuri contează mult învăţarea anterioară, în 
prima situaţie, după familiarizarea cu cadrul spaţial, cu resursele şi restricţiile lui, 
nevăzătorul se poate deplasa liber, fără nici un ajutor, cu senzaţia de securitate, în cea 
de-a doua, în care ţinta vizată se află în afara câmpului perceptiv iar traseul ascunde 
multe aspecte necunoscute, creşte rolul imaginii mintale a spaţiului de parcurs, care 
capătă o valoare orientativă; cu ajutorul ei se anticipează reperele intermediare 
succesive, care vor marca parcursul; acum sunt necesare însă anumite mijloace 


ajutătoare (un ghid văzător, bastonul alb, câinele ghid sau mijloace electronice de orien- 
tare) pe care le vom prezenta în cele ce urmează. 


<Titlu> Deplasarea independentă într-un spaţiu restrâns şi bine cunoscut 


De la o vârstă foarte timpurie, copilul nevăzător trebuie să se familiarizeze cu mediul în 
care trăieşte şi să câştige deprinderile şi aptitudinile necesare unei deplasări libere prin 
locuinţa sa şi curtea acesteia, poate şi prin locuinţa unor rude sau a unor prieteni 
apropiaţi ai familiei, la care se află în mod frecvent. Deprinderile şi aptitudinile 
solicitate de această deplasare se modelează prin exerciţiu, în condiţiile unei stimulări şi 
ale unei întăriri corespunzătoare. Copilul este ajutat să cunoască fiecare încăpere, cu 
mobilele ei, cu toate obiectele care se află acolo. El îşi găseşte (sau este ajutat de noi să-şi 
găsească), anumite repere care îl ajută să se orienteze cu precizie printr-o încăpere sau 
la trecerea dintr-o încăpere într-alta. Tot felul de jocuri îl determină să străbată 
încăperea atras de un stimul auditiv care poate fi o tobă, un clopoțel sau, şi mai bine, 
vocea mamei, care îl cheamă spre ea. Este îndemnat să se îndrepte singur spre bucătăria 
de unde se aude zgomotul vaselor şi se simte mirosul mâncării, lese în vestibul pentru a-l 
întâmpina pe tatăl său, care vine de la lucru. O întărire mai puternică decât prăjitura 
sau sărutarea pe care o primeşte este senzaţia reuşitei. Treptat cercul deplasărilor sale 
devine din ce în ce mai larg şi copilul capătă tot mai multă siguranţă. Şi astfel se ajunge 
la situaţia în care poate "zburda" liber prin casă, fără inhibiţii, fără ezitări, aproape fără să 
se mai observe că este nevăzător. 

Sigur că trebuie să evităm obstacolele neprevăzute de care s-ar putea împiedica sau izbi şi lovi şi i-ar 
răpi siguranţa. Cu timpul îl avertizăm că pot apare obstacole şi chiar le şi situăm în calea lui, căci şi 
neprevăzutul trebuie să intre în ecuaţie dacă vrem ca nevăzătorul să se obişnuiască să acţioneze 
prudent. Uneori şi o căzătură are valoare educativă (dar nu dacă este dureroasă sau îl sperie prea 
rău pe copil). Acest comportament al orientării libere se extinde şi în curte, care şi ea este un spaţiu 
delimitat şi închis. 

De-a lungul vieţii, nevăzătorul se va afla de mai multe ori în situaţia de a se familiariza cu un spaţiu 
în care să se mişte fără teamă. Va cunoaște mai multe medii de viaţă. El va fi dus poate la grădiniţă şi 
în orice caz la şcoală, înainte de a începe învăţătura propriu-zisă el va trebui să "învețe" spaţiul 
claselor, al laboratoarelor, al coridoarelor, al sălii de gimnastică, al terenului şcolar etc. Va veni şi 
momentul încadrării sale profesionale, când va face cunoștință cu locul său de muncă. El va trebui să 
stăpânească toate aceste spaţii, pentru a le străbate oricând fără nici un ajutor şi fără să rişte nimic 
fără rost. 

Dar pentru a ajunge la acest rezultat, nevăzătorul copil, apoi tânăr adult va trebui la început ajutat şi 
impulsionat să-şi cunoască noul mediu de viaţă, l se vor arăta punctele de reper cele mai utile şi va fi 
prevenit asupra riscurilor. Va explora totul sistematic, începând de la intrarea principală, cu un 
însoțitor (care poate fi şi el nevăzător, dar care să cunoască bine mediul respectiv). Determinarea 
unor repere semnificative îi va permite copilului să se situeze în raport cu obiectele și să ia linia de 
direcţie cuvenită. La început va fi nevoit să se orienteze înaintând prin pipăirea obiectelor, alunecând 
cu dosul unei mâni de-a lungul peretelui sau pe marginea unei mobile şi ţinând cealaltă mână întinsă 
pentru a preveni ciocnirea cu unele obiecte. Cu timpul această tatonare se comprimă, numărul 
reperelor pe care trebuie să le atingă scade şi atingerea este mai fugară. Va fi suficient să atingă uşor 
cu mâna, din mers, un colţ al mesei, spătarul unui scaun, caloriferul sau alt element de detaliu pentru 
a-şi verifica direcţia. Va învăţa trasee preferabile. Se va familiariza cu zgomotele camerelor, cu 
ecourile lor. El va lua astfel spaţiul respectiv sub control. Mersul lui prin casă, prin şcoală, prin 
internat sau prin atelier nu se va deosebi prea mult de mersul unui văzător. Chiar dacă în afara 
acestui mediu cunoscut comportamentul lui ar fi altul. 

Această orientare liberă, realizată cât mai de timpuriu, într-un mediu familiar, în care se simte în 
siguranţă, este de mare importanţă pentru copilul nevăzător. Necunoscutul fiind în mare măsură 


înlăturat, copilul capătă curajul de a se deplasa independent acolo unde doreşte, se eliberează (cel 
puţin în acest cadru) de angoasele sale şi capătă deprinderile unei mobilități din ce în ce mai bine 
stăpânite. 

<Titlu> Deplasarea cu ajutorul unui ghid văzător 


Ieşirea nevăzătorului în spaţiul străzii, al drumurilor publice, pe traiectorii necunoscute impune, 
atunci când nu există alte forme de ajutor (bastonul, aparate electronice de orientare, câinele ghid) 
prezenţa unui văzător care să-l însoţească şi să-l îndrume. Prezenţa văzătorului este necesară, 
dealtfel, şi în întreaga perioadă de deprindere a folosirii bastonului sau a celorlalte forme de ajutor. 
De asemenea ghidul văzător vine în sprijinul deplasărilor nevăzătorului şi atunci când apare cerința 
familiarizării acestuia cu un spaţiu închis, dar încă necunoscut. Aici ne referim însă la situaţia în care 
deplasarea în cuplu cu văzătorul constituie modalitatea principală de asigurare a bunei orientări 
spaţiale. 

A-l conduce pe văzător în mod raţional, fără a-l face întru totul dependent constituie o tehnică 
specială, incluzând numeroase procedee pe care trebuie să le cunoască atât însoţitorul cât și cel 
însoţit. De regulă, în deplasarea înainte, ei merg alături, văzătorul aflându-se însă cu o jumătate de 
pas înaintea nevăzătorului, pentru a anticipa schimbările de traseu şi a preîntâmpina evenimentele 
neprevăzute. Această“ poziţie sporeşte sentimentul de siguranţă al nevăzătorului. El îl ţine pe 
însoțitor de braţ; copilul nevăzător îl ţine de mână sau de încheietura mâinii, într-o zonă aglomerată 
însă, în care apare pericolul ciocnirii cu persoanele care vin din sens opus, nevăzătorul se situează în 
spatele ghidului său. 

La urcarea sau coborârea unor trepte, gestul este sugerat prin faptul că braţul ghidului se ridică sau 
coboară; la fel la denivelări sau borduri ale trotuarului. Fără a intra în alte detalii vom menţiona că 
există astfel de procedee pentru mai toate situaţiile care apar: cotirea spre stânga sau spre dreapta, 
deschiderea unei uşi. Urcarea în autobuz, aşezarea pe un scaun etc. Are loc şi un proces de învăţare 
care face ca aceste acţiuni să se efectueze cu timpul cu mai multă siguranţă, precizie, facilitate şi 
rapiditate. Trebuie spus că ghidul foloseşte şi indicaţii verbale pentru a orienta comportamentul de 
deplasare al nevăzătorului. 

Dacă în unele cazuri grave deplasarea în cuplu este mereu necesară, pentru alţi nevăzători ea 
reprezintă numai o etapă în pregătirea lor pentru alte modalităţi de deplasare, care le asigură mai 
multă independenţă. 


<Titlu> Deplasarea în spaţiu deschis, cu bastonul 


Bastonul constituie instrumentul cel mai important şi mai sigur în orientarea spaţială a 
nevăzătorilor, în spaţiul limitat al unei clădiri, curţi sau grădini închise el nu este necesar. El rămâne 
însă instrumentul de orientare cel mai răspândit în spaţiul mare, necunoscut şi imprevizibil de 
dincolo de zidurile clădirii, de gardul curţii. 

Este de mirare că un obiect atât de util nevăzătorilor cum este bastonul a fost consacrat de 
psihopedagogia specială atât de târziu, în mod empiric el a fost folosit probabil din timpuri foarte 
vechi, în mod "oficial" el a fost propus nevăzătorilor în Franţa, în 1930, de către contesa Gilly 
d'Herbemont. Observând bastonul alb al agenţilor de circulaţie, ea s-a gândit că un astfel de baston 
ar fi util pentru a atrage atenţia, mai ales la trecerea drumurilor, că cel care-l poartă este lipsit de 
vedere. Era deci un mijloc de protecţie, un simbol al situaţiei de nevăzător. Contesa a oferit 
nevăzătorilor din Paris primele bastoane albe. 

Bastonul era însă prea scurt pentru a aduce şi alte foloase, adică pentru a semnaliza obstacolele din 
faţa nevăzătorului sau pentru palparea solului. Au fost preferate deci bastoanele mai lungi, de regulă 
tot de culoare albă. Cu timpul, bastonul s-a răspândit şi diversificat iar utilizarea lui a devenit obiect 
de studiu ştiinţific şi "training" pedagogic. Ziua de 15 octombrie este consacrată ca "Ziua universală a 
bastonului alb”. în Franţa apare şi o revistă numită La canne blanche (bastonul alb). 

Astăzi există o mare varietate de bastoane pentru nevăzători. Ele variază în primul rând ca mărime, 
în raport cu talia celui care-l foloseşte: există bastoane de 90 de cm şi altele de 1 m şi jumătate. Se 
consideră că bastonul trebuie să ajungă, ca înălţime, la jumătatea sternului. 


Bastoanele variază şi după materialul din care sunt confecţionate. Există bastoane din lemn de 
diferite esențe sau din metal (mai ales aluminiu dau duraluminiu). în ultimul timp s-au răspândit 
bastonul alcătuit din 3 sau 4 piese, cu avantajul că se poate demonta şi pune în buzunar atunci când 
nevăzătorul nu are nevoie de el. Indiferent de material, bastonul are culoarea albă. 

Variază şi vârful bastonului, în general s-a renunţat la vârfurile metalice ascuţite, care transmit 
relativ bine vibraţiile dar ascund pericolul de accident şi au o suprafaţă prea mică de 
atingere a solului. 

Sunt preferate vârfurile rotunjite (boante), care nu pot răni şi care au un contact mai 
mare cu suprafaţa palpată. Uneori se montează o bucăţică de metal în vârful bastonului 
de lemn, pentru rezistenţă dar şi pentru a se obţine un ecou mai puternic al zgomotului 
produs, ecou necesar în orientare (efectul radar); s-ar putea spune că sunt bastoane cu 
placheu. Unele bastoane au la mâner o cureluşă în care se prinde mâna (ca beţele de 
schi); lucrul acesta este însă contraindicat, căci în timpul unui accident în care bastonul 
este lovit sau prins şi tras de un vehicul, nevăzătorul trebuie să aibă posibilitatea de a se 
debarasa imediat de el. Unele bastoane au mânerul curbat, altele au un mâner îmbrăcat 
în cauciuc, pentru a nu aluneca. 

Bastonul îndeplineşte funcţii multiple în procesul orientării spaţiale a nevăzătorilor. Le 
prezentăm pe cele mai importante. 

* Este o sursă de informaţie necesară deplasării şi orientării în spaţiu. Informaţia 
adusă este de natură tactil-kinestezică, vibratorie şi, prin ecoul sunetelor produse, 
auditivă, în general oferă informaţie despre terenul pe care are loc deplasarea şi despre 
o zonă aflată cu un pas înaintea nevăzătorului. 

*  Detectează obstacolele (pe zona aflată mai jos de talia nevăzătorului). 

* Este un semn distinctiv (un simbol) care atrage atenţia participanţilor la circulaţie 
asupra dificultăţilor pe care le întâmpină nevăzătorul şi asupra necesităţii de a-l ajuta şi 
proteja la nevoie. 

*  Permiţând prevenirea unor situaţii riscante şi asigurând deplasarea în bune 
condiţii, bastonul oferă o senzaţie de siguranţă, sentimentul securităţii personale. 

Aceste funcţii explică utilizarea largă a bastonului alb. Dar pentru ca el să-şi 
îndeplinească funcţiile este necesar ca nevăzătorul să ştie să-l folosească, ceea ce nu 
poate fi decât rodul unei exercitări temeinice, sub îndrumare educativă. Competența se 
obţine prin învăţare, în raport cu trăsăturile personale proprii fiecărui nevăzător. Ea 
implică deprinderi achiziţionate treptat, în procesul familiarizării copilului cu bastonul. 
învăţarea folosirii bastonului în şcoala specială pentru nevăzători începe prin alegerea 
bastonului potrivit pentru fiecare elev. Bastonul este marcat pentru ca fiecare elev să şi-l 
recunoască cu uşurinţă. 

Elevul învaţă mai întâi cum să ţină bastonul în mână. Cel mai bine este să-l ţină cu două 
degete, atingând podul palmei, chiar dacă la început are tendinţa să prindă mânerul în pumnul 
strâns. Se stabileşte poziţia braţului şi a mâinii. 

Antrenamentul anterior al supleţei şi mobilităţii mâinii este acum de folos. 

Se învaţă tehnica atingerii solului cu bastonul, înaintarea prin pipăirea solului, sincronizarea 
mişcărilor bastonului cu cele ale mersului. Ritmul balansării bastonului se acordă cu ritmul paşilor. 
Când piciorul stâng atinge solul, bastonul ia contact cu solul la dreapta. Nu se pun picioarele decât pe 
un teren astfel investigat. Elevul este pus în situaţia de a interpreta informaţiile căpătate prin 
tatonare, eventual de a le verifica printr-o tatonare suplimentară, dar fără ca aceasta să facă 
deplasarea prea lentă. 


Se mai învaţă tehnica folosirii bastonului pe diagonală (oblic) pentru depistarea obstacolelor care 
stau în drum (un pom, un stâlp, un coş de hârtii) sau pentru a se culege informaţii laterale (zidul, un 
gard, o vitrină). Sub multe aspecte bastonul apare ca o prelungire a mâinii, mărind raza ei de 
acţiune. 

Pregătirea se face pornind de la exerciţii cu bastonul în sală, apoi pe terenul special amenajat pentru 
aceasta, unde elevul se confruntă cu dificultăţile inerente unui parcurs(borduri, denivelări, pante, 
scări), însoţit de educator, elevul parcurge cu bastonul străzi cu probleme din ce în ce mai dificile. El 
depistează cu bastonul locul unde se termină trotuarul, învaţă să traverseze strada la diferite tipuri 
de intersecţii. Informaţiile aduse de baston se îmbină cu cele primite pe alte căi: suflul aerului care îi 
atinge faţa la intersecţie, modificarea zgomotelor străzii etc. 

Cu ajutorul bastonului el învaţă să se urce singur în autobuz iar la ieşire să găsească uşa și să 
coboare. Mereu bastonul precede paşii săi. 

Bastonul este tot timpul activ, într-o direcţie sau alta. Cu timpul, el devine un fel de "organ" 
suplimentar sau, cum s-a spus, se "integrează" în schema corporală. Dar tocmai aici apare şi riscul 
acestei tehnici de orientare: se poate ajunge la o dependenţă de baston, nevăzătorul nemaiputându-se 
descurca fără el. Lucrul acesta nu este de dorit. De câte ori este posibil, el trebuie să se orienteze şi 
fără baston. 


<Titlu> Deplasarea cu ajutor electronic 


Dezvoltarea din ultimile decenii a electronicii a născut speranţa că se vor crea mijloace tehnice de 
mare eficienţă în orientarea spaţială a nevăzătorilor. 

De mai mulţi ani se proiectează aparate care să transforme semnalele vizuale în semnale sonore. Ele 
au fost experimentate în diferite variante (la noi, de exemplu "ochelarii fotosensibil concepuţi în acest 
sens de D. Damaschin). 

Mai recent a fost experimentat cu mai mult succes un aparat numit "'sonarui'', conceput de Leslie 
Kay şi bazat pe folosirea ultrasunetelor în locul sunetelor-ecou prin care nevăzătorii detectează 
obstacolele. Aparatul are dimensiunile unei cutiuţe pe care nevăzătorul o ţine pe piept şi care conţine 
un emiţător de ultrasunete. Acelaşi aparat transformă ecourile primite în sunete perceptibile de 
urechea umană. Se obţin astfel informaţii despre distanţa, mărimea şi plasarea în spaţiu a obiectelor, 
despre luminozitatea lor etc. Descifrarea semnificaţiilor sunetelor cere o perioadă prealabilă de 
învăţare. Exemple de folosire a senarului, chiar de la o vârstă timpurie găsim în lucrarea Elemente de 
psihopedagogia intervenţiei precoce. 

De câţiva ani, în Japonia a fost introdus un sistem menit să sprijine orientarea nevăzătorilor în 
marile instituţii publice (în primul rând în gări şi aeroporturi). Este vorba de un baston cu sensori şi 
baterii care îi ajută să păstreze direcţia pe o bandă special destinată lor de-a lungul trotuarelor, 
sălilor, peroanelor. Acelaşi baston, împreună cu un dispozitiv de recepţie portabil le permite să ceară 
şi să primească informaţii verbale despre locul unde se află şi direcţia spre ţinta dorită. De ex.: 
"Sunteţi în faţa porţii nr.5. Pentru a ajunge la poarta nr.4 mergeţi înapoi până la scară şi urcați 20 de 
trepte" (Hiroshi, p.27). 

Sistemul a fost introdus şi în Suedia, unde pe lungi fâşii ale unor trotuare din zonele cu circulație 
dificilă au fost încorporate pavajului particule de ferită iar nevăzătorii sunt prevăzuţi cu un baston în 
care s-au încorporat senzori magnetici, care vibrează la contactul cu fâşiile respective. 

Multe alte proiecte în curs de experimentare ne fac să sperăm în noi realizări în anii ce vin. 


<Titlu> Deplasarea cu câinele ghid 


Numeroasele riscuri care-l pândesc pe nevăzător atunci când se deplasează devin mai puţin 
amenințătoare dacă, pe lângă baston, el se bucură şi de ajutorul unui câine-ghid. Această prezenţă 
vie îi dă un sentiment de încredere şi securitate, TI face să se simtă mai liber atunci când se 
aventurează pe drumurile publice. 

Centrul mondial al şcolilor de câini ghizi se află în Marea Britanie, la Redding. La noi există un 
"Centru de educare canină” la Craiova. Această modalitate de deplasare nu este însă decât foarte rar 
folosită la noi. 

Nu orice câine poate deveni câine-ghid. Cei mai potriviţi par a fi ciobănescul german, labradorul. 
golden retrevier, câinele lup, dalmaţienii, irlandezii şi ciobănescul alb canadian. Dar chiar și din 
aceste rase, numai unii câini pot fi selectaţi pentru a deveni ghizi ai nevăzătorilor. Selecţia este 
severă. Şi câinii au particularităţi individuale şi tipologice (ANS) de care trebuie să ţinem seama. Nu 
trebuie să fie nici prea flegmatici, nici hiperactivi. Sunt preferaţi cei care dau dovadă de ascultare, 
echilibru, calm, prudenţă, ataşament puternic. Câinele-ghid nu trebuie să fie tentat să fugă după 
pisici sau să se încaiere cu alţi câini. Un câine crescut liber, într-o familie în care sunt şi copii, este 
mai sociabil şi mai afectuos decât unul crescut în cușcă 

Dresajul începe în jurul vârstei de 10 luni, pentru unele exemplare inteligente chiar mai devreme. 
Dresorul se comportă ca şi când ar fi lipsit de vedere (dealtfel, pot fi chiar dresori nevăzători). Pregă- 
tirea se face mai întâi pe un teren special pe care se întâlnesc tot felul de obstacole care apar în viaţa 
curentă. Se continuă pe străzi calme şi apoi pe trasee mai dificile, în cursul dresajului, câinele învaţă, 
de exemplu, să ocolească obstacolele şi denivelările, să indice sfârşitul trotuarului printr-o oprire, să 
meargă pe trotuar în stânga stăpânului nevăzător, ca să-t ferească de a cădea de pe bordură, să 
oprească la stopul care semnalizează culoarea roşie, să indice cotirea spre dreapta sau spre stânga, să 
indice că s-a ajuns la staţia de autobuz, să semnalizeze momentul şi locul prin care trebuie să se urce 
cu stăpânul său în vehicul şi multe altele. Câinele poartă un ham special de culoare albă. 

Această pregătire durează 4 până la 8 luni. Contează şi limba în care a fost dresat câinele, căci 
dresajul include şi anumite comenzi verbale. Din această cauză, nu se importă câini dresați ca ghizi 
pentru nevăzători. 

Abia după această pregătire, făcută cu un specialist, câinele este prezentat viitorului său stăpân. Va 
urma o perioadă de acomodare, o "împrietenire" a nevăzătorului cu câinele ghid, cu care va pleca în 
marea aventură a deplasării pe străzile oraşului. Câinele se învaţă cu noul stăpân, care şi el trebuie 
să se obişnuiască cu acest tip de ajutor. Se poate întâmpla să existe o incompatibilitate între un nevă- 
zător şi un anumit câine, în care caz se încearcă acomodarea cu un alt câine. 

În cele mai multe cazuri câinele devine, cu timpul, nu numai un ajutor în deplasare dar cu adevărat 
un prieten de nădejde, un suport moral, pentru care nevăzătorul va simţi tandreţe şi încredere. 
Câinii ghizi sunt supuşi unor controale medicale periodice, cu care ocazie sunt testate şi aptitudinile 
lor de a conduce un nevăzător în timpul deplasării. 


<Titlu> 4. ROLUL EDUCAȚIEI ÎN DEZVOLTAREA MOBILITĂȚII ŞI 
CAPACITĂŢII DE ORIENTARE SPAȚIALA A DEFICIENȚILOR VIZUALI 


Dezvoltarea capacităţii de orientare spaţială nu este legată de o etapă anume; ea începe din primele 
luni ale existenţei şi se continuă pe parcursul întregii desfăşurări a vieţii copilului şi tânărului 
nevăzător, ba chiar şi a adultului. Totdeauna mai este ceva de câştigat în această privinţă. Sigur, anii 
de şcoală sunt cei mai rodnici, căci atunci se asigură o dezvoltare sistematică şi intensivă a acestei 
capacităţi vitale. Dar dacă până la intrarea în şcoală copilul nu a câştigat anumite competenţe 
psihomotorii, o anumită perfecţionare a percepţiei pe căile senzoriale valide, anumite reprezentări 
spaţiale elementare şi primele deprinderi de deplasare liberă în mediul înconjurător, cu un minim de 
siguranţă, el va manifesta la vârsta şcolară o întârziere greu de recuperat. 

Munca în acest domeniu al educaţiei, ca în oricare altul, începe prin prefigurarea unor obiective, 
pornind de la scopul principal, urmărit pe parcursul întregii evoluţii a copilului: extinderea 
deplasării independente de la un mediu restrâns şi apropiat spre un spaţiu din ce în ce mai larg şi 
mai imprevizibil. Acestui scop general i se subordonează, la fiecare etapă de vârstă, obiective 
parţiale, în parte, ele au fost prezentate mai sus, când am analizat fiecare din componentele 
definitorii ale procesului de orientare spaţială. Acum va trebui să depăşim prezentarea departajată 


= ee A . 


pe componente şi să urmărim procesul orientării în unitatea şi evoluţia lui. 


La începutul vieţii copilului nevăzător, un prim obiectiv poate fi să împiedicăm instalarea unei stări 
de imobilitate (sau mobilitate redusă) sau să-l scoatem din această stare, dacă s-a și instalat. întreaga 
perioadă dinaintea intrării în şcoală trebuie să asigure o pregătire pe toate coordonatele menţionate. 
De exemplu, la grădiniţă, se pot cultiva toate formele de mobilitate menţionate (mersul, aler-gatul, 
săritul etc.) stimulate de excitanţi auditivi. Jocuri simple de grădiniţă au efectul unui antrenament 
iniţial. 

Sunt, de exemplu jocurile de formare a conduitei de direcţie, în care se cere copilului să indice cu 
mâna direcţia din care vine sunetul (voce, clopoțel, jucărie-sunătoare) sau să se îndrepte în acea 
direcţie, până la sursa sunetului, în alte jocuri direcționarea se face prin comenzi verbale ale 
educatoarei, date copilului în mers: înainte, la dreapta, acum vino înapoi, drept spre mine. 

lată şi jocul "Trecem puntea", pe care o educatoare îl improvizează punând o scândură pe două 
cărămizi. Copiii trec pe rând "puntea", la început sprijiniți de mâna ei, apoi singuri, tatonând 
scândura cu piciorul şi simțind unde este golul. Ea este alături, gata să-i prindă când pierd direcţia 
sau echilibrul şi sunt în pericol "să cadă în apă", cum le spune ea în glumă. Fiecare copil este 
sprijinit în măsura în care are nevoie. Copiii sunt strigaţi pe rând să vină pe "punte" şi ea anunţă 
apoi cât de bine a trecut fiecare, ceea ce îi încurajează şi stimulează. Exemplul celorlalţi îi face şi pe 
cei mai timizi să-şi învingă teama. Peste câteva zile se va trece peste o punte mai lungă, apoi peste una 
mai îngustă. Apoi se va aduce o scândură mai lată şi vor trece "puntea" câte doi copii, ţinându-se de 
mână. Jocul educă simţul direcţiei, simţul echilibrului dar îi şi ajută pe copii să se cunoască, să se 
împrietenească, să coopereze. 

Planul de învăţământ al şcolilor speciale pentru deficienţii vizuali prevede un număr mare de ore 
pentru educarea mobilităţii şi capacităţii de orientare spaţială: 8 ore pe săptămână la clasele 1 -IV, 6 
ore la clasele V - VII şi 4 ore la clasele VIII - IX). Există şi o programă şcolară, la care ne-am referit 
mai sus, care stabileşte obiectivele şi conţinutul orelor respective, cele mai utile forme de exercitare. 
Totuşi, acest proces educativ şi auto-educativ, practic desfăşurat pe parcursul întregii vieţi nu trebuie 
privit ca o simplă "materie" de învăţământ, întreaga educaţie şi instrucţie îl serveşte. Fiecare obiect 
de învăţământ îşi poate aduce contribuţia la pregătirea elevului pentru a se orienta în mediul 
înconjurător. Unităţile de măsură învăţate la matematică îl ajută în aprecierea distanțelor. 
Geometria serveşte formării noţiunilor. Geografia îi dă imaginea spaţiilor mari, îl învaţă orientarea 
după punctele cardinale şi îi dezleagă tainele hărților. Desenul tiflografic îl pregăteşte pentru 
trasarea planurilor orientative. Educaţia fizică îi consolidează baza motrică a mobilităţii dar şi 
curajul de a se deplasa. Acestea sunt doar câteva exemple pentru a sugera că toţi profesorii şcolii 
speciale trebuie să iacă front comun pentru cultivarea permanentă a capacităţii de 
orientare spaţială. 

Educarea simțului direcţiei rămâne un obiectiv principal şi în exerciţiile de orientare 
făcute în şcoală, în conformitate cu programa respectivă. Conduita de direcţie într-un 
câmp spaţial înseamnă: 1) localizarea țintei la care vrei să ajungi; 2) stabilirea direcţiei 
spre ţintă şi angajarea în această direcţie; 3) menţinerea direcţiei în timpul deplasării şi 
corijarea abaterilor. Desigur, ţinând seama şi de schimbările de direcţie impuse de 
traseu. 


<Titlu> 7. Localizarea țintei deplasării 


Pentru a ajunge la ţinta pe care ţi-ai ales-o sau care ţi se impune este necesar să o 
localizezi, în cazul unui spaţiu restrâns, ţinta poate fi sesizată prin modalităţile 
senzoriale valide: vocea prietenului care te cheamă în curte, poştaşul care sună la 
poartă, mirosul cârnaţilor care se prăjesc în bucătărie. Altfel stau lucrurile când trebuie 
să te deplasezi spre o ţintă depărtată, inaccesibilă percepţiei, în acest caz ţinta este mai 


clar sau mai puţin clar localizată în acea imagine mintală de ansamblu a unui spaţiu 
structurat, despre care am vorbit. Ea apare ca punct terminus al unui itinerar prin acest 
spaţiu. Imaginea mintală este adesea vagă. Ea se reduce uneori la indicaţiile primite ca 
puncte de reper ale deplasării: la colţul străzii treci drumul şi mergi până la intersecţia 
următoare, unde coteşti la dreapta etc. Astfel de indicaţii pot fi utile într-un caz dat dar 
ele nu cultivă cu adevărat capacitatea de orientare spaţială. Mult mai eficient pentru 
localizare şi autonomia în deplasare este să-l ajutăm pe nevăzător să-şi interiorizeze 
harta şi itinerarul. Lucrul acesta se poate realiza prin studierea unui plan în relief, a 
unei hărţi în relief sau sonore sau a unei machete, cu raportare la punctele cardinale. 
Funcţia compensatorie a memoriei facilitează reținerea unui astfel de plan, cu condiţia 
ca nevăzătorul să fi învăţat în prealabil să descifreze şi să folosească practic planurile 
tiflografice. Folosirea planului nu exclude şi folosirea unor informaţii suplimentare 
concrete pentru localizare. 

Localizarea mai presupune şi o reprezentare a distanţei la care se află ţinta vizată. Aici 
servesc noţiunile spaţiale de care dispune şi capacitatea de a aprecia distanţele, formată 
anterior pe baza experienţei măsurătorilor cu pasul, cu metrul, cu timpul necesar. 


<Titlu> 2. Direcţionarea spre ţintă 


Ținta este localizată. Nevăzătorul poate porni la drum. Dar cum să găsească direcţia cea 
bună? 

Dacă direcţia există în plan mintal, ca reprezentare, el poate lua direcţia recurgând la punctele 
cardinale. Sau îl poate ajuta un cadran imaginar de ceasornic, în faţă se află ora 12, la dreapta se află 
ora 3, la stânga ora 9, în spate ora 6. Nevăzătorul ştie că, într-un caz dat, trebuie să se orienteze, de 
exemplu, în direcţia orei 2. Sau în direcţia opusă a orei 8. Direcţionarea spre ţintă poate fi facilitată şi 
prin indicaţii verbale primite. 

Pentru ca nevăzătorul să ia corect direcţia de pornire trebuie să existe şi un punct de pornire precis, 
cu valoare orientativă, învăţat dinainte. De exemplu, el ştie că stând cu spatele la poartă, va avea în 
faţă Nordul. 

Dar îi mai trebuie ceva la pornire: avântul, hotărârea de a se aventura la drum cu bastonul alb în 
mână. 


<Titlu> 3. Menţinerea direcţiei 


Mai greu decât să găseşti direcţia cea bună de pornire este să o păstrezi. Chiar într-un spaţiu 
restrâns, cea mai mică deviere de direcţie face ca fiecare pas să ne depărteze de ţintă în loc de a ne 
apropia. 

Văzătorul păstrează direcţia prin feed-back vizual. Nevăzătorul este nevoit să folosească alte căi 
senzoriale. 

Când traseul a mai fost parcurs, este de presupus că funcţia compensatorie a memoriei i-a permis 
nevăzătorului să-şi întipărească anumite repere care-i pot confirma că se află mereu pe drumul bun. 
De exemplu, el ştie că la a treia intersecţie, acolo unde trotuarul face cotul, se află o tonetă cu fructe, 
că după vreo 20 de metri trotuarul este ridicat de rădăcinile unui copac, că la colţul următor este un 
arbore, înconjurat de un grilaj de fier, că urmează o benzinărie etc. 

Chiar când n-a mai parcurs traseul, el poate recunoaşte aceste repere de confirmare pe baza 
indicaţiilor anterior primite. 

Şi mai există şi posibilitatea, când şi aceste indicaţii lipsesc, să interpreteze singur semnalele pe care 
le obţine cu simţurile sale şi cu ajutorul bastonului: paşii trecătorilor sunt din ce în ce mai rari, ieşim 
din localitate, nu mai este drum asfaltat ci un drum de ţară etc. Dacă nici astfel nu are certitudinea 
că merge în direcţia dorită, rămâne ultima soluţie pentru a se asigura că n-a greşit drumul: să se 
adreseze unui trecător, cerându-i lămuririle necesare. 


Toate cele spuse până aici se pot realiza satisfăcător dacă există o pregătire educativă prealabilă. 


Pregătirea este gradată şi se efectuează mai întâi pe terenul de învăţare a orientării spaţiale din 
şcoală. 

Ea include, cum s-a văzut, cultivarea motricitati şi a compensaţiei inter-sistemice, formarea de 
reprezentări şi noţiuni spaţiale, îmbogățirea continuă a informaţiei despre mediul înconjurător. 
Elevii trebuie să înveţe să citească şi chiar să elaboreze planuri tiflografice de deplasare. Ei trebuie 
învăţaţi să aprecieze şi să măsoare distanţele. Prin parcurgerea, la început în cuplu, a unor trasee din 
ce în ce mai complicate, cu bastonul şi cu alte mijloace ajutătoare. Prin numeroase exerciţii de a găsi 
şi menţine direcţia, ei trebuie să capete, în măsura posibilului, simțul direcției. 

în acelaşi timp trebuie să-i învăţăm să acţioneze cu maximum de precauţie, pentru a se înlătura 
posibilitatea oricărui accident. 

Mai trebuie să înveţe şi "arta" relaţiilor sociale în timpul deplasării: cum să se adreseze când au 
nevoie de o informaţie, cum să refuze un ajutor inadecvat şi în general cum să-şi manifeste 
sociabilitatea. 

Toată această pregătire trebuie mult individualizată. Diferenţele în dezvoltarea fizică şi intelectuală 
sunt foarte mari. Mobilitatea fiecărui nevăzător este în raport cu tipul său de personalitate. Unii sunt 
mai lenți şi alţii mai alerţi, unii sunt mai temerari şi alţii mai anxioşi, unii sunt mai sociabili şi alţii 
mai închişi, unii îşi concentrează atenţia mai bine decât alţii, unii au mai mult simţ de orientare etc. 
Ca orice alt proces educativ, şi acesta trebuie croit pe măsura fiecăruia. Şi evaluarea rezultatelor 
trebuie individualizată: ne interesează progresul fiecăruia în raport cu dezvoltarea motrică, 
senzorială, cognitivă şi afectivă anterioară. Fiecăruia trebuie să-i dăm sentimentul progresului 
personal. Esenţial este să crească continuu autonomia în deplasare a fiecăruia, în raport cu 
posibilităţile fiecăruia. 

<Titlu> APARATURA CREATĂ DE RAILWAY TEHNICAL REASEARCH INSTITUTE - JAPONIA ÎN 
AJUTORUL NEVĂZATORILOR 


Acest sistem este creat pentru ghidarea nevăzătorilor în staţiile de tren, dar şi pe stradă. El constă 
dintr-un traseu special construit, blocuri de dialog şi un baston ce conţine senzori. După cum se arată 
în figură, datele de intrare - informaţii despre poziţia curentă a persoanei - sunt citite de vârful 
bastonului şi transmise prin unde radio echipamentului portabil de informare. Acesta, printr-un 
sintetizator vocal, transmite informaţia persoanei. Când utilizatorul spune echipamentului unde vrea 
să ajungă (semnal de intrare vocal), este calculat cel mai bun traseu şi îi este comunicat persoanei. 

Bastonul arată ca oricare alt baston pentru orbi. Cântăreşte 200g şi are 102 cm lungime. Bateria 
rezistă la cea. 4 ore de funcţionare continuă. Distanţa de dialog baston-bandă conducătoare este de 
cca. 10 cm. 

Dacă persoana deviază de la traseul stabilit, sistemul îi comunică mesaje de genul: "Vă rog să vă 
întoarceţi şi să o luaţi la dreapta." 


<Titlu> Exemple de mesaje vocale Informaţii fixe 
“Vă aflaţi în faţa unui automat de bilete 


*Vă aflaţi pe peronul 3 
*vă aflaţi la începutul coborârii a 20 de trepte 


Vă aflaţi în faţa uşilor vagonului 5 


<Titlu> Informaţii varaiabile 
*La această linie a sosit rapidul 51 
*Semaforul pentru pietoni este verde 


<Titlu> Informaţii specifice 
“Pentru Tokyo, vă rugăm să vă deplasați la linia 3 
*Pentru locurile rezervate, vă rugăm să urcați pe aici. 

<Titlu> REZUMAT 


Deplasarea liberă în spaţiu are o importanţă vitală pentru nevăzător, făcându-l mai 
puţin dependent şi condiţionând dezvoltarea lui fizică şi intelectuală, siguranţa de 
sine şi integrarea lui socială. 

Actul orientării spaţiale are componente motrice, senzoriale, cognitive şi afectiv- 
motivaţionale. Educaţia acţionează în toate aceste direcţii. 

într-un spaţiu restrâns, ordonat şi bine cunoscut, ne văzătorul poate învăţa să se 
orienteze liber, precis şi rapid, fără nici un ajutor special. 

într-un spaţiu mare şi imprevizibil pot fi folosite mai multe modalităţi de desfăşurare 
a deplasării: 

- cu un ghid văzător; 

- independent, cu bastonul; 

- cu ajutorul unor aparate electronice concepute în acest scop; 

- cu câinele-ghid. 

Capacitatea de orientare spaţială se dezvoltă pe parcursul întregii vieţi, prin 
convergenţa tuturor factorilor educaţionali şi prin auto-educaţie. în scoală pentru 
deficienţi vizuali această pregătire se realizează printr-un sistem complex de 
exercitare, în orele special prevăzute în Planul de învăţământ. 

<Titlu> Probe de consolidare şi autoevaluare 


1. De ce este necesar să ne preocupăm de mobilitatea copilului nevăzător? 

2. Când este bine să înceapă educarea mobilităţii? 

3. Cum se explică mobilitatea redusă a unor copii nevăzători? Cum îi putem scoate din 
starea de imobilitate? 

4. în ce constă complexitatea actului de orientare spaţială? 

5. Imaginaţi un joc de orientare pentru preşcolari nevăzători. 

6. La ce serveşte bastonul nevăzătorului? 

7. Cum poate evita nevăzătorul riscul de a cădea într-o groapă aflată în drum? 

8. Care sunt avantajele şi dezavantajele deplasării în cuplu? 

9. Credeţi că tehnica modernă ar putea ajuta mai mult deplasarea nevăzătorilor? Cum? 
10. Trebuie să-l adaptăm pe nevăzător la mediu sau să adaptăm mediul la nevăzător? 

11. Ce probe de evaluare am putea aplica pentru a aprecia progresul elevilor în privinţa 
orientării spaţiale? 

12. Cum se realizează educarea capacităţii de orientare spaţială în şcoala pentru nevăzători? 
13. Completaţi tabelul de mai jos, menţionând cel puţin 3 obiective pentru fiecare 
componentă a capacităţii de orientare spaţială. 


*Capacitatea 
*Obiective educaţionale 

<Titlu> TEMA VII A S A 
<Titu> DIDACTICA INVAŢȚAMANTULUI PENTRU 
DEFICIENȚII VIZUALI 


În acest capitol, ne propunem să prezentăm principalele probleme didactice ale învățământului pentru elevii 
nevăzători şi slab-văzători. 
Există oare o didactică "specială" pentru acest domeniu al învățământului? 

în principiu, nu. Am încercat, în capitolele anterioare, să arătăm că diferitele aspecte specifice ale 
dezvoltării fizice şi psihice a deficienţilor vizuali sunt forme normale de adaptare la situaţia de privare 
umane şi în raport cu condiţiile de viaţă şi educaţie în care aceşti copii se dezvoltă. Legile învăţării sunt 
aceleaşi pentru toţi copiii. Nu poate fi vorba deci de altă didactică. Şi aici ne bazăm pe aceleaşi principii 
didactice fundamentale proprii întregului învățământ, pe acelaşi instrumentar al metodelor didactice prin 
care-i punem pe elevi în situația de învăţare. Progresele didacticii contemporane sunt tot atât de importante 
şi în acest domeniu, ca în toate celelalte. 

Ceea ce diferă în oarecare măsură aici sunt modalităţile de aplicare a cerinţelor didactice la condiţiile, 
dificultăţile şi cerinţele speciale ale elevilor cu deficiență vizuală parțială sau totală. Apar probleme noi, 
trebuie găsite soluţii noi, dar toate acestea în cadrul conceptual al didacticii generale. Aceasta nu ne 
scuteşte de efortul de a studia temeinic ceea ce este specific muncii de predare-învăţare în învățământul 
deficienţilor vizuali şi de a aplica cu pricepere o tehnologie didactică adecvată. 

Într-o concepţie modernă, învăţarea stă în centrul didacticii; de stimularea şi declanşarea 
învăţării, de îndrumarea şi evaluarea ei depinde realizarea finalităţilor învățământului. 
Didactica ne ajută să proiectăm situaţiile de învăţare în care vor fi puşi elevii. Obiectul 
principal de studiu al didacticii este situaţia de învăţare. Pentru a crea situaţii de învăţare este 
necesar să stăpânim modalităţile specifice de a proiecta activitatea şcolară şi de a realiza ceea 
ce am proiectat. A preda înseamnă a crea acele condiţii exterioare elevului care determină 


activitatea lui internă de învăţare. Vom studia problemele predării ca să putem rezolva 
problemele învăţării. 


<Titu> 1. PRINCIPII ORGANIZATORICE 


în organizarea educaţiei şi învățământului pentru deficienţii vizuali pornim de la cerinţele 
"Convenţiei pentru drepturile copilului, adoptată de Organizaţia Naţiunilor Unite în 1989 
(ratificată şi de ţara noastră în 1990), în care se prevede dreptul copiilor handicapaţi la 
îngrijire, educaţie şi instruire specială, care să asigure o integrare socială cât se poate de 
completă. 

Avem de asemenea în vedere "Regulile standard privind egalizarea şanselor pentru 
persoanele cu handicap", adoptate de Adunarea generală a Naţiunilor Unite în 1993. Ele se 
referă la multitudinea mijloacelor prin care putem acţiona pentru egalizarea şanselor: accesul 
la informaţie, la comunicare, la educaţie, la asistenţa medicală, la cultură şi sport, la locuri de 
muncă corespunzătoare. 

în 1994 a fost publicată Declaraţia de la Salamanca asupra principiilor, politicilor şi 
practicilor în domeniul educaţiei şi a cerinţelor educaţionale speciale, care subliniază că 
fiecare copil posedă caracteristici, aptitudini şi necesităţi de învăţare proprii de care trebuie să 
țină seama sistemele educaţionale. 

Din aceste documente, precum şi din altele, internaţionale sau elaborate în ţara noastră se 
desprind anumite principii organizatorice generale ale educaţiei copiilor cu handicap. 


<Titlu> a. Principiul prevenirii deficienţelor şi handicapului vizual. 

Acest principiu se referă la faptul că prin măsuri igienico-sanitare, economice şi sociale o 
foarte mare parte din cazurile de deficiență vizuală ar putea fi prevenite. Lupta contra 
maladiilor şi 

malnutriției, asistenţa medicală pentru toţi copiii, ocrotirea sănătate, mamelor în perioada prenatală fac 
parte printre măsurile de prevenire a apariţiei deficienței. Este vorba şi de prevenirea situaţiei în care, din 
cauze sociale şi educaţionale, incapacitatea vizuală duce la handicap. 


<Titlu> b. Principiul egalizării şanselor de acces la toate formele şi gradele de învățământ. 


Copilului deficient vizual trebuie să 1 se asigure un învăţământ de o calitate similară cu cea de care se 
bucură ceilalţi copii şi condiţii de învățământ tot atât de adecvate. Aceasta presupune, desigur, să i se 
acorde o asistenţă psihopedagogică suplimentară şi condiţiile materiale necesare. 


<Titlu> c. Principiul adaptării educaţiei speciale la cerințele şi posibilităţile individuale ale fiecărui 
copil cu deficiență vizuală. 


Acest principiu ne cere o educaţie centrată pe copil ca persoană, în raport cu caracteristicile lui fizice şi 
psihice, cu interesele şi trebuinţele lui. Mai important decât să etichetăm copiii în raport cu deficienţa este 
să răspundem cerinţelor lor speciale de educaţie, ţinând seama de potenţialul şi resursele fiecăruia. 


<Titlu> d. Principiul intervenţiei educative precoce. 


Acest principiu se referă la necesitatea ca micul deficient vizual să se bucure cât mai de timpuriu de o 
educaţie corespunzătoare. Părinţii care au copii cu deficiență vizuală ar trebui să primească un ajutor 
pedagogic care să-i facă apți de a îndruma dezvoltarea fizică şi psihică a copiilor lor încă din primele luni 
de viaţă. De asemenea ar trebui să se asigure posibilitatea ca toţi copiii deficienţi vizuali să se bucure de 
educaţie ante-preşcolară şi preşcolară în instituţii speciale sau în cele obişnuite (cu un ajutor suplimentar). 


<Titlu> e. Principiul unei participări largi a comunităţii locale la rezolvarea problemelor educaţiei 
speciale a deficienţilor vizuali. 


Este vorba de colaborarea cadrelor didactice cu părinții, medicii, asistenții sociali, administraţia locală, 
organizaţii non-guvernamentale şi implicarea tuturor acestora în acţiunea educativă. Este o expresie a 
principiului mai larg al descentralizării învățământului. 


<Titlu> f. Principiul structurilor alternative 


Ținând seama de diferenţele individuale foarte mari în cadrul aceluiaşi tip de deficiență, se consideră că ar 
trebui să dispunem de structuri organizatorice de învățământ diferite, care să corespundă cazurilor variate. 

N-ar trebui să fim tributari unui singur mod de a organiza învățământul deficienților vizuali. Ar trebui să 
existe mai multe alternative pentru care să putem opta într-un caz sau într-altul. 

Nu toţi psihopedagogii accepta acest principiu. Unii sunt mai exclusivist!. Există teoreticieni şi practicieni 
ai educaţiei speciale care consideră că singura alternativă viabilă pentru şcolarizarea deficienţilor vizuali 
este învățământul special, adică în instituţii separate de şcoala obişnuită. Alţii, dimpotrivă, nu acceptă altă 
alternativă decât integrarea copiilor deficienţi vizuali în şcolile obişnuite, alături de copiii văzători. Pentru 
ei integrarea în şcoala de masă este principiul fundamental a! educaţiei speciale. 

La această controversă ne vom referi în paragraful ce urmează. 


<Titu> 2. ÎNVĂŢĂMÂNT SPECIAL SAU ÎNVĂŢĂMÂNT 
INTEGRAT? 


Pentru a participa în cunoştinţă de cauză la disputele care au ioc este necesară mai întâi o delimitare a 
problemei. Aici nu este vorba de integrare ca scop al educaţiei, adică de pregătirea deficienților vizuali 
pentru viitoarea lor integrare în viaţa socială şi profesională, în această privinţă există un acord total. Toţi 
dorim ca ei să câştige competențele şi atitudinile care să le permită să-şi găsească locul în viaţă, alături de 
ceilalți membri ai societăţii. 

Problema educațională care se pune este dacă, pentru a se ajunge la această integrare socială în viitor, 
trebuie să mergem astăzi pe calea unui învăţământ special sau a unui învățământ integrat. 

Să ascultăm ambele părți. 


<Titlu> A. Avantajele şi dificultăţile şcolii speciale 


Învăţământul special pentru nevăzători a apărut în momentul în care s-a găsit o soluţie, fie ea şi tranzitorie, 
pentru însuşirea de către aceşti copii, prin mijloace accesibile lor, a instrumentelor fundamentale ale 
devenit posibilă atunci când Valentin Hauy a avut ideea textelor uniforme în relief şi că instituţiile de acest 
fel s-au înmulțit rapid după apariția sistemului punctiform Braille. D 

Dascăli pasionaţi, dornici să-i ajute pe cei fără lumină, au creat metodologiile şi mijloacele de învăţământ 
prin care copiii, până atunci sortiți ignoranței şi mizeriei, s-au putut bucura de luminile ştiinţei şi culturii, 
găsindu-şi apoi un rost în viaţă. Şi la noi au existat apostoli ai învăţământului special - I. V. Tassu, Gh. 
Crăiniceanu şi mulți alţii -care au binemeritat recunoştinţa elevilor lor nevăzători. Oameni de ştiinţă, 
slujitori ai artei, scriitori, preoţi, dascăli, oameni politici sau pur şi simplu meseriași pricepuţi - iată ce au 
făcut şcolile speciale, de-a lungul timpului, din copiii care altfel ar fi trăit într-o izolare fără speranţă. 

Nu avem deci nici un motiv să considerăm că şcolile speciale reprezintă - aşa cum afirmă astăzi unii critici 
ai lor - un fenomen negativ, o segregaţie de tipul celei rasiale, o încazarmare etc. Este nedrept să 
considerăm şcolile create cu atât efort, drept-rezultat al unei "febre segregaţioniste". Rostul lor n-a fost să-i 


smulgă pe nevăzători din rândurile văzătorilor - unde oricum nu erau integrați - ci să-i scoată din părăsire şi 
să le ofere şansa vieţii lor. 

Aceasta în ce priveşte trecutul. Dar astăzi îşi mai au rostul aceste şcoli speciale? 

Ele prezintă anumite avantaje pe care nu putem să le omitem. 

Primul avantaj este însăşi prezența personalului didactic specializat atât prin studii şi stagii de 
perfecţionare cât şi prin experienţa câştigată în activitatea cu deficienţii vizuali. Acest personal, în majori- 
tatea lui, cunoaşte particularităţile copiilor cu deficiență vizuală, potenţialul real al acestora şi dificultăţile 
lor specifice. El stăpâneşte metodologii didactice adecvate nevăzătorilor sau ambliopilor. S-au acumulat 
studii pertinente privind aceste metodologii. 

Şcoala specială ca atare constituie un mediu adecvat de învăţare prin aparatura necesară, cabinetele 
speciale, mijloacele de învăţământ, amenajările destinate protecţiei, orientării spaţiale şi educaţiei vizuale, 
iluminare adecvată, mobilier special dar mai ales prin climatul de securitate (inclusiv de securitate afectivă) 
pe care-l oferă. Şi acesta este un avantaj. Mulţi copii care vin traumatizaţi de experienţele nefericite din 
şcoala de masă îşi găsesc aici cadrul exprimării libere, se simt acceptaţi, îşi recâştigă încrederea în sine. O 
bună şcoală specială este un mediu terapeutic. 

Chiar dacă deosebirile dintre elevi sunt de regulă destul de mari într-o clasă specială, deficiența comună 
duce la o anumită omogenizare care facilitează procesul didactic. Se pot concepe, cel puţin în parte, 
structuri de predare-învăţare comune. La acest avantaj se adaugă cel al numărului redus de elevi în fiecare 
clasă. 

Unii adversari ai învățământului specia! afirmă, pe drept cuvânt, că avantajele menționate nu se manifestă 
totdeauna şi că nu toţi profesorii şcolilor speciale cunosc şi sunt capabili să aplice tehnologii didactice 
specializate şi să manifeste comportamentul empatic necesar. Din această observaţie justă decurge că o 
condiţie a eficienţei şcolii speciale este să asigure selectarea şi pregătirea adecvată a personalului didactic. 
Principala critică adresată învățământului special este că îi izolează pe copii de condiţiile de viaţă obişnuite, 
că reduce contactele lor sociale, limitându-i la mediul copiilor cu deficiență vizuală. Se produce un efect de 
seră şi copilul va suferi un şoc atunci când, la sfârşitul studiilor, va trebui să trăiască printre văzători, în 
cazul instituționalizării, şcoala specială îi rupe pe copii şi de familie, de mediul de acasă, supunându-i 
rigorilor vieţii de internat, adesea cu efecte formative negative. Decurge că, pentru a-şi spori eficiența, 
şcoala trebuie să se deschidă spre exterior şi să asigure, cel puţin în cadrul extradidactic, contacte ale 
elevilor cu lumea de dincolo de zidurile scolii. 

B. Avantajele şi dificultăţile învățământului integrat 

Ideea învățământului integrat s-a afirmat puternic în ultimele decenii. Integrarea şcolară ca 
premisă a viitoarei integrări sociale a copilului apare multora ca o soluţie pedagogică 
seducătoare. Ea este inclusă, ca o recomandare, în multe documente internaţionale. Astfel, în 
Recomandarea din 1992 a Comitetului pentru readaptarea şi integrarea persoanelor 
handicapate, înfiinţat de Consiliul Europei, se menţionează că "şcolarizarea trebuie asigurată 
pe cât posibil în mediul şcolar obişnuit. în Regulile Standard din 1993 se prevede că "statele 
trebuie să recunoască principiile şanselor egale ta educaţie primară, secundară şi terțiară 
pentru copiii, tinerii şi adulții cu handicap în contexte integrate”. Iar Declaraţia de la 
Salamanca solicită "înscrierea tuturor copiilor în şcoli obişnuite, dacă nu există cumva 
motive întemeiate de a nu proceda în acest mod", considerând că "toți copiii trebuie să înveţe 
împreună, oricând acest lucru este posibil”. 

Au apărut şi multe studii româneşti care pledează pentru învăţământul integrat. 

Principalul argument în favoarea învăţământului integrat este că le permite deficienților vizuali să trăiască 
şi să înveţe printre copiii cu vedere normală, aşadar în condiţiile obişnuite ale vieţii. Se consideră că ei ar 
învăţa astfel să colaboreze, să-şi învingă reticenţele, să-i înțeleagă pe ceilalți şi să-şi dezvolte propria 
identitate, într-un mediu social normal, competiţia cu văzătorii ar fi stimulatorie pentru deficienţii vizuali, 
S-ar vedea că şi ei au ceva de dat. 

Şi ceilalți ar avea de câştigat, învățând să-şi cunoască aceşti semeni defavorizaţi, să accepte diferenţa, să-şi 
biruie şi ei reţinerile şi neîncrederea. 


Un avantaj în plus îl constituie în acest caz apropierea de mediul familial, copilul trăind mai departe în 
condiţiile cu care este obişnuit, ceea ce îi asigură o experiență mai bogată de viaţă. 

învățământul integrat, privit la început numai ca o ipoteză, este aplicat astăzi în mai multe ţări, sub diferite 
forme; experimente promițătoare s-au făcut şi în ţara noastră. Se poate considera că încercările de integrare 
au răspuns în bună măsură aşteptărilor. Relatările asupra desfăşurării lor scot în evidentă şi unele dificultăţi 
majore, care fac ca rezultatele să fie uneori contradictorii. Le prezentăm pe scurt. 

într-o clasă obişnuită în care este adus un copil cu deficiență vizuală, cu alt ritm de lucru decât ceilalți elevi, 
folosind alte mijloace de învățământ decât cele utilizate în predarea frontală, este inevitabilă o perturbare a 
muncii didactice proiectate. Obiectivele prevăzute nu mai pot fi atinse pe deplin în timpul disponibil. 
Trebuie folosite alte strategii didactice, încă ne-elaborate de cercetarea pedagogică ştiinţifică. Sunt necesare 
mijloace didactice specifice elevilor deficienţi vizuali, unele greu de procurat si care necesită o pregătire 
pentru a le utiliza. Trebuie schimbat şi planul activităţilor extradidactice pentru a face posibilă participarea 
deficientului vizual. Cei mai mulţi profesori din şcoala de masă nu sunt pregătiţi nici profesional şi nici 
motivaţional pentru o astfel de schimbare. 

Pot apărea şi dificultăţi de natură relaţională. Competiţia cu văzătorii nu poate fi stimulativă câtă vreme 
nevăzătorul se află mereu în situaţia de a fi învins. Unii pedagogi consideră că o astfel de competiţie nu 
facilitează ci împiedică integrarea nevăzătorului în colectivul clasei, într-un studiu despre integrarea în 
şcoala obişnuită a nevăzătorilor în Danemarca (ţară dintre cele mai înaintate în privinţa învăţământului 
integrat) se arată că s-au obţinut rezultate bune la învăţătură dar nu şi din punctul de vedere al socializării. 
"Sunt probleme serioase ce fac ca integrarea să nu funcţioneze bine, la şcoală sau după ore, pentru că nu 
mulți nevăzători sau ambliopi au o viaţă socială realmente integrată alături de elevii văzători de aceiaşi 
vârstă" (22, p.20). Una este ca nevăzătorii să fie acceptaţi ca prezenţă în clasă şi alta să fie doriți ca membri 
ai cercurilor de prieteni. Unii nevăzători integrați simt nevoia să se întoarcă pentru un timp printre semenii 
lor, la şcoala specială, în acelaşi articol se afirmă că "este important pentru copiii nevăzători şi ambliopi 


ca ei să-şi dezvolte propria lor identitate, ceea ce include şi handicapul lor. 

Identitatea necesară, capabilă să facă faţă normalităţii, putea fi creată numai într-un grup de 
nevăzători sau de ambliopi de aceeaşi vârstă” (22, p.21). O observaţie asemănătoare făcea şi 
Pierre Oleron acum trei decenii (14, p.98). Prin aceasta nu se neagă importanţa învățământului 
integrat ci se semnalează un fenomen care nu poate fi eludat. 

Din cele spuse decurge că pentru a ne bucura de avantajele învățământului integrat nu este suficient să-i 
plasăm pe copiii handicapaţi în clase obişnuite. Integrarea nu se poate improviza. Trebuie să asigurăm 
anumite condiţii prealabile. Vom reveni asupra lor. 

Temă pentru dezbatere în seminar 

Pentru care din cele două structuri organizatorice ale educaţiei speciale optaţi? 

Argumentaţi-vă opţiunea. 


<Titu> 3. ESTE POSIBILĂ COEXISTENȚA CELOR DOUĂ FORME 
DE EDUCAŢIE SPECIALĂ? 


Sigur, este greu de optat între şcoala specială, care-şi continuă tradițiile, ferindu-se, pe cât se poate, de 
rutină şi învăţământul integrat, plin de speranţe, dar care la noi abia îşi caută drumul. Va izbuti şcoala 
specială să se adapteze progreselor ştiinţei pedagogice şi ale tehnologiei contemporane? Va izbuti şcoala 
integrată să răspundă cerinţelor de perspectivă ale educației speciale? 

Optiunile sunt împărţite. Unii psihopedagogi optează exclusiv pentru o formă sau alta de organizare. 
Poate că opţiunile nu ar fi atât de categorice dacă am avea în vedere situaţia actuală din ţara noastră şi dacă 
ne-am raporta mai concret la copiii deficienți vizuali, adică la marea diversitate a situaţiilor existente în 
rândul acestora. 

în etapa actuală, elevii cu deficienţe vizuale sunt cuprinşi în cea mai mare măsură în învăţământul special. 
Excepţie fac acei elevi ambliopi cărora nivelul vederii le permite să se instruiască cu mijloacele didactice 
ale şcolii de masă. Dar şi dintre aceştia unii se refugiază curând la şcoala pentru ambliopi, traumatizați de 
relaţiile inadecvate cu colegii lor cu vedere normală şi de un mediu şcolar pe care l-au perceput ca ostil, 
învățătorii sunt adesea bucuroşi să scape de această povară. 

învățământul integrat este în curs de dezvoltare. Este frânat de sărăcia mijloacelor materiale. Tehnicile lui 
pedagogice sunt în faza experimentărilor. Capacitatea lui de integrare este limitată. Oricât am stimula 
progresul lui şi oricare ar fi evoluţia lui viitoare, este evident că el nu poate înlocui astăzi învățământul 
special. Pe măsură ce se dezvoltă vor putea fi folosite pe scară mai largă oportunităţile lui. 

lată, aşadar, că cele două forme de organizare a educaţiei speciale sunt sortite să convieţuiască. Opțiunile 
pentru o alternativă sau alta trebuie făcute de la caz la caz. "Alegerea tipului de şcoală trebuie să se facă 
după o evaluare minuțioasă, în cursul căreia părinţii 

„şi copilul handicapat trebuie asistați de o echipă multidisciplinară de specialitate, care utilizează tehnici 
de orientare pedagogică, ţinând seama de aptitudini, dorinţe şi nevoile particulare ale copilului! se arată în 
Recomandarea Consiliului Europei (5, p.317). Deşi Recomandarea pune accentul pe învăţământul integrat, 
ea nu neagă rolul şcolilor speciale, a cărui organizare o preconizează într-un întreg paragraf, intitulat 
"învățământul special! (5, p.318-319). De asemenea, Regulile Standard despre care am mai vorbit propun 
educarea copiilor cu handicap de auz/văz în şcoli speciale şi iau în considerare situaţiile în care este de 
preferat repartizarea în şcoli speciale (5, p.290). 

Ideea coexistenţei învăţământului special cu cel integrat îşi găseşte o expresie clară în Legea 
învățământului care este în vigoare în ţara noastră. Ea se referă atât la organizarea învățământului în şcolile 
speciale cât şi la principalele forme de integrare şcolară a copiilor cu cerinţe educative speciale: 

- prin unităţi de învățământ special, 

- în grupe şi clase speciale din unităţi preşcolare şi şcolare obişnuite, 

- în unităţi de învățământ obişnuite. 

Sub toate formele, acest învățământ este gratuit. Integrarea şcolară conform tipului şi gradului handicapului 
se face pe baza avizului comisiilor de expertiză, subordonate inspectoratelor şcolare. 

Repartizarea elevilor deficienţi vizuali în învățământul special se face de regulă în raport cu nivelul vederii. 
Elevii cu acuitate vizuală până la 0,05 sunt repartizaţi în şcoli speciale pentru nevăzători, unde sunt instruiți 
pe baza scrierii braille. Elevii deficienţi vizuali cu acuitatea vizuală peste 0,05 sunt instruiți de regulă în 
şcoli pentru ambliopi, folosindu-se mijloace de instruire vizuale dar adaptate vederii slabe. 

Menţionăm câteva din principalele centre de învățământ pentru deficienții vizuali: Centrul şcolar din 
Bucureşti (Vatra Luminoasă), cu liceu, şcoală post-liceală şi şcoală profesională, toate cu secţii pentru 
nevăzători şt ambliopi; Centrul şcolar din Cluj, cu grădiniţă, şcoală generală şi liceu pentru nevăzători,; 
Centrul şcolar din Arad, cu liceu şi secții profesionale pentru nevăzători şi ambliopi; Centru şcolar din 
Buzău, cu grădiniţă, şcoală generală şi liceu pentru nevăzători; Şcoala generală pentru nevăzători din Tg. 
Frumos; Şcolile pentru ambliopi din Bucureşti şi din Timişoara; Şcoala profesională pentru nevăzători din 
Râmnicu Sărat, Grădiniţa pentru ambliopi din Oradea, în mai multe localităţi se organizează de asemenea 
cursuri de calificare (telefonist!, stenodactilografie braille etc.). 

În Recomandarea menţionată se arată că învățământul special trebuie urmat atât timp cât persoana 
handicapată obține un profit real (5,p.319). 

Numărul copiilor cu deficienţe vizuale integrați în învăţământul obişnuit este redus. Pe lângă cei cuprinşi în 
unele proiecte-pilot cu caracter experimental (Bucureşti, Timişoara, Cluj-Napoca) mai există copii cu 
diferite grade de scădere a vederii care învaţă în şcoli obişnuite din localităţile lor, în general în condiţii 
inadecvate. O parte din aceştia sunt în evidenţa Asociaţiei Nevăzătorilor din România. Cei care nu fac faţă 
cerinţelor sunt trimişi, în cele din urmă, în şcolile speciale. 

Chiar în ţările în care învăţământul integrat este dezvoltat, centrele de învățământ integrat coexistă cu 
şcolile speciale. Relaţiile dintre ele îmbracă forme diferite, în funcţie de împrejurările concrete, în Franţa, |. 
N. J. A. (Institut National des Jeunes Aveugles) din Paris, care are caracterul de şcoală specială dar şi de 
centru de resurse, rezolvă în mod diferențiat diferitele situaţii. Unii elevi au urmat aici primele clase, pentru 
a-şi însuşi o formare specială de bază (citit-scrisul în braille, folosirea instrumentarului tiflotehnic, orientare 
spaţială şi independenţă în deplasare, deprinderi de viaţă cotidiană etc.) după care urmează gimnaziul şi 
liceul în învățământul de masă cu bune rezultate; ei vin totuşi o dată sau de două ori pe săptămână pentru 
unele activităţi speciale: dactilografie obişnuită şi în braille, educaţie fizică recuperatorie, cercuri speciale, 
lucrări manuale la maşini adaptate lor, familiarizarea cu unele tehnici noi de informare care vin în ajutorul 
nevăzătorilor. Alţi elevi urmează o parte din materii în Institut şi se deplasează la şcoala obişnuită numai 


pentru unele materii. Aceasta poate fi considerată şi ca o etapă de trecere spre învăţământul pe deplin 
integrat. Unele cadre didactice cu pregătire specială din Institut se deplasează la şcoli obişnuite pentru a-i 
ajuta pe nevăzătorii care învaţă acolo şi a le furniza mijloacele de învățământ necesare. 

Există şi cazuri de elevi care nu reuşesc să se integreze învățământului obişnuit şi se reîntorc la şcoala 

În general, acţiunea de integrare nu este forțată, ea se face numai pe baza dorinţei elevilor de a înfrunta 
această provocare, a acordului părinţilor, a recomandări personalului didactic specializat, a acordului 
cadrelor didactice din şcoala obişnuită. Se insistă asupra relațiilor sociale pe care le implică integrarea. 
"Integrarea este o deschidere spre ceilalți; a te integra înseamnă a coopera, a face apel la alții dar şi a 
oferi propria ta bogăţie lăuntrică" (6,129). 

După cum se vede, în stadiul actual, chiar şi în ţările cu integrare avansată se poate vorbi mai curând de "un 
compromis între integrare şi segregare" (22, p.22). Se înţelege că pe măsura dezvoltării integrării, sfera de 
cuprindere a învățământului special se va restrânge; în schimb, şcolile speciale vor căpăta funcţii noi, ca 
centre de resurse, de formare, de cercetare metodică, de-expertizare. 

lată şi opinia unui specialist din ţara noastră privind această coexistenţă. "Concepem trecerea de la sistemul 
segregat de învățământ special, din ţara noastră, la sistemul integrat, ca pe un proces îndelungat şi gradual, 
în care să se ţină seama de condiţiile specifice şi tradiţiile românești în domeniul educației speciale, în 
cadrul acestui proces, pentru o perioadă de timp, vor coexista forme organizatorice specifice învățământului 
special segregat, cu cele ale învăţământului integral(16, p.26). 

Coexistenţa celor două forme de organizare a educaţiei speciale impune şi o evoluţie a formelor de 
colaborare dintre ele. 

Este necesar înainte de toate ca elevii şcolilor speciale pentru deficienţii vizuali să stabilească, dacă nu în 
cadrul şcolar cel puţin în cadrul extradidactic, contacte cât mai numeroase şi mai active cu colegii lor din 
învățământul de masă. Cu anumite măsuri de pregătire şi protecţie, ei îşi pot petrece vacanţele în tabere 
comune sau pornind în excursii şi expediţii comune, trăind împreună bucuriile vieţii în aer liber. Ei pot 
participa împreună la spectacole sau pot organiza împreună reuniuni recreative şi şezători, serbări cu 
diferite prilejuri sărbătoreşti. Se pot organiza şi concursuri, dar în domenii în care participanţii cu deficienţe 
vizuale să poată avea şanse egale (muzicale, literare, de teatru, de jocuri populare, de şah etc.). în aceleaşi 
domenii se pot organiza chiar cercuri comune cu activitate regulată, în care fiecare are de învăţat de la 
ceilalți. Un cadru larg şi foarte eficient de integrare extraşcolară îl oferă cercetăşia, mişcarea democratică 
de copii şi tineret, care cultivă spiritul prieteniei şi al bunei înţelegeri, în unele din şcolile noastre speciale 
au apărut unităţi de cercetaşi, care dau copiilor sentimentul apartenenţei sociale şi îi antrenează în acţiuni 
educative cu ceilalți cercetași, din alte şcoli, în climatul vieţii cercetăşeşti dispare pericolul unor atitudini 
care să-i traumatizeze pe copiii cu deficiențe. 

Aici toţi se simt fraţi şi acţionează în spiritul solidarităţii umane. Se poate vorbi de o funcție 
psihoterapeutică a acestor activităţi extradidactice, de mare forță integrativă. 

Este necesar şi contactul dintre educatorii, învățătorii sau profesorii din învăţământul de masă, în ale căror 
grupe sau clase se află şi deficienţi vizuali şi profesorii specializaţi din şcolile speciale, pentru schimb de 
informaţii, opinii şi experienţă, pentru preluarea metodologiei şi echipamentelor de specialitate. 


<Titlu> 4. EVOLUȚII ÎN PERSPECTIVĂ 


<Titu> Evoluţia integrării 


Integrarea avansează lent în ţara noastră. Dacă astăzi prevalează învăţământul special, este de crezut că pe 
viitor prevalenta va reveni învăţământului integrat. 

Cum am spus, s-au făcut şi la noi unele experimente de învățământ integrat şi nu trebuie să le minimalizăm. 
Dar chiar dacă s-ar demonstra că toţi copiii cu deficienţe pot face faţă integrării în clasele obişnuite ale 
învățământului de masă, condiţiile sociale şi economice de astăzi nu ar permite o acţiune de asemenea 
amploare. Ceea ce putem face astăzi este să depăşim faza experimentelor disparate şi să acţionăm 
sistematic, în limitele posibilului, pentru extinderea treptată a acestei acțiuni. Vom câştiga astfel o 


experienţă mai largă, care ne va permite să apreciem ştiinţific şi practic (şi nu ca pe o axiomă care nu mai 
trebuie demonstrată, cum fac unele lucrări) superioritatea învățământului integrat. 

Din experienţa de până acum, rezultă rolul mare al unei integrări timpurii. 

Desigur, primii ani de viaţă ai deficientului vizual cer o muncă educativă cu totul specială, fie în familie, fie 
în instituţii specializate, fiind vorba de a se câştiga mobilitate, modalităţi perceptuale eu valoare 
compensatorie, deprinderi de igienă şi autoservire, primele reprezentări spațiale, capacitate de comunicare 
şi multe altele, care înseamnă primul pas spre autonomie. 

De pe acum se pune problema integrării, chiar dacă copilul nu-şi poate da încă seama că este "diferit". 
Mulţi autori preocupaţi de integrare au scos în evidenţă cât de importantă este integrarea la nivel preşcolar 
ca o pregătire pentru integrarea şcolară. Activităţile prevăzute în programa grădiniței asigură deschiderea 
copilului spre lume şi spre ceilalți. 

Abia spre sfârşitul acestei perioade devine el conştient de unele dificultăţi care decurg din deficienţa 
vizuală, ceea ce cere multă atenţie în integrarea lui şcolară. Pe de altă parte, el nu se va putea încadra în 
activitatea şcolară a unei clase obişnuite până ce nu va primi o pregătire suficientă în folosirea tehnicilor 
speciale ale citit-scrisului, socotitului, desenului tiflografic, folosirea unor echipamente tehnice speciale etc. 
Prezentăm aici câteva din cerinţele care condiţionează, după părerea noastră, reuşita unei acţiuni de 
extindere a învăţământului integrat 

1. Selectarea unui număr de şcoli care vor fi "integrate", cel puţin câte una în fiecare capitală de judeţ şi în 
localitățile mari. Se vor alege şcoli care să îndeplinească cerinţele minimale privind localul, terenul şi 
condiţiile sanitare pentru primirea în bune condiții a deficienţilor vizuali (şi a altor categorii de 
deficienţi). Ele vor avea nevoie de unele amenajări. Contează şi poziţia lor, pentru a nu fi prea dificil 
transportul zilnic al elevilor deficienţi vizuali. Astfel de unități ar putea deveni ceea ce unii autori numesc 
"centre de integrare". 

în selectarea şcolilor trebuie să ţinem seama şi de calitatea personalului didactic. Este necesar acordul 
directorului, învăţătorilor, profesorilor, cărora nu le putem impune o sarcină atât de dificilă împotriva 
voinţei lor. Poate vor trebui făcute schimbări de personal, pentru a aduna în şcoala integrată persoane 
interesate de misiunea pedagogică şi umană care le-ar reveni. Este nevoie de un colectiv didactic bine 
pregătit şi bine motivat, capabil să lucreze în echipă. 

Acelaşi lucru şi în privinţa grădiniţelor integrate. 

2. Clasele şi grupele în care vor fi integrați deficienţi vizuali trebuie să aibă un efectiv mai redus decât cel 
obişnuit (15-20 de elevi) şi nu vor include decât unul sau doi copii cu deficiență. Integrarea acestor copii în 
învățământul de masă trebuie făcută cu acordul lor şi al părinților lor, pe bază de convingere şi opțiune. Ei 
trebuie pregătiţi pentru şocul acestei integrări. De asemenea elevii şcolii de masă şi părinţii lor trebuie 
pregătiţi pentru a fi partenerii noştri în realizarea integrării. 

3. Educatorilor, învăţătorilor şi profesorilor din aceste unităţi trebuie să li se asigure pregătirea 
necesară pentru a face faţă problemelor educaţiei speciale. 

4. Trebuie asigurat în aceiaşi timp personal specializat (profesori de sprijin, profesori consultanţi 
şi profesori itineranţi), specialişti în psihopedagogie specială, care să acorde un sprijin direct 
elevilor integrați, familiilor lor şi personalului didactic din învăţământul de masă care lucrează cu 
aceşti elevi. 

5. Prezenţa elevului deficient vizual şi punerea lui în situaţia de învăţare necesită o anumită 
aparatură şi mijloace de învățământ speciale (manuale în braille, hărţi şi planşe în relief, truse 
tiflografice, manuale şi caiete speciale pentru ambliopi, înregistrări auditive, maşini de scris 
speciale, computere speciale, proiectoare, aparatură optică şi multe altele. 

6. Ar trebui să existe, cel puţin la nivel de judeţ, câte un "centru de resurse", unde să fie grupate 
resursele umane (profesorii specializaţi) şi resursele materiale (mijloace de învățământ, 
echipament electronic audiovizual, materiale necesare diagnozei şi psihodiagnozei, material 
documentar şi lucrări de specialitate, cabinet de educaţie vizuală etc.). Aici ar putea avea loc 
pregătirea profesorilor şcolii de masă. Aici s-ar putea elabora şi strategii didactice adecvate învă- 
țământului integrat. Tot aici s-ar putea organiza pentru elevii deficienţi unele activităţi speciale, 


care nu-şi găsesc locul în clasă (de exemplu antrenarea pentru folosirea unor aparate utile în 
orientarea spaţială, a unor mijloace de protezare etc.). 

7. Problemele de metodologie didactică ale învăţământului integrat ar trebui supuse unei 
cercetări pedagogice serioase fiindcă implică noi forme de organizare a procesului de învăţământ. 
Nu ne putem lansa într-o integrare nepregătită pedagogic. 

lată, aşadar, că integrarea pune multe condiţii. "Simpla reunire în aceeaşi instituție nu aduce prin 
ea însăşi nici o soluţie"(4, p.101). 


<Titlu> Învăţământul pentru deficienţii vizuali în cadrul noului Curriculum Naţional 


În ţara noastră se desfăşoară începând din 1998 aşa-numita Reformă curriculară, care 
restructurează sistemul de învățământ, conţinutul şi metodologia acestuia în raport cu cerinţele 
actuale ale dezvoltării societăţii, cu pregătirea necesară elevilor de astăzi, cu idealul educaţional al 
şcolii româneşti. 

Termenul curriculum are un înţeles larg, desemnând ansamblul proceselor educative şi al experienţelor de 
învăţare prin care trece elevul pe durata parcursului său şcolar şi un înţeles mai restrâns, care se referă la 
documentele şcolare care orientează activitatea didactică (planuri de învățământ, programe şcolare, 
manuale, ghiduri pentru profesori şi elevi etc.). 

Primul pas al Reformei curriculare a constat în elaborarea unui Plan cadru pentru învățământul pre- 
universitar. Se înţelege că în elaborarea lui s-a pornit de la finalitățile generale şi pe niveluri de şcolarizare. 
Disciplinele şcolare au fost grupate, în spirit inter-disciplinar în şapte arii curriculare, care rămân aceleaşi 
pe întreaga durată a şcolarității obligatorii şi liceului, ceea ce asigură continuitatea dezvoltării elevilor. 

în acelaşi spirit s-a alcătuit şi un Plan cadru pentru învățământul special, adaptat apoi la specificul fiecărui 
tip de şcoală specială. 

Pe noi ne interesează aici Planul de învățământ pentru şcolile speciale destinate deficienților de vedere. 
Planul răspunde structurii sistemului de învățământ: preşcolar 4 ani, primar 4 ani, gimnazial 5 ani, 
profesional 2 - 3 ani. 

Specific acestui plan este faptul că, pe lângă ariile curriculare cuprinse şi în planurile pentru şcoala de 
masă, sunt prevăzute discipline terapeutic-compensatorii, care se centrează pe valorizarea potenţialului şi 
nevoilor reale ale elevilor deficienţi vizuali. Există astfel o arie a Terapiilor specifice de compensare, cu un 
număr mare de ore săptămânale (8 pentru fiecare din clasele 1 - IV, 6 pentru clasele V-VII şi 4 pentru 
clasele VIII-IX) pentru educaţie perceptiv-vizuală, mobilitate, orientare. Separat sunt prevăzute ore pentru 
psihodiagnoză, consiliere, orientare şcolară şi terapie pentru diagnostice severe. Este evidentă creşterea 
rolului profesorului psihopedagogi. De asemenea este precizat rolul educatorului care conduce diferitele 
terapii. Există şi aici distincția dintre curriculum nucleu şi curriculum la decizia şcolii; planul indică ore 
pentru activități opționale, asigurând descentralizarea şi flexibilizarea ofertei de învăţare. 

Planul este însoțit de programe şcolare, şi ele adaptate dificultăţilor învăţării în condiţiile deficienței 
vizuale. Ele sunt în primul rând descongestionate. Prin orientarea lor, ele asigură nu numai cunoştinţele 
necesare dar şi formarea competenţelor practice şi a atitudinilor care servesc procesului compensator. Ele 
stabilesc nu numai conţinuturi şi obiective dar şi modele de activităţi de învăţare şi standardele de 
performanţă, prin care să se realizeze o evaluare obiectivă şi precisă. 

Învăţământul special este astfel consolidat, ceea ce ni se pare firesc, de vreme ce nu există încă un alt cadru 
organizat capabil să-l înlocuiască. 


<Titlu> 5. OBIECTIVELE ACTIVITĂȚII INSTRUCTIV-EDUCATIVE CU 
ELEVII DEFICIENȚI VIZUALI 


La toate nivelurile procesului de învăţământ, activitatea didactică presupune intenționalitatea. Intenţiile 
pedagogice sunt exprimate prin idealul educaţional, finalități, scopuri şi obiective. 

Răspundeţi la următoarele întrebări, pe baza cunoştinţelor care v-au fost predate în cadrul Didacticii 
generale: 

- Care este idealul educaţional al şcolii româneşti, înscris în Legea învățământului? 

- Care sunt finalităţile învăţământului preşcolar, primar şi gimnazial? 

- Care este deosebirea dintre obiectivele-cadru şi obiectivele de referinţă ale unei programe şcolare? 

- Daţi exemple de obiective cognitive, afective şi psihomotorii. 

- Ce înseamnă a operaționaliza obiectivele? 

- Care din următoarele obiective sunt operaţionalizate: 

1. Urmăresc ca elevii să respecte natura. 

2. Elevii vor identifica 5 arbori după frunzele lor. 

3. Elevii vor înţelege structura atomului. 

4. Elevii vor recunoaşte subiectul în propoziţii cu subiectul la început, pe parcurs și la sfârşitul 
propoziției. 

În cazul elevilor cu deficienţe vizuale putem face distincţia între două categorii de obiective ale muncii 
didactice: obiective generale (proprii procesului de învățământ desfăşurat cu toţi copiii) şi obiective 
recuperatorii, prin care se urmăreşte remedierea handicapului existent. 

<Titlu> Obiective educaţionale generale în activitatea cu elevii deficienţi vizuali 


Indiferent dacă elevii sunt şcolarizaţi în învăţământul special sau într-o şcoală obişnuită, urmărim în primul 
rând să le asigurăm o formare instructivă şi educativă echivalentă cu cea pe care o asigură învățământul de 
masă, aşa cum este ea prevăzută în Planul de învățământ şi programele şcolare. Acesta este un lucru foarte 
important dacă vrem să oferim tuturor copiilor, în spirit democratic, şanse egale în viaţă. 

Obiectivele generale sunt aceleaşi ca în învăţământul de masă, realizate prin aceleaşi obiecte de studiu, 
corelate în cele şapte arii curriculare prevăzute de Reformă (Limbă şi comunicare, Matematică şi Ştiinţe ale 
naturii, Om si societate, Arte, Educaţie fizică şi sport, Tehnologii, Consiliere şi orientare). Se înţelege că 
însuşirea instrumentelor de bază ale activităţii intelectuale (cititul, scrisul, calculul aritmetic) se efectuează 
prin metodologiile specifice diferitelor deficienţe şi că predarea-învăţarea fiecărui obiect de studiu solicită 
procedee didactice speciale şi mijloace de învățământ speciale. Dar dincolo de aceste deosebiri 
metodologice, ţelurile educaţionale generale rămân aceleaşi, ele trebuind să ducă la aceleaşi standarde de 
performanţă la sfârşitul fiecărei trepte de şcolaritate. Ca toţi ceilalți copii ai ţării, elevii nevăzători şi slab- 
văzători trebuie să cunoască şi să Stăpânească mediul înconjurător, să se exprime corect şi eficient în limba 
română şi cel puţin o limbă străină, să-şi însuşească valorile fundamentale ale culturii naţionale şi 
internaţionale, să aibă o bună pregătire ştiinţifică şi tehnică, să aibă şi o pregătire practică. Școala trebuie să 
estetic. Totodată ei trebuie să se formeze ca cetăţeni ai unui stat democratic, în spiritul respectării 
drepturilor şi libertăţilor fundamentale ale omului, al toleranţei şi înţelegerii între popoare, al dragostei faţă 
de ţara lor, al omeniei, al credinţei în Dumnezeu. 

Toate acestea şi multe altele sunt obiective generale ale întregului nostru învățământ, inclusiv al celui 
pentru deficienţii vizuali. Ele se regăsesc în obiectivele prevăzute în programele fiecărui obiect de studiu. 

<Titlu> Obiective cu caracter recuperator 


Este necesar să formulăm şi astfel de obiective pentru a valorifica potenţialul real al elevilor, a asigura 
acțiunea mecanismelor compensatorii şi a forma competențele prin care ei să-şi câştige o autonomie din ce 
în ce mai deplină. 

Cum am văzut, planul de învăţământ al şcolilor speciale pentru deficienţii vizuali oferă şi cadrul atingerii 
unor astfel de obiective. Dincolo de cele şapte arii curriculare, el oferă un loc însemnat terapiilor specifice 
de compensare şi recuperare, în alcătuirea Planului s-a avut în vedere interdependenţa dintre disciplinele 
şcolare şi cele terapeutic-compensatorii. 


în cele ce urmează prezentăm principalele obiective recuperatorii ale învățământului pentru deficienţii 
vizuali. 

1. Punerea în funcţie a mecanismelor compensatorii adecvate în fiecare caz dat. 

* Formarea deprinderilor de percepere a lumii înconjurătoare prin modalităţile senzoriale disponibile. 
* Stimularea acţiunii proceselor psihice care pot avea rol compensator. Dezvoltarea spiritului de 
observaţie. 

* Eliminarea unor mecanisme compensatorii inadecvate. 

*  Deprinderea folosirii mijloacelor tehnice care servesc compensarea. 


<Titlu> 2. Ocrotirea vederii restante. 


Dozarea raţională a timpului de utilizare a vederii la lecţii şi în studiul individual. 

Asigurarea condiţiilor de lucru adecvate (luminozitate, poziţie, manuale adecvate etc.). Prevenirea 
oboselii oculare, întreruperea lucrului la primele semne de oboseală (dureri de cap, vedere estompata, 
înceţoşată, amețeli). 


x 


<Titlu> 3. Exercitarea sistematică a vederii restante. Educaţia vizuală. 


Pentru ambliopi, şcoala este un cadru al educației vizuale. 
* Formarea strategiilor perceptive (de explorare vizuală). 


<Titlu> 4. Prevenirea şi combaterea consecinţelor negative ale deficienței vizuale 


* Completarea şi corectarea fondului de reprezentări spațiale. 

* De asemenea, a fondului de noţiuni spaţiale. 

* Formarea ţinutei posturale statice şi dinamice normale şi corectarea defectelor fizice, înlăturarea 
laxităţii musculare, întărirea forţei şi rezistenţei. 

*  Reeducare psihomotorie (în special a dexterităţii manuale, a coordonării vizual-motorii) 

* Cultivarea încrederii în sine, a echilibrului afectiv. 


<Titlu> 5, Formarea deprinderilor de igienă, de ordine şi autoservire 


Lipsa lor îl face dependent. 

Ele au un rol compensator, permiţând adaptarea. 

Ele îi asigură un anumit grad de autonomie. 

Cooperare cu colegii în gospodărirea şcolii, a internatului. 


* * * 


<Titlu> 6. Integrarea în viața socială 
Dezvoltarea capacităţii de relaţionare socială. 


Cunoaşterea mediului social din afara scolii. 


* Formarea comportamentelor necesare în contactul cu văzătorii, 


<Titlu> 7. Obiective psihoterapeutice (individualizate) 


* în raport cu specificul fiecărui caz 
(complexe puternice de inferioritate, 


dependenţă accentuată, instabilitate, 
infantilism afectiv etc.).- 


* Descoperirea şi cultivarea unor aptitudini şi talente care vor putea oferi o compensație afectivă. 
<Titlu> 8. Mobilitate şi orientare spaţială 


*  Fomarea deprinderilor de deplasare independentă în condiţii din ce în ce mai dificile. 

* învăţarea tehnicilor de deplasare. 

Toate aceste obiective recuperatorii se subordonează scopului nostru principal de a asigura trecerea 
deficientului vizual de la starea inițială de dependenţă totală spre o autonomie cât mai deplină. 
Aşa-numitele terapii educaționale în sprijinul nevăzătorilor şi slab-văzătorilor (terapie cognitivă, terapie 
ocupatională, terapie ludică, meloterapie etc.) precum şi diferitele programe speciale de stimulare a funcției 
vizuale (Marianne Frostig, Natalie Barraga, E. Chapman ş.a.) se adresează cu deosebire obiectivelor 
recuperatorii. 

<Titlu> Unitatea obiectivelor educaţionale generale cu cele recuperatorii 


Cele două categorii de obiective prezentate mai sus se realizează concomitent dar nu în paralel, ci unele 
prin altele. 

în fapt ele se intercondiţionează. Disciplinele şcolare predate în şcoala pentru nevăzători sau în şcoala 
pentru ambliopi urmăresc, fiecare în felul ei, şi obiective recuperatorii. 

Astfel, însuşirea citit-scrisului constituie pentru elevii ambliopi un exerciţiu permanent de educaţie vizuală, 
în care se elaborează diferențieri vizuale, creşte capacitatea de structurare spaţială, se formează scheme 
perceptive. Tot astfel, pentru elevii nevăzători însuşirea cititului si scrisului în braille reprezintă o exercitare 
din ce în ce mai fină a percepţiei tactil-kinestezice, a psiho-motricităţii, a capacităţii de a cuprinde într-o 
imagine globală elementele percepute succesiv. Pentru toţi deficienţii vizuali, însuşirea acestui instrument 
de cunoaştere şi comunicare care este citit-scrisul are o mare valoare psihoterapeutică. 

Cunoştinţele de botanică, zoologie, anatomia şi igiena omului ca şi cele de fizică şi chimie şi de geografie 
contribuie la formarea, precizarea sau la corectarea multor reprezentări care lipsesc sau sunt 
necorespunzătoare precum şi la ameliorarea noţiunilor spaţiale şi în general la formarea unor imagini 
adecvate asupra realităţii înconjurătoare. Activităţile de abilitare manuală şi apoi cele de profesionalizare 
discriminare tactil-kinestezică a proprietăţilor obiectelor, la ambliopi se asigură o mai bună coordonare 
vizual-motorie. Activităţile cuprinse în aria curriculară Educație fizică şi sport întreţin şi îmbunătăţesc 
starea de sănătate a copiilor, te formează deprinderi igienico-sanitare, le formează ţinuta corectă, contribuie 
la prevenirea şi înlăturarea unor deficienţe fizice specifice, le dă siguranţă în mişcări şi autonomie în 
deplasare. Cooperarea în echipe de lucru pe care o presupun unele activităţi didactice contribuie la 
recuperarea pe plan social, relațional. Muzica are pentru mulţi deficienţi vizuali un efect psihoterapeutic. 
Religia le dă încredere în viaţă şi în viitor, le dă un sens al vieţii. La toate obiectele de învățământ, reuşita 
Am încercat să arătăm prin aceste câteva exemple că prin chiar realizarea obiectivelor generale se pot 
obţine şi efecte de valoare recuperator-compensatorie. Pe de altă parte, realizarea obiectivelor recuperatorii 
prin formele de terapie prevăzute oferă condiţii mai bune pentru realizarea celor generale, fie ele cognitive, 
psihomotorii sau atitudinale. 

S-ar putea vorbi de un sistem integrat de obiective didactico-recuperatorii. 

în acest sens, putem vorbi de o unitate a procesului instructiv-educativ cu cel recuperator. Cele două 
procese decurg într-un flux unic. Aceeaşi activitate a copilului are efecte asupra învățării dar şi efecte 
terapeutice. 


Desigur, acesta unitate nu se realizează totdeauna spontan. Este necesar să proiectăm activităţile în aşa fel 
încât ele să-şi poată realiza dubla finalitate. Educatorul trebuie să aibă tot timpul în vedere ambele categorii 
de obiective în interacțiunea lor. El asigură individualizarea obiectivelor şi dinamica lor (modificându-le în 
raport cu evoluţia fiecărui copil. Dar mai ales el asigură realizarea lor. 


<Titlu> 6. DIFICULTĂȚI SPECIFICE ÎN PROCESUL DE ÎNVĂȚĂMÂNT 


În acţiunea de adaptare a procesului de învăţământ Ia nevoile proprii deficienţilor vizuali ţinem seama de 
specificul învăţării în condiţiile lipsei totale sau parțiale a capacității vizuale, de unele dificultăți specifice 
pe care le întâmpină elevii şi îndrumătorii lor. Astfel de dificultăţi au mai fost relevate pe parcursul lucrării. 
Menţionăm acum câteva dintre ele, mai direct legate de munca didactică. 

1. Constatăm aproape totdeauna anumite lipsuri în fondul de cunoştinţe al elevilor, în special când este 
concret senzorială şi le-am analizat în capitolul IV. Aici ele ne interesează ca piedici în activitatea de 
predare-învăţare a noilor cunoştinţe şi deprinderi. 

2. Se constată, de asemenea, în foarte multe cazuri, un nivel scăzut al dexterităţii manuale, pe fondul unui 
Cauza o constituie lipsa controlului vizual al motricitatii şi coordonării mâinilor. De aici necesitatea unei 
prelungiri a perioadei pre-abecedare şi a pregătirii pentru activităţile ergo-terapeutice şi activităţile de 
expresie. 

3. O altă dificultate specifică o constituie ritmul lent al activităţii, propriu multor elevi deficienţi vizual, 
ceea ce face ca timpul necesar pentru însuşirea conţinutului predat să fie uneori mai mare decât timpul 
disponibil. 

4. Unele particularităţi ale investigării perceptive accentuează aceste dificultăţi. Ne referim fie la tendinţa 
spre o investigare lentă şi redundantă, din exces de prudenţă şi greutate în sesizarea, selectarea şi 
interpretarea punctelor de reper, fie la tendinţa spre o investigare grăbită şi superficială, pentru a se 
economisi timp şi energie. De aici şi tendinţa spre verbalism, spre generalizări fără acoperire senzorială. 

5. Există şi alte aspecte specifice, totuşi mai puţin generale, care restricţionează procesul didactic: tendinţa 
unor elevi de a primi totul de-a gata, fără a se angaja într-un efort de învăţare sistematică, lipsuri de natură 
motivaţională la unii elevi (inclusiv lipsa unor interese de cunoaştere), o anumită imaturitate afectivă şi 
socială la unii elevi din clasele mici ş.a. Este evident că toate acestea se datoresc nu atât deficienței ca atare 
cât unor condiţii inadecvate de educaţie, care au permis instalarea lor. 

6. Există şi dificultăţi care decurg din faptul că procesul de învățământ urmăreşte aici nu numai sarcinile 
didactice generale dar şi anumite sarcini recuperatorii, psihoterapeutice şi de protecţie vizuală. O dificultate 
obiectivă o constituie şi faptul că materialul tiflotehnic, (o hartă în relief, de exemplu), oricât de bine s-ar 
adapta disfuncţiei vizuale şi oricât de mult ar sugera, rămâne totuşi mai sărac în conţinut decât cel 
perceptibil pe cale vizuală. 

Nu trebuie să subapreciem dar nici să exagerăm aceste dificultăţi. Indiferent de dificultăţi, aici acţionează 
aceleaşi legi ale învăţării ca şi la elevii cu vedere normală. Aceleaşi metode de predare-învăţare sunt puse 
în joc. Situaţiile de învăţare pot diferi, strategia predării unei teme poate fi alta decât în condiţii obişnuite, 
metoda preferată într-un caz dat poate să difere, lecţia poate fi altfel structurată. Totuşi aceleaşi principii 
didactice fundamentale ne călăuzesc în desfăşurarea procesului de învăţământ. 


<Titlu> 7. STRATEGII DIDACTICE ÎN INSTRUIREA ELEVILOR 
DEFICIENŢI VIZUAL 


Dificultăţile menţionate impun modalităţi diferite de a aborda procesul instructiv-educativ. Desigur, 
instrumentarul metodologiei didactice contemporane, rod al unei îndelungate experienţe de predai. şi 
învăţare, fundamentat pe legităţile învăţării umane, serveşte în egală măsură şi aici. Specific este modul în 
care selectăm şi orientăm acţiunea metodelor şi procedeelor didactice, în care organizăm situaţiile de 
învăţare create, în care sprijinim desfăşurarea lor prin mijloace de învățământ adecvate, în care le facilităm 
printr-un climat educaţional stimulativ, în acest sens putem vorbi de strategii specifice. 

Se înţelege că strategiile puse în lucrare într-o clasă specială de nevăzători sau ambliopi nu sunt identice cu 
cele folosite într-o clasă obişnuită în care se află unul sau doi elevi deficienţi vizuali. 

Marile dezbateri din didactica actuală se reflectă şi în acest domeniu. 

0 Se vorbeşte mult în pedagogia contemporană despre o contradicție între strategia descoperirii de către elev 
a cunoştinţelor (discovery learning) şi cea a receptării cunoştinţelor (reception learning). Mulţi consideră 
că numai cea dintâi ar include metode activ-participative şi ar pregăti pentru viaţa de astăzi, pe când cea de- 
a doua ar condamna la pasivitate. Chiar Piaget scrie despre “conflictul dintre activitate şi receptivitate, 
conflict care caracterizează pedagogia contemporană! (1, p.6). Punctul nostru de vedere este că elevul pe 
care-l instruim va fi pus în viaţă atât în situația de a descoperi cât şi de a recepta, deci trebuie să-l pregătim 
pentru amândouă. De asemenea, credem că receptarea (a mesajelor verbale, scrise, audio-vizuale etc.) poate 
fi şi ea o strategie foarte activă, dacă este bine organizată de educator, învăţarea prin receptare nu este 
neapărat pasivă. Să-i dăm locul cuvenit. Să stimulăm descoperirea, dar fără a face din ea un mit pedagogic. 
Mai trebuie spus că în didactica modernă se consideră că a preda înseamnă a-l pune pe copil într-o situație 
de învăţare, care să-l determine să efectueze acele activităţi care duc la atingerea obiectivului educaţional 
urmărit. Didactica a fost chiar definită drept “studiul științific al organizării situaţiilor de învăţare pe care 
le parcurge cel ce învaţă" (17, p. 15), rolul profesorului fiind de a crea situaţiile de învăţare necesare pentru 
a se atinge obiectivele dorite, în această viziune, metodele didactice sunt în fapt modalităţi de a crea diferite 
tipuri de situaţii de învăţare. Metoda acționează prin intermediul situaţiei pe care o generează. Strategia 
educatorului se obiectivează în metodele didactice pe care le foloseşte pentru a crea situaţii de învăţare. 
Aceasta se aplică şi strategiilor pe care le discutăm aici. 

<Titlu> Corelarea adecvată între activitatea perceptivă şi cea logico-verbală 


Didactica clasică a statuat rolul primordial al principiului intuiției. Dificultățile cunoaşterii senzoriale în 
condiţiile cecităţii şi ale ambliopiei, lipsurile şi erorile existente în sfera reprezentărilor spaţiale fac ca 
metodele intuitive să ocupe aici un loc mai mare decât în învățământul de masă, Situaţiile de învățare 
perceptuafă sunt mult mai frecvente. La nevăzători, ele pun accentul pe investigarea tactil-kinestezică şi 
într-o anumită măsură pe perceperea auditivă. La ambliopi accentul cade pe investigarea vizuală, deşi nu 
este exclus sprijinul altor modalităţi senzoriale, în ambele cazuri, situaţiile de învăţare perceptuală urmăresc 
nu numai cunoaşterea intuitivă ca atare dar şi perfecționarea deprinderilor de explorare perceptivă, 
formarea schemelor perceptive. Metoda didactică folosită este observaţia sistematică. 

Atât în cazul ambliopilor cât şi al nevăzătorilor, activitatea perceptivă este dirijată mult mat îndeaproape 
decât în condiţiile şcolii obişnuite. Această dirijare este necesară pentru a se evita tatonările fără rezultat, 
pentru a se elimina acţiunea inductivă a elementelor neesenţiale dar mai uşor de perceput asupra celor 
esenţiale dar mai puţin evidente. 

Dirijarea se realizează în primul rând prin chiar selectarea obiectelor percepţiei dar şi prin prelucrarea 
acestora (prin sublinieri, conturări, fond contrastant, material didactic special). 

condiţii obişnuite. Reamintim că atunci când am vorbit despre rolul proceselor superioare de cunoaştere în 
compensarea deficienței vizuale am menţionat anumite funcţii specifice ale acestora în sprijinul activităţii 
perceptive a nevăzătorilor şi slab-văzătorilor. Ele se manifestă în măsura în care, în procesul educaţiei, s-a 
dezvoltat gândirea şi limbajul acestor copii şi capacitatea de a-şi folosi calităţile intelectuale în explorarea 
perceptivă. Dar această capacitate se dezvoltă în bună parte datorită îndrumării verbale a activităţii 
perceptive de către educator. Funcţiile compensatorii ale gândirii, şi limbajului se regăsesc aici în cuvântul 
educatorului, care le cultivă. 

Să încercăm să desprindem, aşadar, diferitele aspecte ale rolului pe care-l are cuvântul educatorului în 
învățământul deficienților vizuali. 

1. El are mai întâi un rol stimulativ: impulsionează, mobilizează, declanşează interese de cunoaştere, în 
condiţiile vederii normale, funcția aceasta declanşatoare o au în parte stimulii vizuali, care atrage 
atenta şi mobilizează activitatea copilului: din perioada ante-preşcolară, văzând obiectul, 
copilul vrea să-l apuce, să-l investigheze, în absenţa totală sau parțială a stimulărilor vizuale, 


rolul acestora îl preia adesea cuvântul nostru. 

Am putea spune că el declanşează uneori reflexul de orientare. 

2. Indicaţiile noastre verbale pot avea apoi rolul de a direcționa activitatea perceptivă, de a determina 
logica explorării, în cadrul procesului didactic, rareori copilul deficient vizual explorează în tăcere; el îşi 
descrie parcursul, îşi enunţă presupunerile, aşteaptă sau chiar solicită confirmări din partea educatorului. 
Acesta îi orientează drumul sau îl reorientează în măsura în care este necesar, îi atrage atenţia asupra unor 
puncte de reper importante pe care le-a neglijat, îi pune întrebări care să solicite gândirea în sprijinul 
percepţiei. Cuvântul educatorului ajută analiza senzorială selectivă a diferitelor elemente (în special a celor 
esenţiale) ale obiectului percepţiei dar poate facilita şi corelarea lor, adică sinteza perceptuală, prin indicaţii 
integratoare. Reamintim procesul unei descrieri verbale prealabile, pe fondul căreia se desfăşoară noua 
activitate de explorare perceptivă tactil-kinestezică sau vizuală. 

3. Cuvântul educatorului mai are rolul de a confirma copilului corectitudinea actului perceptiv, de a 
accepta sau respinge rezultatul investigării. El oferă astfel copilului o puternică întărire, bucuria reuşitei în 
cel mai sensibil domeniu. Desigur, aceasta numai în cazul în care copilul nu are posibilitatea de a evalua 
singur gradul reuşitei. 

4. Adesea cuvântul educatorului este necesar pentru a fixa în termeni verbali rezultatul 
investigării, elementele spaţiale, relaţiile spaţiale, categoria în care se integrează. Este un 
sprijin în formarea şi stocarea reprezentării dar şi a unei scheme perceptive care să scurteze pe 
viitor investigarea respectivă. 

5. Dacă o anumită activitate perceptivă nu este posibilă în parte sau chiar deloc, cuvântul 
educatorului capătă funcţia de a o înlocui. 

Educatorul nu trebuie însă să uite că există mereu riscul verbalismului, adică al unei învăţări 
verbale, fără acoperire senzorială. 

Menţionând diferitele aspecte ale rolului pe care-l are cuvântul educatorului nu trebuie să 
pierdem din vedere educarea autonomiei copilului în activitatea perceptivă. Cu alte cuvinte, 
trebuie să acționăm în aşa fel încât copilul să devină treptat tot mai independent de cuvântul 
nostru. Cu timpul, sprijinul nostru trebuie să fie din ce în ce mai redus. 

Am prezentat în acest paragraf una din strategiile didactice specifice în munca cu elevii deficienţi vizuali: o 
corelare a activităţii perceptive cu cea logico-verbală, adecvată situaţiei de învăţare dar şi capacităților 
elevului cu deficiență de vedere. Următoarea strategie specifică o reprezintă adaptarea condiţiilor materiale 
ale învăţării la nevoile proprii deficienţilor vizuali în procesul învăţării. 

Adaptarea condiţiilor materiale ale învăţării (inclusiv a mijloacelor didactice) la nevoile proprii 
deficienţilor vizuali 

Este o strategie didactică elementară: a face posibilă învăţarea prin crearea unor condiții materiale de lucru, 
adecvate deficienţe vizuale parţiale sau totale. Se ştie că numai prin condiţiile externe putem acţiona asupra 
celor interne, care, la rândul lor, refractă în mod specific influenţa celor dintâi. Sigur, condițiile materiale 
externe nu sunt suficiente; ele sunt însă indispensabile. 

Să începem cu condiţiile privind localul şcolar. S-au făcut studii pentru stabilirea condiţiilor ideale pentru 
localul unei şcoli de ambliopi sau de nevăzători. S-au proiectat - şi mai rar s-au realizat - şcoli amplasate în 
aşa fel încât să se poate bucura de lumină naturală, cu ferestre mari sau chiar cu pereţi exteriori din panouri 
de sticlă. Lumina poate fi reglată prin storuri, perdele, obloane. S-au prevăzut clase spaţioase, în care copiii 
să se poată mişca în voie, avându-și fiecare locul de muncă şi rafturile unde să-şi ţină materialele cu care 
lucrează. Băncile individuale mobile pot fi mutate după schimbările luminii naturale în timpul zilei sau 
după cerinţele grupării în timpul lecţiei. Covoare groase reduc zgomotele. Pereţii sunt zugrăviți în verde 
deschis sau galben, în nuanţe mate. Asupra celei mai bune iluminări artificiale într-o clasă de ambliopi au 
fost multe controverse. Recomandările oscilează între 200 şi 800 de lucşi. Sunt controverse dacă este 
recomandabilă sau nu lumina fluorescentă. 

În perspectiva învățământului integrat, problema localului special destinat deficienţilor vizuali iese din 
discuţie. Ar fi de dorit ca toate localurile şcolare să aibă condiţii foarte bune de lucru. 


Un mobilier şcolar adecvat este necesar deficientului vizual. Ne referim mai ales la bănci individuale, cu 
reglarea capacului şi a înălțimii scaunului, pentru a se preveni poziţia incorectă în timpul cititului şi 
scrisului elevilor slab-văzători. Când astfel de bănci nu există, ele pot fi suplinite prin pupitre mobile cu o 
înclinare de 30 de grade, aşezate pe masa orizontală atunci când este necesar. Pentru citit se pot folosi şi 
suporturi reglabile, care susţin cartea la distanţa de ochi indicată ii, cazul respectiv. 

Pentru mărirea imaginii de perceput se pot folosi diferite instrumente optice: lupe, telelupe, teleochelari ş.a. 
O simplă lupă poate fi de mare ajutor pentru elevul ambliop care s-a obişnuit să lucreze cu ea, deşi lupa 
ascunde unele dezavantaje (limitează câmpul percepției, deformează imaginea, diminuează contrastele, face 
dificilă uneori localizarea unor detalii). Există şi lupe-lanternă, care măresc dar şi luminează imaginea. 

Tot pentru mărirea imaginii de perceput pot fi folosite diferite tipuri de aparate de proiecţie, în special cele 
ale căror imagini sunt folosite la lumina zilei. 

Dar există şi soluţia măririi reale a desenelor, planşelor, hărților, schemelor ţinându-se însă seama şi de 
dificultățile cuprinderii în câmpul vizual a unor imagini grafice sau obiecte prea mari. Este bine ca într-o 
şcoală pentru ambliopi să se confecţioneze astfel de imagini în seturi de diferite dimensiuni, pentru a 
corespunde diferitelor niveluri ale acuităţii vizuale şi a se putea asigura, în funcție de specificul fiecărui 
caz, educaţia vizuală prin trecerea treptată spre dimensiuni din ce în ce mai reduse. Copiatoarele tip xerox 
permit confecționarea aceleiaşi imagini la diferite dimensiuni. 

Pentru unele obiecte şi imagini grafice prea mari pentru a fi cuprinse în câmpul vizual al elevului slab- 
văzător sunt necesare machete sau desene la scară redusă; în timpul folosirii lor trebuie să insistăm asupra 
mărimii reale a obiectului reprezentat astfel, pentru ca elevul ambliop să nu rămână cu impresia că obiectul 
real are mărimea machetei. Şi la elevii nevăzătorii machetele miniaturizate pot duce la astfel de confuzii 
privind dimensiunile reale ale obiectelor. 

Mărirea imaginii optice pe retină se obţine şi prin micşorarea distanţei de obiect. Elevul cu vedere slabă 
trebuie să aibă posibilitatea de a examina de aproape unele obiecte şi imagini grafice. Chiar în timpul lecţiei 
trebuie să-i permitem, dacă nu vede destul de clar, să se apropie de tablă, de hartă sau de planşele expuse. 
Din acelaşi motiv, munca cu materialul distributiv este larg folosită în şcoala pentru ambliopi. Dar totodată 
se urmăreşte creşterea treptată a distanţei de recunoaştere şi se previne apropierea exagerată a ochiului de 
obiect, care ar putea fi dăunătoare. 

O problemă specială o constituie mărirea caracterelor tipografice în textele pentru elevii ambliopi. ŞI în 
această privinţă trebuie ţinut seama că litera prea mică nu- poate fi distinsă (nefiind clar diferenţiate 
elementele ei) iar cea prea mare este greu de cuprins în câmpul de citire. 


208 


Un ajutor mare în instruirea şi educarea elevilor cu vedere slabă îl aduc manualele şcolare 
speciale. Semnele tipografice folosite, prin mărimea şi forma lor, prin spaţiile între litere, 
cuvinte şi rânduri sunt accesibile celor mai mulți elevi ambliopi. în aceste manuale, 
dificultăţile vizuale sunt sporite în mod foarte gradat, pentru a se asigura astfel educația 
vizuală, în acelaşi scop are loc o sporire treptată a dificultății ilustraţiilor, pornindu-se de la 
desene foarte simple, cu un singur plan, fără inter-poziţie şi cu un număr redus de detalii. 
Manualele speciale sunt instrumente de educaţie vizuală. Ele vor fi necesare şi în condițiile 
învățământului integrat. 

Atât în desenele din manuale cât şi în cele distribuite sau prezentate frontal, pentru a se 
facilita distingerea obiectului de fondul pe care este prezentat şi a se scoate în evidență 
trăsăturile esenţiale se folosesc conturări şi contraste accentuate, se îngroaşă unele com- 
ponente ale imaginii. 

Unii profesori folosesc diferite procedee pentru a-i ajuta pe elevi în localizarea şi menţinerea 
privirii asupra elementelor grafice în timpul cititului: o fâşie de carton sub rândul pe care-l 
citeşte elevul, pentru a împiedica alunecarea privirii spre rândul inferior; un cartonaş cu o 
ferestruică prin care se poate izola o literă sau un cuvânt ş.a. 


Pentru scris, au fost concepute mai multe tipuri de caiete speciale, permițând adaptarea la 
diferite niveluri ale vederii şi reducerea gradată a lăţimii spaţiului de scris şi a grosimii liniilor 
ajutătoare. 

în cazul elevilor nevăzători, adaptarea condiţiilor învăţării la cerințele speciale înseamnă a 
folosi mijloace didactice care să suplinească funcţia vizuală. Există mai întâi instrumentarul 
clasic pentru scrierea şi citirea în braille, unele instrumente fiind variante perfecționate ale 
celor imaginate cândva de Louis Braille (tableta pe care se plasează hârtia, regleta mobilă şi 
poansonul sau punctatorul), rigleta de socotit şi cubaritmul pentru calculul matematic în 
braiile (vechi şi el de peste o sută de ani), maşini de scris în braille şi în caractere obişnuite 
(pentru a permite corespondenţa orbilor cu văzătorii). Există apoi o mare varietate de materia! 
didactic adaptat, utilizat la diferite obiecte de învăţământ: giobul terestru şi hărţi în relief (dar 
şi "hărţi sonore"), planşe în relief, mulaje, aparatură de laborator de fizică şi chimie cu 
indicaţii în relief sau sonore, aparatură specială pentru orele de educaţie fizică, instrumente 
pentru facilitarea orientării în spaţiu (de exemplu "sonarul"”). Se folosesc mult în clasă şi în 
orele de "meditaţie" conduse de educatori înregistrările auditive (în special aşa-numitele "cărți 
vorbitoare"). 

Pentru ca elevii nevăzători să înveţe să deseneze în relief şi să descifreze astfel de desene se folosesc 
diferite tipuri de "truse de desen", cele mai multe bazate pe desenul din linii punctiforme, mai uşor de 
perceput tactil, în locul convențiilor vizuale care transpun, în desenele obişnuite, raporturile din spaţiul 
tridimensional în plan bidimensional, aici se foloseşte o "simbolistică" specială, receptabilă pe cale tactil- 
kinestezică, foarte utilă pentru formarea şi redarea reprezentărilor spaţiale, totuşi destul de simplistă. Există 
şi simboluri specifice pentru desenul în relief la diferite obiecte de învățământ “geometrie, geografie, 
chimie etc.). 

De mai mult timp se încearcă diferite "aparate de citit" (reading-machine) care să traducă semnalele vizuale 
în semnale perceptibile pe cale tactilă sau auditivă. "Optaconul" permite lectura unui text prin intermediul 
impulsurilor electrice la nivelul degetelor. O încercare mai veche au reprezentat-o "ochelarii fotosensibili", 
mai ales pentru orientare şi perceperea unor obiecte mari. Există aparate de transcriere din braille în 
scrierea liniară şi invers. 

Progresele considerabile ale microelectronicii au deşteptat mari speranţe că se vor crea instrumente speciale 
în ajutorul nevăzătorilor. Au apărut computere cu taste şi imprimantă adaptate la scrierea braille (Braille 
Keyboard Conversion Software). Aparatul "Power Braille” se poate adapta la calculator pentru a citi în 
relief, pe o foaie de plastic, cele afişate pe ecran. Multe alte invenţii de acest fel sunt deja proiectate şi chiar 
realizate ca prototip, fără să se bucure încă de răspândire în învățământul nostru. 

Pe viitor, ele vor uşura drumul integrării elevilor nevăzători în şcolile obişnuite. 

Am vorbit despre adaptarea mijloacelor didactice la nevoile speciale ale deficienţilor vizuali. Trebuie spus 
că multe din aceste mijloace adaptate cer o pregătire prealabilă a elevilor pentru folosirea lor. Chiar 
utilizarea lupei sau a telelupei trebuie învățată. O imagine în relief nu poate fi descifrată dacă nu sunt 
cunoscute prescurtările şi semnele convenţionale. Aparatele mai complicate cer uneori o instruire destul de 
îndelungată, până se câştigă priceperea necesară utilizării lor eficiente. Se pune aşadar, nu numai problema 
adaptării materialelor didactice la elevi dar şi a elevilor la aceste materiale didactice adaptate. 


<Titlu> Strategia concentrării 


Consecințele primare şi secundare ale deficienței vizuale fac să fie mereu prezent pericolul unei risipiri a 
atenţiei şi efortului elevilor, în timpul lecției sau altor activităţi didactice, în direcţii diferite, în pofida 
obiectivului didactic principal al activităţii desfăşurate. Ritmul lent de lucru ne determină să nu desfăşurăm 
prea multe activităţi colaterale (paranteze, ilustraţii, extrapolări), dacă vrem să evităm riscul de a pierde din 
vedere esenţialul. Consumul mare de timp şi energie pe care-l cere explorarea tactil-kinestezică a 


nevăzătorului sau tatonarea vizuală a elevului ambliop, comutabilitatea scăzută a atenţiei, instalarea mai 
rapidă a oboselii, dificultăţile care decurg chiar din natura materialului didactic folosit - toate acestea fac ca 
acţiunile concomitente să se inhibe reciproc. Succesul activităţii este condiţionat de gradul ei de 
concentrare. 

Se poate întâmpla, de exemplu, ca o lecţie să nu-şi atingă obiectivele din cauză că s-a pierdut cea mai mare 
parte a timpului cu reactualizarea unor cunoştinţe şi abilități necesare pentru asimilarea noului conţinut 
precum şi cu îndrumările pentru noua activitate proiectată. 

Sigur că o bună pregătire cognitivă este absolut necesară, dar în cazul la care ne referim, aproape tot timpul 
disponibil s-a consumat cu această pregătire, după care elevii erau prea obosiţi ca să se mai poată trece 
rapid la noua activitate. Trebuiau găsite alte soluţii, mai operative, pentru pregătirea cognitivă, realizând-o 
în parte anterior lecţiei şi permiţându-se astfel ca principala activitate a elevilor să se concentreze asupra 
noului conţinut de cunoaştere. 

Alteori, obiectivele nu sunt atinse pentru că activitatea propusă "elevilor solicită pendularea atenţiei lor 
între mai multe acţiuni concomitente, care se inhibă reciproc. Astfel, la începutul şcolarității elevilor 
ambliopi, când se fac primele exerciţii grafice, pentru cei mai mulți elevi este dificil să-şi concentreze 
atenţia în diferitele direcții solicitate: să ţină corect creionul şi să păstreze poziţia corectă a corpului şi 
distanţa de caiet, să perceapă modelul şi să execute elementul grafic (fie el şi o liniuţă sau un punct), să 
perceapă liniatura caietului (deocamdată puţin distinctă pentru el) şi să integreze elementul grafic în 
liniatura. De obicei, toate acestea nu pot fi efectuate concomitent. Profesorul sau educatorul poate să 
renunţe pentru moment la liniatura (dând elevilor foi albe, neliniate)şi la model (conducând el mâna 
copilului), având ca principal obiectiv poziţia corectă a corpului şi poziţia creionului; abia apoi va 
concentra atenţia elevului spre forma grafică trasată, de exemplu trecerea de la liniuţă la bastonaş. Numai 
după ce mâna a căpătat oarecare siguranţă în trasarea primelor semne grafice va introduce ca pe un nou 
obiectiv urmărirea liniaturii, introducerea elementelor grafice în spaţiul cuvenit. Are loc deci o gradare, 
fiecare achiziție permiţând concentrarea asupra alteia. Curând liniatura devine un sprijin în realizarea 
formei şi poziţiei elementelor grafice şi putem concentra atenţia elevilor spre realizarea lor spre un model 
vizual. 


în lecțiile pentru învăţarea scrierii literelor - pentru a lua un alt exemplu de la începutul şcolarităţii - apare 
iar riscul unei inhibări reciproce a formelor de activitate solicitate simultan: analiza şi sinteza fonetică, 
formarea reprezentării vizuale a literei (poziţie, formă, dimensiuni, raporturi între elementele ei, legarea de 
alte litere, raport cu litera de tipar), memorarea ei şi capacitatea de a o rememora, locul literei în liniatura 
caietului, priceperea execuţiei grafice şi automatizarea acesteia, evitarea interferenţelor între forme 
asemănătoare etc. Pentru a se evita oscilarea efortului vizual şi a atenţiei în mai multe direcţii, unele acţiuni 
trebuie însuşite separat, pe rând şi numai apoi contopite. 

Concentrarea este facilitată dacă elevii stăpânesc dinainte analiza şi sinteza fonetică şi acum o realizează 
rapid. Verbalizarea detaliilor literei (comparativ cu alte litere) şi a însuşi procesului execuţiei ei ajută mult 
în această etapă. 

în copierea unui text, la elevii ambliopi apare dificultatea pendulării privirii (iar la cei nevăzători a 
investigării tactil-kinestezice) de la manual la caiet, de fiecare dată cu efortul elevului de a regăsi locul 
unde a ajuns, în spiritul strategiei concentrării, problema se rezolvă prin citirea mai întâi a întregii 
propoziţii sau chiar a mai multora, pe care elevul se deprinde să le rețină, pentru a nu mai fi nevoit să le 
recitească şi pe care le scrie deci fără a reveni la manual decât pentru o eventuală verificare ulterioară. 

lată şi o constatare făcută în cadrul unui experiment de metodică. La şcoala de masă, o lecţie de matematică 
prin care se urmăreşte diferenţierea felurilor unghiurilor se poate desfăşura cu succes pe baza comparării 
imaginilor grafice respective. La şcoala de ambliopi sau de nevăzători acest procedeu nu se dovedeşte 
productiv, din cauza dificultății comutării activităţii perceptive de la o imagine grafică la alta. Se consumă 
prea mult timp şi energie. Aici a fost preferabilă concentrarea pe rând asupra fiecăruia din cele trei feluri de 
unghiuri, cu referiri verbale (prin conversaţie) la celelalte. Comparaţia pe cale perceptuală a fost folosită 
aici ulterior, ca procedeu de fixare, atunci când noile noţiuni erau deja însuşite. 


Să ne oprim şi asupra unei lecţii de geografie la clasa a IV-a. Conţinutul îl constituie afluenții Dunării. La 
şcoala de masă, activitatea elevilor se desfăşoară concomitent pe mai multe planuri: atenţia lor se 
deplasează de fa harta expusă pe un stativ la harta cu conturul României pe care a pregătit-o fiecare şi la 
harta detaliată din manual. Ei caută pe harta din manual ceea ce li se arată pe harta mare, apoi desenează 
afluenții respectivi pe harta-contur. Li se cere să descopere chiar ei, pe harta mare sau pe cea din manual, 
anumiţi afluenţi. Au loc discuţii. Se citeşte un text literar despre unul din afluenţi. Se prezintă fotografii de 
pe parcursul altora. Se fac referiri istorice despre unii afluenţi. Elevii mai urmăresc, în acelaşi timp, schema 
pe care o face profesorul la tablă, pe care o trec pe maculator. Sigur, lecţia se poate desfăşura şi altfel, în 
funcţie de deprinderile formate elevilor. 

în şcoala pentru ambliopi sau nevăzători, o astfel de concomitentă a acţiunilor şi alternare rapidă de la o 
activitate la alta ar cere prea mult timp şi ar fi prea obositoare; ea nu ar duce la rezultatul dorit. Aici 
profesorul optează numai pentru unele din procedeele menţionate, de exemplu explicaţia asociată cu 
perceperea pe harta individuală (în relief la nevăzători, cu apele bine conturate la ambliopi). Poate folosi 
alte procedee ca mijloace de fixare iar pe altele le lasă pentru activitatea independentă a elevilor, sub 
îndrumarea educatorilor. 

Am vrut să arătăm prin aceste exemple că în şcolile pentru deficienţii vizuali se impune cu stringenţă o 
strategie a concentrării activităţii asupra a ceea ce este absolut necesar, a direcționării cât mai precise 
asupra esenţialului, a înlăturării a tot ce ar putea distrage de la urmărirea obiectivelor didactice propuse. 
Aceasta înseamnă a înlătura ocolurile şi a merge pe căi cât mai direct posibil spre ţintă, a înlătura tot ce este 
de prisos în masa detaliilor şi mai ales a înlătură paralelismul în acţiune: elementele complexe trebuie 
separate în părțile lor componente, fiecare parte fiind precizată, însuşită şi consolidată separat, farul atenţiei 
concentrându-se în acel timp asupra ei; altfel, totul se confundă într-un amestec confuz. După însuşirea ele- 
mentelor ne preocupă reunirea lor, de data aceasta atenţia concentrându-se asupra întregului, căci el este 
acum esenţialul. Pe scurt, strategia concentrării înseamnă a face din esenţial obiectul activităţii. 

Strategia concentrării nu trebuie să ducă însă la schematism. 

Atragem atenţia asupra acestei chestiuni fiindcă există în învățământul special unii profesori care, pentru a 
rezolva dificultăţile predării, folosesc ca principală metodă alcătuirea, lecţie de lecţie, a unor scheme pe 
tablă, pe care elevii trebuie să le copieze pe caietele lor. Profesorul pierde un timp preţios scriind schema 
iar elevii care o copiază sunt sustraşi astfel de la activităţi cu adevărat productive sub aspect didactic (să 
observe, să compare, să generalizeze, să imagineze etc.). Ei nu învaţă să cunoască prin forţele proprii; dacă 
rețin ceva, ei rețin scheme, adică schelete de cunoştinţe. 

Schemele îşi au locul lor în procesul de învăţământ. Ele pot îndruma observaţiile proprii. Ele pot facilita 
recapitularea, sistematizarea şi integrarea cunoştinţelor. Dar nu prin scheme se realizează strategia 
concentrării. 

Cele spuse mai înainte despre adaptarea materialului didactic la cerinţele speciale ale elevilor nu sunt lipsite 
de legătură cu strategia concentrării. Subliniind esenţialul pe o planşă pentru elevii ambliopi sau reliefându- 
| pe un material pentru nevăzători, direcționăm în fapt atenţia asupra lui. Adaptarea serveşte concentrării. 
Strategia concentrării pune şi problema cultivării treptate a capacităţii de concentrare a elevilor. După cum 
am arătat, creşterea capacităţii de concentrare este un mecanism pozitiv de compensație, care se manifestă 
fa mulţi elevi slab-văzători. Sigur, există şi deficienţi vizuali cu atenţia mai puţin stabilă, atraşi mai ales de 
variaţia activităților. 

Strategia concentrării ne pune problema folosirii unor procedee didactice capabile să-i facă să se 
concentreze. 

Dar mai presus de toate, această strategie Ti cere profesorului să se concentreze el însuşi. Ea îi cere tăria de 
a renunţa la multe aspecte metodice atrăgătoare, nu lipsite de valoare, care le-ar place elevilor dar care s-ar 
dovedi un balast în economia lecţiei căci ar împiedica concentrarea asupra obiectivului principal. 

Fără a absolutiza strategia concentrării, fără a o concepe în afara ansamblului cerinţelor didactice, să 
reținem cerința înlăturării inhibiţiei reciproce a acţiunilor concomitente prin direcționarea spre esenţial şi 
eliminarea a tot ce este mai puţin util pentru realizarea obiectivelor. 


<Titlu> Alte orientări strategice 


<Titlu> 1. Stricta individualizare şi gradarea riguroasă. 


Este ştiut că deficienţa nu omogenizează. Diferenţele individuale într-o clasă de nevăzători sau ambliopi 
sunt de regulă mai mari decât într-o clasă obişnuită. Sunt diferenţe pe planul dezvoltării fizice şi 
intelectuale, al deprinderilor practice, psihomotorii, al comportamentului socio-afectiv, al ritmului de lucru. 
Ele se datorează cauzelor organice care stau la baza deficienței vizuale, diferenţelor de nivel al capacităţii 
vizuale, modalităților diferite de a compensa deficienţa, consecinţelor secundare datorate condiţiilor de 
viaţă şi educaţie în care s-a dezvoltat deficientul vizual şi, desigur, particularităţilor tipologice individuale, 
în cercetările experimentale întreprinse în şcolile pentru deficienții vizuali, când se calculează valorile 
medii ale unor performanţe, se constată de obicei o dispersie mare a rezultatelor, ceea ce exprimă 
variabilitatea colectivităţii respective. 

Decurge strategia unei abordări strict individualizate şi a unei gradări a dificultăților activităţii în raport cu 
nivelul şi cu ritmul fiecărui elev. Aceste cerinţe ale didacticii clasice capătă aici o importanţă mult sporită. 
Sunt individualizate măsurile de protecţie a resturilor vizuale şi de creştere a eficienţei lor, formele de 
adaptare a materialului didactic la specificul fiecărui caz, măsurile pentru recuperarea rămânerii în urmă în 
însuşirea conţinutului prevăzut de programele şcolare, sarcinile pentru munca independentă îndrumată de 
educator. Nu numai la meditaţie dar şi în clasă se lucrează, pe cât se poate, individualizat sau pe mici grupe 
de lucru. După cum spune Henri Pierre în cartea sa, La vie des aveugles, "învăţământul nevăzătorilor este 
individualizat (pag.30). 

Aceasta nu înseamnă însă renunţarea la activitatea colectivă a clasei. Vom vedea mai departe cum se poate 
armoniza caracterul frontal al lecţiei cu individualizarea. 

Strategia tratării individuale nu se referă numai la dificultăţile şi lipsurile diferiților elevi, adică la aspectul 
"deficient", în egală măsură trebuie să identificăm şi ceea ce este pozitiv la fiecare elev, adică 

tendinţele care pot fi favorabile dezvoltării afectiv-relaţionale. Toate aceste trăsături pozitive trebuie 
cunoscute, valorificate, stimulate în dezvoltarea lor, folosite ca puncte de sprijin în orientarea evoluţiei 
elevului. 

De asemenea, individualizarea nu trebuie privită în mod static. Bine realizată, ea duce la o evoluţie treptată. 
Dacă astăzi elevul a răspuns unei cerinţe pe măsura lui, mâine va putea răspunde probabil unei cerinţe puţin 
mai dificile, însuşi ritmul lui de lucru ar putea deveni puţin mai alert. Individualizarea se împleteşte cu 
gradarea. Bariere care la început păreau de netrecut pentru un elev, sunt depășite cu 'timpul printr-o gradare 
foarte riguroasă a condiţiilor de lucru. Etapele trebuie parcurse însă aici într-o succesiune foarte strânsă. 
Golurile frânează evoluţia. 

' Adesea este foarte dificil, sub aspect didactic, să stabilim ce este simplu şi ce este complex pentru un elev 
deficient vizual, pentru a asigura gradarea progresivă a dificultăților. Munca didactică este un continuu 
experiment, un şir neîntrerupt de încercări de a-l ridica pe elev spre niveluri tot mai înalte. 


<Titlu> 2. Asigurarea stabilităţii achiziţiilor cognitive. 


O serie de cunoştinţe pe care copiii cu vedere normală le dobândesc spontan, prin percepţia vizuală repetată 
a unor fenomene ale realității înconjurătoare, sunt accesibile deficienţilor vizuali numai prin Intermediul 
procesului de învăţământ organizat. Oricât de bine ar fi organizat acest proces, el nu oferă de obicei un 
contact repetat cu fenomenele respective, ceea ce face ca reprezentările spaţiale respective (de exemplu 
privind forma, mărimea, structura unor obiecte, relaţiile dintre ele etc.) să se formeze mai greu şi să se 
conserve mai greu. Chiar pe termen lung, este puţin probabil să se reîntâlnească cu fenomenele respective 
într-o formă accesibilă percepţiei lor. Chiar dacă nu sunt uitate, ele îşi pierd precizia, nefiind frecvent 
reactualizate. Este o dificultate specifică, pentru a cărei prevenire este necesar să urmărim şi o strategie a 
consolidării permanente, a asigurării retenţiei, a stabilizării achiziţiilor dobândite. 

Aceasta este necesară şi pe termen scurt, lecţie de lecţie, pentru a-l scuti pe elev de efortul reluării după 
manual a celor predate în clasă, în principiu el trebuie să plece de la lecţie cu cunoştinţele asimilate. 

Când am discutat despre mecanismele compensaţiei am demonstrat că memoria poate avea o funcţie 
compensatorie reală şi că, datorită acestui fapt, se pot dezvolta calităţile memoriei intenţionate, voluntare a 
unui deficient vizual. Este adevărat, numai că mecanismul compensator al memoriei este de obicei slab 


constituit la începutul şcolarităţii. El se dezvoltă în procesul învăţării, prin acțiunea noastră terapeutică. La 
început memoria nu este organizată în acest scop. Dimpotrivă, aşa cum au arătat cercetările asupra 
fiziologiei activităţii nervoase superioare, există o anumită instabilitate a reflexelor condiţionate formate. 
Problema se pune şi în cazul achiziţiilor dobândite în procesul educaţiei vizuale; ele se pierd uşor şi se 
recâştigă greu. Oftalmologul francez Jean Sedan, într-o lucrare dedicată consolidării rezultatelor educaţiei 
vizuale (Post-cure de l'amblyope reeduque), făcea următoarea observaţie: elevul nu este proprietarul 
definitiv ci depozitarul provizoriu al rezultatului obţinut, pe care trebuie să-l apere, să-l păzească, să-l 
consolideze. 

într-adevăr, în desfăşurarea stadială a adaptărilor compensatorii, fiecare achiziţie trebuie rodată până la 
automatizarea care-i asigură trăinicia şi eficienţa. 

în procesul de învățământ, fiecare pas trebuie bine bătătorit. O evaluare continuă ne ajută să descoperim 
imediat ce s-a uitat şi trebuie reluat. Pentru a se preveni uitarea, în cadrul lecţiei sunt mult mai frecvente 
fixările imediate, aşa-numitele "fixări inițiale", imediat consecutive însuşirii noilor cunoştinţe sau priceperi. 
Nu este necesară o repetare mecanică a lor (chiar dacă se credea că repetiţia este "mater studiorum") ci mai 
curând fixări realizate prin operarea cu reprezentările şi noţiunile formate, prin concretizări cu un nou 
material intuitiv, în noi contexte, prin aplicări în practică, prin extrapolări la alte domenii, prin 
resistematizări, prin integrări în sfera cognitivă. Schemele despre care am vorbit pot servi la prevenirea 
uitării. Transpunerea în plan verbal a rezultatelor cunoaşterii perceptuale este, de asemenea, un sprijin al 
consolidării. Adesea reactualizarea unor achiziţii reprezintă o stare de pregătire pentru cele ce urmează. 
Căci consolidarea nu este un repaus al cunoaşterii ci o continuare a ei. 

Folosind diferite modalităţi de consolidare şi prevenire a uitării şi apelând la efortul voluntar al elevilor de a 
reţine cele învăţate, contribuim implicit la dezvoltarea funcției compensatorii a memoriei. 

Trebuie să avem în vedere şi faptul că motivarea puternică (motivare intrinsecă dar şi conştiinţa că prin 
învăţare îţi depăşeşti handicapul) precum şi întărirea pe care o aduc succesele obţinute în procesul de 
învățământ îşi au importanţa lor în însuşirea trainică. 

Pe măsură ce se vor crea condiţiile pentru integrarea deficienţilor vizuali în şcoala de masă vor apare, 
desigur, noi strategii, adaptate noilor situaţii date şi creatoare de noi situaţii de învăţare. Căci punerea în 
situaţie este - aşa cum afirmă L. D'Hainaut - "un principiu universal al educaţier (7, p. 178). 


<Titlu> 8. FORME DE STRUCTURARE A PROCESULUI DE 
INVAŢAMANT 


<Titlu> Spre o diversificare a structurilor 


Procesul de învăţământ şi-a căutat din totdeauna o structură în cadrul căreia să-şi realizeze obiectivele, să-şi 
vehiculeze conţinutul. O structurare mai precisă a devenit posibilă odată cu generalizarea sistemului clasic 
de organizare a procesului de învățământ pe clase, discipline şcolare şi lecţii. Vechi de peste trei secole şi 
mereu contestat pe parcursul acestui secol, sistemul în centrul căruia se află lecţia îşi păstrează încă primul 
loc printre formele de structurare a procesului de predare-învăţare. 

Reforma curriculară care a început să se desfăşoare în învățământul românesc nu renunţă la sistemul de 
organizare pe clase şi lecţii. S-au luat însă măsuri pentru înlăturarea neajunsurilor existente în proiectarea şi 
desfăşurarea activităţii didactice în acest cadru. Astfel, s-au alcătuit planuri de învăţământ 
descongestionate, flexibile şi eliberate de paralelisme, programe şcolare care stabilesc clar obiectivele, 
conținuturile şi activităţile de învăţare, descriptori de performanţă pentru facilitarea evaluării ş.a. Prin 
descentralizare şi activităţi opționale, noul curriculum oferă posibilitatea realizării unor parcursuri şcolare 
individualizate în funcţie de cerinţele speciale, în spiritul reformei, lecţia este centrată pe activitatea de 
învăţare a elevului, roiul educatorului fiind să creeze acei cadru situațional în care elevii să-şi însușească 
prin efort propriu cunoştinţele şi deprinderile, capacitatea de investigaţie creativă şi competențele de 
aplicare în practică. Ideea unor scheme de lecţie bune în orice împrejurări, a unor planuri-şablon de lecţie 
nu-şi mai găseşte locul în şcoala de astăzi. 

Fie că vor fi integrați în învăţământul de masă, fie că vor învăţa în şcoli sau clase speciale, elevii cu 
deficienţe vizuale îşi vor desfăşura o bună parte a activităţii în cadrul organizatoric al clasei şi ai lecţiei. 
După cum vom vedea, Planul de învățământ destinat şcolilor speciale pentru deficienţii de vedere lasă loc şi 
altor structuri. Toate sunt subordonate obiectivelor educaţionale, în inter-relaţia lor cu cele recuperatorii, 
într-o formă sau alta, ele induc situaţii de învăţare. A venit momentul să ne oprim asupra acestui concept 
pedagogic şi asupra raporturilor lui cu ceea ce numim în mod curent metodă didactică. 


<Titlu> Crearea situaţiilor de învăţare 


Într-o concepţie didactică modernă, rolul profesorului este să-i pună pe elevi în situaţii care să-i determine 
să desfăşoare acea activitate de învăţare care este necesară pentru atingerea obiectivelor vizate. Situaţiile de 
învăţare pot fi de o infinită varietate. Ele pot fi clasate după tipul de activitate de învăţare pe care-l solicită 
elevului. Dar a solicita elevului un tip de activitate înseamnă, în fond, a folosi o anumită metodă didactică. 
Relaţia ne apare acum clar: noi, dascălii, folosim metode didactice pentru a-i pune pe elevi în situaţii de 
învăţare. Folosim metoda pentru a crea situaţii. Pe de altă parte, eficienţa metodei depinde de cadrul 
situațional în care acţionează metoda. 

Să ne referim la această relaţie, luând câteva exemple din metodologia învățământului special. 

Aici se folosesc mult situații în care are loc o activitate de receptare a cunoştinţelor de către elevi. Cum 
am spus de la începutul acestui capitol, receptarea nu este opusă "metodelor active" ci reprezintă ea însăşi o 
activitate cognitivă foarte utilă. Asigurăm receptarea folosind metode ca povestirea, descrierea, explicaţia 
sau chiar expunerea sistematică, elevul fiind pus în situația de a înţelege, reţine, integra, a face legături 
cauzale, a generaliza etc. Dar realizăm receptarea şi pe cale intuitivă, prezentând materialul didactic pe care 
elevul îl explorează vizual sau tactil-kinestezic, cu sau fără îndrumarea noastră directă. 

Sigur, creăm şi situaţii de învăţare independentă, atunci când, de exemplu, solicităm elevii să găsească 
răspunsul la anumite probleme în manual, în dicționar, în atlasul geografic, în albumul de botanică. 

Lucrările de laborator, lucrările experimentale pe terenul şcolar sau la colţul naturii vii pot fi înţelese ca 
situaţii de învăţare prin cercetare şi descoperire. 

Există apoi situaţii de inter-comunicare verbală, în care activitatea de învăţare se realizează prin aşa-zisele 
metode conversative (dialogul elev-profesor sau dezbaterea colectivă în clasă), de obicei situaţia fiind 
creată prin problematizare (întrebări clare şi incitante). Cerinţele consolidării şi ale extrapolării 
cunoştinţelor fac să fie frecvente situațiile de exersare şi situațiile de aplicare, create prin metoda 
exerciţiului. 

Există şi alte tipuri de situaţii. Am prezentat doar câteva exemple, utile pentru a se înţelege structurile 
didactice în care sunt ele cuprinse. 


<Titlu> Lecţia în instruirea deficienţilor vizuali 


Să începem cu câteva elemente specifice. Efectivul clasei este mult mai redus în şcoala specială. De o 
reducere a efectivului ar trebui să se bucure şi clasele din învățământul obişnuit în care sunt integrați 
deficienţi vizuali. Diferă, cum am văzut, şi utilarea clasei, precum şi unele mijloace de învăţământ. 
Obiectivele prefigurate sunt nu numai didactice dar implicit şi recuperatorii. Diferă şi tonalitatea afectivă a 
relaţiei educaţionale. 

Tipologia lecţiei rămâne cea generală. Şi pentru aceşti elevi sunt necesare lecţii de însușire a noilor 
cunoştinţe şi capacităţi, lecţii de recapitulare şi sistematizare, lecţii aplicative (pentru formarea 
competenţelor şi deprinderilor) şi lecţii de evaluare a rezultatelor şcolare. Enunţarea acestor tipuri de lecție 
ne indică şi obiectivul general al fiecăruia. 

Fiecare tip de lecție implică anumite forme de structurare. Unele elemente sunt comune. Mai generale sunt 
acele elemente structurale proprii lecţiilor de însușire de noi cunoştinţe şi capacităţi. 


<Titlu> 7. A se crea starea de pregătire 


Pentru a se desfăşura o activitate de învăţare este necesară o stere de pregătire pentru învăţare (readiness). 
Este vorba de o pregătire organizatorică, cognitivă şi motivaţională. 


Pregătirea organizatorică înseamnă că fiecare elev se află pe locul lui şi că pe banca fiecăruia se află, la 
începutul lecţiei, tot ce este necesar pentru lucru (manual, caiet, atlas, rechizite etc.). Această pregătire 
reflectă munca educativă anterioară pentru formarea deprin derilor elevilor deficienţi vizuali. Dacă elevii 
şi-au format deprinderi de ordine, nu se pierde nici o secundă din lecţie, totul fiind gata pregătit la intrarea 
în clasă a profesorului sau educatorului. Dacă nu există astfel de deprinderi, se pierd minute preţioase cu 
asigurarea condiţiilor de lucru şi a atmosferei de lucru. 

Pregătirea cognitivă constă în reactualizarea acelor cunoştinţe senzoriale şi logico-verbale - existente în 
structura cognitivă a elevilor - care condiţionează reuşita unei noi activităţi de învățare. S-ar putea ca aceste 
capacități necesare ca punct de plecare pentru o nouă experienţă de învăţare să fi fost foarte recent însuşite 
(poate chiar în lecţia anterioară) şi deci să nu fie necesară decât o simplă referire la ele, printr-o întrebare. 
Când însă ele au fost însuşite mai de mult şi poate chiar au fost uitate, reactualizarea lor ne cere mai mult 
timp, fapt pe care trebuie să-l prevedem când proiectăm lecţia, în cazul elevilor cu deficienţe vizuale ne 
putem aştepta ca unele noţiuni spaţiale, reprezentări vizuale sau deprinderi vizual-kinestezice să fie reţinute 
doar parțial sau să nu se fi conservat în formă corectă. Există riscul ca reactualizarea lor să consume cea 
mai mare parte a lecţiei, împiedicând astfel realizarea noilor obiective. O evaluare curentă, formativă 
previne această situaţie negativă. O prevedere în plus în astfel de cazuri ar fi să-i cerem educatorului care 
îndrumă clasa respectivă în orele destinate muncii independente să reactualizeze cu elevii în prealabil acele 
cunoştinţe (reprezentări, noţiuni, legi etc.) şi deprinderi care sunt necesare ca temelie pentru noua activitate 
cognitivă, din noua lecţie. 

Este necesar să fie asigurată şi starea de pregătire motivaţională. Nu putem realiza o lecţie bună dacă nu 
captăm de la început atenţia elevilor. Modul cel mai eficient de a motiva noua experienţă de învăţare îl 
constituie problematizarea. A pune o problemă interesantă în faţa elevilor este un mod excelent de a 
deştepta o motivaţie intrinsecă. Nedumerirea, uimirea, perplexitatea pot fi buni stimuli. Dar motivaţia se 
poate realiza şi pe alte căi, de exemplu arătând elevilor importanţa pe care învăţarea care li se propune o are 
pentru viitoarea lor pregătire profesională sau pentru rezolvarea unor probleme practice ale integrării lor în 
societate. Aspiraţia spre succesul la învăţătură poate avea de asemenea un efect motivaţional. Uneori 
stimularea motivaţională trebuie reînnoită pe parcursul lecției, dacă interesul începe să scadă. 

Didactica modernă recomandă să facem cunoscute elevilor, de la începutul lecţiei, obiectivele (mai ales 
obiectivele operaţionale) urmărite. Desigur, ele trebuie comunicate într-o formă accesibilă. Ele nu sunt un 
"secret" al profesorului. 

Este corect să-i arătăm de la început elevului la ce performanţe va trebui să ajungă pentru a proba 
reuşita învăţării (de ex.: va trebui să localizaţi pe hartă principalele 10 oraşe ale ţării noastre). 
Cunoaşterea obiectivelor de către elevi are şi ea un efect motivaţional, impulsionând activitatea de 
învăţare, orientându-l pe elev spre rezultat, ajutându-l să se concentreze asupra a Ceea ce este esenţial. 


<Titlu> 2. Crearea situaţiei de învăţare 


Principalul element structural al unei lecţii de însuşire de noi cunoştinţe şi capacităţi îl constituie 
activitatea de învăţare efectiv desfăşurată de elev. 

Se înţelege că aceasta depinde de conţinutul lecţiei. Rolul principal al profesorului este să determine şi 
să dirijeze activitatea de învăţare dar fără să se substituie ei. Sigur că el chibzuieşte în prealabil asupra 
celei mai potrivite activităţi de învăţare Într-un caz dat, ţinând seama de unitatea obiectivelor didactice 
cu cele recuperatorii. El concepe situaţia de învăţare. Cum am spus, metodele didactice utilizate de 
profesor îşi realizează funcţiile instructiv-educative prin mijlocirea situaţiilor de învăţare pe care le 
creează. 

Să presupunem, de exemplu, că o lecţie la începutul clasei 1 la şcoala de nevăzători are drept obiectiv 
să-i facă pe elevi capabili să despartă cuvintele în silabe. Va fi o lecţie-exercițiu. Se va crea o situaţie 
de exersare, pe cât se poate în atmosferă de joc. La început profesorul oferă un model, despărțind 
câteva cuvinte în silabe. Elevii participă, marcând prin bătăi din palme fiecare silabă şi "ghicind" 
(adică numărând) câte silabe sunt de fiecare dată. Se dau apoi cuvinte care sunt despărțite în silabe de 
toţi elevii în cor. Se exercită apoi această acţiune cu fiecare elev în parte, ceilalţi fiind solicitaţi să fie 
atenţi cum reuşeşte colegul lor. Pe parcurs se dau cuvinte din ce în ce mai lungi şi mai greu de 
despărţit în silabe. Elevilor mai timizi, mai neîncrezători în forţele lor sau cu nivel intelectual mai 


scăzut le dăm cuvinte mai uşoare, ca să le facilităm reuşita, li încurajăm, ca să le ridicăm prestigiul în 
faţa colegilor lor, dar încercăm apoi să le dăm treptat şi cuvinte mai grele, pentru a ajunge la limita de 
sus a posibilităților lor. Le cerem elevilor să-şi propună unii altora cuvinte pe care să le despartă în 
silabe. 

Dar o lecţie-exerciţiu nu trebuie să fie neapărat un joc. Elevii mai mari se exercită cu toată seriozitatea, 
de exemplu, în efectuarea unor operaţii matematice sau în scrierea unui text. 

Uneori elevii sunt puşi în situații de receptare perceptuală (tactil-kinestezică la nevăzători, vizuală la 
ambliopi) a unui material intuitiv, în situații de intercomunicare (conversaţie), în situaţii de lucru cu 
manualul, în situaţii de lucru pe terenul şcolar, în situaţia de a aplica practic o regulă şi în multe alte situaţii 
care induc o anumită activitate cognitivă. Are loc o anumită activitate de învăţare a copilului chiar şi în 
situaţiile în care receptează activ o comunicare verbală a profesorului. 

Profesorul nu se mărginește să declanşeze activitatea de învăţare, în măsura în care este necesar o şi 
dirijează, prin întrebări sau îndrumări pe parcurs, de exemplu pe parcursul perceperii unei imagini dificile 
sau pe parcursul unui efort de generalizare. El trebuie să intervină mai ales când elevul se depărtează de 
parcursul care-l duce spre rezultat, când o greşeală poate face inutilă toată munca ulterioară. Uneori 
dirijarea are mai mult un caracter stimulativ. Sugestiile profesorului nu trebuie să-l scutească pe elev de 
efort. Esenţial este ca diferitele forme de dirijare să nu impieteze asupra activităţii proprii de învăţare a 
elevilor. Când situaţia de învăţare este bine concepută şi materialul didactic bine adaptat situației, este 
posibil ca dirijarea nici să nu fie necesară. 


<Titlu> 3. Asigurarea retenţiei 


în componenţa lecţiei intră şi activităţi menite să asigure fixarea şi consolidarea cunoştinţelor şi 
deprinderilor. Fixarea se poate realiza prin repetări dar şi prin aplicaţii practice, noi exemplificări, lecturi, 
stabilirea de relaţii cu cunoştinţe anterioare, raportare la sistemul cunoştinţelor din domeniul respectiv 
(integrare în sistem). Cele învățate pot fi transferate în situaţii noi şi variate. Temele pentru orele de studiu 
independent servesc şi ele stocării. Aceste măsuri de asigurare a retenţiei şi de prevenire a uitării sunt foarte 
necesare pentru ca memoria să-şi poată juca rolul specific în compensarea cecităţii sau a ambliopiei. 


<Titlu> 4. Feed-back 


O ultimă componentă structurală a acestui tip de lecţie, asupra căreia ne oprim este evaluarea învăţării. Se 
evaluează rezultatele muncii elevilor (pe care ar fi de dorit ca să şi le poată şi ei autoevalua) şi rezultatele 
muncii profesorului. In oarecare măsură, conexiunea inversă (feedback) se realizează pe tot parcursul 
lecţie, în final are loc şi o apreciere de către profesor a rezultatului obținut de elev. 


223 


Ea nu este neapărat o notă sau un calificativ. Important aici este ca ea să marcheze progresul 
personal al elevului, printr-un cuvânt sau gest de aprobare sau încurajare care să-i dea 
sentimentul reuşitei. Sigur că în caz de nereuşită vom căuta să stabilim cauzele situaţiei create 
şi vom lua măsuri imediate de ameliorare. 


<Titlu> 9. Contradicţiile lecţiei şi soluţii posibile 


Proiectarea şi realizarea lecţiilor cu elevii nevăzători ridică numeroase probleme, unele 
contradictorii, ale căror soluţii trebuie să te găsim, în funcţie de împrejurări. 

Există o contradicţie între ritmul lent al elevilor şi numărul mare de exerciţii necesare pentru 
formarea competenţelor în condiţiile deficienţelor respective. Ritmul lent ne sileşte să 
reducem numărul acestor exerciţii, alegându-le numai pe cele cu eficienţă didactică mai mare. 


Menţinerea interesului pe parcursul lecţiei impune o anumită variaţie a formelor de activitate; 
aceasta vine însă în contradicţie cu cerința, anterior amintită, a unei activităţi concentrate într- 
o direcție unitară. Variația procedeelor risipeşte adesea timpul şi poate duce la o realizare 
superficială a fiecărui procedeu. Este de dorit să găsim soluţii didactice care să ofere o 
exercitare variată pe parcursul unei activităţi unitare, decurgând din chiar problemele pe care 
le ridică această activitate. Desigur, soluţiile depind şi de măsura în care a fost cultivată 
capacitatea de concentrare a elevilor deficienţi vizuali, care constituie un factor compensator. 
Asigurarea stării de pregătire despre care am vorbit mai sus poate ocupa o mare parte a 
timpului disponibil, ceea ce face ca elevii să fie deja obosiţi când trec la activitatea cu 
adevărat nouă proprie lecţiei respective. Trebuie găsite deci soluţii pentru ca pregătirea cog- 
nitivă să fie asigurată, cel puţin în parte, înainte de noua lecţie (în lecţia anterioară sau la 
"meditaţie"”). 

Alte contradicții, cu impact mai puternic asupra structurii lecţiei sunt prezentate în paragrafele 
ce urmează. 


<Titlu> Protecţia vizuală şi exerciţiul vizual în cadrul lecţiei 


În cazul instruirii elevilor ambliopi dar şi al unor elevi de la şcoala de nevăzători care pot 
utiliza resturile de vedere disponibile poate apare o contradicţie între cerinţele metodologiei didactice 
a unor lecţii (care solicită intens activitatea vizuală) şi cerinţele de protecţie vizuală, de evitare a 
suprasolicitării efortului vizual. 

O lecţie de citire pe cale vizuală, cu o structură foarte potrivită pentru şcoala de masă, ar putea dăuna 
vederii unor elevi a căror afecţiune vizuală impune dozarea exerciţiului vizual. Soluţia nu stă în a renunţa 
cu totul la exercițiul vizual şi a ne rezuma la o "învăţare prin ascultare", cum au preconizat unii defectologi 
; aceasta ar naşte o altă contradicţie, căci n-ar fi atinse nici obiectivele didactice (căci nu poţi învăţa citirea 
fără să citeşti) şi nici cele recuperatorii (căci nu poţi dezvolta eficienţa vizuală fără solicitarea vederii). 

O soluţie rezonabilă a acestei dileme este să proiectăm lecţia In aşa fel încât activităţile vizuale colective şi 
individuale să alterneze cu momente în care sunt solicitate alte modalităţi senzoriale şi în care efortul vizual 
(mai ales la distanţa cititului) este întrerupt. Să ne imaginăm activitatea desfăşurată într-o astfel de lecție 
(citire la clasa I). Pe rând câţiva elevi citesc un text cu litere cunoscute, ceilalți urmărind pe carte. După 
această activitate care solicită vederea de aproape, privirea elevilor se îndreaptă spre profesor, care 
apreciază felul în care s-a citit şi anunţă obiectivele lecţiei noi. A fost un moment de odihnă vizuală. Apoi 
se analizează frontal o ilustrație din carte, ceea ce solicită din nou vederea de aproape. După care are loc o 
discuţie asupra ilustraţiei şi se reţine o propoziţie, care este analizată fonetic, până la scoaterea noului sunet. 
Se prezintă acum litera corespunzătoare, în dimensiuni mari pe stativ sau prin proiectare pe un ecran, copiii 
o parcurg cu degetul şi o desenează în aer. Apoi litera este căutată de fiecare elev în alfabetar şi se compun 
cuvinte, în continuare o nouă odihnă vizuală: elevii dau exemple de cuvinte în care litera nouă se află la 
începutul, pe parcursul sau la sfârşitul cuvântului. Abia acum încep exerciţiile de citire a noului text din 
abecedar, efort întrerupt din când în când de discuţii despre sensul celor citite. Unor elevi care au nevoie de 
o protecţie vizuală deosebită le putem cere să nu privească pe carte când citesc colegii lor, ci numai atunci 
când le vine lor rândul la citit. Dacă în ciuda acestei alternări permanente considerăm totuşi că vederea a 
fost prea mult solicitată, putem propune drept exerciţiu de consolidare un joc cu ochii închişi, în care elevii 
să propună sau să recunoască cuvinte cu litera nou învățată. 

Desigur, o astfel de lecţie poate fi concepută în multe alte feluri. Important este să aibă loc alternarea la 
care ne-am referit. Fiecare obiect de învățământ permite acest lucru, într-o oră de literatură, momentele în 
care elevii citesc din opera unui scriitor pot fi alternate cu comentarii libere şi analiză literară, cu momente 
în care profesorul sau un elev cu vederea mai bună citeşte cu glas tare, cu texte imprimate pe casete. 

Rezolvarea în scris a unei probleme de aritmetică este precedată de discuţii pregătitoare şi urmată de 
comentarea rezultatelor. La clasele mici, alternarea se face uneori prin pauze în care copiii cântă, se joacă, 
fac un exerciţiu fizic. 

Această alternare absolut necesară nu trebuie să împiedice ca lecţia să aibă o structură unitară. Alternarea 
trebuie subordonată logicii lecţiei, momentele vizuale şi nonvizuale asamblându-se într-o succesiune 
firească, pentru atingerea obiectivelor urmărite. De obicei, Bând proiectăm o lecție pentru ambliopi, întâi 
stabilim momentele în care activitatea vizuală este inevitabilă sub aspect didactic, apoi mutăm efortul 
vizual în celelalte momente sau introducem noi activităţi care să asigure odihna vizuală. Măiestria 
educatorului constă tocmai în a concepe şi realiza lecţia, în ciuda alternărilor necesare, ca pe o construcţie 
didactică unitară. 


<Titlu> Îmbinarea caracterului frontal al lecţiei cu cerința individualizării 


Cele spuse implică şi o anumită individualizare, dozarea efortului vizual variind de la caz la caz. 

Cu aceasta revenim la problema diferenţelor individuale considerabile existente într-o clasă de deficienţi 
vizuali, fie ei nevăzători sau ambliopi. în desfăşurarea procesului didactico-recuperator, această situație 
generează o nouă contradicţie. Şi anume: lecţia presupune, prin definiţie, o muncă frontală, adică o 
activitate comună, prin care toţi membrii colectivului clasei înaintează spre obiective comune. Dacă în 
timpul orei fiecare elev îşi are preocupările sale, rupte de ale celorlalţi, nu mai poate fi vorba de lecție. Pe 
de altă parte, diferenţele individuale foarte accentuate dintre elevi şi obiectivele individualizate care decurg 
impun o diferenţiere riguroasă. Tocmai aici apare situaţia contradictorie: dacă lucrăm frontal, o parte din 
elevi va rămâne, cel puţin o parte din timp, în afara muncii comune; dacă activitatea fiecărui elev se rezumă 
la studiu individual, nu mai poate fi vorba de lecţie. 

Contradicţia nu este totuşi irezolvabilă. Cu toate marile diferenţe existente între elevii aceleiaşi clase (ca 
nivel de pregătire cognitivă, motivaţie, ritm de lucru etc.), ei au totuşi un anumit nivel minimal comun de 
capacități care permite atingerea obiectivelor prevăzute de programele şcolare, în general, ei pot desfăşura, 
chiar dacă nu toţi la acelaşi nivel, formele de activitate solicitate de procesul învăţării. 

Dacă n-ar fi aşa, ar însemna că unii elevi sunt greşit încadraţi în clasa respectivă. 

Problema care ni se pune este să găsim modalităţi de adecvare a activităților propuse în diferite etape ale 
lecţiei la specificul elevilor; lucrul acesta nu este o piedică în calea realizării învăţământului frontal ci, 
dimpotrivă, o condiţie a realizării lui. 

Să presupunem că într-un anumit moment al unei lecţii la elevii ambliopi trebuie intuită o anumită imagine. 
Unii elevi pot percepe ilustraţia aşa cum este redată în manual. Pentru alţii este necesar să conturăm mai 
puternic ilustrația din manual. Pentru alţii, care nu o pot distinge decât într-o formă simplificată şi cu un 
contrast mai pregnant, confecţionăm noi un desen special. Se poate să avem în clasă un elev care nu poate 
distinge imaginea decât dacă o reliefăm puţin; decupăm deci desenul şi îl lipim pe o foaie de hârtie, dar 
pregătim şi o copie nereliefată, pe care să o perceapă ulterior fără sprijin tactil-kinestezic. Poate că unui 
elev trebuie să-i pregătim un desen mai mic, pe care să-l poată cuprinde în câmpul vizual îngustat. Altul nu 
poate percepe decât un desen mare, făcut pe tablă, pe care să-l urmărească cu degetul. Pregătind astfel un 
material didactic adecvat fiecăruia, devine posibilă o desfăşurare frontală a lecţiei. Toţi investighează 
concomitent imaginea. 

Diferite forme de material didactic individualizat pot asigura astfel reuşita activităţii frontale. 

Aceasta nu exclude folosirea unor forme de material didactic frontal (mai ales de natură auditivă). 
Individualizarea nu se referă numai la materialul didactic ci şi la volumul şi complexitatea activităților 
solicitate. Unii elevi pot primi, pe parcursul lecţiei, sarcina de a rezolva exerciţii mai multe şi mai grele 
decât alţii; cu toţii vor ajunge totuşi la cunoaşterea unei reguli sau la formarea unei deprinderi. Cele 
învăţate sunt aplicate de unii la cazuri mai uşoare, de alţii la cazuri mai grele, în timpul lecţiei, pot fi 
momente în care se lucrează pe grupe de nivel. Se pot distribui fişe de lucru, diferenţiate după posibilităţile 
elevilor. Elevii pot lucra pe tipuri diferite de caiete. Sarcinile pentru activitatea independentă, la 
"meditaţie", sunt şi ele diferenţiate. Dealtfel, această activitate individualizată condusă de educatori 
serveşte pregătirii elevilor pentru a face faţă activităţii frontale în clasă. 

Diferenţierea este necesară tocmai pentru ca diferenţele de nivel să se reducă din ce în ce. Ea este necesară 
şi pentru a le insufla tuturor elevilor încrederea că pot învăţa cu succes. 

Momentele în care se lucrează cu material diferențiat sunt alternate cu altele, în care se valorifică frontal 
rezultatele obţinute de întreaga clasă. 

Pe fondul muncii frontale, individualizarea se realizează şi prin ajutorul pe care profesorul îl acordă elevilor 
în timpul activităţii. Şi acest ajutor este diferențiat. Unuia îi călăuzim mâna la scris sau la o lucrare practică. 
Altuia îi dăm indicaţii suplimentare în îndeplinirea unei sarcini. 

întreaga lecţie se întemeiază pe echilibrul dintre individualizarea condiţiilor şi activitatea frontală. Cu cât 
individualizăm mai riguros condiţiile, cu atât creşte posibilitatea de a se asigura o activitate frontală. 


<Titlu> Ordine şi organizare pe parcursul lecţiei 


Aceasta este o cerinţă generală a activităţii şcolare. Ea capătă însă o importanţă sporită în cazul deficienţilor 
vizuali. Aici creşte pericolul ca lecţia să nu-şi atingă obiectivele din cauza unor deficienţe de organizare sau 
a lipsei deprinderilor de activitate ordonată. Aceste deprinderi, atunci când sunt formate, devin un mijloc de 
a economisi timp şi energie. In acest sens putem considera că ordinea constituie un mijloc de compensare a 
deficienței vizuale. 

Eşecul unei lecţii poate fi provocat de unele "amănunte" aparent lipsite de importanţă. Am vorbit mai sus 
despre pregătirea organizatorică. Nu- este vorba însă numai de partea de început a lecţiei. Probleme de 
ordine şi organizare pot apare pe tot parcursul lecţiei. "Momente organizatorice" apar mai ales când se 
trece, în cadrul lecţiei, de la o formă de activitate la alta. Strângerea unui material didactic, punerea lui în 
bancă sau în dulapul personal, pregătirea noului material - toate acestea cer timp. Cât timp aceasta depinde 
de deprinderile de ordine şi de particularităţile personale ale fiecăruia. Foarte importante sunt deprinderile 
de folosire a diferitelor mijloace didactice speciale, de exemplu placa de scris, maşina de scris braille, 
cubaritmul, imaginile şi hărţile în relief, trusa tiflografică etc. Stângăcia şi încetineala în folosirea 
materialului cu care se lucrează sunt piedici în desfăşurarea lecţiei. 

Desigur, deprinderile nu se formează într-o singură lecţie. Formarea lor trebuie urmărită zi de zi. De 
precizia şi consecvenţa cerinţelor educatorului şi de îndrumarea lui permanentă depinde imprimarea 
deprinderilor de ordine şi de lucru ale elevului cu deficienţa vizuală. Oricum, în proiectarea lecţiilor, pentru 
a preveni surprizele neplăcute, trebuie să avem în vedere stadiul formării acestor deprinderi la elevii cu care 
vom lucra. 

<Titlu> Alte forme de organizare a procesului de învăţământ 


În învăţământul special pentru nevăzători şi ambliopi, majoritatea elevilor sunt interni şi îşi pregătesc 
temele pentru acasă în cadrul aşa-ziselor "ore de meditație", denumire cam improprie (dar intrată în uz) 
pentru orele destinate muncii de pregătire independentă a elevilor. Aceste ore sunt prevăzute în Planul de 
învățământ al şcolilor speciale pentru deficienţii de vedere, pentru îndrumarea lor existând la fiecare clasă 
un post de profesor-educator sau învățător-educator. Sarcina acestora nu este de a relua lecţiile ţinute de 
profesori, nici de a ţine în completare alte lecţii, în orele de "meditaţie" elevii nu sunt "meditaţi” ci 
desfăşoară o activitate autonomă, pe care educatorul o îndrumă în măsura în care este necesar, de la caz la 
caz. în programele şcolare aceste ore apar sub denumirea de "terapie cognitivă", pentru a se sublinia 
necesitatea ca ele să aibă nu numai un caracter didactic dar şi terapeutic, servind înlăturării consecințelor 
negative ale deficienței vizuale pe planul dezvoltării fizice şi psihice a copiilor. 

În orele de "meditație", adică de studiu individual îndrumat, care se ţin de regulă după-amiaza, după 
terminarea orelor de curs, elevii îşi fac temele, consolidând, completând, aplicând, sistematizând 
cunoştinţele şi abilităţile câştigate la lecţii. Baza deprinderilor de studiu individual se formează la lecţii; 
acum însă aceste deprinderi se consolidează, elevii obişnuindu-se să lucrează cu răbdare şi atenţie în 
efectuarea diferitelor tipuri de acţiuni intelectuale. De exemplu ei învaţă să perceapă desene, să deseneze, să 
facă hărţi, să alcătuiască rezumate şi compuneri, să extragă şi să memoreze ideile dintr-un text, să rezolve 
diferite tipuri de exerciţii la gramatică, matematică, fizică etc. Fiecare lucrează în ritmul său 
Profesorul-educator oferă un sprijin suplimentar elevilor care au greutăţi la învăţătură sau la care se 
constată o anumită rămânere în urmă, celor care nu ştiu încă să folosească instrumentele de muncă 
intelectuală specifice deficienței vizuale şi aparatura adecvată, îndrumarea şi controlul sunt mult 
individualizate. Unora li se clarifică problema de rezolvat, altora li se confirmă un rezultat obţinut pe 


parcurs. Se intervine când un elev a pornit pe un drum greşit, care va face ca tot efortul lui să fie inutil. Cei 
neîncrezători în forțele lor sunt stimulați mai intens. 

Pot apare situaţii când doi-trei elevi colaborează în efectuarea unei sarcini. Munca independentă nu trebuie 
să izoleze. Este chiar de dorit ca elevii să dezbată unele probleme, să facă schimb de opinii, să-şi 
împărtăşească unele cunoştinţe suplimentare, să compare rezultatele obţinute la o lucrare - fără însă ca 
nimeni să nu fie scutit de efort personal independent, în şcoala de ambliopi, unii elevi pot citi cu i tare unele 
texte, pentru a-i scuti pe colegii lor de efort vizual. 

Nu excludem nici unele momente în care profesorul-educator să se adreseze întregului grup-clasă. El poate 
comunica unele indicaţii pentru o lucrare, necesare tuturor, poate organiza un moment de relaxare (de 
exemplu un joc, audierea unui disc muzical, expunerea unei povestiri), poate relua o explicaţie pe care 
elevii nu au înţeles-o la lecţie. 

Munca la "meditaţie" nu se reduce la pregătirea temelor, în cadrul ei se realizează compensaţia 
intersistemică şi intrasistemică a deficienței vizuale, se îmbogăţeşte cunoaşterea perceptivă şi fondul de 
reprezentări spaţiale, se operaționalizează cunoştinţele, se trezeşte interesul şi dragostea pentru studiu. 
Reuşita acestei forme de organizare a procesului de învățământ depinde în mare măsură de colaborarea 
profesorului - educator cu ceilalți profesori şi în special cu dirigintele clasei. Uneori un profesor îl poate 
ruga pe educator să continue la meditaţie o lucrare neterminată la lecţie. Profesorul-educator poate atrage 
atenţia unui profesor că o temă a fost prea grea sau neînţeleasă, că anumiţi elevi au greutăţi specifice în 
învăţare. Uneori un profesor îl poate solicita pe colegul său care conduce orele de "meditaţie" să 
reactualizeze anumite cunoştinţe anterior predate, care vor fi necesare ca pregătire cognitivă pentru o nouă 
lecţie. Unele sarcini de fixare sau aplicare a cunoştinţelor la cazuri variate pot fi transferate de la lecţie la 
orele de "meditaţie", În fond, lecţia şi meditaţia sunt activități complementare. Unitatea de acţiune a 
profesorilor care le îndrumă chezăşuieşte atingerea obiectivelor lor didactico-recuperatorii comune. 
Asupra altor forme de organizare a cunoaşterii (excursii, vizite, întâlniri) vom reveni când vom discuta 
despre activitatea extradidactică din şcolile speciale pentru deficienţii vizuali. 

Ceea ce mai trebuie să menţionăm aici este că pe măsură ce se va realiza integrarea deficienţilor vizuali în 
învățământul de masă vor apărea forme noi de organizare a procesului de învățământ în clasele obişnuite 
care cuprind şi copii handicapaţi. Aceste forme noi, ca şi cele în care se va structura activitatea de 
îndrumare a profesorilor itineranţi şi a profesorilor de sprijin, abia urmează a fi studiate. 

<Titlu> 10. EVALUAREA REZULTATELOR ȘCOLARE 


<Titlu> Funcții ale evaluării 


Evaluarea constituie o parte esențială a activităţii didactice. Ciclul unei activităţi didactice 
începe cu proiectarea, continuă cu realizarea actului proiectat şi se încheie cu evaluarea 
realizării. După care începe un nou ciclu, proiectarea ţinând seama de rezultatele evaluării 
anterioare. 

într-o viziune pedagogică modernă, evaluarea este înţeleasă ca o acţiune reglatorie. Ea are o 
funcție de feed-back, atât pentru cadrele didactice cât şi pentru elevi. Ea oferă o diagnoză atât 
a activităţii de predare cât şi a celei de învăţare. Prin ea, atât profesorul cât şi elevul pot 
aprecia felul în care au lucrat. Pentru profesor, analiza rezultatelor obţinute este şi prilejul 
unei cunoaşteri mai bune a elevului, a! depistării lacunelor existente, care vor trebui 
remediate, al detectării factorilor obiectivi şi subiectivi care împiedică progresul. Pe baza 
evaluării se pot lua măsuri de corectare a lipsurilor, de înlăturare a acţiunii unor factori 
negativi, de ameliorare a procesului de învățământ. Se poate spune, aşadar, că evaluarea are şi 
o funcţie ameliorativă. 

Elevii cu deficienţe vizuale sunt supuşi în învățământ aceloraşi forme de evaluare ca şi ceilalți 
elevi. Cari Rogers, părintele non-directivismului, considera că orice formă de control este 
traumatizantă şi deci ar trebui evitată. Mai toate curentele "dezvoltării libere" caută să elimine 


controlul şi aprecierea. Totuşi, practica învățământului pentru nevăzători şi slab-văzători ne 
arată că lucrurile nu stau chiar aşa. Chiar pe parcursul desfăşurării unei activităţi de învăţare, 
aceşti elevi ne solicită mereu (mult mai mult decât elevii văzători) să le confirmăm că se află 
pe drumul cel bun. Ei sunt nesiguri şi se tem că ar putea greşi. Cu atât mai mult la sfârşitul 
unei activităţi ei vor să ştie dacă au reuşit să facă faţă cerințelor. Confirmarea reuşitei este cea 
mai bună întărire, cea mai bună răsplată. Pentru ei, care au atâtea dificultăţi şi eşecuri, reuşita 
în învăţare este semnul normalităţii, este dovada că sunt şi ei ca "ceilalți". Reuşita le ridică 
prestigiul în ochii colegilor şi ai părinților. 

Sigur, aici se ascunde un anumit grad de anxietate, un anumit sentiment al inferiorităţii. Dar 
dacă procesul de învățământ este bine condus şi asigură reuşita reală a acestor copii, el îi ajută 
să-şi învingă handicapul. Evaluarea le dă atunci sentimentul reuşitei şi încredere în propriile lor 

Evaluarea devine astfel un factor de stimulare, de întărire, de motivare. Chiar dacă reuşita este parțială, 
elevii care înţeleg unde şi de ce au greşit se simt îndemnați să reia efortul. Un bun profesor nu va face 
niciodată din evaluare un factor de traumatizare. El va evita cerinţele insurmontabile, care duc la eşec şi va 
şti să gradeze procesul învăţării, ca să asigure un progres continuu, în ritmul propriu fiecărui elev. 

Putem spune, aşadar, că în învăţământul pentru deficienţii vizuali, evaluarea are, pe lângă celelalte funcţii 
ale ei, şi o funcție psiho-țerapeutică. 


<Titlu> Tehnicile evaluării 


în învățământul actual se pune un accent din ce în ce mai puternic pe evaluarea continuă, formativă, prin 
care se urmăreşte evoluţia elevilor pas cu pas şi se iau măsuri imediate pentru remedierea neajunsurilor care 
apar. Acest tip de evaluare este foarte indicat în activitatea cu elevii ambliopi sau nevăzători. Ea nu le dă 
sentimentul eșecului, căci greşelile se corectează de îndată şi se intră imediat în normal, fără a se acumula 
lipsurile. Uneori este necesar un ajutor suplimentar după orele de curs sau la orele de "meditaţie", dar, 
oricum, dificultăţile se remediază din mers dacă există, cum se spune, o ritmicitate a evaluării. 

Nu renunţăm însă nici la evaluarea sumativă, prin verificări ale achiziţiilor însumate pe parcursul unui 
capitol, unui semestru, al unuii întreg an şcolar. Ea ne oferă o estimare globală rezultatelor activităţii 
didactice şi ne sugerează modalităţi de asigurare a sistematizării, a retenţiei, a capacităţii de aplicare şi de 
transfer, în fond, evaluarea formativă şi cea sumativă nu sunt opuse ci complementare. 

Chiar dacă instrumentele evaluării sunt, în linii mari, aceleaşi ca în învățământul obişnuit, ele trebuie uneori 
adaptate la situaţia specială a deficienţilor vizuali. 

Sunt mai frecvente probele orale, care sunt mai operative şi mai rapide şi permit contactul direct copil- 
examinator. Uneori ele sunt preferate pentru a se evita suprasolicitarea şi tensiunea unor elevi cu dificultăți 
vizuale. 

Se folosesc însă şi probele scrise, sub două forme: teze de sfârşit de semestru şi scurte lucrări de control la 
sfârşitul unei lecţii. Şi într-un caz şi în altul sunt utilizate instrumentele de lucru proprii deficienței 
respective. 

În raport cu conţinutul diferitelor lecţii se folosesc şt probe practice, pentru probarea şi consolidarea 
abilităţilor însuşite. Unele probe practice se referă la deprinderile de utilizare a mijloacelor de învăţământ şi 
aparaturii necesare aici. Se fac exerciţii practice de orientare spaţială. Probe practice curente solicită 
identificarea unor obiecte, prin explorare vizuală sau/şi tactil-kinestezică. 

Se încearcă realizarea unor teste standardizate, în special pentru diagnozarea reprezentărilor spaţiale. 
Reforma curriculară propune şi alcătuirea de către elevi a unor proiecte sau miniproiecte, precum şi a unor 
referate, legate de o disciplină şcolară sau alta. Se recomandă folosirea unor fişe de evaluare, care să 
consemneze evoluţia copilului precum şi a unor fişe de autoevaluare. 

Şi deficienţii vizuali trebuie să răspundă standardelor de performanţă prevăzute la terminarea unui ciclu de 
învățământ, examenelor de admitere în liceu, de bacalaureat, de admitere în învăţământul superior. Ei îşi 


pot scrie probele în braille, comisia apelând apoi la un cunoscător al acestei scrieri. Unii vin acum la aceste 
examene cu o maşină de scris obişnuită, pe care o folosesc foarte bine. 


<Titlu> Aprecierea rezultatelor (notarea) 


După cum se ştie, reforma curriculară preconizează înlocuirea sistemului de notare cu 10 trepte (note) 
printr-un sistem de evaluare cu calificative (f.bine, bine, suficient, insuficient). Stabilirea calificativelor se 
bazează pe elaborarea unor "descriptori de performanţă", care oferă criterii de apreciere a fiecărei 
subcapacități prevăzute într-o programă şcolară. Se speră că astfel va fi înlăturată, în mare măsură, 
subiectivitatea în aprecierea rezultatelor obținute de elevi. 

Se pune problema ca în întregul învăţământ să se urmărească nu atât ierarhizarea elevilor cât progresul 
personal al fiecăruia şi cultivarea spiritului de echipă şi a întrajutorării, fn cazul deficienților vizuali - în 
special al celor cuprinşi în învățământul integrat - este foarte important lucrul acesta, căci cei mai mulți 
dintre ei ar putea fi mereu în coada ierarhiei, din cauza ritmului de lucru mai lent şi a altor dificultăți 
specifice. Este important să consemnăm mai ales progresul lor personal, felul cum se depăşesc pe ei înşişi 
decât rezultatele în competiţia cu alţii mai înzestrați. 

Problema are şi un alt aspect: dificultatea noastră de a fi obiectivi. Tot felul de "hallo"-uri intervin. Faptul 
că elevul este deficient vizual, că are mari greutăţi şi suferă de sentimente de frustrare şi inferioritate ne- 


ar putea îndemna să fim "generoşi" şi să-i dăm calificative nemeritate. 

Dar nu acesta este ajutorul de care are el nevoie. Nu prin "note de încurajare" îi ridicăm 
prestigiul în clasă. Dimpotrivă, ceilalți elevi vor observa că în cazul lui folosim alte unități de 
măsură decât în mod obişnuit. El însuşi se va simți umilit sau se va obişnui să aştepte mereu 
un tratament special, să fie apreciat în viață după criterii speciale. Nu astfel va face față 
competițiilor vieții. Să fim deci obiectivi în apreciere - dar să-l ajutăm permanent să se ridice 
spre "performanţe tot mai ridicate, să asigurăm şi să punem în evidență progresul lui personal 
continuu. El trebuie motivat să lupte pentru a progresa şi trebuie înarmat cu criteriile prin care 
să-şt măsoare şi singur progresele. Capacitatea de auto-evaluare obiectivă este o condiţie a 
echilibrului său afectiv şi a câştigării unei autonomii autentice. 

<Titu> REZUMAT 


Învăţământul pentru deficienţi vizuali se întemeiază pe aceleaşi legi ale învăţării, pe aceleaşi principii 
şi metode didactice proprii întregului învățământ. 

în organizarea învățământului pentru elevii deficienţi vizuali se porneşte de la dreptul tuturor copiilor 
Ia educaţie şi instrucţie, la şanse egale de acces la toate formele şi gradele de învățământ. 

Conform Legii învățământului şi documentelor Reformei auriculare, educaţia specială a copiilor cu 
handicap vizual se poate realiza actualmente fie în grădiniţe şi şcoli speciale, fie prin integrarea acestor 
copii în învăţământul obişnuit. 

în munca didactică desfăşurată cu elevii cu deficienţe de vedere, obiectivele educaţionale generale se 
îmbină cu cele recuperatorii, realizându-se concomitent în procesul de învățământ. 

Principalele strategii didactice care se impun aici au în vedere o corelare a activităţii perceptive cu cea 
logico-verbală, conform cerinţelor deficienței, o adaptare a condiţiilor materiale ale învăţării la nevoile 
proprii deficienţilor vizuali, o concentrare a conţinutului dar şi a stilului de lucru, o strictă 
individualizare şi gradare riguroasă, consolidarea continuă a achiziţiilor cognitive. 

în structura lecţiei în şcoala specială pentru deficienţi de vedere apar fenomene contradictorii 
specifice, în bună parte remediabile prin îmbinarea caracterului frontal al lecţiei cu cerința 
individualizării. Concomitent se proiectează şi alte forme de structurare a procesului de învăţământ. 
Evaluarea lecţiei capătă aici şi valenţe psihoterapeutice. 

<Titlu> Probe de consolidare şi autoevaluare 


1. Menţionafi principiile organizatorice ale învăţământului pentru deficienţii vizuali. 

2. Care sunt avantajele şi dificultăţile învăţământului integrat? 

3. Care sunt avantajele si dificultăţile învăţământului special? 

4. Faceţi distincţia între "educaţie specială" si "scoală specială”. Una din cele două afirmaţii de mai 
jos este incorectă. Care din ele? Explicaţi de ce. 

a. Şcoala specială este un mod de a organiza educaţia specială. 

b. Educaţia specială se realizează numai prin învățământul integrat. 

5. Care sunt condiţiile dezvoltării învățământului integrat pentru elevii cu deficienţe de vedere? 

6. Menţionaţi prevederile din Curriculum-ul Naţional care privesc învăţământul pentru elevii deficienţi 
vizuali. 

7. Care sunt obiectivele învățământului pentru elevii cu deficienţe de vedere? 

8. Menţionaţi principalele strategii didactice ale învățământului pentru deficienţii vizuali. 

9. Cum se realizează unitatea procesului didactic cu cel recuperator (la nivelul obiectivelor, 
strategiilor, structurii lecţiilor). 

10. Este posibil învățământul frontal într-o clasă specială de deficienţi vizuali? 

11. Care sunt contradicţiile lecţiei în şcoala specială pentru deficienţii vizuali? 

12. Ce funcţii vor rămâne şcolilor speciale în condiţiile extinderii învăţământului integrat pentru 
nevăzători şi ambliopi? 

13. Citiţi recomandările cuprinse în studiul Integrarea şcolară a copiilor cu handicap vizual de Traian 
Vrăşmaş (în vol. "Educaţia integrată a copiilor cu handicap", pag. 121-127). Ce strategii didactice 
specifice se realizează prin aceste recomandări? 

<Titlu> TEMA FINALĂ 


<Titlu> RELAȚIA EDUCAȚIONALĂ CA RELAȚIE 
TERAPEUTICĂ 


cu 1. RELAȚIA EDUCAȚIONALĂ - O 
CATEGORIE PEDAGOGICĂ 


PERMANENTĂ SI UNIVERSALĂ 


De la începuturile activităţii de educaţie - adică de la începuturile omenirii - actul pedagogic a fost săvârşit 
în cadrul unei relaţii sociale specifice: relația educaţională. 

Natura acestei relaţii a variat mult de-a lungul vremurilor. S-ar putea scrie o istorie a ei, care n-ar fi lipsită 
de momente dramatice. Au fost vremuri în care relația se baza pe autoritatea absolută a educatorului şi pe 
constrângerea elevului, în zilele noastre relaţia evoluează spre un parteneriat al celor doi membri ai ei, în 
spiritul încrederii şi respectului reciproc. 

Multă vreme neglijată de teoria pedagogică, relaţia educatorului cu cei cuprinşi în câmpul educaţiei este 
acum obiectul a numeroase cercetări. Se studiază relaţia educaţională la diferite vârste, în diferite forme de 
educaţie, la diferite obiecte de învățământ. Pe noi ne interesează această relaţie în învăţământul pentru 
copiii cu cerinţe educative speciale. 


<Titlu> Note definitorii 
Examinând definițiile date conceptului de relaţie educativă, reținem următoarele note definitorii: 

- Relaţia educaţională se înscrie în cadrul larg al relaţiilor sociale. 

- Ea presupune cel puţin doi membri ai relației: educatorul şi copilul. Cei doi membri ai relației pot fi 
colectivi: grupul de educatori şi grupul celor educați. 

- Relaţia are un caracter intenţional, fiind subordonată unei finalități educative. 

- Există o complementaritate a rolurilor celor doi membri ai relaţiei: rolul unuia se realizează prin rolul 
celuilalt. Fără unul din roluri dispare relaţia. 

- Ea este o relaţie de comunicare (emiţător, receptor, feed-back). 

- Este şi relaţie de cooperare, într-o activitate comună, cu scop comun. 

- Este şi comuniune, dată fiind dimensiunea ei afectivă. 

- Există o asimetrie a statutelor celor doi membri ai relaţiei. Ne referim atât la statutul conferit de cadrul 
instituţional al educaţiei cât şi la statutul de care se bucură educatorul datorită nivelului de cunoaştere, 
competenţă, experienţă. 

Folosim termenul "relaţie educaţională" în cazul în care sunt întrunite aceste note definitorii. El 
desemnează atât situaţiile în care relaţia are efecte pedagogice pozitive (când este deci relație educativă), 
cât şi pe acelea în care nu se ajunge la rezultatul dorit. 


<Titlu> Determinarea relaţiilor educaţionale 


Relaţiile care se stabilesc între educatori şi copii în procesul educaţiei nu sunt întâmplătoare. Ele sunt 
determinate de numeroşi factori cauzali. Menţionăm câţiva dintre aceşti determinanţi, care fac ca relaţia să 
îmbrace un aspect sau altul. 

Există mai întâi o determinare socială. Din totdeauna relaţia educaţională a oglindit raporturile sociale şi 
economice, modelele culturale ale unei societăți, moravurile ei. Unii autori contemporani (Bourdieu şi 
Passeron, Paolo Freire ş.a.) consideră că relaţia educativă din şcoală reproduce în fapt relaţiile existente în 
societate. Afirmația este în parte adevărată, ceea ce nu înseamnă că educatorul ar fi un agent docil al 
sistemului politico-social. Cei mai buni educatori au fost mereu agenţi ai progresului social. 

Determinarea socială se exercită prin instituţiile în care are loc relaţia, în primul rând instituţiile de 
învățământ, care într-un fel o reglementează. Este de aşteptat ca reforma învățământului nostru să se 
răsfrângă şi asupra relaţiilor dintre personalul didactic şi elevi. Faptul că elevii deficienţi vizuali învaţă într- 
o instituţie specială sau într-una obişnuită se răsfrânge asupra relaţiilor elevi-profesori. 

Printre factorii instituționali, conținutul procesului de învățământ are un rol hotărâtor în determinarea 
relaţiei. Conţinutul este terenul confruntării didactice a profesorului cu elevii. Să ne amintim de noile arii 
curriculare care intervin în învățământul pentru deficienţii vizuali, îmbunătăţirea conţinutului predat şi 
însuşit în şcoala noastră astăzi prin Curriculum-ul naţional, deschiderea interdisciplinară, acordarea 
natură să asigure şi caracterul Democratic al relaţiei educaţionale. 

Metodologia didactică pusă în acţiune (în cazul nostru, însuşirea unor tehnici speciale)influenţează de 
asemenea relaţia instaurată. "- Dar metodologia este, la rândul ei, expresia concepțiilor pedagogice 
dominante la un moment dat, rod al evoluţiei ştiinţei pedagogice. In concepţia pedagogiei contemporane, 
elevul nu mai apare ca Simplu "receptor", sortit să stocheze şi să reproducă informaţia transmisă de 
profesorul emiţător şi modelator. El este considerat un partener, un participant activ la procesul propriei 
sale formări. Educaţia este înţeleasă astăzi în unitatea ei cu autoeducaţia, într-un proces de autonomizare 
crescândă a elevului. 

Un factor a cărui influenţă asupra relației profesor-elev nu poate fi neglijată este grupul-clasă din care fac 
parte elevii. Prin forţa sa de presiune, colectivul de elevi poate facilita o bună relație a educatorului cu 
fiecare copil, după cum o poate şi contracara. De dorit este ca refaţia educaţională pozitivă să se manifeste 
şi în raport cu relaţiile de grup. 

Relaţia educaţională nu există în afara gândirii şi simţirii partenerilor angajaţi. Chiar dacă rolurile lor sunt 
parţial prescrise în contextul social, ele sunt realizate prin persoane vii, unice. Dincolo de toți factorii 
determinanţi menţionaţi, relaţia este dependentă, aşadar, de factori subiectivi care ţin de personalitatea 
copiilor ca şi de personalitatea educatorilor. Ne referim la aspectele perene ale copilăriei si . adolescenţei, 
la mutaţiile produse în psihologia tineretului contemporan precum şi la trăsăturile individuale ale fiecărui 
copil şi ale grupurilor de copii. Nu mai este nevoie să amintim marea varietate caracterială a copiilor, în 
cazul nostru este vorba şi de consecinţele deficienței vizuale asupra dezvoltării psihice a fiecărui copil. 

Există, de asemenea, o mare varietate de tipuri de educatori, fiecare "relaţionându-se" altfel. De aici 
decurge şi existenţa unei mari varietăţi de stiluri educaţionale. 


<Titlu> Funcţiile relaţiei educaţionale 


Au existat şi există teorii care încearcă să acrediteze ideea că educaţia se realizează mai bine în absenţa 
acestei relaţii, adică fără să fie necesară o intervenţie educativă. Unii autori emit această idee de pe poziţiile 
unei încrederi oarbe în dezvoltarea spontană a calităților native ale copilului. Astfel, A. S. Neil scria, în- 
cartea Copiii liberi din Summerhill:" Copilul este înţelept din naştere şi s-ar dezvolta la nivelul maxim al 
educatorului, preconizând înlocuirea lui cu manuale programate şi maşini de învăţat. Există şi opinia că 
învăţarea prin Internet l-ar face inutil pe profesor. Unii autori, constatând că relaţiile spontane ale copiilor 
generează reguli de comportare, îşi imaginează că ar fi suficient să lăsăm un grup de copii în voia lui pentru 
ca toate cunoştinţele umane şi virtuțile morale să fie redescoperite, fără a fi necesară prezenţa adultului. 


Practica infirmă astfel de opinii, demonstrând mereu că nici pe plan intelectual şi nici pe pian moral şi 
spiritual copiii nu se dezvoltă corespunzător în afara unei relaţii educaţionale. 

în opoziţie cu teoriile care neagă rolul educatorului şi al relaţiei educaţionale, raportul Comisiei UNESCO 
asupra educaţiei în secolul XXI, pe care l-am mai citat, afirmă că "rolul educatorului ca agent al 
schimbării, favorizând înţelegerea mutuală, toleranța şi coeziunea socială va fi mai decisiv ca oricând (1, 
pag.35). 

La această funcţie socială se adaugă influența modelatoare puternică pe care o exercită relația educaţională, 
contribuind la interiorizarea valorilor intelectuale, morale şi spirituale. 

Mulţi autori insistă asupra importanţei relaţiei elev-profesor pentru activitatea de învăţare. Ea reprezintă o 
condiţie a procesului învăţării, asigurând motivaţia învăţării, determinând procedeele de lucru ale elevului, 
asigurând evaluarea şi autoevaluarea, prevenirea sau corectarea erorilor, reuşita şcolară. 

în cazurile de handicap ea are şi o funcție psihoterapeutică, la care ne vom referi în continuare. 

<Titlu> 2. FUNCȚIA PSIHOTERAPEUTICĂ A RELAȚIEI 
EDUCAŢIONALE 


<Titlu> Terapia educaţională 


Un remarcabil studiu al lui A. E. Bergin, care porneşte de la ipoteza că "tipul de relaţii între profesor şi 
elevi are o influenţă semnificativă asupra personalităţii elevilor" ajunge, printre altele, la concluzia că 
"transformările terapeutice depind de existenţa unei relaţii pozitive” şi că "existenţa unei relaţii negative 
are un efect dăunător" (2, pag. 347). _ 

în ce fel şi în ce măsură poate produce relația educațională astfel de efecte? 

înainte de a răspunde este bine să precizăm că relația educaţională este altceva decât relaţia copil-terapeut. 
O oră de clasă este -altceva decât o şedinţă în cabinetul psihoterapeutului. Cadrele didactice nu se substituie 
acestuia. Distincția trebuie să fie clară. Noi avem 'de realizat obiective didactice, de transmis conţinutul 
prevăzut în programele şcolare, de urmărit formarea intelectuală şi fizică, morală şi estetică a elevilor. Noi 
folosim metode şi strategii didactice. Noi “'evaluăm rezultatele şcolare. Pe acest teritoriu şcolar stabilim noi 
relaţia cu copilul. 

Cum să înţelegem atunci funcţia psihoterapeutică a relaţiei? 

Ca să o înţelegem este suficient să răsfoim tratatele moderne de psihiatrie. Vom constata că ele recomandă, 
ca mijloace de psihoterapie, o multitudine de forme de activitate umană care nu sunt străine de activitatea 
din şcoală: terapie prin învăţare şi cunoaştere, terapie prin activități practice (chiar fizice), terapie prin 
activităţi artistice (muzicale, grafice, plastice etc.) şi chiar terapie prin joc. S-ar putea spune că orice 
educator face psihoterapie fără să ştie, aşa cum Monsieur Jourdain făcea proză fără să ştie. 

Există însă educatori care fac lucrul acesta în mod deliberat şi cu o pregătire corespunzătoare. Ei fac terapie 
educaţională. Aceasta este o disciplină aflată la intersecţia ştiinţelor pedagogice cu ştiinţele medicale. Este 
inclusă în Planul de învăţământ pentru deficienţii vizuali. Ea cuprinde: terapia cognitivă, terapia 
ocupaţională, terapia psiho-motricităţii, terapia de expresie, ludoterapia ş.a. Veţi găsi o descriere a 
tehnicilor respective în lucrarea Terapia educațională integrată (13). Veţi vedea cum o relaţie de tip şcolar 
poate fi şi factor curativ. 

<Titlu> Vibraţia afectivă a relaţiei educaţionale 


Evocarea terapiilor educaționale - printre care am putea situa şi educaţia vizuală - nu este totuşi suficientă 
pentru a defini funcţia terapeutică a relației educaţionale. 

Relaţia educaţională reprezintă înainte de toate un contact uman, un prilej deosebit de a trăi şi învăţa 
relaţionarea socială, de a ieşi din claustrare. Este un contact privilegiat, fiindcă are loc pe terenul principalei 
activități a copilului - învăţătura - şi fiindcă este cu intenţie orientat spre reechilibrare, pentru a-l sprijini pe 
copil pe drumul dramatic al readaptării. 


Dar poate că cea mai importantă notă a acestui contact terapeutic o găsim în dimensiunea sa afectivă, mult 
amplificată faţă de învăţământul obişnuit. Ne exprimăm opinia că relația educaţională acţionează terapeutic 
în primul rând prin tonalitatea sa afectivă bine orientată. 

într-o concepţie pedagogică modernă, relaţia copil-educator are totdeauna şi un substrat afectiv. Dialogul 
conştiinţelor care se confruntă capătă un colorit emoţional. Şi în învățământul de masă reuşita depinde în 
mare măsură de disponibilitatea afectivă a elevului şi a dascălului său. 

Există pedagogi rigorist! care nu se interesează de acest aspect. Ei nu vor nici să-l cunoască şi nici să 
acţioneze în direcţia lui. Pentru ei, a te preocupa de sentimente este o slăbiciune. "Afectivitatea scade 
raționalitatea” scria Alain (pseudonimul pedagogului Emile Chartier). Dar "a fi fără inimă" nu este pentru 
unii educatori decât un mecanism de apărare în faţa propriului lor dezechilibru afectiv. Copiii au nevoie de 
radiaţia noastră emoţională. Cu atât mai mult copiii deficienţi vizuali, caracterizați printr-o arzătoare sete de 
afecțiune. Dagă vrem să înţelegem mersul procesului educativ-terapeutic trebuie să aplicăm feed-back-ul şi 
pe plan afectiv. 

Relaţia afectivă este un domeniu în care nu se poate trişa. 

Ea presupune un interes real al educatorului pentru persoana elevului. Nepăsarea nu este compatibilă cu 
munca de educator. Trebuie să percepem, să simţim ce simte elevul, ce doreşte el, de ce se teme el, ce 
ecouri au pentru el evenimentele vieţii din şcoală şi din afara ei. Trebuie să-i descifrăm emoţiile, să intuim 
trăirile lui, să receptăm apelurile lui mute şi să le satisfacem (dacă este cazul). Trebuie să trăim împreună cu 
el încordările lui, ezitările lui, bucuria succeselor şi amărăciunea eşecurilor. Cu alte cuvinte, trebuie să-l 
înţelegem. 

Cercetările psihologice au arătat că un comportament empatic al educatorului induce o atitudine empatică a 
elevilor, în relaţia profesor-elev are loc o intercondiţionare empatică (6.p.88). 


<Titlu> Viitori educatori, antrenaţi-vă această capacitate de empatie! 


O mare valoare afectivă o are încrederea reală în copil, în posibilitatea lui de a progresa pe planul 
intelectual ca şi pe cel moral. Ea stimulează. Ea naşte dorinţa copilului de a răspunde încrederii noastre. 
O cale dintre cele mai eficiente pentru asigurarea unui tonus afectiv al relaţiei educatorului cu fiecare elev 
este crearea unui climat afectiv favorabil în clasă. Ne referim la o atmosferă de lucru destinsă, în care 
fiecare elev are posibilitatea de a se exprima şi a progresa, în care fiecare se simte obiect al atenţiei 
educatorului. Un astfel de climat favorizează munca şcolară şi oferă securitate afectivă elevilor, fete 
terapeutic. Şi dimpotrivă, într-un climat de tensiune, neînțelegere, conflict, teamă se accentuează stările 
Trebuie precizat însă că un climat favorabil nu înseamnă renunțare la reguli şi ordine în clasă, nici acţiune 
după bunul plac al fiecăruia şi nici indisciplină. Dezordinea creează anxietate la elevi şi împiedică o bună 
relaţie educativă. Climatul afectiv favorabil se instituie prin reguli ferme dar raţionale, prin cooperare şi 
responsabilitate, prin punctualitate - toate aceste exigenţe exprimând respectul reciproc. Să nu uităm cât de 
multă nevoie de ordine au deficienţii vizuali pentru a se descurca cu uşurinţă. 

Mai trebuie spus că de afecțiunea noastră trebuie să se bucure în mod egal toţi copiii; nu avem dreptul la 
preferinţe, care să-i facă pe unii copii să se simtă neglijaţi şi care să dea naştere la gelozii, accentuând 
stările traumatice. 

Subliniind importanţa considerabilă a dimensiunii afective a relaţiei educaţionale mai precizăm că în nici 
un caz nu trebuie să reducem relaţia la atât. Relaţia acţionează pe toate planurile conştiinţei. 

Şi nu numai ale conştiinţei. Să pătrundem pentru o clipă şi pe tărâmul inconştientului. 


<Titlu> în subteranele relaţiei educaţionale 


în subteranele relației educaționale psihanaliştii caută - şi uneori I chiar găsesc - pulsiuni, instincte, 
fantasme, stări emoţionale confuze şi alte fenomene psihice de domeniul inconştientului. 

Este vorba atât de inconştientul elevului cât şi de cel al educatorului. 


Inconştiente sunt acele trăiri care se produc fără ca eul să aibă cunoştinţă de ele. După Freud, sfera 
inconştientului ar cuprinde rămăşiţe atavice, incompatibile cu cultura societăţii umane precum şi toate acele 
tendinţe şi afecte instinctuale pe care conştiinţa le refulează fiindcă nu le poate accepta. Inconştientul ar fi 
deci un fel de depozit subteran al vieţii psihice. El ar fi şi sursa unei sexualități aberante, asociale, chiar 
incestuoase. 

Pornind de aici, unii autori, ca de ex. J. Lacan, consideră că "dorința este resortul relaţiei pedagogice” (11, 
pag.233). Ce fel de dorinţă? Dorinţa copilul de a fi iubit, de a câştiga afecțiunea educatorului, de a seduce. 
Dar şi tendinţa educatorului de a se bucura de iubirea copiilor. Relaţia apare astfel ca "un dialog al 
dorințelor" (11, p.232), un joc al seducțiilor reciproce. Unii autori se referă chiar la existenţa "complexului 
lui Abelard", aluzie la o dramatica poveste de dragoste din secolul al XI-lea între dascălul Abelard şi eleva 
sa Heloise. lată, de exemplu, ce scriu psihanaliştii C. Pujade-Renaud şi Claude Zimmermann într-un studiu 
dedicat sexualității pedagogice: "Este banal a se sublinia importanța afectivității în relaţia educator-elev, 
fie că accentul este pus pe achiziția unor noi conținuturi, fie pe modificarea atitudinilor. Termenul prudent 
de afectivitate nu îl maschează oare pe cel mai puţin tolerant de sexualitate?" (12, pag.49). 

Nu toți psihanaliştii au însă această viziune obsedant sexuală, care deturnează sensul faptelor. Astfel, C. G. 
Jung consideră că inconştientul trebuie privit ca fiind neutru. "El conține toate aspectele naturii umane, 
lumina şi umbra, frumuseţea şi urâţenia, binele şi răul, profunzimea şi prostia" (4, pag.79). în inconştient 
îşi au izvorul nu numai complexele care pot duce la stări psihopatologice dar şi întreaga viaţă afectivă, 
intuiţiile rodnice, inspiraţia creatoare, dinamismul nostru lăuntric. Nimic nu ne îndreptățește să confundăm 
trăirile afective din relaţia pedagogică cu sexualitatea. 

Ce fenomene de domeniul inconştientului se manifestă în cadrul relaţiei dintre educator şi copil în procesul 
educaţiei deficienţilor vizuali? Mulţi autori insistă asupra aşa-numitului transfer. Se vorbeşte de "o relație 
transferenţială" (11, pag.263). Elevul ar retrăi, în raporturile lui cu educatorul, unele atitudini emoţionale 
inconştiente pe care le-a interiorizat anterior (de regulă în viaţa familială). El proiectează asupra 
educatorului stări afective pozitive sau negative trăite cândva faţă de tatăl sau mama sa (insatisfacții, 
frustrări, nevoie de protecție, agresivitate). Conflicte infantile prost rezolvate se răsfrâng asupra relaţiei din 
şcoală, fie repetându-se, fie căutându-şi o nouă rezolvare, o compensare. 

Dorinţe, temeri, repulsii sau duşmănii se deplasează asupra educatorului. Astfel relația educator-copil 
"reproduce adesea structurile patogene dintre copil şi părinţii săi' (11, p.240). 

Pe de altă parte, există şi un "contra-transfer": la rândul lui, educatorul proiectează asupra elevilor propriile 
lui angoase, frustrările trecutului său, ecourile afective ale propriei lui copilării. Copilul care a fost el se 
confruntă acum cu copilul pe care trebuie să-l educe. Educatorul trăieşte şi frustrarea produsă de faptul că 
elevul, pe măsură ce progresează pe drumul educaţiei, are din ce în ce mai puţină nevoie de el, deci îl face 
inutil. Psihanaliza vorbeşte şi de unele mecanisme specifice de apărare folosite inconştient de educator 
pentru a-şi apăra eul: atitudinea sa agresivă, ironică, distantă sau dimpotrivă prea apropiată şi prea 
îngăduitoare, aproape intimă, complice, tolerând indisciplina, renunțând fa orice exigenţă. Toate acestea 
pentru a-şi compensa tensiunile interne, eşecurile vieţii afective. 

Poate că astfel de fenomene se petrec uneori, fără a apare clar în câmpul conştiinţei. Esenţială este însă aici 
atitudinea conştientă a educatorului. De la nivelul maturității sale intelectuale şi emoţionale, stăpân pe 
impulsurile şi chiar pe complexele sale, simțind sau presimţind substraturile inconştiente ale conduitei 
elevilor şi chiar ale propriei conduite, manifestând disponibilitate afectivă, el trebuie să evite ataşamentul 
excesiv de o parte sau alta, să nu abuzeze de forţa sa de "seducţie", să nu se lase acaparat de exigenţele 
afective ale elevilor, * să păstreze o anumită distanţă, să fie un factor de echilibru. Intr-un bun climat 
educativ, elevul şi profesorul nu se privesc tot timpul unu! pe celălalt ci îşi orientează împreună privirea 
spre obiectivele didactice. 

In legătură cu cele spuse vom semnala acum un alt fenomen care îşi are rădăcinile în inconştient şi care se. 
manifestă puternic în relația educaţională: identificarea. Este vorba de rolul pe care-l are în dezvoltarea 
fiecărui copil (şi nu numai a copiilor) imitarea şi asimilarea de modele reale sau fictive. Este singurul 
principiu al învăţării pe care-l recunoaşte Freud. Istoria fiecărei persoane este jalonată de modelele pe care 
cândva le-a adoptat şi le-a abandonat apoi. Identitatea se conturează din identificări succesive, "/n 
pedagogia şcolară, ca în orice educaţie, identificarea este capitală”, scrie psihanalistul G. Mauco (7, pag. 
195). El consideră că o bună relaţie afectivă favorizează identificarea (7, pag.195). În educaţia specială, 
educatorul, foarte adesea ia locul modelului parental. Această identificare sporeşte forța lui de influențare. 

Psihanaliza ne poate ajuta în înţelegerea şi rezolvarea problemelor tratate aici prin faptul că ne aminteşte cu 
tărie că cea mai crudă privaţiune la care poate fi supus un copil este privarea de afecţiune (a părinţilor, 
educatorilor, colegilor). Educatorul trebuie să-i ofere copilului securitate afectivă. El trebuie să dovedească 
însă echilibru şi maturitate afectivă, rezistând "proiecţiilor", bucurându-se de ataşamentul copiilor, fiind 
obiect al identificării fără a se lăsa transformat în obiect de cult. în educaţia afectivă a elevilor el trebuie să 
preia din psihanaliză nu numai "principiul plăcerii" dar şi "principiul realităţii”. Aceasta înseamnă 
orientarea impulsurilor afective ale copiilor spre sublimare în acţiunile solicitate de şcoală. "Unul din 
scopurile principale ale pedagogiei este de a practica o sublimare a pulsiunilor” (9, pag.144). Aceasta mai 
înseamnă a-l ajuta pe copil să fie stăpânul propriilor sale impulsuri, capabil să renunţe la plăcere atunci 
când realitatea o cere. Stăpânirea de sine şi voinţa în acţiune sunt condiţii psihoterapeutice. Educatorul 
însuşi trebuie să fie capabil să-şi stăpânească impulsurile, să-şi depăşească tensiunile interne. 

Efectele terapeutice 

Terapiile educaţionale îşi programează rezultate în direcțiile lor specifice. Terapia cognitivă, de exemplu, 
îşi propune obiective privind dezvoltarea diferitelor modalităţi senzoriale, formarea abilităților vizual- 
perceptive, coordonarea vizual-motorie, învăţarea conceptelor fundamentale, exercitarea proceselor de 
cunoaştere. Ludoterapia urmăreşte terapia prin joc (play therapy), stabilind tipuri de jocuri în raport cu 
manifestările deficienței (jocuri pentru dezvoltarea senzoro-motorie, pentru exercitarea inhibiţiei voluntare, 
pentru formarea reprezentărilor spațiale, pentru exercitarea atenţiei concentrate etc.). Educaţia vizuală 
vizează creşterea eficienţei vizuale pe diferiţi parametri ai funcției vizuale (v. tema V). Atât prin jocuri cu 
roluri sociale cât mai ales prin trăire socială autentică în grupul şcolar se urmăreşte, în psihoterapia de grup, 
cultivarea sociabilităţii. Fiecare terapie educațională se realizează printr-o relaţie educativă anume. 

Din analiza de până aici â funcţiei terapeutice a relaţiei educaționale putem desprinde anumite efecte de 
natură psihoterapeutică deosebit de importante pentru deficientul vizual, pentru că tind să amelioreze relaţia 
deficitară a acestuia cu mediul social înconjurător şi cu sine. 

lată câteva din aceste efecte: 

- eliberarea copilului de anxietate, de inhibiţii care-i frânează acţiunea, de stări de spirit negative; 

- eliberarea lui de sentimentele de deprivare afectivă, de frustrare, de exclusiune, de teama de a fi respins; 
- câştigarea senzaţiei tonice de securitate afectivă; 

- auto-cunoaşterea lucidă, incluzând deficienţa dar şi potenţialul real de dezvoltare, direcţiile posibile ale 
realizării cu succes, căile de afirmare a aptitudinilor de care dispune; 

- conştiinţa propriei valori, dobândirea încrederii în sine (care este şi un reflex al încrederii celorlalți), 
auto-acceptarea iară dramatism dar şi fără resemnare, cu credinţa că îşi poate construi viitorul; 

- toleranța şi rezistenţa la inevitabilele frustraţii prezente şi la cele care îl aşteaptă, cu încredere că 
greutăţile pot fi învinse; 

- deschidere fără reticenţe spre ceilalți, angajare responsabilă în acțiunea socială; 

- voinţă şi curaj în acţiune, capacitatea de a-şi domina impulsurile (furie, teamă, descurajare), capacitatea 
de a fi stăpân pe sine. 

Toate acestea înseamnă autonomie, reechilibrare şi normalizare. Sunt trăsături a căror stabilizare depinde 
mult de calitatea relaţiei educaţionale. 

Dacă, dimpotrivă, relaţia educaţională este trăită ca o situaţie traumatizantă, fără căldură, fără încredere, 
fără libertate, fără satisfacția succesului, dacă ea este oprimantă şi abuzivă, dacă ea umileşte şi nelinişteşte, 
atunci ea poate deveni un factor patogen, de destabilizare. 

i, Depinde, 'aşadar, de demersul nostru educativ dacă relaţia ' noastră cu copiii deficienţi vizuali le va fi 
sprijin sau povară, dacă ea va fi într-adevăr terapeutică. 

Se spune, pe bună dreptate, că un adevărat medic trebuie să fie şi educator. De ce n-am spune atunci şi că 
un adevărat educator trebuie să fie şi tămăduitor de suflete. 


<Titlu> 3. ROLUL DE PROFESOR ÎN EDUCAȚIA SPECIALĂ 


încercăm să desprindem aici unele aspecte specifice ale rolului educatorului care lucrează cu copiii cu 
cerinţe educative speciale. 

Fiecăruia din membrii unei relaţii îi revine un anumit "rol" în raport cu celălalt, rol mai mult sau mai puţin 
prescris. "Intervenţiile profesorului şi cele ale elevilor nu sunt nici independente, nici antagoniste, ci 
fundamental complementare. Rolurile şi comportamentele profesorilor şi ale elevilor trebuie deci să fie 
analizate în interacţiunile lor" (5, p.127). Dar interacţiunea însăşi este legată de condiţiile existente, în cazul 
nostru, printre aceste condiţii am pune în primul rând: o pedagogie modernă, o şcoală democratică, 
cerinţele speciale ale elevilor noştri. 

într-un trecut nu prea depărtat, rolul prescris elevului era de a accepta cu supunere cerinţele educatorului şi 
aprecierile acestuia, de a reţine şi reproduce ceea ce i se comunică la lecţie, de a executa temele date, de a 
se conforma disciplinei şcolare, în pedagogia de astăzi, elevului i se cere să participe efectiv la procesul 
propriei sale formări, să aibă inițiativă, străduindu-se să cucerească el însuşi cunoştinţele, să-şi sporească 
competențele, să-şi perfecționeze conduita, printr-o activitate tot mai independentă, | se cere să se 
autoevalueze cât mai obiectiv, | se cere cooperare în grupul de elevi, participare la viața democratică de 
grup, manifestarea în grup ca un bun coleg, | se cere să respecte o disciplină înţeleasă ca fiind necesară şi 
deci liber consimţită. Rolul său, ca şi statutul său, evoluează de fa o clasă la alta în sensul unei autonomii 
crescânde. 

în raport cu acest rol nou al elevului s-a modificat, faţă de trecut şi rolul profesorului. 

în general, în şcoala de astăzi, profesorul tinde ca prin experienţa cognitivă, operatorie şi socială pe care o 
prilejuieşte să faciliteze procesul autoeducaţiei elevului. Pentru aceasta, el caută să creeze situaţiile 
educaţionale cele mai stimulative. Rolul său este să-i ajute pe elevi în aşa fel încât să fie din ce în ce mai 
puţină nevoie de ajutorul său. Şi rolul său se modifică pe măsură ce creşte copilul. 

Complementaritatea şi inter-relația celor două roluri nu trebuie să ne facă să punem semnul egalității între 
ele. Unii pedagogi contemporani, pornind de la observaţia justă că şi profesorul are mult de învăţat (pe 
planul cognitiv, afectiv şi al experienţei profesionale) din desfăşurarea procesului de învățământ, susțin 
ideea unei "educaţii reciproce" sau "inter-educaţii”: profesorul învaţă de la elevi tot aşa cum elevii învaţă de 
la profesor. Paolo Freire pune problema astfel: "Educaţia trebuie să înceapă cu soluționarea contradicţiei 
profesor-elev prin reconcilierea polilor de contradicții în sensul că ambii sunt simultan profesori şi elevi 
(3, p. 151). Profesorul - mai scrie el - ar trebui să aibă rolul de "elev printre elevi". Sigur, există o influenţă 
reciprocă, fiecare dăruieşte, fiecare câştigă - dar proporţiile diferă «Mofi. 

Educatorul este purtătorul valorilor sociale, al avuţiei culturale, al pregătirii pedagogice; el organizează şi 
ghidează procesul didactic; el dăruieşte infinit mai mult, căci ştie ce şi cum şi pentru ce. Scoală nu este 
creată ca să înveţe profesorul ci pentru elevi. Elevul nu vine la şcoală ca să-l înveţe pe profesor. Nu trebuie 
să confundăm rolurile, chiar dacă şi profesorul are mereu ceva de învăţat. 

Nu ne propunem să detaliem aici toate aspectele rolului complex pe care pedagogia contemporană îl 
atribuie profesorului. Unele litre aceste aspecte ne ajută însă să înţelegem în ce fel influenţa Kilefactică are 
şi efecte terapeutice. Asupra lor ne oprim în mod deosebit în cele ce urmează. 


<Titlu> Educatorul ca revelator 


Sigur, educatorul oferă un conţinut necunoscut care urmează a fi interiorizat. El îi revelează copilului 
tainele naturii, regulile sociale ale cooperării şi respectului mutual, valorile culturii, vibrația credinţei, 
nemărginirea universului, în toate acestea el se bizuie pe dinamismele interioare ale copilului, care fac 
posibilă receptarea noului ca pe o continuă descoperire. Este interiorizare pe de o parte, dar pe de alta 
exteriorizare, creştere din interior. 

Dar mai ales educatorul este pentru copil revelatorul universului lăuntric, al valorilor pe care le deţine 
copilul, al comorilor nebănuite ascunse în adâncul sufletului său, făcându-l pe fiecare copil să se descopere 
pe sine în ce are el mai bun. Handicapul constă adesea în i Ignorarea sau subaprecierea propriului potenţial. 
forțele sale lăuntrice, de ce poate fi el, de tot ce-l va ajuta să înainteze pe drumul vieţii. Poate şi de 
slăbiciunile care l-ar putea împiedica şi de care poate şi trebuie să se dezbare. Este o revelaţie care îi redă 
conştiinţa propriei valori. 


<Titlu> Educatorul ca inspirator 


Psihoterapia nu se reduce însă la cunoaşterea unui potenţial atent. Ea presupune şi fructificarea 
potenţialului existent. Rolul educatorului este atunci de a deschide orizonturi, de a crea situaţiile educative 
născânde. 

Educatorul face acest lucru de pe poziţia sa de organizator şi i proiectant al procesului de învăţământ, pe 
care tot el îl declanşează. 

El partajează conținuturile, el fixează obiectivele de urmărit, el asigură mijloacele instruirii, mobilizând 
resursele şi înlăturând dificultățile insurmontabile - căci toate acestea ţin de rolul său socialmente prescris. 
Dar esenţial este faptul că el acţionează mereu în alianţă cu elevul. Lui nu i se mai prescrie să fie un simplu 
"emiţător" al informaţiei ci să asigure un dialog rodnic şi constructiv, să fie un ghid al copilului pe drumul 
spinos al cunoaşterii. El nu-şi propune să "condiționeze" copilul după canoanele behavioriste şi nici să-l 
"modeleze" după o stanţă predeterminată. El este preocupat să stimuleze activitatea proprie a elevului, 
iniţiativele lui. El incită. El este un ferment al activității copilului. 


<Titlu> O punte spre ceilalţi 


Pentru copilul deficient vizual, contactul cu lumea exterioară poate fi mereu un prilej de trăiri 
traumatizante. El tinde în mod firesc spre integrare dar are nevoie de sprijin pentru a stabili contacte. 
Educatorul este, sub diferite aspecte, o punte de trecere spre lumea necunoscută şi misterioasă din jur. 
Este vorba mai întâi de contactul cu văzătorii, care pot fi colegi de clasă atunci când deficientul vizual 
învaţă în şcoala integrată, sau cu care se poate întâlni în cadrul activităților extradidactice, atunci când el 
învaţă în şcoala specială. 

La nivelul unei clase, putem vorbi de rolul de mediere al educatorului între copilul deficient vizual şi 
grupul-clasă. Educatorul ştie că grupul şcolar îi poate fi de mare ajutor în munca instructiv-educativă şi face 
tot ce este posibil pentru a închega acest grup. El face din grup un aliat al său. Pentru aceasta el urmăreşte 
ca grupul să asigure climatul primitor, de încredere, exprimare liberă şi respect pentru fiecare. Un astfel de 
grup devine un factor de educaţie, care-i permite educatorului o intervenţie indirectă, prin mijlocirea 
grupului. Mulţi elevi cu handicap au nevoie de sprijin în integrarea în grupul-clasă şi educatorul îi ajută să 
se valorizeze în faţa celorlalți. Uneori în grup pot apare fenomene negative şi atunci educatorul trebuie să 
acţioneze energic, pentru a nu se ajunge la situaţia în care grupul să fie mediatorul între el şi elevi iar 
influenţa lui să fie contracarată. 

Problema medierii se pune şi în legătură cu influenţa mijloacelor comunicaţiei şi informaţiei de masă 
asupra copilului cu handicap. Este evident că profesorul încetează de a fi, ca în trecut, unicul depozitar şi 
distribuitor al informaţiei necesare elevilor. O parte din ce în ce mai mare din această informaţie este şi va 
fi obţinută de elevi pe calea radioului şi televiziunii sau cu ajutorul computerului. 

Pe de altă parte, cunoştinţele dobândite astfel sunt departe de a se constitui în sisteme precis structurate, 
practic verificate şi eficient extrapolate. Educatorul îşi are rolul său în pregătirea elevului pentru perceperea 
şi integrarea Mesajelor, pentru utilizarea lor în viaţă. Televizorul sau computerul pot ajuta enorm procesul 
educativ dar fără a se substitui relaţiei educaționale. De asemenea, se pune problema de a-l feri pe elev de 
influenţa nocivă a unor emisiuni care propagă obscenitatea violenţa, necinstea, egoismul. 


<Titlu> Garant al echilibrului afectiv al elevilor 


Cum am văzut, în relaţia educaţională din învățământul special are loc o reducere a distanţei socio-afective 
dintre elev şi profesor. Aici coardele emoţionale sunt mai vibrante. 

. .- Educatorul oferă căldură afectivă şi creează climatul afectiv ' necesar învăţării. 

E! răspunde nevoii de afecţiune a elevilor. El ştie că manifestarea elanurilor afective poate fi terapeutică. 
Dar nu a elanurilor gratuite. El le cere elevilor să-şi manifeste afecțiunea prin comportamentul lor, prin 


sârguinţa lor, prin participare şi nu doar prin vorbe goale. După cum nici el nu-şi manifestă afecțiunea prin 
concesii şi slăbiciuni. Pe bună dreptate, unii pedagogi vorbesc de "o dragoste luminată” (G. Mialaret) sau 
"o dragoste exigentă! (A. S. Makarenko). 

Ceea ce trebuie să asigurăm copiilor sub acest aspect este nu numai manifestarea afectivității dar şi 
echilibrul afectiv.. Este esenţial ca ei să se simtă iubiţi şi să simtă dorinţa noastră sinceră de a-i ajuta. Nu 
trebuie să depăşim însă limitele cuvenite în relația copil adult. Nici temperatura afectivă prea ridicată nu 
este propice procesului didactic. Echilibrul afectiv al copilului depinde şi de echilibrul educatorului. Este 
bine ca el să evite extremele, să nu fie prea distant dar nici prea apropiat. Nu trebuie să acapareze 
afectivitatea elevului şi nici să nu se lase acaparat de ea. Adaptându-se situaţiilor, uneori este bine să fie 
foarte ataşat, alteori mai detaşat - dar niciodată indiferent. 


<Titlu> Un braţ de sprijin 


Pe drumul cunoaşterii - şi în general pe drumul vieţii elevilor cu handicap vizual - pot apare (şi chiar apar 
mereu, din păcate) tot felul de dificultăţi. Sunt greutăţi ale procesului de învăţare dar şi altele, privind 
relaţiile lor sociale neizbutite, speranţele lor prăbușşite, dezamăgirile lor. Uneori copilul nici nu-şi dă seama 
de natura dificultăților întâmpinate; el resimte numai efectele lor negative, traduse pentru el în eşecuri, în 
frustrări. Accidente neînsemnate pot avea pentru el ecouri puternice. Reacţiile lui pot fi inadecvate când 
este lipsit de sprijin. 

Iată de ce este necesar ca el să ştie că poate găsi un sprijin la nevoie. Un sprijin de a cărui competenţă şi 
bună credinţă să nu se îndoiască. Să ştii că ai cui să-i încredinţezi gândurile tale, nemulţumirea ta, lacrimile 
tale - poate fi un lucru foarte important pentru copil în momente de cumpănă. Educatorul este în mod curent 
interlocutorul care răspunde nevoii de comunicare a copilului. Dar mai ales în momente grele, 
traumatizante, el trebuie să fie alături de copil pentru a-i primi confidenţele, a-l susţine, a-l încuraja, a-l 
consola, uneori oferindu-i clarificări, alteori îndemnuri la acţiune adecvată, în astfel de momente, el 
îndeplineşte rolul de prieten dar şi de mentor înţelept, scoţându-l pe copil din starea de derută, de 
amărăciune, de teamă sau de descurajare. El poate fi nu numai un braţ de sprijin dar şi un punct de sprijin. 
El joacă astfel rolul terapeutic de amortizor al traumelor psihice ale copilului handicapat. 


<Titlu> Un catalizator al procesului terapeutic 


Educatorul nu influenţează numai prin acţiunea sa directă. Uneori îşi exercită rolul prin simpla sa prezenţă, 
aparent numai ca martor al activităţii copiilor. Se poate chiar întâmpla ca ei să uite de prezenţa lui şi totuşi 
activitatea să se desfăşoare conform cerinţelor imprimate de el. N-ar avea nici un rost atunci să intervină. 
Important pentru copii este ca ei să simtă că el redevine prezent atunci când apare un impas şi ajutorul lui 
este necesar. Ei pornesc astfel la drum cu mai puţină frică de riscuri; prezenţa educatorului le dă 
sentimentul securităţii. El joacă atunci rolul unui catalizator. 

în acest sens, prezenţa lui nu numai că sporeşte calitatea activităţii dar are şi un roi catarctic. Cari Rogers 
avea dreptate, cel puţin în parte, când spunea că terapia nu este o analiză ci o cataliză. El voia să spună că 
educatorul trebuie să acţioneze fără a interveni direct - ceea ce nu este adevărat totdeauna. Dar este drept că 
în terapia educaţională acţionăm uneori şi când suntem aparent inactivi. Numai aparent, desigur. 


<Titlu> Educatorul ca model de identificare 


Mai mult ca oriunde, aici copiii au nevoie de modele. Principiul "modelării" din teoria învăţării sociale 
capătă aici o importanţă sporită, căci suplineşte alte mijloace de învăţare, care lipsesc. Educatorul este prin 
excelenţă un model de identificare şi lucrul acesta a fost consemnat de specialiştii în terapie. 

"Profesorul bun, definit prin disponibilitatea sa afectivă, deschide elevului calea spre identificare. El este 
modelul adult spre care tinde dezvoltarea copilului. Identificarea exprimă dorinţa de a progresa şi permite 
înlăturarea sentimentului de inferioritate şi frustrările care decurg din statutul de copi! (7, pag. 195). S-ar 
putea adăuga: şi din statutul de deficient vizual. 

A fi model de identificare pentru un copil care cunoaşte realitatea imitându-te pe tine este şi o mare 
răspundere, căci ne impune o comportare-care să fie într-adevăr un model demn de imitat. Totodată există 


riscul ca, luând locul modelului parental, să se proiecteze asupra noastră şi conflictele trăite de copil în 
familie. Atenţi la acest lucru, putem face ca relaţia cu noi să stingă vechile tensiuni. 

Uneori, se pune problema dacă pentru un copii deficient vizual poate fi model de identificare un profesor 
deficient vizual. Răspunsul nostru este întru totul afirmativ. Pentru deficientul vizual poate avea o mare 
valoare stimulativă faptul că profesorul său a trecut prin aceleaşi dificultăţi prin care trece el; este o dovadă 
vie că dificultățile pot fi învinse şi un model de comportament care duce la reuşita dorită. Direcţiile de 
acţiune stabilite prin Declaraţia de la Salamanca menţionează "importanța încadrării profesorilor cu 
handicap care pot sluji drept modele pentru copiii cu handicap" (art.40) şi arată că "sistemele educaționale 
trebuie să încerce să recruteze profesori calificaţi şi alt personal didactic cu handicap şi să implice 
personalități locale cu handicap în educaţia copiilor cu cerinţe speciale” (art.48). 

Există în lume instituţii pentru nevăzători în care personalul didactic este recrutat în cea mai mare parte din 
rândul nevăzătorilor. La noi, faptul că unele profesoare şt educatoare din şcoala pentru ambliopi sunt foste 
eleve ale şcolii face din ele cele mai îndrăgite modele de identificare. Este clar că un astfel de educator îl 
înţelege foarte bine pe elevul cu aceeaşi deficiență, poate stabili o relaţie empatică cu el, îi poate uşura 
drumul, prevenind linele greutăți posibile. 

Ceea ce nu trebuie să ne ducă însă la părerea că un profesor văzător nu l-ar putea înţelege tot atât de bine pe 
copilul nevăzător, dacă se străduieşte să-l cunoască, dacă are pregătirea şi pasiunea necesare. 


256 


<Titlu> 4. PORTRETUL EDUCATORULUI 


Mai mult decât prin ceea ce spune sau ceea ce face, educatorul îi influenţează pe copii prin ceea ce este. lată 
de ce trebuie să schițăm cu atenţie portretul său. 

Un portret-robot al educatorului este însă greu de creionat, dat fiind că în realitate el poate avea înfăţişări 
foarte diferite. El poate fi introvertit sau extravertit, înflăcărat sau cu "sânge rece", calm sau nerăbdător, 
rapid sau lent în reacții, apropiat sau distanțat, glumeţ sau sobru, afectuos sau mai reţinut etc. Stilurile de 
predare şi relaţionare pot fi şi ele diferite. Dincolo de toate aceste deosebiri şi multe altele, el poate fi un 
educator excelent. 


<Titlu> Trăsături general-umane 


Din profilul unui bun educator al copiilor cu cerinţe speciale nu pot lipsi în primul rând acele trăsături 
pozitive general-umane care sunt necesare în toate domeniile activităţii sociale; cu atât mai mult ele sunt 
necesare acolo unde persoana poate deveni model de identificare. 

Sunt calitățile intelectuale ale unui om. cu mintea, limpede, capabil să aprecieze rațional evenimentele 
vieţii, cu privirea deschisă spre progres. 

Sunt calitățile morale ale unui om cinstit şi drept obiectiv, nepărtinitor, preocupat de soarta celor din jur, de 
viitorul noilor generaţii 

Sunt trăsăturile de caracter ale unui om energic şi ferm, cu stăpânire de sine şi simţ al măsurii, modest, 
dăruit muncii sale, cu simţ al răspunderii şi cu sentimentul demnităţii personale. 

Acestea sunt numai câteva din trăsăturile umane indispensabile educatorului. 


<Titlu> Calităţi didactice şi terapeutice 


Alături de aceste trăsături general-umane există multe altele, specifice profesiei de educator. 

Pe prim plan punem dragostea pentru copii. Poate unele persoane, care văd în educator un simplu slujbaş, 
vor spune că este exagerat să-i cerem "dragoste". Dar noi nu-i cerem o dragoste declarativă, nici un 
sentimentalism ieftin sau un interes sufocant. 

Credem însă că nu poţi fi educator, învăţător sau profesor dacă nu-ţi plac şi nu te interesează mult copiii, 
dacă nu te simţi atras de lumea lor misterioasă, dacă nu eşti sensibil la farmecul copilăriei şi adolescenţei, la 
vibrația sufletească a fiecărui copil cu care lucrezi. Cei care se pregătesc pentru cariera didactică ar trebui 
să se întrebe dacă sunt capabili de un astfel de sentiment, care ţine de vocaţia dăscălească. 


Capabil de ataşare, educatorul trebuie să aibă ş! detaşarea necesară pentru a fi obiectiv şi lucid. Altfel, în 
loc de a domina relaţia, el riscă să devină prizonierul ei. 

Dacă îl iubeşti pe copil îţi este mai uşor să-l înţelegi. Munca de educator ne cere capacitatea de a diagnoza 
problemele copilului şi ale grupului de copii, de a pătrunde dincolo de aparenţe, cu spirit de observaţie şi cu 
perspicacitate. Un bun educator se transpune în situația fiecărui elev, cu acea empatie de care am vorbit mai 
sus şi care este o înţelegere profundă şi emoţională, o intuire a trăirilor lăuntrice din perspectiva celui pe 
care-l observăm. Această înţelegere empatică induce şi la copii, de regulă, o atitudine empatică faţă de 
educator. 

Educatorul vrea să-l cunoască bine pe copil pentru a-i da ajutorul necesar, pentru a şti cum să lucreze cu el. 
încrederea în copil este o tuşă pregnantă a portretului pe care-l schițăm. Nu poţi fi un bun educator dacă nu 


încredere în sine. 

încredere înseamnă a lăsa să se manifeste liber inițiativa copiilor, a le da prilejul să se exprime prin vorbe şi 
fapte, a face să crească continuu autonomia lor. 

Din portretul educatorului nu poate lipsi competenţa profesională, care uneori se ridică până la măiestrie 
pedagogică. O astfel de calitate ține de pregătirea didactică foarte temeinică şi permanentă, de cunoaşterea 
psihologiei copilului, de cunoaşterea specificului deficienței vizuale şi al consecinţelor ei. Competența ţine 
şi de experienţa educatorului şi poate şi de unele aptitudini mai speciale: capacitatea de relaţie cu elevii, 
priceperea de a capta interesul şi a menţine atenţia, de a explica limpede chiar noțiunile cele mai dificile, de 
a-i activa pe elevi, de a-i entuziasma, de a-i încuraja ş.a. Să recunoaştem că nu dispunem toţi în aceiaşi 
măsură de aceste aptitudini, că la unii educatori ele se formează mai greu iar la alţii ele răsar parcă de la 
sine. Important este însă că fiecare educator care se pregăteşte şi care se străduieşte să-şi depăşească 
lipsurile şi să-şi îmbunătăţească munca poate ajunge la competenţa profesională care să-i ofere bucuria 
succesului. 

Acelaşi lucru se poate spune şi despre farmecul personal de care se bucură unii educatori. El nu este dăruit 
tuturor, de la început, în aceiaşi măsură. Dar trebuie ştiut că el nu ţine nici de fizionomia agreabilă, nici de 
modulaţiile vocii, nici de eleganța vestimentară şi nici de atitudinea concesivă. Este ceva ce vine din 
interior, ca un reflex al calităților personale. Orice dascăl, chiar dacă la început este stângaci şi timorat, 
lucrând cu pricepere şi dăruire va câştiga cu timpul un anume farmec personal. 

Să conchidem, aşadar, cu opinia optimistă că trăsăturile specifice muncii dăscăleşti, chiar dacă la început 
nu există decât în germene, se pot cultiva prin efortul nostru de auto-desăvârşire. Munca noastră ne cere să 
învăţăm şi să ne cizelăm caracterul de-a lungul întregii vieţi. Pentru satisfacțiile pe care le oferă, munca de 
educator merită acest sacrificiu. 

<Titu> REZUMAT 


Pe lângă cunoscutele ei funcţii educative, relația educaţională cu copiii deficienţi vizuali îndeplineşte 
şi funcţii terapeutice. 

Aceste funcţii se realizează în parte prin aşa-numitele terapii educaţionale, fiecare cu domeniul 
obiectivele şi tehnicile ei. 

Efectele terapeutice ale relaţiei copil-educator se datorează în mare măsură dimensiunii afective a 
acesteia, empatiei manifestate, climatului afectiv instaurat. Intervin şi fenomene de domeniul incon- 
ştientului. 

Se menţionează unele dintre efectele terapeutice la care contribuie o relaţie educaţională pozitivă: 
eliberarea copilului de anxietate şi de sentimentele de deprivare afectivă, câştigarea senzaţiei de 
securitate afectivă, cunoaşterea propriei valori şi auto-acceptarea, rezistenţa la frustrație, voinţa în 
acţiune, capacitatea de autodominare ş.a. 

în aceste condiţii, rolul educatorului capătă aspecte specifice: el este nu numai sursă de informare şi 
instanţă de evaluare dar şi revelator al potenţialului lăuntric al elevului, inspirator stimulativ al 
activităţii prin care copilul se auto-realizează, punte deschisă spre viaţa socială şi valorile lumii 


înconjurătoare, garant al echilibrului afectiv al copilului, model de identificare. Prezenţa lui catalizează 
procesul terapeutic. 

îndeplinirea acestui rol îi cere educatorului o continuă pregătire specială şi cizelare a calităţilor sale 
didactice şi terapeutice. 


260 


<Titlu> Probe de consolidare şi autoevaluare 


1. Prin ce s-a schimbat relaţia educaţională din şcoala de astăzi faţă de cea din şcoala tradițională? 
Cum vă explicaţi această schimbare? 

2. De ce nu poate fi înlocuită relaţia copil - educator cu relaţia copil - computer? 

3. Ce stiluri de relaţii educaţionale aţi cunoscut? Ce stil de relaţie educaţională credeţi că v-ar fi 
propriu dv.? 

4. Citiţi romanul împăratul muştelor de W. Golding. încercaţi să stabiliți ce efecte a avut asupra 
copiilor de pe insulă lipsa adulților. 

5. Schiţaţi portretul psihologic al unui bun educator care lucrează cu copiii cu C. E. S. (cerinţe 
educative speciale). Ce are în plus faţă de portretul unui bun educator din şcoala obişnuită? Care din 
trăsăturile acestui portret pot avea o valoare terapeutică? 

6. întreprindeţi o anchetă printre cadrele didactice dintr-o şcoală specială, cu tema: "Profilul educatorul 
care lucrează cu copiii cu CES" 

Daţi elevilor din aceeaşi şcoală compunerea "Profesorul meu preferat. De ce îl iubesc”. 

Confruntaţi calităţile menţionate de profesori cu cele apreciate de elevi. Ce concluzii trageţi din 
această confruntare. 

7. Efectuaţi un sondaj de opinie printre elevii mari au unei şcoli pentru ambliopi sau pentru nevăzători, 
distribuindu-le o listă de calităţi pe care le pot avea cadrele didactice. De exemplu, lista următoare: 
prietenos explică frumos înțelegător glumeţ 

Cereţi elevilor să le ierarhizeze, adică să treacă cifra 1 O în dreptul calității care li se pare cea mai 
importantă, cifra 9 la calitatea a doua în ordinea importanţei ş.a.m.d., cifra | revenind celei mai puţin 
importante. Totalizaţi rezultatele, făcând media fiecărei calităţi şi alcătuiți astfel lista calităţilor în 
ordinea preferințelor elevilor. 

Ce înseamnă climat afectiv favorabil? De ce este necesară crearea lui în clasă? 

9. Este oare bine ca la o clasă de elevi cu handicap vizual să predea un profesor cu acelaşi handicap? 
Argumentaţi răspunsul. 

10. în ce constă funcţia terapeutică a relației educaţionale? Ce are specific relaţia educaţională cu 
copiii cu C. E. S.? 

11. Prezentaţi diferitele aspecte sub care profesorul care lucrează cu elevii cu C. E. S. îşi îndeplineşte 
rolul de psihoterapeut. 

12. Ce au comun si ce au distinct terapia si educaţia. 

13. Ce pregătire specială credeţi că ar fi necesară educatorilor care lucrează cu copii cu C. E. S.? 


